Source document: https://docs-lawep.s3.us-east-2.amazonaws.com/1698941739480.pdf (Malaysia)
Naskhah belum semak DEWAN NEGARA PARLIMEN KELIMA BELAS PENGGAL KEDUA MESYUARAT KHAS Bil.
22 Khamis 21 September 2023 K A N D U N G A N USUL: Usul Perdana Menteri di Bawah P.M 26(3) Kajian Separuh Penggal Rancangan Malaysia Kedua Belas (Halaman 1) DN 21.9.2023 i AHLI HADIR Yang Berhormat Tan Sri Datuk Seri Dr. Haji Wan Junaidi Tuanku Jaafar “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ “ Datuk Nur Jazlan bin Tan Sri Mohamed Dato’ Setia Dr. Haji Mohd Na’im bin Haji Mokhtar [Menteri di Jabatan Perdana Menteri [Hal Ehwal Agama] Puan Saraswathy a/p Kandasami [Timbalan Menteri Pembangunan Usahawan dan Koperasi] Tuan Haji Abdul Nasir bin Haji Idris (Kedah) Tuan Abun Sui Anyit Dato’ Dr. Ahmad Azam bin Hamzah (Negeri Sembilan) Dato’ Ahmad bin Dato’ Sri Haji Ibrahim (Sarawak) Dato’ Ajis bin Sitin (Pahang) Tuan Aknan a/l Ehtook Tuan Amir bin Ghazali (Pulau Pinang) Tan Sri Datuk Seri Panglima Anifah bin Aman @ Haniff Amman Dato’ Arman Azha Abu Hanifah Prof. Datuk Seri Dr. Awang bin Sariyan Datuk Dr. Azhar bin Ahmad Tuan Haji Aziz bin Ariffin (Perlis) Datuk Bobbey Ah Fang Bin Suan (Sabah) Dato’ Haji Husain bin Awang (Terengganu) Tuan Haji Hussin bin Ismail (Terengganu) Tuan Isaiah a/l D Jacob Tuan Jaziri Alkaf Abdillah Suffian Datuk John Ambrose Datuk Judiet binti Fidilis @ Noraini binti Idris (Sabah) Dato’ Kesavadas a/l A Achyuthan Nair (Negeri Sembilan) Datuk Wira Koh Nai Kwong (Melaka) Datuk Lim Pay Hen (Johor) Dr. Lingeshwaran a/l Dato' Seri R. Arunasalam (Pulau Pinang) Tan Sri Dato’ Low Kian Chuan 1.
2.

3.

4.

5.

6.

7.

8.

9.

10.

11.

12.

13.

14.

15.

16.

17.

18.

19.

20.

21.

22.

23.

24.

25.

26.

27.

28.

DN 21.9.2023 ii 29.

30.

31.

32.

33.

34 35.

36.

37.

38.

39.

40.

41.

42.

43.

44.

45.

46.

47.

48.

49.

50.

51.

52.
AHLI HADIR (samb/-) Yang Berhormat Tuan Manolan bin Mohamad “ “ “ “ “ “ “ “ “ “ “ “ “ “ “ “ “ “ “ “ “ “ “ Tan Sri Haji Mohamad Fatmi bin Haji Che Salleh Prof. Tan Sri Datuk Dr. Haji Mohamed Haniffa bin Haji Abdullah Tuan Mohd Hasbie bin Muda Datuk Wira Dr. Mohd Hatta bin Md Ramli Datuk Mohd Hisamudin bin Yahaya (Wilayah Persekutuan Putrajaya) Datuk Seri Dr. Mujahid bin Yusof (Perak) Tuan Musoddak bin Ahmad (Kedah) Datuk Haji Mustafa bin Musa (Melaka) Dato’ Dr. Nelson a/l Renganathan Tuan Nik Mohamad Abduh bin Nik Abdul Aziz (Kelantan) Puan Noorita binti Sual Dato Dr. Nuing Jeluing (Sarawak) Datuk Paul Igai Datuk Razali bin Idris Tuan Roderick Wong Siew Lead Datin Hajah Ros Suryati binti Alang Tuan Seruandi bin Saad (Perlis) Dato’ Sivaraj a/l Chandran Puan Susan Chemerai Anding Datuk Teo Eng Tee @ Teo Kok Chee Dato’ Sri Ti Lian Ker Dr. Hajah Wan Martina binti Wan Yusoff (Kelantan) Datuk Seri Hajah Zurainah binti Musa AHLI TIDAK HADIR 1.
Yang Berhormat Datuk Seri Saifuddin Nasution bin Ismail [Menteri Dalam Negeri] 2.

3.

4.

“ “ “ Datuk Seri Diraja Dr. Zambry bin Abdul Kadir [Menteri Luar Negeri] Dato’ Shamsuddin bin Haji Abd.

Ghaffar (Perak) Datuk Dr. Dominic Lau Hoe Chai DN 21.9.2023 iii TIDAK HADIR (DI BAWAH PERATURAN MESYUARAT 83) 1.

Yang Berhormat Tengku Datuk Seri Utama Zafrul bin Tengku Abdul Aziz [Menteri Perdagangan Antarabangsa dan Industri] 2.

3.

4.
3.

4.

“ ” “ Puan Hajah Fuziah binti Salleh [Timbalan Menteri Perdagangan Dalam Negeri dan Kos Sara Hidup] Tuan Ir.

Md Nasir bin Hashim Dato’ Juhanis binti Abd Aziz (Pahang) HADIR BERSAMA 1.

Yang Berhormat Puan Fadhlina Binti Sidek [Menteri Pendidikan] (Nibong Tebal) 2.
“ Tuan Liew Chin Tong [Timbalan Menteri Pelaburan, Perdagangan Dan Industri] (Iskandar Puteri) DN 21.9.2023 1 MALAYSIA DEWAN NEGARA PARLIMEN KELIMA BELAS PENGGAL KEDUA MESYUARAT KHAS Khamis, 21 September 2023 Mesyuarat dimulakan pada pukul 10.00 pagi DOA [Timbalan Yang di-Pertua mempengerusikan Mesyuarat] USUL PERDANA MENTERI DI BAWAH P.M. 26(3) KAJIAN SEPARUH PENGGAL RANCANGAN MALAYSIA KEDUA BELAS (2023-2025) Aturan Urusan Mesyuarat dibacakan bagi menyambung semula perbahasan yang ditangguhkan atas masalah: “BAHAWA Dewan ini, menyedari akan cabaran untuk mengekalkan kestabilan ekonomi dan mencapai pertumbuhan yang mampan dengan mengambil kira perubahan trend ekonomi global, kedudukan kewangan Kerajaan serta pencapaian dua tahun pertama, 2021-2022 Rancangan Malaysia Kedua Belas; merestui usaha Kerajaan untuk merancang dan melaksanakan agenda pembangunan negara yang mampan selaras dengan aspirasi Malaysia MADANI, wadah Ekonomi MADANI: Memperkasa Rakyat serta Agenda Pembangunan Mampan 2030; meluluskan Kajian Separuh Penggal Rancangan Malaysia Kedua Belas bagi tempoh 2023-2025 yang memberi keutamaan dan penekanan baharu ke atas dasar, strategi dan inisiatif bagi pembangunan sosioekonomi serta langkah memperkukuh tadbir urus ke arah negara yang mampan, sejahtera dan berpendapatan tinggi, menurut Kertas Perintah CMD.
30 Tahun 2023; dan bahawa dalam meluluskan Kajian Separuh Penggal Rancangan Malaysia Kedua Belas, Dewan yang mulia ini menyeru seluruh rakyat Malaysia berganding bahu untuk memastikan pertumbuhan ekonomi negara kekal mampan serta pengagihan kekayaan adalah telus, adil dan saksama.” [20 September 2023] DN 21.9.2023 2 Timbalan Yang di-Pertua: Ahli-ahli Yang Berhormat, hari ini merupakan hari yang kedua dan hari terakhir perbahasan atas Usul Kajian Separuh Penggal Rancangan Malaysia Ke-12, bagi tempoh 2023 hingga 2025.
Sebelum saya panggil Ahli-ahli Yang Berhormat untuk meneruskan perbahasan, merujuk kepada Peraturan Mesyuarat 11(5), Peraturan-peraturan Mesyuarat Dewan Negara, saya hendak menetapkan bahawa Majlis Dewan Negara pada hari ini tidak akan ditangguhkan sehingga giliran semua Ahli Yang Berhormat berbahas dan selepas itu Majlis Mesyuarat akan ditangguhkan sehingga jam 10 pagi, hari Isnin 25 September 2023.
Di hadapan saya ada seramai 24 orang Ahli Yang Berhormat yang hendak berbahas dan sebagaimana ketetapan yang dibuat semalam, masa perbahasan yang diberikan 20 minit seorang.

Saya ingin mengingatkan Ahli-ahli Yang Berhormat selepas nasihat daripada Tuan Yang di-Pertua semalam, dia mahukan Dewan ini bersikap dalam keadaan yang sivil, keadaan yang tenang dan juga keadaan yang aman untuk kita meneruskan perbahasan kita dan menumpukan kepada agenda yang dikemukakan.
Sebelum... Datuk Seri Dr. Mujahid bin Yusof: Tuan Yang di-Pertua.

Timbalan Yang di-Pertua: Ya.

Datuk Seri Dr. Mujahid bin Yusof: Sebelum kita mulakan perbahasan, saya mohon satu ruling ataupun pandangan Tuan Yang di-Pertua tentang kompelin yang- semalam kita melihat bench untuk Menteri langsung tidak adapun, semalam... [Tepuk] Jadi, saya merasakan Dewan Negara ini satu Dewan yang mulia, perbahasan kita adalah tentang pembangunan negara yang kelima tahun.
Jadi, kalau Menteri tidak hadir- paling-paling mewakili eksekutif seorang, atau dua orang.

Tahniah, hari ini kita ada Menteri di Jabatan Perdana Menteri yang hadir... [Tepuk] Cuma saya harap kemudian, janganlah kosong bench itu, termasuk pegawai- pegawai... Dato’ Kesavadas a/l A Achyuthan Nair: Kita Senator.

Datuk Seri Dr. Mujahid bin Yusof: Ya.

Jadi, saya mohon ruling supaya diberi pandangan, bagaimanakah kalau ini berterusan?
Saya rasa Dewan Negara ini mungkin benar dianggap sebagai 2nd class, sedangkan kita merupakan Upper House yang perlu dihormati.

Mohon ruling Tuan Yang di-Pertua.

Terima kasih.

Timbalan Yang di-Pertua: Terima kasih Yang Berhormat Datuk Seri Dr. Mujahid.

Yang Berhormat Menteri, minta sampaikan kepada rakan-rakan dalam Kabinet, keresahan dan juga kerinduan daripada Ahli-ahli Dewan untuk melihat wajah-wajah Menteri atau Timbalan Menteri untuk hadir bersama-sama kita.
Sekurang-kurangnya, ia memberikan satu keyakinan bahawa segala perbahasan ini diberikan pendengaran dan juga perhatian yang mendalam.

Fasal isu RMKe-12 ini memang DN 21.9.2023 3 satu isu yang akan merentasi lima tahun, ia akan mengubah corak di negara ini daripada segi pembangunan sosial dan politik juga.
Kehadiran Yang Berhormat Menteri-Menteri juga merupakan satu perkara yang saya fikir sangat penting bagi memberikan keyakinan kepada Ahli-ahli Dewan untuk kita bersama- bersama menjayakan RMKe-12 ini ya Yang Berhormat Menteri.

Menteri di Jabatan Perdana Menteri (Hal Ehwal Agama) [Dato’ Setia Dr. Haji Mohd Na’im bin Haji Mokhtar]: Terima kasih Tuan Yang di-Pertua.

Insya-Allah saya akan sampaikan nanti, dan terima kasih atas teguran tersebut.

Timbalan Yang di-Pertua: Baik.


Sebelum saya terlupa, pegawai-pegawai daripada kementerian di belakang sana pun nampaknya nipis sekali- barisan wakil-wakil kementerian yang hadir di dalam Dewan ini pada waktu perbahasan.

Kalau boleh- sekarang kalau Yang Berhormat Menteri boleh menyampaikan makluman tersebut supaya mereka dapat hadir hari ini juga.
Sebelum saya hendak menjemput pembahas yang pertama pada hari ini, saya mengucapkan tahniah kepada Yang Berhormat Datuk Razali kerana telah memasuki Dewan yang baharu, dan juga telah diberikan penghormatan sebagai Exco Kerajaan Negeri Terengganu.

Jadi, kita doakan Yang Berhormat Datuk Razali akan berjaya dalam tugas beliau yang baharu... [Tepuk] Dengan ini saya menjemput Yang Berhormat Senator Datuk Razali bin Idris untuk berbahas... [Ketawa] 10.09 pagi.
Datuk Razali bin Idris: Assalamualaikum warahmatullahi wabarakatuh, salam sejahtera.

Pertamanya saya ingin merakamkan ucapan terima kasih kepada Tuan Yang di- Pertua kerana memberi peluang kepada saya sebagai pembahas yang pertama pada hari ini.

Kepada rakan-rakan semua, terima kasih kerana memberi semangat kepada saya Insya- Allah.
Tuan Yang di-Pertua, alhamdulillah, berdiri saya pada hari ini adalah untuk sama- sama berbahas Kajian Separuh Penggal Rancangan Malaysia Ke-12 (RMKe12) bagi meluluskan untuk tempoh 2023 sehingga 2025 di Dewan Negara yang mulia ini.
■1010 Sudah tentu rakyat dan negara ternanti-nanti impak RMKe-12 ini yang akan terus memberi keutamaan dan penekanan baharu ke atas dasar, strategi dan inisiatif bagi pembangunan sosioekonomi serta langkah memperkukuhkan tadbir urus ke arah negara yang mampan, sejahtera dan juga berpendapatan tinggi.
Tuan Yang di-Pertua, saya mempunyai lapan perkara, insya-Allah dalam masa 20 minit sepertimana yang Tuan Yang di-Pertua memberi amanah kepada kita- semua dan insya- DN 21.9.2023 4 Allah masa ini bagi mewakili suara rakyat masa kini dan juga masa hadapan.

Pertama, saya hendak membangkitkan soal kedaulatan undang-undang.

Adakah negara kita pada hari ini mula menjadi sarkas undang-undang?
Apatah lagi Parlimen sering kali dilabelkan begitu rupa tetapi undang-undang pun dilihat semakin diperlekehkan, disalah tafsir, disalah erti, disalah guna demi kepentingan tertentu, apatah lagi mungkin datang daripada arahan ghaib dari atas.
Saya merasakan isu dilepaskan tetapi tidak dibebaskan perlu diperjelaskan kepada rakyat kerana kita tidak mahu rakyat terus dikelirukan dengan kenyataan Yang Amat Berhormat Perdana Menteri yang sekejap kata tidak campur tangan, sekejap macam campur tangan, sekejap itu pula Peguam Negara ada berjumpa.

Masalah ini pula diberitahu satu dunia menerusi wawancara media asing bahawa ada perbincangan di antara kedua-duanya dengan Peguam Negara.
Akan tetapi rakyat hendak tahu setakat mana sebenarnya kedaulatan undang-undang di negara ini.

Apakah kedaulatan undang-undang sudah longgar dan tidak lagi terikat oleh undang-undang itu sendiri ataupun sudah tidak wajib mematuhi undang-undang?

Saya bimbang Tuan Yang di-Pertua, atas tindakan flip-flop dalam soal undang-undang ini pelabur boleh lari dan apabila pelabur lari maka bila masa pula nanti ekonomi akan pulih pasca pandemik sepertimana yang kita lalui pada hari ini.
Bagaimanakah hendak kita capai sasaran bagi KSP RMKe-12 sehingga 2025?

Saya berpandangan seharusnya semua undang-undang berkesan ke hadapan iaitu semua undang-undang hendaklah berkuat kuasa bagi penguatkuasaan masa hadapan dan tidak lagi ke terbelakang di bawah konsep undang-undang mesti ada undang-undang yang stabil, Tuan Yang di-Pertua.
Tidak mudah dan tidak berubah, badan kehakiman yang bebas, pemakaian prinsip semakan kehakiman dan kebebasan asasi dan paling penting bukan dipelopori oleh pemerintah semata-mata.

Tuan Yang di-Pertua, isu paling hot di Malaysia sekarang ialah agama, bangsa dan raja (3R).

Disebabkan perkara ini ia juga boleh membantut hasrat negara untuk mencapai apa jua sasaran dalam fasa seterusnya Kajian Separuh Penggal RMKe-12.
Perkara-perkara ini sangat jelas dalam Perlembagaan Persekutuan, dan menjadi tanggungjawab kita sebagai rakyat Malaysia untuk bebas menyuarakan, memberi pandangan dan syor serta mempertahankan apa jua berkaitan dengan 3R.

Akan tetapi saya hairan, seolah-olah PDRM, SPRM dan mana-mana agensi kerajaan yang boleh dikaitkan dengan 3R dilihat cuba menggertak, menakut-nakutkan rakyat yang kononnya menyalahertikan akan perkara 3R, kononnya membawa kepada kegentaran awam, ketidakstabilan, fitnah dan juga palsu.
Sekarang ini siapa yang getar dan takut sebenarnya?

Pemerintah?

Rakyat?

Kita tidak tahu.

DN 21.9.2023 5 Soalnya sekarang definisi 3R terlalu umum.

Kerajaan atau kementerian yang berkaitan perlu memberi satu garis panduan yang jelas do and don’t, dengan izin.

Apa yang boleh dan apa yang tidak boleh, terlalu kabur walaupun kononnya ada tatacara khas urus tadbir kes 3R.
Rakyat pun sudah tahu ada tiga akta utama iaitu Akta Hasutan 1948, Kanun Keseksaan Akta 574 serta Akta Komunikasi dan Multimedia 1998 yang boleh mengekang apa juga hasutan dan sebagainya.

Masalahnya orang politik, apatah lagi pada waktu berkempen dilihat macam komunis, macam puak subversif dan macam pengganas.

Saya hendak tegaskan bahawa orang politik terutamanya pembangkang merupakan seorang warganegara Malaysia yang berpegang kepada Perlembagaan negara kita Malaysia dan juga Rukun Negara.
Akan tetapi sewaktu berkempen politik setiap apa yang diperkatakan itu menjadi daya tarikan kepada rakyat dan memberi penerangan kepada rakyat dengan fakta yang logik, lenggok bahasa mantik politik, kadang-kadang ia mesti ada ‘faktor wow’, supaya mendapat sokongan daripada rakyat.

Jadi, pohon kementerian berkaitan untuk menjawab soalan ini.

Memberi penjelasan yang sejelas-jelasnya di mana boleh di mana tidak boleh berkaitan dengan 3R, Tuan Yang di- Pertua.
Datuk Seri Dr. Mujahid bin Yusof: Tuan Yang di-Pertua, saya mohon mencelah kalau diizinkan oleh Exco baharu kita.

Datuk Razali bin Idris: Kemudian sedikit, biar saya habis boleh?

Datuk Seri Dr. Mujahid bin Yusof: Tidak, saya takut nanti terlepas.

Saya hendak yang itu sebab saya hendak minta menyokong apa yang dibawa oleh... Timbalan Yang di-Pertua: Yang Berhormat Datuk Razali hendak bagi izin, tidak bagi izin?

juga.

Datuk Razali bin Idris: Ganti tiga minitlah.


Datuk Seri Dr. Mujahid bin Yusof: Ya, ya dia akan stop.

Saya pun kena semalam Datuk Razali bin Idris: Okey, baik.

Datuk Seri Dr. Mujahid bin Yusof: Thank you.

Dia sudah stop.

Terima kasih, saya hendak menyambut apa yang diserukan dan tahniah atas kemenangan.

Cuma, apa Yang Berhormat bersetuju kerana semalam saya telah mengutarakan perkara yang sama, menyokong apa yang disebut tadi.
Sememangnya berlaku suatu kekaburan, saya pun setuju bila penggunaan 3R itu dijadikan sebagai apa juga alasan keselamatan.

Akan tetapi setuju atau tidak Yang Berhormat bersama dengan saya yang memberikan pandangan semalam bahawa untuk kita selesaikan masalah ini, setuju atau tidak kita minta kerajaan untuk mengaktakannya sebagai undang-undang di mana di situ akan jelas segala kekaburan itu dan ia tidak akan berpihak melainkan mengikut apa yang ada dalam DN 21.9.2023 6 akta.
Saya hanya mohon bersetuju atau tidak jikalau akta ini diperundangkan?

Terima kasih.

Terima kasih, Tuan Yang di-Pertua.

Datuk Razali bin Idris: Tuan Yang di-Pertua, ini yang hebat Dewan Negara apabila bekas Menteri berada dalam Dewan Negara.

Jadi, saya sangat bersetuju dengan pandangan tersebut... [Tepuk] Ini supaya diaktakan, kita tahu mana yang boleh dan mana yang tidak boleh.

Terima kasih sahabat saya.

Ketiga, Tuan Yang di-Pertua saya hendak membangkitkan soal beras dan keterjaminan makanan.
Rakyat sebenarnya tidak tahu apakah negara ini benar-benar terjamin dalam soal sekuriti makanan.

Kementerian Pertanian dan Keterjaminan Makanan acap kali melaung-laungkan jaminan itu tetapi belum nampak hasil.

Harga beras naik, semakin naik, Tuan Yang di-Pertua.

Bekalan beras tempatan berkurangan sehingga timbul panik kepada rakyat.

Orang yang berniaga malahan di peringkat negeri-negeri sudah tidak mencukupi untuk mengendalikan masalah makanan asasi negara kita.
■1020 Jadi, timbul persoalan yang besar, apakah sudah jadi dengan sekuriti makanan negara?

Di manakah letaknya sekarang?

Apakah usaha untuk menaikkan kapasiti pengeluaran makanan?

Rakyat belum nampak kerana harga semakin hari semakin naik.

Apa yang rakyat nampak hari ini, saya kena katakan di sini untuk direkodkan bahawa honeymoon Menteri Pertanian dan Keterjaminan Makanan ke Rome, ke Itali, ke Budapest.

Ini yang rakyat bercakap di luar, bercakap di luar.
Jadi, saya sampaikan perkataan di luar ke dalam Dewan yang mulia ini supaya dicatatkan untuk memberi tunjuk ajar kepada Menteri yang tergelincir daripada landasan.

Lebih memburukkan lagi, kebergantungan terhadap import makanan semakin meningkat dengan data menunjukkan RM63.6 bilion pada tahun 2021, “Datuk Seri Speaker”, dan meningkat kepada RM75.5 bilion.
Timbalan Yang di-Pertua: Yang Berhormat Senator Datuk Razali, Yang di-Pertua telah mengingatkan kita bahawa dalam Dewan ini, Chair ini dikenali sebagai “Tuan Yang di- Pertua”.

Datuk Razali bin Idris: Tuan Yang di-Pertua... Timbalan Yang di-Pertua: Sudah tidak pakai lagi “Datuk Speaker”.

Datuk Razali bin Idris: Sebab apabila tengok sahabat kita dah jadi Speaker... Timbalan Yang di-Pertua: Saya tak nak potong kerancakan ucapan Yang Berhormat Senator tadi, tetapi saya kena ingatkan jugalah.
Sebab, sudah berkali-kali.

Datuk Razali bin Idris: Okey, Tuan Yang di-Pertua.

Timbalan Yang di-Pertua: Terima kasih.

Datuk Razali bin Idris: Saya sebenarnya tulis “Tuan Yang di-Pertua” juga tetapi... Timbalan Yang di-Pertua: [Ketawa] DN 21.9.2023 7 Datuk Razali bin Idris: ...Apabila perbahasan, sedap sebut “Datuk Seri Speaker”.

Dan agaknya mungkin melebihi RM100 bilion pada tahun 2023 ini.

Ini keresahan rakyat di luar sana.


Saya tidak nafikan keperluan negara terhadap sumber import kerana sesetengah komoditi makanan tidak dapat dihasilkan secara domestik atas faktor kesesuaian iklim, sebagai contoh, tidak ekonomik, kekangan sumber tanah dan juga tenaga kerja.

Akan tetapi, kebergantungan terhadap import memberi impak tidak sihat kepada kementerian dan negara dalam mencapai imbangan dagangan yang positif.

Umpamanya, isu beras.

Apakah yang kementerian laksanakan pada hari ini?


Apakah keberkesanan program khas bagi menangani beras putih tempatan?

Setakat mana peranan FAMA, FELDA, FELCRA dalam membekalkan beras tempatan?

Sepatutnya mesti ia ada satu gabungan untuk memastikan bekalan beras berada di tahap yang tidak menakutkan rakyat negara kita.

Saya dan rakyat perlu diperjelaskan apa yang rasional mengenai had pembelian beras.

Sebagai contoh, Tuan Yang di-Pertua, Terengganu.


Kami mempunyai Beras Ganu yang mampu membekalkan beras yang mencukupi kepada seluruh rakyat Terengganu.

Contoh yang saya hendak bagi, hendak kongsi dalam Dewan Negara.

Insya-Allah, ini merupakan satu contoh sekuriti makanan yang terjamin kerana usaha mengeluarkan beras Terengganu, dipanggil Beras Ganu.

Beras Ganu ini ialah beras keluaran anak syarikat negeri Terengganu, GLC, Terengganu Agrotech Development Corp Sdn.

Bhd.
Bhd.

(TADC) yang terus menjadi tumpuan, bukan sahaja rakyat Terengganu, bahkan turut mendapat permintaan dari luar negeri.

Untuk rekod, Terengganu merupakan negeri pertama, Tuan Yang di-Pertua, yang mengeluarkan beras sendiri dengan mempunyai Skim Pensijilan Amalan Pertanian Baik Malaysia (myGAP) menerusi jenama Beras Ganu.

Hampir kesemua barang keperluan pada hari, Tuan Yang di-Pertua, naik sebanyak 10 peratus.
Ini termasuk yang terkini, bawang merah, bawang putih yang semalam baru saya tengok, saya masukkan dalam ucapan saya hari ini, naik secara mendadak.

Apakah tindakan kerajaan sekarang?

Kadang-kadang sebagai Kerajaan Pusat, kita jangan terlalu sombong atau angkuh.

Kementerian yang berkaitan boleh mengambil contoh kerajaan-kerajaan negeri, seperti Terengganu.

Boleh sembang, boleh bincang.

Jangan perlekeh.

Kita dengar hari ini, perlekeh.

Terengganu keluarkan beras, dia perlekeh.


Jadi, sepatutnya kita kena kerjasama.

Mungkin idea bagus datang daripada anak kita, mungkin ‘pak’ waktu itu tak sedar.

Walau bagaimanapun, anak kita tetap anak kita dan kita boleh bincang.

Jangan perlaga, jangan memperlekeh.

Untuk kepentingan rakyat jelata.

Isu keempat, Tuan Yang di-Pertua, saya hendak membangkitkan soal pelancongan dan kebudayaan.
Saya melihat KSP RMKe-12 untuk tahun 2023-2025 perlu diperkasakan, DN 21.9.2023 8 dinilai tambah secara berganda kepada pelancongan negeri seperti Terengganu, negeri yang cantik, budaya yang menarik, rakyatnya pun baik-baik, Tuan Yang di-Pertua.

Di Terengganu ini, sebenarnya segala-galanya ada.

Alam semula jadi, gunung- ganang, bukit-bukau, sungai, Tasik Kenyir- saya hendak jemput semua ini, Ahli Dewan Negara ke Tasik Kenyir, Terengganu... [Tepuk] Sudah beberapa kali tak menjadi.
Ini Exco Pelancongan yang jemput ini tetapi... Timbalan Yang di-Pertua: Exco bayar sekali, kah?

Datuk Razali bin Idris: ...Tak usah masuk dalam Hansard lah... [Ketawa] Dan keindahan pulau-pulau Tuan Yang di-Pertua, persisiran pantai, laut terbuka.

Hebat Terengganu ini.

Alam semula jadi- nature.

Di samping itu, Terengganu juga mempunyai budaya warisan yang tinggi nilainya, seperti ulek mayang, mak yong, rodat, silat, permainan wau- bertahap internasional, Tuan Yang di-Pertua.
Bukan main wau tepi pantai lagi- internasional.

Juga batik, songket.

Hari ini sepatutnya saya pakai batik, tetapi tak dan, tie sahaja batik.

Janji batik.

Saya bawalah usahawan dari Terengganu jual batik.

Terima kasih saya kepada Tan Sri Yang di-Pertua, Setiausaha Dewan Negara membenarkan pengusaha batik Terengganu berada di sekitar Parlimen selama Dewan Rakyat bersidang dua hari, Dewan Negara bersidang dua hari.

Terima kasih.

Pergi ziarah.

Kalau ada lebihan, boleh beli.


Seorang Ahli: Ada diskaun kah Datuk?

Datuk Razali bin Idris: Diskaun, insya-Allah.

Dan ia menjadi contoh besar kepada kita- semua supaya mengangkat produk ataupun barangan kebudayaan kita bukan setakat dalam negara, tetapi juga di luar negara.

Saya hendak beritahu, pada waktu ini, Lapangan Terbang Terengganu agak suram, Tuan Yang di-Pertua, kerana beberapa perkara terbabit.

Sedikit kesusahan dari sudut pelancong asing untuk terus datang ke Terengganu.
Lebih kurang 10 flight sahaja satu hari.

Kalau hendak banding dengan Kelantan, 50 flight satu hari- Kelantan.

Terengganu, tidak sampai 20.

Jadi, saya hendak beritahu, Lapangan Terbang Terengganu ini international airport dan sebenarnya berupaya untuk mengendalikan jumlah yang ramai, kerana kita berpengalaman besar untuk menerbangkan jemaah haji.
Cuma, kita mohon Kementerian Pelancongan supaya mengambil kira persoalan ini, termasuk memberikan peruntukan yang besar dan membantu pelancong asing untuk masuk ke Terengganu secara terus dan tidak transit ke Singapore ataupun di KLIA.

Boleh terus ke Terengganu.

Jadi, kita minta Menteri Pelancongan memberi tumpuan kepada negeri Terengganu.

■1030 Tuan Yang di-Pertua, satu lagi berkenaan royalti minyak Terengganu, banyak sakok, Tuan Yang di-Pertua.
Apabila takdir pilihan raya 30 – 0 ini, jadi paip air pun buka tidak laju.

DN 21.9.2023 9 Nok wat guane?

Akan tetapi, rakyat Terengganu saya hendak bagi satu rahsia, Tuan Yang di-Pertua.

Kalau sekiranya makin ditekan, makin amarah.

Dia sama dengan ular tedung, tepuk ia makin naik.

Jadi, kalau hendak keselesaan, mudahkan wang royalti minyak ataupun wang ihsan ataupun apalah nama sekalipun, patut diberi Terengganu, berilah dengan kadar segera.

Terakhir, masa habis sudah.


Berbalik kepada peruntukan kepada Ahli Dewan Negara.

Yang Berhormat Senator Dato’ Kesavadas, Yang Berhormat Senator Dato’ Dr. Ahmad Azam, bersama-sama dengan kita berjuang dekat dua penggal untuk dapatkan peruntukan kepada Senator.

Bukan banyak pun, daripada RM300,000 sepenggal, kita minta RM500,000 setahun.

Sekarang- hari ini saya hendak minta RM300,000 pula sepenggal, balik asal tetapi dipercepat, dipermudah, dan bagi kepada semua, termasuk saya.
Boleh begitu, setuju tidak ini?...

[Dewan riuh] [Tepuk] Alhamdulillah.

Sekian, terima kasih banyak.

Banyak lagi saya hendak kabo ini tetapi sudah saya ikut aturan.

Terima kasih, wallahualam.

Wassalamualaikum warahmatullahi wabarakatuh... [Tepuk] Timbalan Yang di-Pertua: Terima kasih Yang Berhormat Senator Datuk Razali.
Pandai Yang Berhormat Senator pilih isu peruntukan kepada Ahli Dewan Negara kepada isu terakhir yang mendapat sokongan kepada semua Ahli Dewan ini, termasuk saya... [Ketawa] Sekarang ini saya ingin menjemput Yang Berhormat Senator Tuan Isaiah a/l D Jacob.

[Tepuk] 10.32 pagi.

Tuan Isaiah a/l D Jacob: Terima kasih Tuan Yang di-Pertua.

Saya ucapkan selamat sejahtera dan salam Malaysia Madani kepada semua Ahli-ahli Yang Berhormat yang ada di Dewan yang mulia ini.
Saya ingin menyentuh perkara isu yang di dalam RMKe-12, isu golongan istimewa OKU ini yang dikatakan satu peratus pekerjaan yang dipastikan mendapat kuota satu peratus itu.

Akan tetapi, sebelum kita cerita sedikit tentang kuota satu peratus ini, apakah kemudahan-kemudahan yang telah disediakan oleh majikan-majikan kepada golongan istimewa sebelum mereka mengambil mereka sebagai pekerja?

Ini ialah soalan yang begitu serius sekali saya anggap.
Baru-baru ini saya telah melawat, mengadakan satu kunjungan rasmi ke salah sebuah agensi kerajaan.

Amat menyedihkan saya, di mana saya dipaksa parking kereta saya di bawah B1 dan dikehendaki naik ke tingkat LG untuk naik lif.

Daripada B1 ke LG, lif tidak fungsi, kena naik dua tingkat.

Nasib baik saya fizikal.

Kalau golongan istimewa dengan kerusi roda, apakah akan berlaku?

Yang jadi ini ialah agensi kerajaan, Jabatan Kebajikan Masyarakat, Wilayah Persekutuan.
Amat-amat menyedihkan yang mana mereka ini menjaga hak golongan DN 21.9.2023 10 istimewa.

Bukannya I hendak salahkan jabatan tetapi orang yang bertanggungjawab mengambil sewa bangunan ini.

Tidakkah pegawai yang bertanggungjawab itu tidak meneliti, tidak membuat kajian sebelum mengambil kawasan ini sebagai pejabat JKM.

Saya mohon Kerajaan Malaysia, ini ialah isu serius, menindas golongan istimewa.

Mempertikaikan hak- hak golongan istimewa.

Sebagai sebuah kerajaan, wajib menjaga semua golongan.
Tidak boleh membiarkan seperti mereka.

Kalau agensi kerajaan sendiri tidak mengambil berat, bagaimanakah kita hendak tekan pihak swasta?

So, di sini saya hendak bawa isu basic ialah pokoknya penyediaan kemudahan-kemudahan yang wajar, yang telah termaktub dalam akta golongan istimewa OKU itu mesti dipelihara.

Isu kedua saya ingin bawa ialah pendidikan.

Pendidikan ialah satu perkara yang penting, yang kita kena wajar diambil serius.
Seperti semalam dan juga baru ini, tadi dua orang Yang Berhormat yang mengatakan- semalam Yang Berhormat Senator Datuk Seri Dr. Mujahid dan Yang Berhormat Senator Datuk Razali yang mengatakan tentang diskriminasi.

Tuan Yang di-Pertua yang saya hormati, di dalam universiti-universiti- ini saya mendapat berita-berita daripada universiti.

Ada pihak-pihak mendiskriminasikan golongan istimewa, memperkecil-kan golongan istimewa, ini berlaku di dalam universiti-universiti kerajaan.
Saya amat sedih sekali, ada seorang pelajar- baru-baru ini saya melawat ke Kuantan.

Beliau mendapat tawaran di UIA.

Apabila beliau pergi ke temu duga, perkataan- perkataan yang digunakan dalam temu duga itu amat-amat menyedihkan.

Tuan Yang di-Pertua yang saya hormati, kami tidak minta ataupun ibu bapa kami tidak minta kami dilahirkan seperti ini.

Ibu bapa kami tidak membenarkan ataupun tidak mohon kami jadi seperti ini.
Akan tetapi, masyarakat di luar tidak mengambil perasaan golongan istimewa ini, mendiskriminasikan.

Saya mohon Kerajaan Malaysia selepas ini memastikan hak-hak asasi golongan istimewa dilindungi... [Tepuk] Kedua, kemudahan-kemudahan yang ada di universiti-universiti pengajian tinggi, malah di sekolah-sekolah biasa bagi golongan istimewa.

Boleh dikatakan kebanyakan sekolah rendah, sekolah menengah masih lagi tidak ada tandas yang sempurna bagi golongan istimewa.
Saya akan tegas dan saya mewakili golongan istimewa yang daftar dengan JKM hampir 700,000 orang- yang belum daftar lagi ramai.

Kami tidak akan membenarkan perkara-perkara seperti ini dilakukan dan dijalankan di negara ini.

Kami ada hak sebagai rakyat Malaysia.

Saya harap selepas ini sekolah-sekolah menengah, sekolah rendah pastikan ada segala kemudahan, bukan sahaja di universiti-universiti sahaja tetapi di peringkat awal sekali.
■1040 Wajib diadakan tandas-tandas yang sempurna dan juga kelas-kelas mereka mesti di bawah, bukan di atas.

Sebab ini pengalaman saya waktu saya belajar.

Saya terpaksa naik DN 21.9.2023 11 tingkat ketiga dengan keadaan seperti ini.

So, I minta, mohon Kerajaan Malaysia memastikan perkara-perkara ini tidak akan berulang lagi.

Ketiga, dalam pendidikan.

Isu ini pun hangat.

Elaun pelajar OKU yang disediakan oleh universiti-universiti, ramai pelajar belum dapat.
Walaupun mereka dalam semester keempat, masih lagi belum terima... [Tepuk] Saya ingin nak tanya Menteri-menteri yang terlibat, apakah jawapan?

Berapa lama kami nak duduk?

Ini golongan saya yang menderita sehingga tidak ada elaun yang tak cukup, mereka terpaksa makan Maggi.

Saya mohon Menteri-Menteri yang terlibat, yang membuat keputusan lambat, berpuasa selama sebulan... [Tepuk] Jangan makan, saya berani.

Anda menghina golongan istimewa saya!

Anda menahan hak milik golongan istimewa!


Saya tidak akan membenarkan perkara-perkara seperti ini berlanjutan.

Hari ini, saya beri tempoh 30 hari kepada Menteri- Menteri yang terlibat, 30 hari dengan secara rasmi bermula sekarang... [Tepuk] Jikalau peruntukan OKU universiti tidak keluar, saya akan heret mengikut undang-undang ke mahkamah... [Tepuk] Saya berjuang untuk golongan istimewa.

Jangan memperlekeh- lekehkan golongan istimewa.

Cukup, dah cukup.

Kami hendak hak kami.


Seterusnya Tuan Yang di-Pertua, isu kebajikan dan kos sara hidup harian.

Saya difahamkan, elaun pekerja OKU yang diberi oleh Jabatan Kebajikan Masyarakat adalah tiap- tiap bulan.

Mereka yang layak menerima gaji mereka, RM1,500.

Saya mohon kerajaan dan Kementerian Kewangan, menaikkan RM1,500 kepada RM2,000.

Ini disebabkan ada pekerja- pekerja mendapat gaji sebanyak RM1,550 tetapi mereka gagal disebabkan ini.
Saya mohon jasa baik kerajaan- ini bukan jasa baik, ini hak kami.

Kami minta dinaikkan kepada RM2,000, maka mereka layak untuk menerima elaun bulanan OKU.

Seterusnya, pelantikan dalam agensi kerajaan.

Ini juga satu penindasan ataupun dilupakan golongan istimewa.

Saya di sini ucapkan tahniah dan terima kasih kepada Kementerian Kesihatan di mana mereka membenarkan OKU sebagai Pengarah Pelawat Hospital, golongan istimewa boleh jadi.

Saya mahu mengucapkan terima kasih kepada Kementerian Kesihatan.
Manakala kebajikan, saya juga jumpa Menteri dan bincang, beliau bersetuju mulai tahun depan, beliau akan melantik lebih ramai golongan istimewa dalam Jawatankuasa OKU Kebangsaan.

Saya ucapkan tahniah.

Akan tetapi, saya balik kepada DBKL atau Dewan Bandaraya Kuala Lumpur.

Mereka melantik pengarah-pengarah DBKL- saya ingin nak tanya pihak-pihak yang tertentu, dalam Kuala Lumpur, Wilayah Persekutuan, kami ada lebih ramai golongan istimewa.
Tidak bolehkah beri satu Kerusi kepada kami untuk membawa suara golongan istimewa?

Semua mereka, semua orang biasa.

Alasan kalau kita tanya, “Oh, golongan istimewa tidak boleh.

OKU tidak boleh buat kerja”.

Saya mohon rakyat Malaysia berpuasa dengan saya 51 hari, berjalan kaki sebanyak 2,780 kilometer.

Kalau manusia biasa kalau boleh buat, saya tarik balik segala permintaan ini.

DN 21.9.2023 12 Saya cabar.

Jangan mengatakan golongan istimewa tidak boleh buat.
Golongan istimewa lebih pandai daripada orang-orang biasa.

Saya ingin nak beritahu, golongan istimewa merupakan anak syurga.

Anak syurga ini telah dikurniakan satu kelebihan di mana manusia biasa tidak ada.

Jangan memperlekeh- lekehkan golongan istimewa, OKU ini.

Saya mohon pihak-pihak tertentu seperti DBKL, majlis daerah dan seterusnya di mana juga semua kementerian, wajib memberi ruang satu Kerusi untuk golongan istimewa, OKU ini.
Maka, mereka boleh membawa idea-idea bagi golongan kami untuk meningkatkan kemajuan, prestasi dalam perkhidmatan mereka.

Dasar untuk golongan istimewa.

Saya mendapati banyak diskriminasi berlaku dalam golongan istimewa seperti tadi I katakan, di dalam universiti-universiti berlaku, di dalam sekolah-sekolah, di mana-mana juga.

Apakah tindakan terhadap mereka ini?

Tahun ini kita dengar, kita nampak, orang memperlekeh-lekehkan menggunakan cara golongan istimewa berjalan, berbengkok, bermacam-macam.
Apakah tindakan yang diambil?

Apakah hukuman yang diambil?

Ini sebab rakyat Malaysia menganggap golongan istimewa ini tidak penting.

Mereka anggap golongan istimewa ini golongan sebagai alien.

Saya mohon satu akta yang begitu kuat seperti tadi, Yang Berhormat semalam dan hari ini menyatakan, mesti ada satu akta diskriminasi dan mesti ada hukuman yang berat kepada mereka ini untuk menjaga kepentingan dan kebaikan golongan istimewa.
Terakhir, sebelum seperti yang saya nyatakan, saya bukan salahkan Jabatan Kebajikan Masyarakat sebab mereka mempunyai banyak kerja yang mereka sepatutnya buat.

■1050 Dalam Jabatan Kebajikan Masyarakat tersebut, ada lapan bahagian.

Hendak uruskan, bukan begitu senang dan salah satunya golongan istimewa OKU, bahagian OKU.

Untuk menjaga golongan OKU ini, ia ada banyak perkara kena perhatikan.
So, dengan ini, kali kedua, saya mohon kepada Kerajaan Malaysia, wujudkan “jabatan hal ehwal golongan istimewa” di bawah Jabatan Perdana Menteri, untuk memastikan keadilan hak asasi mereka dijaga dan jabatan ini mesti diterajui oleh golongan istimewa.

Bukan orang biasa, sebab ini hak kami.

Bagilah hak kami menguruskan untuk jabatan ini.

Dengan ini, saya sepenuhnya, menyokong Rancangan Malaysia Ke-12.

Sekian.

Terima kasih Tuan Yang di-Pertua.


Timbalan Yang di-Pertua: Terima kasih Yang Berhormat Senator Tuan Isaiah.

Satu ucapan yang menyentuh hati saya dan pada waktu sekarang ini pun, Menteri Pendidikan ada dalam Dewan.

Saya hendak ringkaskan, di sekolah-sekolah kenalah ada fasiliti untuk orang istimewa, tidak ada diskriminasi ya dan banyak lagi tadi, Yang Berhormat telah menyentuh.
Oleh sebab itu, pada awal tadi, saya diminta oleh Yang Berhormat Senator Datuk Seri Dr. Mujahid untuk membuat ruling berkenaan dengan kehadiran Yang Berhormat Menteri dan DN 21.9.2023 13 juga pegawai-pegawai di dalam Dewan ini dan saya sudah maklumkan tadi kepada Yang Berhormat Menteri Agama.

Sekarang ini, saya hendak ingatkan sekali lagi kepada Yang Berhormat Menteri Pendidikan untuk mengambil perkara ini dengan serius.

Jadi, saya berharap hari ini juga, jangan tunggu-tunggu lagi.
Maklumkan kepada rakan-rakan dalam Kabinet dan juga kepada pegawai-pegawai mereka untuk hadir dalam Dewan ini.

Ucapan perbahasan Yang Berhormat Senator Tuan Isaiah tadi memang menyentuh hati saya.

Nasib baik saya tidak menangis tadi kerana inilah pengalaman beliau sebagai individu, sebagai orang istimewa yang saya rasa memang patut kita bela dalam Dewan Negara ini... [Tepuk] Jadi, saya ingin menjemput Yang Berhormat Senator Puan Susan Chemerai Anding yang telah dilantik semula ke Dewan.
Tahniah, Yang Berhormat Senator.

10.53 pagi.

Puan Susan Chemerai Anding: Terima kasih Tuan Yang di-Pertua atas peluang yang diberi kepada saya untuk turut membahaskan Kajian Separuh Penggal Rancangan Malaysia Kedua Belas ini.

Sesungguhnya, saya percaya bahawa Kajian Separuh Penggal ini, yang bukan sekadar kajian sahaja tetapi melibatkan anjakan baharu.
Agenda merangkumi Kerangka Ekonomi Madani dan Pelan Hala Tuju Peralihan Tenaga Negara (NETR) dan juga Pelan Induk Perindustrian Baharu 2030 (NIMP 2030) akan dapat membawa Rancangan Malaysia Kedua Belas ke arah sasaran objektifnya iaitu “Malaysia Madani: Mampan, Sejahtera dan Berpendapatan Tinggi”.
17 anjakan baharu dan besar yang bakal diperkenalkan seperti Reformasi Struktur Ekonomi, dalam bidang seperti peralihan tenaga, industri high growth high value berasaskan teknologi dan digital, industri HGHV E&E bernilai tinggi amat signifikan dan memang tepat pada masanya dan amat diperlukan oleh negara dalam usaha untuk merancakkan pembangunan.

Tuan Yang di-Pertua, lima buah industri HGHV telah dikenal pasti untuk meningkatkan produktiviti kemajuan teknologi dan kepelbagaian ekonomi.
Salah satu daripada lima buah industri tersebut ialah pertanian dan industri asas tani, di mana kerajaan merancang untuk mempercepatkan penerima gunaan teknologi pertanian pintar.

Tuan Yang di-Pertua, untuk matlamat ini, kerajaan harus berhati-hati sebab sekadar mempercepatkan penerima gunaan teknologi pertanian pintar oleh para petani sahaja tidak mencukupi.
Hal ini adalah kerana pertanian yang menggunakan teknologi pertanian pintar ini seperti tanaman sayur, padi, dan buah-buahan berskala besar yang melibatkan komuniti DN 21.9.2023 14 petani setempat.

Pada lazimnya, komuniti petani tersebut lemah daripada segi pengurusan dan ilmu perniagaan.

Ini bermakna pengenalan penggunaan teknologi perlu disertai dengan pembangunan kapasiti komuniti petani setempat.
Segala perusahaan pertanian yang menggunakan teknologi pintar tersebut juga perlu pengurusan yang cekap, ilmu perniagaan yang baik dan pemantauan yang rapi daripada pihak Jabatan Pertanian.

Kerajaan tidak seharusnya memberi teknologi pintar sahaja dan mengharapkan komuniti petani yang menjadi peserta itu atau orang kampung mengurus atau mengusahakan perusahaan pertanian ini dengan sendiri tanpa bantuan daripada segi pengurusan dan sokongan-sokongan lain.
Saya bagi contoh, di jelapang padi Batang Lupar umpamanya, antara satu sebab ia tidak dapat bergerak ke hadapan iaitu sebab komuniti setempat yang rata-ratanya terdiri daripada petani tradisional.

Mereka tidak begitu cenderung menggunakan cara baharu dalam menghasilkan tanaman padi dan lebih berminat dengan kaedah lama dan cara tradisional.

Anak-anak mereka pula, walaupun lebih cenderung dengan penggunaan teknologi pintar, namun kurang berminat dengan penanaman padi.
Jadi, soalan saya ialah, adakah kerajaan bersedia untuk menimbangkan, untuk menyediakan pengurusan yang cekap yang datangnya daripada pihak ketiga seperti kerajaan atau pihak swasta secara in situ dan berganding dengan orang kampung atau rakyat setempat?

Adakah Kementerian Pertanian mempunyai jumlah kakitangan yang mencukupi untuk maksud tersebut?
Satu lagi, adakah kerajaan ingin menimbangkan memberi insentif kepada petani untuk menggunakan teknologi pintar, sebab saya rasa insentif ini perlu dan apakah insentif lain yang boleh diketengahkan oleh kerajaan untuk menarik minat masyarakat petani dan anak mereka kepada penggunaan teknologi pintar dalam pertanian?

Tuan Yang di-Pertua, saya ingin menyentuh sedikit berkenaan dengan industri kreatif.
Di bawah Kajian Separuh Penggal RMKe-12, industri kreatif akan didukung sebagai industri strategik berimpak tinggi untuk menarik penglibatan golongan belia dalam aktiviti kreatif yang menawarkan pendapatan yang tinggi.

Kerajaan akan menyediakan dana berjumlah RM346 juta dalam tempoh RMKe-12 untuk tujuan tersebut.

Tuan Yang di-Pertua, industri kreatif ini di bawah kawal selia pelbagai undang-undang.

Antaranya seperti Akta Cap Dagangan 2019, Akta Paten 1983 dan Akta Hak Cipta 1987 yang diselia oleh MyIPO.
Intellectual property, dengan izin, ataupun harta intelek memainkan peranan penting dalam mendorong inovasi dan kreativiti sesebuah perniagaan kerana intellectual property (IP) yang didaftarkan boleh dijadikan aset terpenting, boleh demonetized dan mampu mendorong perkembangan ekosistem dunia perniagaan, pemulihan ekonomi serta kemajuan insani.
DN 21.9.2023 15 ■1100 Namun begitu, buat masa sekarang suasana untuk industri kreatif ini kurang kondusif disebabkan proses pendaftaran harta intelek di Malaysia kurang cekap dan memakan masa yang lama untuk mendaftar harta intelek, terutama untuk trademark dan paten.

Ini sudah tentu akan mengekang perkembangan harta intelek dan industri kreatif kita.
Dengan itu, untuk memastikan suasana yang kondusif untuk pembentukan ekosistem perdagangan yang sihat dan mendorong inovasi dan kreativiti sesebuah perniagaan, proses pendaftaran harta intelek di Malaysia perlu dipertingkatkan kecekapannya.

Ini juga sekali gus memenuhi hasrat kerajaan untuk mempertingkatkan kecekapan penyampaian perkhidmatan awam.
Tuan Yang di-Pertua, satu lagi perkara yang berkaitan dengan industri kreatif dan harta intelek ini iaitu dari sudut ia sebagai sebuah aset boleh cagar sesebuah perusahaan atau perniagaan.

Di Malaysia, untuk perniagaan yang berkecimpung dalam industri kreatif dan ciptaan, usahawan ini masih belum lagi dapat menggunakan harta intelek sebagai cagaran untuk mendapat pembiayaan perniagaan daripada institusi kewangan.
Walaupun gadaian ataupun cagaran ada disebut di dalam Trademarks Act 2019, mekanisme yang khusus dan jelas untuk menerima gadaian ini di institusi perbankan masih lagi tidak jelas.

Kepincangan ini akan memberi kesan kepada penggiat seni kreatif umpamanya dengan itu industri kreatif kita juga akan terkesan disebabkan ketidakbolehan untuk mendapat pembiayaan daripada institusi kewangan daripada aset ciptaan mereka.

Negara Indonesia umpamanya lebih ke hadapan daripada kita dalam hal tersebut.
Di Indonesia, mereka sudah membolehkan hasil intelek diguna sebagai cagaran untuk pinjaman kewangan melalui bank atau sebaliknya, termasuk video YouTube, kini boleh digunakan sebagai cagaran untuk pinjaman.

Ini bermakna jika seseorang sudah memiliki sijil intelek atau jenama atau lesen kreatif termasuk untuk muzik, mereka boleh memuat naik kandungan itu ke YouTube.

Sebaik sahaja mendapat berjuta-juta tontonan, lesen itu mempunyai nilai kewangan.
Jika pemegang lesen memerlukan wang, kandungan itu boleh dijadikan cagaran di bank.

Di Malaysia, saya difahamkan daripada pemain industri bahawa perkara ini telah dibincangkan beberapa kali di peringkat Kementerian Perdagangan Dalam Negeri sejak beberapa tahun yang lalu tetapi sehingga hari ini masih tidak ada mekanisme yang khusus dan jelas tentang harta intelek sebagai gadaian diterima pakai dengan mudah di institusi- institusi perbankan di Malaysia.
Jadi, Malaysia juga sepatutnya mengiktiraf nilai fiskal harta intelek dan kita harus dengan segera membuat peraturan baharu kerana ia akan memberi kesan kepada penggiat seni kreatif.

Ini akan menyumbang kepada kemajuan ekonomi kreatif, termasuk mana-mana PMKS yang memiliki sijil harta intelek.

Jadi, ini merupakan juga satu pembaikan kepada DN 21.9.2023 16 ekonomi struktural dan sekali gus memenuhi hasrat kerajaan untuk mencapai objektif negara berpendapatan tinggi.
Tuan Yang di-Pertua, dengan itu maka saya cadangkan untuk kerajaan mengambil langkah-langkah yang perlu supaya penerimaan harta intelek sebagai gadaian mempunyai mekanisme yang khusus dan jelas untuk diterima pakai dengan mudah di institusi perbankan di Malaysia.

Tuan Yang di-Pertua, garis panduan juga perlu dikemukakan oleh pihak MyIPO untuk nontraditional trademark, dengan izin seperti bau, warna, corak 3D dan bunyi seperti termaktub dalam Akta Hak Cipta 2019.
Oleh sebab buat masa kini pihak MyIPO akan mengeluarkan bantahan untuk setiap nontraditional trademark yang ingin didaftar dengan meminta penjelasan mengapa perlu diluluskan permohonan tersebut.

Ini sangat menyusahkan dan seolah-olah menunjukkan MyIPO macam tidak ada sebarang garis panduan untuk luluskan trademark nontraditional ini selepas semua permohonan dibantah dahulu.

Pemohon trademark tiga tahun, sama ada MyIPO dah ada kah tidak garis panduan ini?
Kalau ada, mereka sepatutnya memberitahu supaya orang awam jadi mudah hendak tahu dan faham.

Dengan diperkukuhkan kata kelola industri kreatif, saya berharap industri kreatif kita boleh berkembang dengan pesat dan menjadi pemacu kepada ekonomi berpendapatan tinggi ini.

Tuan Yang di-Pertua, akhir sekali, sebagai anak Sarawak, tidak lengkap jika saya tidak menyentuh berkenaan dengan Sarawak.

Jadi, saya merujuk kepada ucapan Yang Amat Berhormat Perdana Menteri.
Pada ucapan Yang Amat Berhormat Perdana Menteri, Yang Amat Berhormat Perdana Menteri ada menegaskan bahawa pembangunan wilayah yang lebih seimbang dan inklusif juga menjadi cita-cita ekonomi MADANI.

Dengan itu, pembangunan wilayah Sabah dan Sarawak akan terus diberikan tumpuan.
Saya ingin merujuk kepada tumpuan kedua yang digariskan di dalam KSP RMKe-12 iaitu, membangunkan masyarakat sejahtera dengan satu daripada pendekatan merentas kaum, merupakan peruntukan khusus di mana kerajaan akan melaksanakan Program Khas Bumiputera Sarawak.

Saya ingin mengucapkan terima kasih atas program tersebut.

Namun, saya kurang pasti, apa Program Khas Bumiputera Sarawak yang dimaksudkan dan saya mohon penjelasan daripada kementerian berkenaan.
Saya amat berharap agar program yang dijalankan di kawasan luar bandar Sarawak betul-betul akan memberikan manfaat dan mampu meningkatkan ekonomi rakyat di luar bandar.

Di Semenanjung Malaysia, agensi seperti FELCRA, FELDA, RISDA iaitu sinonim dengan isu pembangunan di kawasan luar bandar.

Hal ini berbeza dengan Sarawak, di mana agensi ini bukan pemacu atau pemain utama untuk pembangunan kawasan luar bandar.

Ini DN 21.9.2023 17 satu contoh sahaja.


Ada banyak lagi perbezaan daripada segi ekosistem pembangunan di antara Semenanjung Malaysia, Sabah dan Sarawak.

Oleh itu, program yang bakal dilaksanakan harus mengambil kira perbezaan ini supaya program yang betul-betul sesuai untuk Sabah dan Sarawak dilaksanakan kelak dan mengikut acuan masyarakat luar bandar dan perbezaan daripada segi budaya, agama, cara hidup, expectation, dengan izin, dan pelbagai lagi.
Kerajaan harus tahu bahawa umpamanya agensi seperti KEMAS, memainkan peranan penting di kawasan luar bandar di Sarawak dan ia perlu diperkasakan terutama daripada segi jumlah kakitangan, peruntukan dan program-program yang dilaksanakan.

Ini agar ia terus kekal dapat membantu rakyat luar bandar di Sarawak.

Institusi, ketua masyarakat dan ketua kaum serta JKK Kampung, RELA dan KRT juga memainkan peranan yang sangat penting di luar bandar dan perlu diperkasakan.
Di luar bandar, Sarawak ada keperluan untuk agensi kerajaan menumpukan kepada program-program yang berbentuk kepimpinan, pengurusan dan keusahawanan serta termasuk program-program kesedaran tentang kemampuan dan kesihatan pada masyarakat setempat, golongan belia luar bandar dan wanita luar bandar.
■1110 Kerajaan juga harus menumpukan usaha kepada pembangunan industri kotej yang masih kekurangan di Sarawak dan melatih wanita luar bandar untuk menjadi usahawan industri kotej sebab potensi untuk pelbagai industri kotej terutamanya berasaskan kraf tangan, makanan, dan bahan solekan di luar bandar Sarawak sangat besar dan banyak produk tidak dapat diusahakan sebaiknya sebab kekangan perhubungan komunikasi, dana yang mencukupi, bahan mentah dan latihan untuk pengkomersialan produk.
Collection center harus dibangunkan paling tidak di setiap bahagian di Sarawak.

Kita ada 11 bahagian semuanya.

Kerajaan mesti mencari kaedah bagaimana setiap produk daripada usahawan luar bandar terutama yang datang jauh dari pedalaman boleh dibayar dengan cash term di pusat pengumpulan agar ia berbaloi untuk dihantar ke pasaran oleh sebab kos pengangkutan yang tinggi jika produk datang dari pedalaman.
Juga kerajaan mesti mengguna sebaiknya Pusat Komuniti Desa kerana pusat ini memainkan peranan penting untuk masyarakat desa dan luar bandar di Sarawak.

Saya juga ingin bertanya tentang apakah peranan MARA dalam membantu meningkatkan sosioekonomi anak-anak bumiputera Sarawak terutamanya di luar bandar daripada segi bantuan dalam pelajaran, biasiswa, bidang teknikal dan keusahawanan.
Ini disebabkan- kita sering dengar tentang MARA di Semenanjung tetapi kurang berita tentang bantuan dan aktiviti MARA di Sarawak terutama di luar bandar.

Tuan Yang di-Pertua, dengan itu sekian sahaja dan saya mohon menyokong.

Terima kasih.

DN 21.9.2023 18 Timbalan Yang di-Pertua: Terima kasih, Yang Berhormat.

Saya saya jemput Yang Berhormat Senator Puan Noorita binti Sual.

11.12 pagi.

Puan Noorita binti Sual: Ka’ ansayan, salam sejahtera dan salam Malaysia Madani.
Dimuliakan Tuan Yang di-Pertua dan barisan Ahli Yang Berhormat Senator yang dihormati sekalian.

Sebelum saya meneruskan perbahasan saya, saya ingin memohon sedikit ruang untuk menjunjung kasih atas perkenan Kebawah Duli Yang Maha Mulia Seri Paduka Baginda Yang di-Pertuan Agong dan Kebawah Duli Yang Maha Mulia Seri Paduka Baginda Raja Permaisuri Agong serta Anakanda-anakanda Tuanku atas kesudian Tuanku menjelajah ke negeri Sabah baru-baru ini.
Sesuai dengan tema “Kembara Kenali Borneo”, saya berharap Tuanku Baginda dan Raja Permaisuri Agong serta Anakanda-anakanda dapat mengenali budaya rakyat Sabah yang berbilang kaum dan kami rakyat di Sabah sangat terharu kerana Baginda Tuanku sekeluarga sangat sporting di dalam melayankan kerenah-kerenah rakyat di Sabah.
Jika ada kesempatan rakyat Tuanku di daerah-daerah pedalaman, Sabah ingin mempersilakan Tuanku sekeluarga untuk datang dan melihat sendiri kehidupan budaya penduduk-penduduk di kawasan pedalaman Sabah khasnya etnik Murut di Daerah Tenom, Sabah.
Tuan Yang di-Pertua, langkah untuk mengadakan persidangan khusus untuk mengkaji semula Rancangan Malaysia Ke-12 melalui Kajian Separuh Penggal Rancangan Malaysia Ke-12, saya rasa sangat bertepatan dengan aspirasi kita untuk meletakkan negara di tempat yang strategik dan berada pada landasan pertumbuhan yang betul daripada segi pembangunan, kesejahteraan rakyat, kestabilan politik dan pertumbuhan ekonomi negara.
Kajian ini juga saya lihat sebagai satu langkah yang positif, proaktif dan mampan kerana kita mengambil langkah-langkah yang saya rasa realistik demi mengawal hala tuju negara dan bukannya semata-mata bertindak balas secara sudah terhantuk baru tengadah.
Besar harapan saya agar fokus kepada kemapanan kesejahteraan masyarakat dan mencapai sebuah negara yang berpendapatan tinggi kita akan dapat menjadi sebuah negara yang self-sustainable, dengan izin, atau sekurang-kurangnya kita mampu mengurangkan kebergantungan negara kepada ekonomi global.
Isu pertama yang saya ingin sentuh Tuan Yang di-Pertua ialah berkenaan dengan isu infrastruktur yang disebut di dalam Bab V di bawah Bidang Keutamaan D dalam buku Kajian Separuh Penggal RMK-12, di mana saya ingin sentuh khususnya infrastruktur di negeri Sabah.

Sabah seperti yang diketahui walaupun merupakan sebuah negeri yang kaya dengan pelbagai hasil bumi, namun merupakan salah sebuah negeri yang termundur di Malaysia.
DN 21.9.2023 19 Malah dalam buku Laporan Rancangan Malaysia Ke-12, antara 10 buah daerah termiskin di Malaysia lapan daripadanya adalah di negeri Sabah.

Sabah sangat memerlukan pembangunan infrastruktur terutama jalan raya, air dan tenaga elektrik.

Boleh dilihat semasa kedatangan Tuanku Baginda ke Sabah, ramai rakyat Sabah mengambil kesempatan untuk mengadu kepada Tuanku tentang kekurangan infrastruktur terutama masalah jalan raya dan air.
Mahu tidak mahu Tuan Yang di-Pertua, setelah lebih 60 tahun Malaysia bersama-sama membentuk Malaysia, perlu ada anjakan rancangan bersepadu diambil oleh Persekutuan dan negeri Sabah untuk memastikan pembangunan infrastruktur di negeri Sabah setaraf dengan negeri-negeri di Semenanjung.

Pertanyaan saya kepada Kementerian Kerja Raya, apakah status terkini pembinaan Lebuhraya Pan Borneo di Sabah bagai Fasa 1A?

Apakah masalah atau penyebab kepada kelewatan penyiapan Fasa 1A?
Bagaimanakah pula dengan status proses penilaian teknikal Fasa 1B?

Isu kedua yang saya ingin sentuh tentang infrastruktur di Sabah ialah tentang masalah asas iaitu air.

Disebut dalam laporan Kajian Semula Tema dan Pemangkin Dasar Rancangan Malaysia Ke-12 bahawa liputan akses air bersih dan selamat untuk negeri Sarawak mencapai 99.12 peratus pada tahun 2022 melepasi sasaran 98 peratus yang ditetapkan.

Namun tidak disebut tentang prestasi bagi negeri Sabah.
Sebab itu tidak hairan banyak berita yang kita dengar di media sosial tentang masalah air di negeri Sabah.

Di Sandakan kita dengar air bersih jadi air masin.

Di Sepanggar termasuk di Universiti Malaysia Sabah, Tuaran, Putatan, daerah Tenom sering kali mengalami masalah bekalan air terputus.

Jadi pertanyaan saya kepada kementerian, apakah status peruntukan emergency sebanyak RM320 juta yang diumumkan oleh Yang Amat Berhormat Perdana Menteri semasa datang ke Sabah pada bulan Mei tahun ini?
Adakah peruntukan itu sudah disalurkan dan apakah rasionalnya peruntukan yang diberikan itu adalah dalam bentuk pinjaman dan bukannya geran?

Apakah langkah-langkah yang diambil oleh Kerajaan Persekutuan untuk membantu memastikan krisis air di Sabah dapat segera diselesaikan?

Selanjutnya saya ingin bertanyakan tentang status projek sistem telaga tiub bawah tanah yang diumumkan pada tahun 2019.

Bagi mengatasi masalah air di sekolah-sekolah pedalaman Sabah dan Sarawak.
Saya pernah membangkitkan persoalan ini kepada Kementerian Pendidikan pada sesi persidangan Dewan Negara yang lepas dan telah dimaklumkan bahawa pelaksana bagi projek ini iaitu Kementerian Kerja Raya.

Jadi saya ingin bertanya kepada Kementerian Kerja Raya, apakah status terkini projek ini?
Apa langkah-langkah dan komitmen pihak kerajaan bagi memastikan kerja-kerja penyiapan projek ini dijalankan oleh kontraktor yang benar-benar mempunyai kepakaran dalam sistem telaga tiub dan memastikan penyiapan projek ini berada pada jadual yang ditetapkan.

Kita tidak mahu projek ini menjadi seperti projek solar hibrid untuk sekolah luar DN 21.9.2023 20 bandar di Sarawak yang akan merugikan rakyat dan saya anggap menganiayai pelajar-pelajar di pedalaman Sabah dan Sarawak.
Isu seterusnya yang saya ingin sentuh Tuan Yang di-Pertua ialah isu hangat diperdebatkan di sidang Dewan Rakyat baru-baru ini iaitu isu beras import dan isu bekalan beras negara.
Perkara 46 dan 47 yang menyentuh tentang high growth, high value bagi pertanian dan industri asas tani dan usaha meningkatkan kecekapan pengurusan pengeluaran makanan dengan mengoptimumkan penggunaan tanah pertanian dengan mengambil langkah untuk memperkasakan amalan pertanian mampan termasuk membangunkan modal pertanian rendah karbon yang dimulakan secara rintis dalam subsektor padi.

Saya ingin tahu apakah ini termasuk juga dalam penanaman padi huma atau padi bukit.
Di Sabah penanaman padi huma masih lagi diamalkan khususnya di kawasan-kawasan pedalaman.

Secara amnya, padi huma mempunyai hasil yang tinggi dan asli.

Ini kerana rata- rata cara penanaman masih lagi menggunakan kaedah lama dan kurang menggunakan baja.

Paling penting juga jenis dan cara penanaman padi tidak memerlukan air yang banyak.

Harga pasaran beras padi huma ini memang agak tinggi berbanding dengan harga beras-beras tempatan yang biasa dijual di pasar raya.
Oleh sebab kualiti dan corak penanaman yang tradisional dan organik maka kita harus membandingkan harga beras huma dengan beras organik yang dijual di pasaran.

Jadi saya ingin menyeru agar padi huma atau padi bukit ini turut mendapat perhatian Kementerian Pertanian dan Keterjaminan Makanan dalam usaha untuk meningkatkan bekalan beras negara.

Seterusnya isu peruntukan pemetaan tanah bagi Sabah.
Tuan Yang di-Pertua, dalam kerangka ekonomi madani memberikan peruntukan khusus bagi kerajaan untuk melaksanakan Program Khas Anak Negeri Sabah untuk meningkatkan pendapatan masyarakat setempat.

Jadi, saya ingin menyentuh tentang perkara yang paling utama diperlukan untuk menjana pendapatan iaitu tanah.

■1120 Masalah pemilikan dan pengurusan tanah adat merupakan isu yang berat dan sehingga kini ramai anak-anak negeri Sabah masih berjuang untuk mengakses hak pemilikan tanah adat mereka.
Menurut laporan akhbar baru-baru ini, Yang Amat Berhormat Perdana Menteri telah mengumumkan dana tambahan sebanyak RM10 juta diberikan kepada negeri Sarawak bagi melaksanakan inisiatif pengukuran Tanah Hak Adat Bumiputera (NCR).

Saya ingin bertanya bagaimanakah pula dengan negeri Sabah?

Ini kerana Sabah juga mempunyai masalah dan keperluan yang sama seperti negeri Sarawak dalam isu yang berkaitan dengan tanah adat.
Sehubungan dengan itu, dimaklumkan bahawa pencapaian dalam pemetaan tanah adat di Sabah dan Sarawak masih berada di bawah 50 peratus daripada perancangan awal yang telah ditetapkan.

DN 21.9.2023 21 Bahkan pemetaan tanah adat di Sarawak menghadapi tentangan yang lebih besar dan menunjukkan prestasi yang jauh lebih rendah jika dibandingkan dengan Sabah.
Persoalan saya ialah apakah faktor-faktor yang menjadi rintangan utama dalam pemetaan tanah adat dan apakah dan bagaimanakah bentuk pemetaan yang dilaksanakan ketika ini?

Adakah kaedah participatory digital mapping digunakan?

Jika tidak, mengapakah?

Jika ya, adakah sebarang bentuk kekangan yang dihadapi?

Isu seterusnya berkenaan dengan isu keberkesanan lima buah koridor ekonomi wilayah di mana saya ingin menyentuh tentang Koridor Pembangunan Sabah (SDC).
Tuan Yang di-Pertua, salah satu cabaran mengapa impak keberkesanan masih belum dirasai adalah tiada koordinasi antara agensi Kerajaan Persekutuan dan Kerajaan Sabah menerusi Kementerian Pembangunan Perindustrian dan Keusahawanan Sabah.

Ini penting kerana kementerian tersebut di peringkat kerajaan negeri memainkan peranan penting dalam menyelaraskan program-program pelaburan dan perindustrian.

Sekiranya agensi koridor “bermain” secara solo, sudah tentu ia tidak memenuhi aspirasi kerajaan negeri.
Penyelarasan itu adalah penting kerana kebanyakan bidang melibatkan kerajaan negeri dan agensi negeri seperti tanah, utiliti dan sebagainya.

Sekiranya SEDIA mahu mencapai kejayaan dan Kementerian Ekonomi ingin menyempurnakan inisiatif yang sudah dirancang, sudah tentu ia memerlukan kerjasama rapat dengan kerajaan negeri dan agensi negeri.

Pembangunan di Sabah sebenarnya memerlukan infrastruktur yang lebih mampan dan baik.

SDC tidak dapat memperoleh kejayaan tanpa infrastruktur yang baik.
Justeru, adalah penting sekali Kerajaan Persekutuan perlu melihat prioriti utama untuk SDC adalah dengan membina infrastruktur yang lebih baik dan moden seperti sistem rel yang moden, lapangan terbang yang berdaya saing di Tawau, Sandakan dan sebagainya.
Saya fikir perlu ada semakan semula dan pembentangan secara komprehensif mengenai isu dan pencapaian setiap koridor ekonomi tersebut agar penambahbaikan dapat dibuat bersama oleh pihak Kerajaan Pusat, kerajaan negeri, kementerian dan agensi-agensi yang berkaitan.

Tuan Yang di-Pertua, saya juga ingin membangkitkan tentang isu pengangguran di negeri Sabah yang berkait dengan fokus atau tema, Membangunkan Masyarakat Sejahtera iaitu tumpuan ke-14.
Menurut laporan Jabatan Perangkaan, sehingga Jun tahun ini, jumlah pengangguran di negara kita telah menurun 3.6 peratus berbanding dengan 4.8 peratus pada bulan yang sama tahun lepas.

Walau bagaimanapun, menurut Kementerian Sumber Manusia baru-baru ini, Sabah mencatatkan kadar pengangguran tertinggi iaitu seramai 169,800 orang yang meliputi 29 peratus daripada 588,700 jumlah penganggur di seluruh negara.
Yang Berhormat Menteri Sumber Manusia turut memaklumkan bahawa isu buruh di Sabah berbeza berbanding dengan negeri lain.

Ini kerana golongan pekerja yang bukan di bawah Ordinan Buruh (Sabah DN 21.9.2023 22 Bab 67) dianggarkan melebihi 800,000 orang seperti pemegang kad IMM13, Sijil Banci, Kad Burung-burung, Palauh dan Pendatang Asing Tanpa Izin (PATI).

Ini memang satu masalah yang sudah berpanjangan dan agak rumit.
Persoalannya ialah bagaimanakah dan apakah langkah-langkah yang akan diambil oleh Kerajaan Madani untuk menangani isu persaingan bagi merebut peluang pekerjaan di antara anak negeri Sabah dengan golongan pekerja yang bukan di bawah Ordinan Buruh (Sabah Bab 67) ini?

Selanjutnya Tuan Yang di-Pertua, saya ingin menyentuh tentang isu pencemaran laut.

Saya ingin menyentuh tentang rukun utama Malaysia Madani melalui tumpuan ketiga iaitu memperkukuh kemapanan dan tata kelola.
Saya bangga kerana kerajaan komited untuk menjamin keseimbangan alam sekitar, memulihara sumber semula jadi, menangani cabaran bencana alam dan memastikan keberlangsungan flora dan fauna.

Perkara 160 yang menyentuh tentang kajian semula akta yang berkaitan dengan pencemaran sumber air dan juga industri perkhidmatan air demi menjamin kemapanan sumber dan perkhidmatan air bersih.

Bagaimanakah pula dengan isu pencemaran laut dan pesisiran pantai kita?
Isu terbaru yang dilaporkan baru-baru ini mengenai tindakan Kerajaan Jepun melepaskan air radioaktif daripada Loji Kuasa Nuklear Fukushima ke Lautan Pasifik.

Saya bersetuju dengan langkah-langkah yang pantas dan pendirian kerajaan mengenai isu ini.

Langkah-langkah seperti sekatan kepada makanan marin Jepun, membawa protes ke badan-badan antarabangsa, pemantauan dari MOSTI, dan Jabatan Tenaga Atom Negara- Atom Malaysia.
Apakah yang lebih penting ialah apakah dasar atau pelan tindakan dan polisi negara yang baharu sekiranya ada untuk memastikan keselamatan dan kesihatan hidupan laut kita bersifat mampan dan selari dengan matlamat pembangunan lestari?

Sabah yang dikelilingi lautan, contohnya mempunyai banyak daya tarikan kepada industri pelancongan dan mampu menjana pendapatan kepada negara.
Namun, langkah- langkah perlu diambil untuk membendung sampah-sampah marin terutamanya di sekitar kawasan pinggiran laut yang menjadi penempatan sebilangan penduduk.

Sampah-sampah ini bukan sahaja menjejaskan industri pelancongan, malahan turut membahayakan kehidupan marin dan kesihatan serta keterjaminan bekalan makanan jika kita tidak mengambil langkah- langkah yang lebih komprehensif dalam menangani masalah ini.
Bagi tempoh akhir RMKe-12, perlindungan kawasan pantai Sabah dan Sarawak, kawasan perlindungan sepenuhnya dalam kawasan Heart of Borneo (HOB), dengan izin, merupakan satu langkah terpuji dalam usaha memulihara aset semula jadi dengan memperkukuhkan pengurusan kawasan perlindungan dalam usaha melindungi biodiversiti serta memelihara ekosistem spesies dan kepelbagaian genetik di Malaysia.
Memandangkan Sabah dan Sarawak mempunyai kawasan pantai yang cantik, adakah tindakan sedia ada kerajaan untuk membangunkan kawasan pantai-pantai tersebut sebagai pusat tarikan pelancongan yang dapat menyumbang kepada pembangunan negeri dan dalam DN 21.9.2023 23 masa yang sama melindungi pantai-pantai di Sabah dan Sarawak sebagai aset semula jadi terbuka negara.

Isu seterusnya yang ingin saya bangkitkan Tuan Yang di-Pertua, ialah berkenaan dengan Jabatan Pembangunan Kanak-kanak dan Wanita.
Saya ingin mengucapkan syabas kepada Yang Amat Berhormat Perdana Menteri dan Kementerian Pembangunan Wanita, Keluarga dan Masyarakat.

Ini menunjukkan betapa kerajaan hari ini mengambil berat tentang isu-isu yang berkaitan dengan generasi hadapan.
Tarikh 1 September merupakan hari yang bersejarah kerana Jabatan Pembangunan Kanak-kanak telah ditubuhkan bagi menangani segera isu pengabaian dan penderaan kanak- kanak yang semakin meruncing selaras dengan sasaran SDG 16 yang di antara lainnya memberikan penekanan perlindungan kepada kanak-kanak daripada penderaan, eksploitasi, pemerdagangan dan keganasan.
Harapan saya dengan penubuhan Jabatan Pembangunan Kanak-kanak ini, kerenah birokrasi dapat dikurangkan, kebajikan dan perlindungan kanak- kanak semakin terjaga.

Saya juga ingin menyentuh tentang Matlamat Pembangunan Mampan 5: Kesamarataan Gender (SDG 5).

Pilihan Raya Umum (PRU ke-14), seramai 33 orang wanita dipilih sebagai Ahli Parlimen sekali gus melonjakkan peratusan jumlah kerusi wanita di Dewan Rakyat ke tahap 14.8 peratus berbanding pada PRU ke-13 iaitu 10.4 peratus.
Namun, jumlah ini menurun kepada 13.5 peratus kerusi iaitu hanya 30 Kerusi dimenangi oleh Ahli Parlimen wanita pada PRU ke-15.

Menurut laporan populasi terkini dari Jabatan Perangkaan, jumlah peratusan perempuan 47.7 peratus, manakala 52.3 peratus terdiri daripada kaum lelaki.
Namun, menurut laporan Indeks Jurang Gender Malaysia 2018-2022, Malaysia menduduki tempat ke-104 daripada 156 buah negara dalam skor global gender indeks keseluruhan bagi tahun 2022 dan Malaysia adalah antara negara yang mempunyai kadar penyertaan wanita dalam bidang politik yang paling rendah di ASEAN selain Brunei dan Myanmar.
Persoalan saya ialah adakah kerajaan bercadang untuk melaksanakan sistem legislatif kuota yang menetapkan penyertaan 30 peratus kerusi diperuntukkan kepada calon wanita di peringkat Parlimen dan juga Dewan Undangan Negeri di dalam PRU Ke-16 kelak?

Isu terakhir ialah isu rumah mampu milik.

Saya ingin mengutarakan mengenai pembinaan 500 unit rumah mampu milik dalam RMKe-12 bagi meningkatkan peluang B40 dan M40 memiliki rumah sendiri.
■1130 Sehingga akhir tahun 2022, hanya 108,373 unit rumah mampu milik telah dibina manakala dalam tempoh 21 tahun sejak pelaksanaan PPR pada tahun 2022.

Purata bilangan unit setahun yang siap dibina hanya 5,161 unit.

Apakah anjakan perancangan yang DN 21.9.2023 24 dilaksanakan oleh kerajaan bagi mencapai tambahan 391,627 unit yang disasarkan menjelang tahun 2025 atau purata 130,542 unit rumah mampu milik setiap tahun?
Bolehkah saya tahu, berapakah jumlah pembahagian yang akan diberikan pada setiap negeri?

Saya juga ingin menyentuh tentang status terkini rumah PPR di Daerah Tenom.

Adakah ia masih diteruskan.

Akhir kata Tuan Yang di-Pertua, terima kasih sekali lagi atas peluang berbahas yang diberikan pada saya.

Saya mohon menyokong.

Timbalan Tuan Yang di-Pertua: Terima kasih Yang Berhormat Puan Noorita binti Sual.

Ucapan yang begitu padat.


Sekarang ini saya menjemput Yang Berhormat Tuan Abun Sui Anyit untuk berbahas.

[Tuan Yang di-Pertua mempengerusikan Mesyuarat] 11.31 pagi.

Tuan Abun Sui Anyit: Terima kasih Tuan Yang di-Pertua atas peluang yang diberikan kepada saya untuk membahaskan Kajian Separuh Penggal Rancangan Malaysia Ke-12, ataupun KSP RMKe-12.
Sebelum saya meneruskan perbahasan, saya sangat berharap kementerian-kementerian yang berkaitan yang mungkin akan saya sebutkan mengambil maklum dan tindakan sehingga menjadi kenyataan apa yang bakal saya sampaikan.

Ini kerana saya percaya Kerajaan Madani sekarang yang ada, merupakan kerajaan yang cakap dan buat.

Bukan ‘NATO’ seperti yang dimomokkan oleh orang tertentu.

Justeru, saya meneliti perbahasan di Dewan Rakyat dan juga ingatan yang telah diberikan oleh Tuan Yang di-Pertua pada 20 September 2023.
Justeru, saya tidak mahu terjerumus dalam membahaskan tujuan kita berada di Dewan Negara ini untuk membahaskan Kajian Separuh Penggal Rancangan Malaysia Ke-12.

Walau bagaimanapun, saya ambil kesempatan juga kerana rakan saya sebelum ini yang telah menyatakan bahawa kes yang berkaitan dengan DNAA.

Saya perlu mengambil pendirian bahawa saya percaya apa yang dikatakan oleh Yang Amat Berhormat Perdana Menteri bahawa beliau tidak terlibat dalam menentukan kes DNAA ini terhadap Peguam Negara.
Ini kerana berdasarkan Perkara 145(3), peguam negara mempunyai kuasa budi bicaranya.

Justeru itu, saya berharap supaya rakyat di negara ini menaruh kepercayaan dan memulakan satu SOP yang baharu untuk menghormati pengasingan kuasa dalam negara ini iaitu parlimen, eksekutif dan mahkamah- judiciary.
Tuan Yang di-Pertua, Kajian Separuh Penggal Rancangan Malaysia Ke-12 telah dibentangkan oleh Yang Amat Berhormat Perdana Menteri, Dato’ Seri Anwar bin Ibrahim pada DN 21.9.2023 25 11 September yang lalu dan di Dewan yang mulia ini oleh Menteri Ekonomi pada 20 September 2023 iaitu semalam.

Saya mengucapkan terima kasih kepada kerajaan kerana Kajian Separuh Penggal Rancangan Malaysia Ke-12 mengambil pendekatan yang khas untuk memajukan Sabah dan Sarawak dengan lebih giat lagi.
Saya memetik ucapan Yang Amat Berhormat Perdana Menteri dalam buku KSP RMKe-12 tersebut iaitu tempoh dua tahun terakhir ini juga membuka peluang kepada Kerajaan Perpaduan untuk mengambil tindakan yang berani, proaktif dan inovatif untuk merangkul aspirasi rakyat serta mendepani tentangan yang merundung negara sekian lama.
Lantaran itu, pendekatan, “Ekonomi MADANI: Memperkasa Rakyat” menggariskan beberapa keutamaan serta tumpuan pada pembangunan ekonomi yang pastinya akan mempertingkat tahap kesejahteraan rakyat dan melonjak ekonomi Malaysia ke depan.

Tuan Yang di-Pertua, Kementerian Perpaduan Negara.

Saya sangat setuju dengan tajuk kecil dalam RMKe-12 iaitu “Memperkukuhkan Perpaduan untuk Kemakmuran Negara” yang tercatat dalam Bab 7-13 buku tersebut.
Dalam usaha murni kerajaan dan rakyat Malaysia yang mencintai keamanan dan perpaduan, saya seperti rakyat Malaysia yang lain merasa kurang selesa dengan perbuatan-perbuatan pihak tertentu yang sering menggunakan isu raja, agama dan bangsa untuk mendapat sokongan politik.

Penggunaan 3R ini sepatutnya dibuang jauh-jauh malah wajar dilupakan oleh semua kita kerana kita sebagai rakyat Malaysia berbilang bangsa dan agama perlu bergerak ke depan dengan isu-isu yang membina dan menyatukan kita.
Kebawah Duli Yang Maha Mulia Seri Paduka Yang di-Pertuan Agong pernah bertitah semasa merasmikan program perpaduan di Kuching, Sarawak pada 20 Mei 2023 yang lalu supaya kerajaan jadikan perpaduan sebagai aset paling utama negara.

Justeru itu, saya menghargai Kerajaan Perpaduan yang belum ada Timbalan Menteri melaksanakan program-program perpaduan seluruh negara sedangkan isu 3R semakin menebal dimainkan oleh pihak-pihak terdesak menghasut rakyat untuk kepentingan politik mereka.
Tuan Yang di-Pertua, Bab 5 RMKe-12: Menuju Ke Arah Wilayah yang Seimbang.

Saya amat bersetuju dengan dapatan kerajaan yang jurang pertumbuhan antara wilayah, antara negeri masih wujud terutamanya wilayah Sabah dan Sarawak masih jauh mundur daripada segi infrastrukturnya berbanding dengan Semenanjung Malaysia.

Pendekatan tanah adat NCR berdasarkan pendekatan pembangunan tanah secara bersepadu dan akan terus diperkukuh melalui kerjasama antara agensi persekutuan, kerajaan negeri dan pihak swasta.
Di samping itu, pengukuran dan pemetaan tanah NCR akan dipercepat bagi memudahkan kerajaan negeri dalam pewartaan pemberian hak milik tanah.

Inisiatif ini akan membolehkan tanah NCR dibangunkan dan lebih banyak peluang penjanaan pendapatan diwujudkan untuk bumiputera Sarawak.

Pemberian geran tanah memang penting untuk DN 21.9.2023 26 membolehkan rakyat bumiputera Sarawak menikmati program-program kerajaan yang mensyaratkan adanya pemilikan geran tanah untuk memohon sesuatu program.
Contohnya, Program Bantuan Bina Rumah yang bernilai RM60,000 atas tanah sendiri atau tanah ahli keluarga oleh kementerian KPKT.

Tanpa geran tanah, mustahil rakyat berjaya dalam permohonan mereka untuk menikmati program ini.

Justeru, saya cadangkan agar peruntukan ditambah sebanyak RM50 juta lagi sebagai tambahan kepada RM10 juta yang telah diluluskan sebelum ini.

Tuan Yang di-Pertua, Kementerian Pertanian dan Keterjaminan Makanan.
Seperti yang dilaporkan dalam buku KPS RMKe-12, secara keseluruhan imbangan perdagangan diunjurkan kepada Kementerian Pertanian dan Keterjaminan Makanan mencecah RM290 bilion pada tahun 2025.

Satu jumlah yang besar dan kita ucapkan terima kasih.

Justeru, saya mengusulkan agar kerajaan membantu usahawan tani khususnya di kawasan rakyat pedalaman seperti Hulu Balui, Long Busang, Long Unai, Sang Anau dalam daerah Belaga kerana kawasan ini sangat jauh di pedalaman.
Penanaman sawit tidak sesuai disebabkan kekangan pengangkutan perhubungan untuk memasarkan hasil mereka.

Belajar daripada pengalaman lampau, mungkin kita boleh bangkit dan menjadikan Sarawak sebagai jelapang padi negara selain daripada negeri Kedah.

Atas dasar kawasan tanahnya yang luas untuk mengelak keadaan seperti sekarang di mana beras putih tempatan sangat kurang di pasaran.
Untuk itu, saya cadangkan Lembaga Padi Beras Negara, Padiberas Nasional Berhad (BERNAS) atau agensi berkaitan penanaman padi yang pakar untuk melebarkan sayapnya ke Sarawak bagi memenuhi keperluan ini.

Dalam jangka masa yang terdekat, saya berharap kerajaan dapat memperkasa petani- petani sawah dan petani huma sedia ada di Sarawak agar mereka dapat menambah jumlah hasil pertanian padi mereka bagi memenuhi keperluan penduduk Sarawak sebelum dapat memenuhi keperluan permintaan dalam negara.
■1140 Saya cadangkan kawasan-kawasan tanah yang luas di Hulu Rajang dan Bintulu dijadikan hab pengeluaran beras sama ada beras padi huma atau padi sawah yang baharu di negara ini.

Dengan kerjasama dari semua pihak dan tekad politik kerajaan, saya amat yakin ia boleh dilaksanakan.

Kementerian Komunikasi dan Digital (KKD), kerajaan ingin mengarusperdanakan pendigitalan untuk pembangunan inklusif dalam Strategi D1 iaitu memperluaskan pendigitalan, memudahkan cara peluang digital.
Untuk ini, adakah kemudahan ini akan ditambah di dalam tempoh tahun 2023 ke tahun 2025?

Apakah perinciannya?

Saya cadangkan agar tindakan segera dan jangka pendek Kementerian Komunikasi dan Digital untuk menyediakan liputan Internet di bahagian Kapit DN 21.9.2023 27 dan Hulu Rajang kerana setakat hari ini kawasan seperti Long Busang dan banyak tempat yang ada penduduk di kawasan ini belum ada liputan talian telefon.
Sebagai contohnya, di Kampung Data Kakus yang mempunyai populasi lebih kurang 3,000 orang walaupun banyak menara telekomunikasi telah didirikan, yang dikenali sebagai ‘naked tower’ dengan izin, di kawasan ini di dalam Daerah Belaga.
Seperti kawasan-kawasan pedalaman yang lain di Sarawak, saya turut mendapat rungutan daripada penduduk pedalaman seperti Pelagus yang belum ada liputan talian telefon yang disediakan oleh pihak kerajaan dan boleh berhubung terus dengan wakil rakyat di tempat ini yang bernama Yang Berhormat Wilson Nyabong Ijang dan ketua-ketua masyarakat tempatan.

Kita mencadangkan pemberian pemancar Starlink dipasang segera di kawasan yang memerlukan Internet jika talian mudah alih biasa masih lambat atau tidak disediakan.
Tuan Yang di-Pertua, projek lain yang masih ditunggu-tunggu oleh penduduk di dalam Daerah Belaga.

Projek-projek Kerajaan Persekutuan yang berikut diambil perhatian serius dan dilaksanakan dengan segera.

Pertama, Jalan Raya Bukit Jayong-Data Kakus bernilai RM53 juta.

Ibu Pejabat Polis Daerah Belaga yang telah terbakar pada tahun 2000 dan Pusat Imigresen dan Kuarantin (CIQ) di Tapak Megah yang berhampiran Nusantara, Ibu Negara Indonesia.
Untuk ini, saya ingin mengucapkan terima kasih kepada Yang Amat Berhormat Perdana Menteri kerana telah menambahkan lagi RM1 bilion untuk perkara sempadan negara ini.

Pertanyaan saya, dapat kah projek-projek ini disiapkan oleh kerajaan dalam baki tempoh tahun 2023 hingga tahun 2025?

Tuan Yang di-Pertua, Kementerian Kerja Raya Malaysia.

Bagi KSP RMKe-12 untuk jangka masa berbaki tahun 2023 hingga tahun 2025, saya berharap sangat pembangunan- pembangunan pedalaman seperti berikut.
Menyediakan Jalan Raya Persekutuan yang menghubungkan Bintulu, Malaysia dan Nusantara, Indonesia melalui Daerah Belaga iaitu DUN Murum-DUN Belaga dalam Parlimen Hulu Rajang.

Saya telah dihubungi dan saya menyokong permohonan Wakil Rakyat tempatan Yang Berhormat Tuan Kennedy Chukpai Ugon, Ahli Dewan Undangan Negeri N66 Murum, Sarawak yang selari dengan permohonan saya di Dewan Negara yang mulia ini.
Mencadangkan jalan baharu bekas jalan balak yang tidak aktif lagi dinaiktarafkan dijadikan Jalan Persekutuan baharu iaitu Borneo Spine Road to Immigration, Customs, Quarantine and Security (ICQS), dengan izin, ataupun Pos Lintas Batas Negara (PLBN) iaitu jalan menuju ke Long Nawang, Kalimantan melalui Bintulu, Sungai Asap, Bakun, Murum-Linau, Long Busang, Long Unai, ICQS Tapak Megah dan seterusnya PLBN Long Nawang yang terus dihubungkan ke Nusantara, Indonesia.
Tuan Yang di-Pertua, penghapusan kemiskinan tegar di Malaysia oleh Kementerian Ekonomi.

RMKe-12 juga menggariskan hasrat kerajaan menghapuskan kemiskinan tegar DN 21.9.2023 28 pada tahun 2023.

Penggunaan vending machine, dengan izin, antara lain digunakan untuk membantu rakyat miskin tegar menjual barangan mereka di bandar.
Seperti yang dilaporkan Program Pembasmian Kemiskinan Tegar (BMT) dikatakan seramai 1,656 orang penerima dan 103 orang peserta melaporkan peningkatan pendapatan selepas empat bulan menyertai program seperti dicatatkan dalam Bidang Fokus A- Menangani dan Mencegah Kemiskinan, Bab 6-19, Buku KSP RMKe-12.

Justeru, saya ingin tahu berapakah jumlah senarai keluarga miskin tegar mengikut jumlah rumah panjang yang akan dikeluarkan daripada miskin tegar di Sarawak pada hujung tahun ini?
Apakah program-program yang digunakan untuk mengeluarkan mereka daripada kepompong kemiskinan tegar terutamanya dari pedalaman Sarawak?

Tuan Yang di-Pertua, Kementerian Kemajuan Desa dan Wilayah.

Sebagai menyokong usaha kerajaan untuk merapatkan jurang perbezaan ketara yang masih wujud terutamanya dalam penyediaan infrastruktur jalan raya yang sangat ketara antara Wilayah Semenanjung dan Sarawak, tumpuan harus diberikan pada Sarawak agar dilakukan dengan lebih berkesan.
Justeru, saya mencadangkan projek jalan raya disediakan di antara Bandar Bintulu ke Nanga Merit, Kapit dengan menaiktarafkan jalan balak sedia ada yang panjangnya lebih kurang 70 kilometer dan tidak berapa aktif lagi.

Senarai cadangan menaiktarafkan bekas jalan di kawasan Murum, Hulu Rajang yang merangkumi Tubau-Jelalong, Ulu Belaga, Long Urun, Metalun, Tegulang, Sungai Linau dan Sungai Asap.

Semuanya melebihi lebih kurang 70 buah rumah panjang.
Kawasan Tubau-Jelalong sebanyak 25 buah rumah panjang, dan sebuah sekolah seperti berikut: (i) (ii) (iii) (iv) (v) (vi) bekas jalan balak Ulu Jelalong-Tubau, 88 kilometer; jalan kampung ke-25 buah rumah panjang di Jelalong-Tubau, 45 kilometer; jalan bekas balak Long Senap-Tubau, 35 kilometer; jalan ke Rumah Budin-Rumah Ugak-Tubau, 15 kilometer; jalan ke Rumah Mersam Jok-Tubau, enam kilometer; kawasan Ulu Sungai Belaga, sebanyak empat buah rumah panjang; (vii) jalan ke Long Bala-Belaga, 10 kilometer; (viii) jalan ke Long Koyan-Long Seping-Uma Nyalang Ta'ie 13 kilometer; (ix) (x) (xi) kawasan Long Urun, 15 buah rumah panjang dan sebuah sekolah; jalan bekas balak 38 kilometer; kawasan Metalun, empat buah rumah panjang dan sebuah sekolah; (xii) jalan balak penempatan semula Metalun, 20 kilometer; (xiii) kawasan Tegulang, tujuh buah rumah panjang dan sebuah sekolah DN 21.9.2023 29 (xiv) jalan bekas balak di Long Lawen dan juga penempatan semula Tegulang, 10 kilometer; (xv) kawasan Linau, lima buah rumah panjang, sebuah sekolah dan sebuah klinik; (xvi) jalan balak Lusong Laku-Sungai Linau-Belaga, 55 kilometer; (xvii) kawasan BRS Sungai Asap-Apo Koyan, Belaga 15 buah rumah panjang; dan (xviii) rehabilitation works, dengan izin, Jalan Utama Skim Penempatan Semula (BRS) Sungai Asap-Apo Koyan, 15 kilometer.
Rumah panjang keseluruhan ini disenaraikan yang tadi saya sebutkan sepanjang 374 kilometer.

Saya berharap dilaksanakan dengan segera keperluan dan keselesaan penduduk rumah-rumah panjang ini yang terlibat.

Saya menyebut perkara ini kerana inilah bukti-buktinya bahawa jalan raya yang berturap tidak ada di tempat ini.

Hanya jalan bekas balak sahaja.


Justeru itu, saya sangat terdorong untuk menyuarakannya di Dewan yang mulia ini supaya kerajaan akan menyamaratakan ataupun memberi keadilan kepada penduduk rumah panjang di pedalaman ini.
Saya harap penyediaan jalan berturap di kawasan ini mendapat pertimbangan Kabinet Kerajaan Perpaduan yang ingin melihat Malaysia dibangunkan secara sama rata dan memerlukan tekad politik untuk dilaksanakan seperti yang ditekankan di dalam Bab 5, Buku RMKe-12 iaitu Bidang Fokus Mempergiat Pembangunan di Sabah dan Sarawak.

Tuan Yang di-Pertua, Kementerian Kesihatan Malaysia.

Di bawah Strategi B.2- Meningkatkan Akses Perkhidmatan Penjagaan Kesihatan.
Saya mencadangkan agar sebuah klinik kesihatan yang baharu dibina di Data Kakus yang populasinya lebih kurang 3,000 orang dalam tempoh baki RMKe-12 2023-2025 ini.

Saya juga berharap kemudahan mesin dialisis dan ambulans disediakan di Klinik Kesihatan Sungai Asap dan Klinik Kesihatan Daerah Belaga.

Tuan Yang di-Pertua, penantian satu penyeksaan.


Baru-baru ini, Rumah Panjang Uma Nyaving, Sungai Asap, Belaga telah terbakar, menambahkan lagi senarai kebakaran kepada empat kes kebakaran sekitar Sungai Asap dan Tubau pada tahun ini melibatkan Uma Baha, Rumah Nyaving dan Pekan Tubau.

■1150 Justeru, saya merayu agar Balai Bomba Kelas E yang telah diluluskan pada tahun 2019 segera dibina.
Akhir sekali, Tuan Yang di-Pertua, projek-projek yang dinamakan selain daripada yang ada di atas, saya berharap juga sekolah-sekolah daif dan klinik-klinik kesihatan daif di seluruh Sarawak termasuk Bahagian Kapit yang sangat diambil berat oleh Yang Amat Berhormat Perdana Menteri perlu diselesaikan dengan kadar yang segera.

DN 21.9.2023 30 Tuan Yang di-Pertua, saya menyokong Kajian Separuh Penggal Rancangan Malaysia Ke-12 yang telah dibentangkan di Dewan yang mulia ini.

Terima kasih.
Terima kasih.

Tuan Yang di-Pertua: Terima kasih Yang Berhormat Senator.

Sekarang saya menjemput Yang Berhormat Senator Dato’ Ahmad bin Dato’ Sri Haji Ibrahim.

11.50 pagi.

Dato’ Ahmad bin Dato’ Sri Haji Ibrahim: Terima kasih Tuan Yang di-Pertua.

Bismillahi Rahmani Rahim.

Assalamualaikum warahmatullahi wabarakatuh, salam Malaysia Madani, segulai sejalai.

Boleh tahan juga kawan saya Yang Berhormat Senator Tuan Abun.

Steady you.
Steady you.

Terima kasih kerana memberikan peluang buat saya untuk menyertai perbahasan Kajian Separuh Penggal Rancangan Malaysia Ke-12 ini.

Melihat apa yang dibentangkan oleh Yang Amat Berhormat Perdana Menteri kita, secara dasarnya ia merupakan satu rancangan yang amat lengkap dan padat sejajar dengan tema ‘Mampan Sejahtera’.

Akan tetapi, tolong ingat, janji manis kita mesti ditunaikan.

Rancangan bagus- ya, memang bagus- mesti dilaksanakan secepat mungkin.
Benarkan saya untuk lebih fokus kepada menuju ke arah wilayah yang seimbang kerana itu amat penting di mana di dalam kita menelusuri enam dekad wujudnya Persekutuan Malaysia, keseimbangan antara wilayah harus diatasi sebaik mungkin memandangkan negara bangsa ini sudah lama berdiri.

Mungkin kita meminggirkan pembangunan di Malaysia Timur iaitu di Sarawak dan Sabah.

Mungkin ya.
Mungkin ya.

Tuan Yang di-Pertua, hala tuju dalam kerangka Kajian Separuh Penggal ini mencakupi kesemua aspek yang saya rasa mesti dimanfaatkan sebaik-baiknya.

Ini kerana kita ada lebih kurang dua tahun lagi sebelum menjengah kepada Rancangan Malaysia Ke-13 pada tahun 2026.

Apa yang dimimpikan oleh rakyat, khususnya di Sarawak dan Sabah, harus direalisasikan.
Saya menjunjung kasih ke atas keprihatinan Ke Bawah Duli Yang Maha Mulia Seri Paduka Baginda Yang di-Pertuan Agong dan Raja Permaisuri Agong serta anakanda- anakanda Tuanku yang sudi berangkat dan menjelajah ke Sabah dan Sarawak baru-baru ini melalui program Kembara Kenali Borneo.

Usaha dan keprihatinan Tuanku melihat sendiri bagaimana kemajmukan rakyat di Malaysia Borneo mencerminkan bahawasanya kami di Pulau Borneo tetap satu di bawah satu naungan bernama negara Malaysia.
Apa yang penting ialah peranan kesemua pihak dioptimumkan sebaik mungkin tanpa ada gangguan kerana ia penting untuk kesejahteraan rakyat dan negara.

Untuk pembangunan di Sarawak, sudah tiba masanya infrastruktur paling asas mesti disegerakan tanpa ada kekangan.

Ini kerana ini akan menjadi main point kepada keberhasilan Rancangan Malaysia.

Kita tidak mahu kebanyakan projek yang sedia ada ditangguhkan kerana sikap- maaf ya.
Sikap sambil lewa terutama dalam kalangan kontraktor utama dan DN 21.9.2023 31 subkontraktor.

Projek-projek pembangunan yang diklasifikasikan sebagai projek sakit mesti dijalankan, dengan izin, under close monitoring and supervision walaupun kita mengetahui banyak kekangan yang dihadapi.

Perkara sebegini mesti disegerakan tanpa kompromi untuk rakyat kita.

Tuan Yang di-Pertua, yang menjadi mangsa ialah rakyat, yang menjadi makian ialah kerajaan.
Sejajar dengan penambahbaikan keberkesanan dan kecekapan belanjawan dan projek, saya mencadangkan supaya ada had tempoh atau limitasi kepada mana-mana syarikat yang memperoleh projek-projek pembangunan supaya pemantauan dapat dilakukan secara ketat.
Saya sarankan supaya pihak kementerian seperti Kementerian Kerja Raya mewujudkan satu physical system atau dashboard display, dengan izin, atau di laman web di mana rakyat boleh melihat peratusan perjalanan projek dan juga tempoh masa projek itu akan disiapkan, sama ada perjalanan projek tersebut mengikut masa yang telah diberikan atau tidak.

Kita pada era digital ini sepatutnya senang-senang mendapat informasi terkini.

Semua terdapat di hujung jari.

Semua kita ada mobile smartphone.


Malangnya, perkara sebegini diremehkan seolah-olah kita masih berada pada abad 70-an.

Antara yang paling- maaf.

Antara yang lain pula ialah prasyarat kelayakan haruslah setimpal dengan profil syarikat dan hasil kerja mereka supaya tidak ada penyalahgunaan dana awam sehingga mencacatkan mana-mana projek seperti klinik, hospital, jalan raya, sekolah, parit, lampu, air dan sebagainya.
Saya menyambut baik dengan pelan untuk menaiktarafkan 1,200 buah klinik daif pada tahun 2023 dan 2025.

Ini kerana kita tahu betapa pentingnya kemudahan kesihatan awam dititikberatkan memandangkan kita berada pada pasca COVID-19.

Lagi-lagi ini di pedalaman Sarawak, ada sesetengah klinik daif yang usang harus diberikan perhatian.

Saya berharap dengan dinaiktarafnya klinik daif ini, maka kesihatan rakyat dapat dipelihara sejajar dengan konsep Malaysia Madani.
Saya ingin menerangkan sedikit kenapa di Sarawak, kita susah untuk mendapatkan doktor yang ingin bertugas di luar bandar.

Kerana inilah, kerana klinik-klinik daif.

Sama juga dengan sekolah yang banyak lagi yang masih daif yang kita tunggu funding-nya.

Sudah diberikan oleh Kerajaan Negeri Sarawak, tetapi sampai sekarang- minta maaf dengan rakan saya, mantan Yang Berhormat Senator di sana.

Jadi, tolong dipercepatkan.


Banyak cikgu tidak ingin ke luar bandar untuk bertugas kerana ini adalah satu-satunya sebab.

Kerana moral mereka terlalu rendah apabila melihat keadaan yang sebenar di luar bandar, di hulu-hulu sana.

Jadi, kalau ini dapat dilaksanakan, insya-Allah, tiada lagi alasan.

Tuan Yang di-Pertua, saya berharap agar Skim Perubatan Madani diperluaskan skopnya.

Bukan sahaja tertumpu pada kemudahan perkhidmatan kesihatan biasa, malah boleh melangkaui kemudahan kesihatan yang lain.
Saya amat berbesar hati dan berterima DN 21.9.2023 32 kasih kepada kerajaan kerana melalui Skim Perubatan Madani ini, golongan kurang kemampuan seperti B40 dapat menggunakan perkhidmatan penjagaan kesihatan swasta.

Usaha ini harus kita sokong dan mesti memanfaatkannya.

Selain itu, skim ini harus diperluaskan ke semua daerah di seluruh negara.

Saya difahamkan hanya 21 buah daerah yang di bawah skim ini di seluruh negara dan di Sarawak hanya satu iaitu terdapat di Bandar Kuching.
Saya berharap agar Skim Perubatan Madani ini dapat diperkembangkan banyak lagi khususnya di Sarawak dan Sabah.

Perkara asas iaitu perkara yang penting.

Seperti mana juga kita lihat di Bario, Sarawak, di mana pemanjangan padang lapangan terbang yang akan dinaiktarafkan itu penting kerana perkhidmatan udara merupakan akses perkhidmatan paling utama di situ.

■1200 Struktur muka bumi dan keadaan tidak sama dengan tempat yang lain.

Justeru itu, penambahbaikan harus diutamakan.


Bario ini di atas gunung, ia selalu kabusnya tebal, terutamanya pesawat hanya boleh datang pagi.

Ramai orang lokal tidak akan menaiki pesawat bila pada sebelah petang kerana kabusnya terlalu tebal dan visibility-nya poor, anginnya kencang dan ia bergunung-ganang, berbahaya.
Dengan pembesaran lapangan terbang tersebut di Sarawak dan termasuk perkembangan rural air services, dengan izin, atau perkhidmatan udara luar bandar, semestinya akan merancakkan lagi ekonomi setempat dengan kemudahan penyediaan dan naik taraf perkhidmatan.

Tuan Yang di-Pertua, dalam kita memastikan pembangunan kita seiring, janganlah lupa dengan keadaan sub serantau kita.

Lebih-lebih lagi apabila negara Indonesia menukar ibu negara mereka dari Jakarta ke Nusantara Kalimantan Timur.
Tidak lupa juga dengan adanya inisiatif pertubuhan kerjasama Brunei, Indonesia, Malaysia dan The Philippines-East ASEAN Growth Area (BIMP-EAGA) yang ditubuhkan pada 1994.

Mahu tidak mahu, Sarawak dan Sabah mesti bergerak ke hadapan supaya tidak ketinggalan.

Sebaiknya, kita mahu kerjasama sub serantau ini ia mesti dipelopori oleh Sarawak dan Sabah.

Seterusnya dan seharusnya dapat memberi pelaburan yang besar kepada kedua-dua wilayah ini.
Dengan adanya Pelan Hala Tuju Peralihan Tenaga serta Pelan Hala Tuju Teknologi dan Ekonomi Hidrogen memberi nilai tambah pada Sarawak.

Ini kerana kita tahu Kerajaan Negeri Sarawak di bawah kepimpinan Premier Yang Amat Berhormat Tan Sri Abang Jo telah memacu Sarawak kepada wilayah yang akan menjadi hab hidrogen untuk rantau ini.

Ini merupakan kesinambungan pada 2018, di mana projek perintis yang telah dilancarkan.
Saya amat berterima kasih dengan Yang Amat Berhormat Premier Sarawak kerana mempunyai visi dan misi untuk memacu Sarawak dan seterusnya, memberi nafas baru kepada negara kita, Malaysia.

Seperti yang kita ketahui, di mana Yang Berhormat Menteri Ekonomi telah mengumumkan pembinaan tiga lagi loji hidrogen di Sarawak.
Ini menunjukkan betapa DN 21.9.2023 33 komitednya Kerajaan Pusat dan Kerajaan Negeri Sarawak di bawah Pelan Hala Tuju Peralihan Tenaga serta Pelan Hala Tuju Teknologi dan Ekonomi Hidrogen untuk menjadikan kita sebagai pemimpin ekonomi serantau.

Dengan Sarawak dijadikan sebagai hab hidrogen teknologi hijau, selayaknya kita berada di landasan yang tepat untuk bersaing dengan jiran serantau.

Lebih-lebih lagi dengan ibu negara Indonesia yang baru iaitu Nusantara.
Ini mewujudkan suasana yang kompetitif dan berdaya saing di antara kedua-dua buah negara serumpun.

Tuan Yang di-Pertua, selain itu apabila kita bercakap mengenai keadaan serantau, mahu tidak mahu, kita terpaksa melihat melalui aspek geopolitik dan juga keadaan sekeliling kita.

Keselamatan dan kedaulatan negara ialah perkara paling mustahak, terutamanya di Sabah dan Sarawak yang border-nya sungguh panjang dan lautnya sungguh besar.
Kawasan sempadan merupakan kawasan yang paling kritikal sekiranya tidak ada penambahbaikan sama ada untuk pusat atau pos kawalan sempadan.

Ia harus diberi tumpuan sepenuhnya.

Saya menyokong apa yang telah disebutkan oleh Yang Berhormat Senator Tuan Abun Sui Anyit tadi.

Ini patut diutamakan.

Begitu juga dengan aset dan anggota keselamatan.

Aset usang dan juga kelengkapan mesti ditambah baik dan diganti dengan teknologi terkini.
Sedangkan kita sudah berada pada tahun 2023 tetapi anggota keselamatan kita masih menggunakan peralatan dan kelengkapan yang sudah sekian lama.

Sudah masanya kita upgrade, dengan izin.

Penambahan anggota keselamatan pula perlu disegerakan.

Saya mencadangkan supaya ada mekanisme baru seperti perkhidmatan sukarela dengan gaji minimum dua atau lima tahun dengan pilihan untuk diserap ke dalam perkhidmatan tentera penuh.
Dalam masa yang sama, dapat menarik minat di kalangan anak-anak muda dan mudi untuk menjadi perajurit.

Saya percaya ia dapat membantu anak-anak muda dan mudi yang masih tercari-cari pekerjaan.

Mungkin ini adalah salah satu daripada kaedah untuk membasmi pengangguran.

Apabila mereka tamat tempoh dalam perkhidmatan sukarela dan mereka hendak mencari kerja pun senang.
Oleh sebab ada pengalaman dalam bidang yang diceburi seperti perubatan, kejuruteraan, telekomunikasi dan memasak dalam ketenteraan selain daripada disiplin biasa angkatan tentera.

Jangan confuse, di dalam tentera orang ingat yang bawa senjata sahaja.

Sebenarnya dalam tentera ada perubatan, ada engineering core, ada memasak dan ada telecomuncation core.

Jadi, ini boleh train orang-orang muda kita.


GLC, GLIC dan mana-mana syarikat tempatan dalam bursa harus melibatkan diri dengan Kementerian Pertahanan, angkatan tentera dan agensi keselamatan yang lain.

Tidak hanya tertumpu pada sektor pertahanan tetapi melangkaui semua aspek yang sedia ada.

Tuan Yang di-Pertua, untuk pertanian pula.

Kita mendengar keluhan daripada rakan- rakan kita semenjak kelmarin.

Dalam surat khabar banyak juga mengenai shortage atau DN 21.9.2023 34 ketiadaan atau kekurangan beras.
Isu beras ini bukan sahaja menjadi isu nasional, bahkan menjadi isu serantau.

Kerajaan harus menangani perkara ini dengan segera.

Apatah lagi dengan kita banyak mengimport beras dari luar.

Mengikut data pada tahun 2021, pengeluaran beras di Malaysia ialah 1.67 juta metrik tan.

Malaysia mengimport sebanyak 1.62 juta metrik tan beras daripada negara luar dan mengeksport.

Saya tidak faham, kenapakah kita perlu mengeksport kalau kita ada kekurangan?

Mengeksport sebanyak 161,000 metrik tan beras.


Sebenarnya, kita patut berdikari secepat yang mungkin sampai tidak lagi bergantung pada pengimportan beras lagi.

Sudah tiba masanya kerajaan dan juga agensi berkaitan untuk mencari kaedah dengan mengoptimumkan Projek Jelapang Padi di Stumbin, Sri Aman.

Bahkan, pihak BERNAS boleh mencadangkan program perintis kepada anak muda mahupun sesiapa sahaja untuk menyertai Program Perintis Pesawah Moden di Sarawak.
Apakah gunanya kita mempunyai agensi-agensi yang sedia ada tetapi tidak dimanfaatkan?

Menjadi satu kerugian kepada negara sekiranya tidak melakukan anjakan paradigma.

Tanah kita subur, luas dan seharusnya kita melihat ke hadapan.

Kita tidak boleh ketinggalan lagi.

Saya menyokong perbahasan rakan saya dari Sarawak, Yang Berhormat Senator Puan Susan Chemerai Anding fasal agriculture tadi.
Akhir kalam, saya berharap dengan adanya Kajian Separuh Penggal ini dapat meyakinkan bahawa negara kita sebenarnya berada di landasan yang tepat untuk terus membangun dan menjadi negara yang berdaya saing dan dinamik.

Dengan ini Tuan Yang di- Pertua, saya menyokong usul yang dibahaskan.

Terima kasih.

Tuan Yang di-Pertua: Terima kasih Yang Berhormat.

Sekarang saya menjemput Yang Berhormat Tuan Manolan bin Mohamad.

■1210 12.10 tgh.

Tuan Manolan bin Mohamad: Terima kasih Tuan Yang di-Pertua.
Salam sejahtera, salam Malaysia Madani.

Saya mengucapkan terima kasih kerana memberi peluang kepada saya untuk terlibat di dalam Kajian Separuh Penggal, Rancangan Malaysia Kedua Belas iaitu dengan tema “Malaysia Madani: Mampan, Sejahtera dan Berpendapatan Tinggi”.

Tuan Yang di-Pertua, tema “Berpendapatan Tinggi” ini sangat menarik bagi saya.
Kalau kita mendengar pembentangan Yang Berhormat Menteri Ekonomi semalam, di mana sekiranya kadar KDNK negara pada 5.4 peratus sehingga 6 peratus, kita akan menjadi negara berpendapatan tinggi pada tahun 2026, nanti.
Tuan Yang di-Pertua, bajet untuk Rancangan Malaysia Kedua Belas ini pada awalnya, pada masa itu Yang Berhormat Bera, saya di Dewan Negara juga pada masa itu, merupakan RM400 bilion dan Kerajaan Malaysia Madani ini telah ditambah oleh Yang Amat Berhormat DN 21.9.2023 35 Perdana Menteri sebanyak RM15 bilion dan menjadi RM415 bilion pada Rancangan Malaysia Kedua Belas ini.

Kalau kita tengok jumlah ini besar, Tuan Yang di-Pertua, dan jumlah yang telah dibelanjakan sebanyak 34 peratus.
Kita ada lagi berbaki dua tahun tiga bulan untuk berakhirnya Rancangan Malaysia Kedua Belas ini.

Dengan itu juga, saya meneliti kertas dan juga laporan Rancangan Malaysia Kedua Belas ini, di mana jumlah diperuntukkan sebanyak RM1.5 bilion untuk menjana pendapatan bagi golongan sasar iaitu golongan B40, khususnya di luar bandar.
Termasuklah masyarakat Orang Asli di mana kerajaan telah membentangkan satu program yang dipanggil Program Pembangunan Ekonomi Orang Asli yang akan dilaksanakan di dalam Rancangan Malaysia Kedua Belas ini.

Maka itu, saya ingin bertanya kepada kerajaan, apakah Program Pembangunan Ekonomi ini yang akan diberikan kepada Orang Asli?
Dengan itu juga, saya mencadangkan, sekiranya program itu merupakan program yang melibatkan pertanian, sudah semestinya tanah-tanah yang akan dimajukan itu mesti diwartakan terlebih dahulu.

Ini kerana kalau kita tengok sebelum ini Tuan Yang di-Pertua, kebanyakan tanah Orang Asli ini tidak diwartakan sebagai rizab Orang Asli mahupun mempunyai hak milik kepada Orang Asli.
Maka apabila tanah tersebut dibangunkan ataupun mereka tidak mempunyai hak ke atas tanah tersebut dan apabila pembangunan sampai ke tanah tersebut, tanah tersebut akan diambil oleh agensi kerajaan ataupun oleh pihak swasta.

Maka mereka akan mendapat pampasan yang sangat rendah dan bukan mengikut harga pasaran.

Ada juga yang worst scenario, dengan izin Tuan Yang di-Pertua.

Mereka telah dipindahkan ke tempat lain dan ini memberi satu mimpi ngeri bagi mereka.
Maka itu, saya mencadangkan dalam Kerajaan Madani ini, di mana Kerajaan Persekutuan dan juga kerajaan negeri mesti menjalinkan kerjasama yang erat dan juga mesti ada keinginan politik- political will itu kena ada untuk mewartakan tanah-tanah Orang Asli ini yang telah terbelenggu sekian lama, Tuan Yang di-Pertua.

Seterusnya, kalau kita tengok bajet pada tahun 2022 tempoh hari, tahun lepas di mana RM8 juta telah diperuntukkan.
Pada tahun 2023, pada tahun ini, sebanyak RM5 juta telah diperuntukkan iaitu kos pengukuran tanah-tanah Orang Asli di seluruh negara.

Maka pada tahun ini, saya merayu kepada kerajaan supaya peruntukan pengukuran tanah-tanah Orang Asli ini mesti ditambah sekurang-kurangnya RM10 juta.

Oleh sebab kita tidak mahu lagi alasan sesetengah kerajaan negeri kerana mereka tidak mahu menanggung kos pengukuran tanah ini.
Saya selalu berbahas ataupun selalu membangkitkan perkara ini kerana saya di dalam Dewan Negara ini dah empat Perdana Menteri.

Maka itu, kadang-kadang selalu berubah.

DN 21.9.2023 36 Setiap Perdana Menteri itu dasar berubah.

Akan tetapi saya yakin kali ini kepada Yang Amat Berhormat Perdana Menteri Kerajaan Perpaduan, Kerajaan Madani ini, kita mampu untuk melakukan ini.
Apa yang pentingnya mesti ada kerjasama di antara kerajaan negeri dan juga Kerajaan Persekutuan, di mana kita tambah kos untuk pengukuran ini.

Tuan Yang di-Pertua, apabila kita bercerita berkenaan dengan isu Orang Asli, sudah semestinya yang berkait rapat adalah berkenaan dengan isu tanah Orang Asli.
Baru-baru ini kita telah mendengar di mana ada Orang Asli telah melakukan police report iaitu di Pos Ber dan juga Pos Brooke di Gua Musang, di mana tanah mereka telah diambil untuk dimajukan, ditanam durian musang king.

Kita sedia maklum bahawa di Kelantan ini, yang tinggal khususnya di Gua Musang, di area Lojing, di Jeli, kebanyakan mereka ini mendapat sumber air bersih mereka dari bukit, dari hutan.
Jadi, apabila hutan itu terancam, maksudnya air mereka terancam, tidak bersih dan tidak mendapat air yang bersih.

Kalau dia bandar ini, kalau tidak ada air, pembekal air akan menghantar lori air.

Akan tetapi di luar bandar, Orang Asli apabila tidak ada air, sumber air mereka terancam, tidak ada sesiapa yang menghantar air kepada mereka.

Jadi, kerajaan harus melihat gangguan bekalan air di luar bandar dengan di bandar ini harus sama dan keadilan ini kita mesti berikan kepada mereka.
Sekiranya mereka tak ada air, tanah mereka telah dicerobohi untuk tanam musang king, dan pihak kerajaan negeri yang membekalkan sumber air kepada rakyat negeri tersebut, mesti memberi air kepada Orang Asli juga.

Itu tanggungjawab mereka.

Ini tidak, mereka bersihkan hutan, air tak ada, air kotor, Orang Asli tak ada air.

Ini harus dihentikan.

Maka itu, saya tidak ada cara lain, mesti kerajaan mewartakan tanah-tanah Orang Asli ini.
Dalam pembentangan Rancangan Malaysia Ke-12, pada 27 September 2021 iaitu seluas 33,220 hektar tanah telah diwartakan untuk penempatan Orang Asli.

Jadi, sekarang ini saya nak tanya kepada pihak kerajaan, berapakah jumlah pertambahan yang telah diwartakan setakat ini dari tahun 2021 sehingga tahun 2023 ini?

Pertambahan ini, adakah telah diwartakan, ataupun jumlah pengukuran yang telah kerajaan lakukan, khususnya JAKOA dengan bajet yang telah disediakan tadi?
Saya juga ingin bertanya kepada kerajaan, pada Rancangan Malaysia Ke-12 ini, sebanyak 114 buah kampung Orang Asli akan diwartakan.

Jadi, apa status pewartaan tersebut, adakah berjalan?

Adakah belum berjalan lagi, dan peratus yang telah diwartakan?

Jadi, saya mahu pihak kerajaan untuk memberi data ini kepada saya.

Seterusnya Tuan Yang di-Pertua, berkenaan dengan Kementerian Pendidikan.
Dalam tahun 2022, ada lapan buah sekolah telah dinaiktarafkan iaitu diberi K9 di mana sekolah rendah Darjah 1 hingga Darjah 6, mereka akan belajar sekolah menengah di sekolah yang sama sehingga Tingkatan 3 iaitu K9 ada 18 buah sekolah.

Di manakah sekolah-sekolah ini?

DN 21.9.2023 37 Kerajaan juga telah mewujudkan satu K11 iaitu pelajar belajar hingga Tingkatan 5.

Jadi, pendidikan ini sangat penting Tuan Yang di-Pertua.
■1220 Saya minta kepada kerajaan untuk menambah sekolah-sekolah K11 ini supaya pelajar-pelajar Orang Asli ini tidak keluar daripada sekolah yang sama untuk mengurangkan jumlah keciciran pelajar-pelajar Orang Asli ini sekiranya mereka belajar di sekolah rendah dan sekolah menengah.

Mereka pun pergi ke sekolah menengah yang lain.


Akhirnya mereka tidak pergi ke sekolah menengah dan bagi mengelakkan ini saya memang berharap supaya K11 ini boleh ditambah mungkin di negeri-negeri luar bandar yang ramai Orang Asli.

Seterusnya Tuan Yang di-Pertua, ada satu kalau kita Yang Berhormat sedia maklum ada satu Pusat Intelek Pelajar Orang Asli (PPUA).
Pusat ini merupakan asrama yang telah diwujudkan oleh kerajaan iaitu terletak di Kuala Rompin, Pahang di mana pelajar-pelajar yang cemerlang di dalam UPSR ini dimasukkan ke dalam asrama ini dan belajar di sekolah yang berdekatan asrama ini.

Jadi, saya tengok keputusan pelajar-pelajar yang tinggal di asrama PPUA ini agak baik kalau dibandingkan dengan pelajar-pelajar yang bukan tinggal di asrama seperti di PPUA ini.
Maka itu saya mencadangkan kepada kerajaan untuk menambah, kita kena tambah konsep PPUA ini khususnya di negeri-negeri yang ramai Orang Asli ataupun di bandar-bandar seperti di Selangor ataupun di negeri Perak di mana pelajar-pelajar agak ramai.

Begitu juga Tuan Yang di-Pertua berkenaan dengan biasiswa.

Ini saya mendapat banyak aduan daripada pelajar-pelajar IPTA yang sedang belajar di IPTA.

Pelajar-pelajar Orang Asli ini mendapat biasiswa di IPTA tetapi biasiswa yang mereka, terima ini agak lambat.
Bukan agak lambat kadang-kadang sangat lambat sehingga dua, tiga bulan mereka baru dapat biasiswa.

Maka itu mereka terpaksa mencari alternatif lain ataupun tidak boleh masuk ke universiti ataupun tidak mampu untuk meneruskan pelajaran di universiti kerana biasiswa yang mereka- terima ini lambat.

Jadi, perkara ini sudah berlaku sudah lama saya ingat semenjak saya di sini dalam lima, enam tahun dahulu.
Jadi, pada kali ini saya mohon kepada pihak kerajaan untuk menyegerakan bayaran biasiswa kepada pelajar-pelajar ini supaya mereka lebih mudah pembelajaran dan tidak ada gangguan daripada segi minda untuk anak-anak belajar.

Ini perut pun lapar sudah lah hendak belajar biasiswa mereka dapat lambat.

Jadi, supaya disegerakan pembayaran biasiswa ini.


Seterusnya, saya juga mendapat aduan daripada ibu bapa di sekolah-sekolah luar bandar khususnya yang 100 peratus pelajar Orang Asli di mana saya mencadangkan kepada kerajaan supaya guru-guru yang dihantar mengajar di sekolah-sekolah pendalaman ini untuk diberi bukan dipilih oleh kementerian tetapi dibuka secara sukarela kepada guru-guru.
Hal ini DN 21.9.2023 38 kerana kalau kita menghantar guru-guru yang tidak mahu mengajar di pedalaman ini akan memberi masalah kepada pelajar-pelajar tersebut khususnya.

Oleh sebab guru-guru ini tidak- pertama kurang mengajar, kedua orang belajar lima hari, mereka mengajar tiga hari.

Pergi ke pedalaman, hari Khamis mereka sudah keluar dari kampung tersebut, hari Jumaat mereka tidak mengajar.
Perkara ini memberi kesan kepada anak-anak kita dan saya mendapat aduan ini di luar-luar bandar, di sekolah-sekolah Orang Asli luar bandar.

Maka itu saya cadangkan bagi mereka, kepada guru-guru ini yang sukarela mahu mengajar di kampung Orang Asli khususnya di luar bandar.

Kita tidak perlu paksa guru-guru ini, yang bermasalah kita hantar mereka ke luar bandar atau di Sabah dan Sarawak.

Ini kita tidak mahu berlaku yang ini.

Seterusnya Tuan Yang di-Pertua, berkenaan dengan perumahan.
Dalam KSP RMKe- 12, kerajaan telah menyasarkan 500,000 buah rumah akan dibina.

Maka itu saya mencadangkan, bukan mencadangkan saya mahu bertanya sebenarnya berapakah jumlah rumah yang dibina untuk Orang Asli.

Keduanya Rumah Mesra Rakyat di mana Orang Asli tidak layak memohon Rumah Mesra Rakyat ini di bawah SPNB.

Alasan mereka adalah kerana tanah tersebut tidak ada geran.

Jadi, mereka tidak boleh buat SPNB tidak boleh bina rumah tersebut.
Akan tetapi walhal kalau kita tengok katakan rumah tersebut ada geran, ada satu ekar.

Dibina rumah tersebut tetapi itu sebagai cagaran tanah tersebut dan juga rumah tersebut.

Akan tetapi sekiranya pembeli tadi, penerima tadi tidak mampu bayar RM100, RM200 sebulan, tanah tersebut, rumah tersebut tidak dilelong pun oleh SPNB tetapi mereka masih duduk di rumah tersebut.

Jadi, saya cadangkan SPNB supaya tukar sedikit prosedur, beri kepada Orang Asli, beri penama bukan seorang, mungkin dua, tiga orang penama.
Saya yakin di luar sana ramai Orang Asli yang mampu untuk bayar RM200, RM300 sebulan Rumah SPNB ini, Rumah Mesra Rakyat ini tetapi mereka tidak boleh mohon.

Ada orang Orang Asli yang bekerja dengan kerajaan, ada yang bekerja dengan swasta, ada yang melakukan peniagaan kecil-kecilan tetapi mereka tidak mampu hendak beli, tidak boleh hendak beli sebab mereka tidak ada geran tanah tersebut.

Jadi, ini hak mereka dinafikan.


Jadi, saya minta supaya dikecualikan ataupun saya cadangkan penama rumah tersebut mungkin letak seorang, dua orang atau tiga orang.

Kalau yang pertama tidak mampu bayar yang kedua ambil alih.

Orang kedua yang menjadi hak milik rumah tersebut ataupun sebagai penjamin.

Jadi, saya cadangkan supaya kita luaskan lagi.

Jadi, yang kedua berkenaan Rumah PPRT untuk masyarakat Orang Asli.
Rumah ini terhad sebab rumah ini dapat percuma dan Orang Asli yang tidak mempunyai rumah yang lengkap, yang selesa ini ramai.

Sebuah rumah ini bukan satu- keluarga.

Ini Orang Asli.

Satu DN 21.9.2023 39 buah rumah ada empat- keluarga, lima- keluarga pun ada Tuan Yang di-Pertua, sebuah rumah ini.

Jadi, bagaimanakah untuk kita hendak memperbanyakkan PPRT ini?

Kos sebuah PPRT dalam RM70,000 tetapi kalau kita menggunakan kaedah yang lebih baik, kita guna macam ada sistem IBS sekarang ini, pasang siap.
Kos lebih rendah dan kita boleh perbanyakan bilangan ini kepada Orang Asli.

Begitu juga dengan Rumah Mesra Rakyat tadi.

Jadi, kita boleh menambah jumlah rumah tersebut.

Kalau kita tengok di sini pada Rancangan Malaysia Ke-12... Tuan Yang di-Pertua: Yang Berhormat, saya- duduk sekejap.

Saya bagi tambah masa nanti.

Saya salah seorang Ahli Parlimen yang memikirkan dan berbincang soalan PPRT dan Rumah Mesra Rakyat sebelum sistem itu ditubuhkan dahulu oleh kerajaan.
Cadangan kami memang begitu iaitu dibolehkan rumah-rumah ini dibina atas rumah tanah adat.

Saya fokus pada Sarawak.

Tanah adat Sarawak yang tidak ada title.

Jadi apa yang saya sebut dahulu telah berlaku sekarang bahawa rumah-rumah ini tidak boleh dibina atas rumah tanah Adat yang tidak ada title.

Jadi, di Sarawak kita atasi, di kawasan saya.

Saya atasi dengan berbincang dengan pihak land survey yang boleh excised out tanah adat.
Dia sendiri kepunyaan dia di certify oleh orang kampung supaya dapat diberi geran dengan masa yang cepat.

Akan tetapi di sini saya berpendapat bahawa JKPTG tidak mudah melaksana.

Di Sarawak kita ada land survey kita sendiri yang mudah dirunding, mudah dibincangkan, dan boleh melaksanakan perkara dengan cepat.

Banyak perkara Yang Berhormat Senator sebut itu sangat menarik kepada saya sebab ini berhubung dengan perkara yang saya sendiri minat, keadaan Orang Asli ini.
Tanah Orang Asli tidak menentu, kawasan tidak menentu, tidak ada gazet, tidak ada perundangan pun berhubung dengan tanah adat, lain dari Sarawak ya.

Ada undang-undang tertentu.

Ketiganya, pihak yang menjadi pegawai kanan dalam JAKOA itu.

JAKOA kah undang-undang dia?

JAKOA, jabatan itu bagus tidur dekat rumah sahajalah.

Tidak berfungsi.

Saya jemput datang ke pejabat saya pada masa saya jadi Menteri Undang-undang, minta dia berbincang dengan saya.
Saya hendak cadangkan menubuhkan undang-undang supaya memastikan tanah Orang Asli ini.

■ 1230 Akan tetapi macam saya pula yang berminat.

Dia tidak minat.

Dia besar lagi daripada Menteri pada masa itu.

Tidak hendak datang.

Jadi, saya tahu kepayahan ini boleh diatasi dan boleh diolah tetapi jabatan itu wujud nama sahaja tetapi tidak buat kerja.

Saya tidak tahulah buat kerja atau tidak buat kerja itu tetapi rupa, saya jemput pun tidak datang.

Ada masalah.
Ada masalah.

Jadi, saya dengar ucapan Yang Berhormat itu, memang untuk menangani masalah Orang Asli ini.

Dia sama dengan masalah Orang Penan di Sarawak ya.

Shifting cultivation DN 21.9.2023 40 berlaku di masyarakat Orang Asli dan juga perumahan-perumahan, kedudukan tanah, geran, kehidupan, pinjaman dengan kerajaan, sekolah tadi- scholarship itu memang lambat.

Macam mana hendak mengatasi.

Ramai di kalangan orang-orang miskin di luar bandar dahulu.

Melayu, Iban tidak dapat pergi universiti.


Tawaran ada tetapi bantuan kerajaan walaupun ada PTPTN, ia datang dua, tiga bulan selepas itu.

Jadi macam mana hendak mengatasi masalah itu.

Jadi, sila Yang Berhormat.

Saya sudah pakai beberapa minit itu.

Bagi peluang pula bercakaplah sedikit.... Tuan Manolan bin Mohamad: Terima kasih Tuan Yang di-Pertua, kerana prihatin dan juga memberi banyak poin berkenaan dengan Orang Asli.
Jadi, saya minta Tuan Yang di- Pertua juga mungkin boleh interfere sedikit dalam isu khususnya tanah ini.

Tuan Yang di-Pertua: Kalau you bawa, boleh tarik tangan JAKOA itu datang ke pejabat saya, saya boleh bagi nasihat... [Ketawa] Tuan Manolan bin Mohamad: Saya bersetuju dengan JAKOA ini, Tuan Yang di- Pertua.
memang kita tahu hak untuk mewartakan tanah ini merupakan hak kerajaan negeri tetapi sebagai sebuah agensi di yang Persekutuan iaitu di bawah Akta 134, Akta Orang Asli di mana wujudnya JAKOA ini, sepatutnya mereka memainkan peranan yang progresif untuk memudah cara berkenaan dengan pewartaan tanah ini.

Mereka boleh mengukur semuanya tanah-tanah Orang Asli ini, walaupun mereka tidak ada kuasa untuk mewartakan tanah tersebut.

Seterusnya Tuan Yang di-Pertua, saya sambung berkenaan dengan perumahan tadi.
Di mana kita boleh mengurangkan kos pembinaan PPRT ini supaya jumlah rumah yang akan dibina itu bertambah dan jumlah penerima juga akan bertambah.

Seterusnya berkenaan dalam Rancangan Malaysia Kedua Belas ini, memang sangat menarik sebenarnya saya tengok.
Ada khusus untuk Orang Asli, ada 17 anjakan besar dan ada tumpuan khusus untuk Orang Asli iaitu tumpuan ke-16 untuk masyarakat Orang Asli iaitu permohonan ekonomi Orang Asli, perladangan Orang Asli, kraf tangan Orang Asli, infrastruktur Orang Asli di mana jalan-jalan di luar bandar ini mesti dinaik taraf.

Ini kerana jalan-jalan ini sangat penting untuk masyarakat bukan sahaja Orang Asli tetapi semua tempat.
Sekiranya jalan itu baik, saya dengar tadi Yang Berhormat Senator Tuan Abun pun berbicara berkenaan dengan jalan ini.

Oleh sebab jalan yang baik ini, ia boleh meningkatkan pendapatan penduduk di sekitar itu kerana mereka memudahkan pergerakan, barangan dan juga hasil-hasil pertanian dan sebagainya kerana boleh keluar masuk di bandar.

Jadi saya minta juga pihak kerajaan untuk menaik taraf jalan-jalan di luar bandar ini.
Dalam Rancangan Malaysia Kedua Belas ini juga Tuan Yang di-Pertua, ini secara khusus saya hendak sebut ada tiga projek yang diumumkan dalam Rancangan Malaysia Kedua Belas ini iaitu jalan perhubungan desa dari Kampung Orang Asli Gentes ke RPS Kemar, Hulu Perak.

Apakah status projek ini?

DN 21.9.2023 41 Kedua, jalan perhubungan desa dari Felda Tawai ke RPS Dala, Hulu Perak dan ini juga telah disebut di dalam Rancangan Malaysia Kedua Belas ini.

Sama ada projek ini jalan atau tidak jalan.


Jadi saya minta pihak kerajaan untuk melihat perkara ini sebab kalau kita tengok Menteri semalam, mana-mana projek yang belum dilaksanakan itu akan dibatalkan.

Jadi saya mohon supaya yang ini jangan dibatalkan.

Kedua, jalan perhubungan desa di Kuala Betis, Pos Biahai, Pos Belatim, Pos Bala, Pos Hau Kuala Betis Gua Musang dan apakah status projek ini?
Akhir sekali Tuan Yang di-Pertua, saya menyokong langkah kerajaan yang akan menubuhkan satu ‘jawatankuasa khas memantau Rancangan Malaysia Ke-12’ ini.

Di akhir sekali dalam ucapan Yang Amat Berhormat Perdana Menteri akan sebut jawatankuasa khas ini untuk memantau.

Jadi saya mohon kepada Yang Amat Berhormat Perdana Menteri untuk melantik badan bebas daripada kalangan Orang Asli sendiri untuk memantau projek-projek atau inisiatif ekonomi di perkampungan kawasan Orang Asli.
Ini sebab kita tidak mahu seperti yang berlaku sebelum ini.

Sebelum saya masuk di dalam Dewan Negara, saya banyak berbicara dalam NGO di mana projek-projek di Orang Asli ini kurang memberi manfaat kepada Orang Asli.

Kalau mereka buat jalan, boleh tahan sebulan sahaja.

Selepas itu sudah pecah.

Kalau buat rumah PPRT, boleh tahan setahun dinding hendak retak, sudah hendak tumbang.

Kalau rumah lain boleh tahan dua, tiga tahun.


Maka itu saya menyokong penuh Kajian Separuh Penggal Rancangan Malaysia Kedua Belas.

Sekian, terima kasih Tuan Yang di-Pertua.

Tuan Yang di-Pertua: Okey.

Terima kasih Yang Berhormat.

Jangan habis dengan ucapan di Dewan sahaja Yang Berhormat ya... [Ketawa] Sekarang saya jemput Yang Berhormat Senator Datuk Seri Hajah Zurainah binti Musa.

12.36 tgh.

Datuk Seri Hajah Zurainah binti Musa: Assalamualaikum warahmatullahi wabarakatuh.
Salam sejahtera, salam Malaysia MADANI.

Tuan Yang di-Pertua, terima kasih Tuan Yang di-Pertua kerana mengizinkan saya menyertai perbahasan terhadap Kajian Separuh Penggal Rancangan Malaysia Kedua Belas.

Dengan kesempatan ini, saya ingin mengucapkan ribuan tahniah kepada Yang Amat Berhormat Perdana Menteri serta Menteri Ekonomi dan seluruh kakitangan awam yang terlibat dalam menggembleng tenaga untuk mencapai satu reformasi yang holistik terhadap Rancangan Malaysia Kedua Belas.
Selepas mengambil kira perkembangan semasa yang telah melihat negara melalui impak COVID-19, pergelutan geopolitik dan pertukaran kerajaan.

Memandangkan berbaki lebih dari dua tahun lagi untuk RMKe-12 ini diguna pakai, maka ia menjadi satu tindakan yang wajar bagi kerajaan MADANI untuk menyemak semula DN 21.9.2023 42 dokumen ini dan memastikan penjajaran matlamat RMKe-12 seiring dengan hala tuju dan manifesto kerajaan.
Penjajaran matlamat harus dilakukan dengan mengambil kira situasi dan status ekonomi negara pada masa kini.

Dalam erti kata lain, demi merealisasikan segala tuntutan dan janji yang telah dibuat pada rakyat ini merupakan langkah yang terbaik untuk memperkasakan Kerajaan MADANI dengan lebih efisien dan mampan.

Kalau dalam dunia korporat, inilah, dengan izin, the planning and money must align to the governance.

Cuma renyah dan rumit sedikit apabila melibatkan proses kerajaan.
Justeru Tuan Yang di-Pertua, saya akan membahaskan usul ini dengan berfokuskan dua tema utama yang merangkumi segala persoalan dan cadangan saya berkaitan kajian ini.

Pertama, tema memperkukuhkan ekonomi keluarga ini amat penting, Tuan Yang di-Pertua; dan meningkatkan daya saing sektor korporat.

Tuan Yang di-Pertua, tema satu memperkukuhkan ekonomi keluarga.
Saya menyambut baik segala perkara yang disebut di bawah fokus utama tiga Kajian Separuh Penggal Rancangan Malaysia Ke-12, membangunkan masyarakat sejahtera tumpuan 12 hingga ke-19 dan juga fokus utama empat, mencapai negara berpendapatan tinggi terutamanya tumpuan 29, ketersediaan bakat masa hadapan.

Akan tetapi saya melihat terdapat keperluan untuk mengambil kira kebolehan serta koordinasi antara kementerian dan agensi kerajaan dalam menjayakan tumpuan-tumpuan tersebut.
Keperluan ini harus selari dengan mengambil kira kepada krisis populasi yang sedang dihadapi oleh negara.

■1240 Apakah krisis yang saya maksudkan?

Satu, Malaysia sedang menuju ke arah negara menua menjelang tahun 2050 di mana 15 peratus populasinya adalah berumur 65 tahun ke atas.

Dalam situasi negara yang sedang menua, kita perlu mengencangkan kadar penggantian populasi negara agar kita terus memiliki lapisan rakyat yang berproduktif.
Ini dapat menjadikan persediaan negara supaya tidak berhadapan dengan ketandusan sumber manusia dan terus kekal dalam memajukan ekonomi negara kita.

Kedua, Malaysia mempunyai kadar kesuburan yang sangat rendah.

Kita sudah hampir tiba di situasi di mana anak yang dilahirkan tidak dapat menampung jumlah yang sama banyak dengan orang yang telah meninggal dunia yakni akan berlaku situasi di mana bilangan populasi kita sedang merosot.
Jika kita lihat kepada negara maju yang sedang mengalami situasi yang sama, mereka telah mengambil langkah awal dengan mewujudkan polisi imigrasi strategik dalam menggalakkan warga asing yang muda serta produktif untuk mengambil peluang di negara tersebut.

Sebagai contoh, negara Portugal memberi insentif kewangan bernilai sehingga Euro 4,800 sebagai usaha menarik rakyat dan warga asing muda untuk menetap di kawasan luar bandar.
DN 21.9.2023 43 Ketiga, jangka hayat rakyat, dengan izin, life expectancy telah meningkat dan ini menyebabkan persaingan dalam mendapatkan peluang pekerjaan di antara generasi muda yang dianggap sebagai pelapis kepada generasi tua.

Malangnya perkara ini berlaku kerana majoriti golongan tua tidak mempunyai simpanan yang mencukupi untuk bersara.

Keempat, situasi sandwich generation bagi golongan muda yang menyebabkan mereka tidak berkemampuan untuk berkahwin.
Pegawai penasihat saya ini, dah 34 tahun pun belum berkahwin lagi.

Mereka tidak mempunyai kemampuan untuk berkahwin ... [Disampuk] Tuan Yang di-Pertua: Itu sahaja tidak hendak kahwin itu.

Dia sahaja tidak hendak kahwin.

Datuk Seri Hajah Zurainah binti Musa: [Ketawa] Ya, Tuan Yang di-Pertua.

Serta melahirkan anak.


Hal ini kerana terdapat beberapa kerisauan akan sumber yang tidak mencukupi dalam menanggung anak kerana gaji pendapatan bulanan yang tidak berkembang sambil terpaksa menanggung ahli keluarga yang telah bersara.

Kelima, trend penglibatan wanita dalam tenaga buruh masih rendah walaupun wanita merupakan graduan universiti yang majoriti.

Perkara ini berlaku kerana terdapat stigma dan ideologi bahawa tanggungjawab menjaga kanak-kanak dan orang tua merupakan tugas kaum wanita.
Kita juga tidak mempunyai satu- rangka kerja terhadap, dengan izin, care economy yang komprehensif dan selari dengan matlamat ekonomi Madani Malaysia dalam usaha membantu mereka.

Kebanyakan perkara yang telah saya sebutkan berkaitan krisis populasi ini merupakan perkara yang saya pernah bangkitkan dalam Dewan yang mulia ini akan tetapi saya berasa ia masih tidak mendapat perhatian yang wajar.
Ia masih dianggap hanya sebagai isu sosial dan kebajikan dan menjadi tanggungjawab Kementerian Pembangunan Wanita, Keluarga dan Masyarakat sahaja.

Saya ingin menegaskan di sini bahawa isu yang menjejaskan produktiviti dan inovasi modal insan bukanlah isu sosial dan kebajikan.

Ia sebenarnya merupakan isu ekonomi negara.


Oleh itu, saya sangat khuatir sekiranya tiada hasil pemantauan dan koordinasi daripada pihak kementerian dalam menghadapi krisis tersebut yang berkait rapat dengan tumpuan fokus utama tiga dan empat yang saya sebutkan tadi.

Justeru, saya memohon beberapa penjelasan daripada Yang Berhormat Menteri Ekonomi.
Pertama, bagaimana koordinasi antara kementerian terhadap inisiatif berkaitan krisis populasi ini dilakukan terutama isu aging society dan kebolehan persaraan.

Kedua, saya juga ingin mencadangkan jawatankuasa berperingkat nasional yang diketuai oleh Kementerian Ekonomi atau Jabatan Perdana Menteri untuk menangani isu dan krisis ini.
Rentetan daripada itu, memandangkan pengurangan populasi generasi muda, saya ingin sekali lagi bertanya kepada Yang Berhormat Menteri Undang-undang dan Yang Berhormat Menteri Dalam Negeri, apa status pembentangan pindaan perlembagaan DN 21.9.2023 44 berkaitan isu kewarganegaraan di mana anak yang dilahirkan di luar negara oleh ibu berwarganegara Malaysia yang berkahwin dengan warga asing berhak mendapat kerakyatan Malaysia secara automatik.
Bilakah garis masa yang terkini untuk pindaan ini dibawa masuk ke Parlimen?

Ini contoh golongan quick win dan low hanging fruits, dengan izin, di mana kita boleh memperkukuhkan lagi produktiviti ekonomi kita dengan bakat pada masa hadapan yang ingin bersetia kepada negara.

Tuan Yang di-Pertua, saya sendiri telah membawa Usul Peraturan 17 untuk membincangkan perkara ini pada bulan Ogos tahun 2022, tahun lepas.

Pada masa itu, tiada jawapan yang telah diberi oleh kerajaan yang lepas.
Kerajaan Madani pula telah memberi para ibu ini harapan yang sangat cerah terhadap pindaan ini.

Kata kerajaan, pindaan ini akan dilakukan secepat mungkin walau bagaimanapun, tarikh telah ditunda dari bulan Mac ke bulan Julai, dari bulan Julai ke bulan September dan sekarang pada bulan Oktober pula.

Setahu saya, setakat ini tiada persidangan yang dijadualkan untuk bulan Oktober tahun ini yang akan membincangkan tentang perkara ini.
Saya memohon penjelasan pihak Yang Berhormat Menteri berkaitan perkara ini.

Beralih pula ke tema meningkatkan daya saing sektor korporat.

Saya merujuk kepada Tumpuan 29- Ketersediaan Bakat Masa Hadapan di bawah Fokus Utama 4- Mencapai Negara Berpendapatan Tinggi.
Saya menyambut baik pengumuman berani pihak Kerajaan Madani dalam mewujudkan Dasar Modul Gaji Progresif di mana ia akan melibatkan peningkatan gaji kemahiran dan produktiviti pekerja manakala majikan akan memperoleh faedah daripada peningkatan produktiviti, kesetiaan pekerja dan daya saing syarikat.

Perkara ini merupakan sesuatu yang sangat ditunggu-tunggu oleh rakyat terutamanya golongan B40.
Bantuan untuk meningkatkan gaji yang setimpal dengan peningkatan kos sara hidup tidak akan tercapai tanpa bantuan kerajaan apatah lagi untuk melonjakkan Malaysia ke arah negara berpendapatan tinggi.

Akan tetapi, saya khuatir impak dasar ini kepada pihak swasta terutamanya golongan perusahaan kecil dan sederhana (PKS) yang masih sedang dalam proses pembangunan semula perniagaan mereka selepas mengalami kesan pandemik wabak COVID-19.
Oleh itu, saya ingin menjemput pihak Kementerian Ekonomi untuk memberi sedikit penjelasan tentang butiran dasar ini.

Apakah ke perincian dasar berkaitan mekanisme meningkatkan gaji pekerja secara berperingkat dan apakah asas pertimbangan yang akan menjadi kayu ukur?

Apakah faedah dan mekanisme untuk meraih faedah kepada majikan dalam model tersebut pula dan adakah ia telah mengambil kira senario golongan perusahaan kecil dan sederhana ini?

Apakah garis pelaksanaan dasar ini?


DN 21.9.2023 45 Saya berharap peluang ini akan sedikit sebanyak membuka ruang untuk Kementerian Ekonomi dalam memperjelaskan dasar ini supaya sebarang perselisihan faham terhadap pihak swasta dan pelabur dapat dielakkan.

Saya menyokong keperluan model ini tetapi pelaksanaannya mohon diperjelaskan supaya pihak swasta boleh bersedia.
Selain itu, saya ingin mencadangkan beberapa langkah tambahan yang boleh dipertimbangkan oleh pihak kementerian untuk memastikan kekayaan ekonomi dikongsi bersama sambil memastikan rakyat juga dapat menikmati gaji yang setimpal dan wajar untuk teruskan kehidupan dengan gaji yang bermaruah ini.
■1250 Saya memohon untuk pihak kementerian mempertimbangkan pengenalan mekanisme pendedahan nisbah gaji CEO, dengan izin, pay ratio disclosure, berbanding gaji median pekerja mereka dalam laporan tahunan bagi syarikat tersenarai awam oleh pihak bursa.

Dengan adanya pendedahan ini, kita boleh melihat jurang gaji ketua pegawai eksekutif dan kakitangan mereka.

Pihak bursa boleh menetapkan nisbah mekanisme yang boleh diguna pakai oleh pihak syarikat.
Jikalau nisbah ini melebihi had maksimum dan syarikat berkeuntungan, bolehlah syarikat diminta untuk melaporkan pelan perancangan untuk mengurangkan jurang tersebut.

Pelan tersebut kemudiannya boleh dipantau oleh pihak Bursa Malaysia sama seperti mekanisme pemantauan inisiatif kepelbagaian diversiti dengan izin bagi wanita di peringkat lembaga pengarah yang telah dilakukan sebelum ini.

Kedua, pengenalan undang-undang gaji transparency- salary transparency law, dengan izin, di Malaysia.
Undang-undang seperti ini akan mewajibkan syarikat mempunyai 15 orang atau lebih untuk menyatakan skala gaji bagi pekerja yang diiklankan.

Mereka juga wajib untuk memberikan maklumat skala gaji sebenar bagi jawatan pekerja yang dipohon oleh pekerja itu sendiri.

Tiada lagi situasi yang tersembunyi di belakang alasan gaji adalah rahsia apabila perkara ini hanya memanfaatkan majikan sahaja.

Dua cadangan ini merupakan idea yang berbeza daripada peringkat gaji minimum.
Ia memperkasakan para pekerja untuk lebih memilih dan berunding secara adil berkaitan gaji mereka tanpa memerlukan penglibatan kerajaan.

Ia boleh dilihat sebagai business friendly, dengan izin, berbanding peningkatan gaji yang menerus ke atas pihak swasta dan mungkin lebih mudah untuk dilaksanakan.

Saya juga ingin menyentuh isu prinsip Alam Sekitar Sosial dan Tata Kelola atau Environmental Social and Governance (ESG), dengan izin Tuan Yang di-Pertua.
Konsep ESG ini disebut dalam lima tumpuan berbeza dalam fokus utama kedua, memperkukuhkan kemantapan dan fokus utama empat, mencapai negara berpendapatan tinggi.

DN 21.9.2023 46 Terlintas di fikiran saya bahawa pada Perbahasan Belanjawan 2023, saya juga telah membangkitkan keperluan untuk kita mengukir strategi ESG kita supaya tidak hanya terikut kepada trend global kelestarian ini.
Kita perlu memastikan menggunakan ESG untuk bukan sahaja menjaga kepentingan alam sekitar tetapi juga untuk melindungi dan meraih peluang ekonomi kepada syarikat tempatan dan rakyat.

Oleh itu, saya ingin bertanya di bawah tumpuan lima: Industri High Growth High Value dengan izin, berasaskan peralihan tenaga.
Adakah pihak kementerian sedang mempertimbangkan pengenalan cukai karbon dan jika ya, adakah garis masa yang ditetapkan memandangkan sasaran pengurangan 45 peratus insentif pelepasan gas rumah kaca kepada KDNK pada tahun 2030.

Kedua, bagaimanakah kita mewujudkan ekosistem sokongan untuk membantu syarikat tempatan mematuhi segala piawaian yang sedang diperkenalkan?
Sebagai contoh Malaysia Green Technology and Climate Change Corporation (MGTC) telah ditugaskan untuk membangun pakar perunding ESG ya, pakar perunding ESG yang akan kemudiannya membantu syarikat-syarikat tempatan kita.

Berapakah pakar perunding tempatan yang telah dikenal pasti dan telah dibangunkan dan telah dibantu oleh mereka?
Kalau perkara ini tidak dibuat, semua pembiayaan ESG kepada syarikat swasta kemungkinan besar akan menghala kepada pakar perunding warga asing, syarikat-syarikat internasional yang akan mengenakan kos tinggi untuk kepakaran mereka.

Di manakah manfaatnya?

Ini yang perlu kita ambil kira.

Di bawah Tumpuan 24: High Growth High Value (HGHV) ini juga pertanian dan industri asas tani.
Adakah pihak kementerian telah membuat matriks keutamaan mengikut risiko setakat sekatan eksport dan keterjaminan makanan bagi melalui jenis tanaman yang memerlukan penggunaan prinsip ESG?

Tidak semua tanaman perlu diberikan keutamaan.

Kita patut mengutamakan tanaman yang mempunyai risiko sekatan yang mungkin akan menjejaskan ekonomi negara seperti kelapa sawit, sebagai contoh.

Penggunaan ESG ini semakin menjadi ikutan trend popular dan tidak dilakukan secara strategik.
Saya khuatir tanpa perancangan rapi yang dipantau oleh kementerian pusat seperti Kementerian Ekonomi, keberkesanan inisiatif dan polisi-polisi yang diperkenalkan oleh kementerian lain bukan sahaja akan membebankan syarikat tempatan tetapi ia sebaliknya akan memanfaatkan orang dan syarikat warga asing.
Tuan Yang di-Pertua, sebelum saya tutup perbahasan saya pada hari ini, atas desakan sahabat-sahabat Yang Berhormat Senator saya yang lain, saya juga ingin bertanya kepada Yang Amat Berhormat Perdana Menteri yang sangat prihatin, yang sangat kami sayangi, adakah peruntukan khas, dana khas untuk Ahli Dewan Negara masih ditangguhkan?...
[Tepuk] DN 21.9.2023 47 Perkara ini saya telah bangkitkan di dalam Dewan ini pada persidangan lepas dan dijawab secara bertulis oleh Yang Berhormat Datuk Armizan bin Mohd Ali, Menteri di Jabatan Perdana Menteri.

Beliau berkata ia merupakan peruntukan tambahan, penambahan dan pelengkap kepada peruntukan Rancangan Malaysia Ke-5 dan tertakluk kepada kerajaan semasa.
Saya memohon kepada Yang Amat Berhormat Perdana Menteri untuk meluluskan semula penyaluran dana ini kepada para Yang Berhormat Senator, untuk membolehkan kami membantu masyarakat Malaysia.

Kami juga sama seperti Dewan Rakyat.

Kami ini dikatakan Upper House, kononnya.

Berilah kepada kami peruntukan kami.

Kalau boleh dalam minggu hadapan, luluskan, betul?

Tuan Haji Hussin bin Ismail: Yang Berhormat Senator, kasihan bunyi rayuan itu, kan?
Datuk Seri Hajah Zurainah binti Musa: Kasihan betul Yang Berhormat Senator.

Tuan Yang di-Pertua, sedikit lagi boleh?

Tuan Yang di-Pertua: Boleh tambahlah ya.

Datuk Seri Hajah Zurainah binti Musa: Terima kasih Tuan Yang di-Pertua, yang juga sangat prihatin kepada kami.

Dengan itu Tuan Yang di-Pertua, saya sudah sampai ke penghujung perbahasan.

Saya ingin memohon maaf jikalau ada sesiapa yang terkilan dengan sebarang persoalan dan cadangan saya.
Niat saya bukan hanya untuk mengkritik mana-mana agensi atau kementerian, tetapi untuk memastikan saya dapat melunaskan tanggungjawab sebagai individu yang terlibat dalam proses check and balance, dengan izin, di dalam Dewan yang mulia ini.

Saya faham kesukaran penjawat awam dan barisan Kabinet dalam mengimbangi pelbagai isu dan situasi dalam menjayakan negara kita.
Saya ingin menegaskan di sini bahawa pasukan saya dan saya pasti Yang Berhormat Senator juga sanggup membantu mana-mana agensi dan kementerian yang ingin menerokai sebarang idea atau cadangan- cadangan yang telah kami kemukakan.

Janganlah kita senang berkata tidak, tetapi tidak mahu membantu.

Panggillah saya, call me, call us, dengan izin, jika ingin bantuan daripada kami.

Dengan itu, saya menyokong kelulusan usul ini.

Terima kasih Tuan Yang di-Pertua yang sangat prihatin.
Assalamualaikum warahmatullahi wabarakatuh.

Tuan Yang di-Pertua: Terima kasih Yang Berhormat Senator.

Dalam politik ini ramai bercakap, ramai lagi orang fikir yang mahu perkara itu tetapi biar seorang sahaja orang kata dia seorang sahaja yang mahu.

Jadi, yang lain diam-diam itu, jangan tunggu sahaja, cakap juga.

Okey, saya sekarang menjemput Yang Berhormat Senator Tan Sri Dato’ Low Kian Chuan ada dua second sahaja itu.
DN 21.9.2023 48 ■1300 Tan Sri Dato’ Low Kian Chuan: Terima kasih Tan Sri Yang di-Pertua kerana memberi saya peluang untuk membahas Kajian Separuh Penggal Rancangan Malaysia Ke- 12 di Dewan yang mulia ini.

KSP RMKe-12... Tuan Yang di-Pertua: Tan Sri, Tan Sri, boleh tak kita sambung tengah hari?

Boleh?

Saya tidak boleh tambah ni sampai pukul 1 habiskan?

Pukul 1 habis?

Seorang Ahli: Ya Tuan Yang di-Pertua: Oh, sambung.

Okey, sila Tan Sri.

Tan Sri Dato’ Low Kian Chuan: Terima kasih Tuan Yang di-Pertua.
KSP RMKe-12 yang berteraskan Ekonomi Madani lebih holistik dan komprehensif kerana ia menerapkan peta Hala Tuju Peralihan Tenaga Nasional (NEPR) dan Pelan Induk Perindustrian Baharu 2030 (NIMP 2030) untuk mencapai status negara berpendapatan tinggi dan memastikan kemakmuran mampan bersama.

Tuan Yang di-Pertua, secara keseluruhannya, saya menyambut baik KSP RMKe-12 ini.

Namun, saya ingin menyeru kerajaan mempercepatkan pelaksanaan untuk mencapai sasaran-sasaran tersebut.
Setakat ini, 31 peratus daripada 175 sasaran terpilih yang ditetapkan telah dicapai, manakala 59 peratus sedang mengikut jadual.

Hanya 34 peratus daripada jumlah peruntukan perbelanjaan pembangunan Kerajaan Persekutuan telah dibelanjakan dalam tempoh tahun 2021 dan 2022.

Bersama-sama kita perlu berganding bahu untuk membina semula Malaysia menjadi sebuah negara yang cemerlang dan unggul.
Maka, kestabilan politik dan tekad perpaduan amatlah penting bagi meneruskan usaha untuk meningkatkan tahap ekonomi negara dan juga menaikkan taraf kehidupan rakyat.

Saya juga ingin sarankan kementerian dan agensi pelaksana mempertingkatkan kecekapan pelaksanaan projek, program dan inisiatif yang disenaraikan dalam dokumen KSP RMKe-12.

Unit pelaksanaan dan koordinasi seharusnya mengawasi sepenuhnya dan memantau status pelaksanaan dengan telus dan teliti.
Cadangan untuk menambah siling perbelanjaan pembangunan Kerajaan Persekutuan sebanyak RM15 bilion kepada RM415 bilion juga memerlukan pemantauan rapi terutamanya yang berkaitan dengan penjimatan kos pelaksanaan projek.

Apa yang paling penting, program dan inisiatif yang akan memberi faedah kepada rakyat mestilah dilaksanakan dengan cekap dan amanah.

Bukan sekadar, “hangat-hangat tahi ayam”.


Tuan Yang di-Pertua, selepas meneliti KSP RMKe-12, saya ingin membangkitkan beberapa isu di bawah tiga keutamaan pelaburan dan eksport, pendapatan dan pembangunan tenaga kerja dan fiskal kewangan kerajaan.

Bagi tumpuan pertama, negara kita perlu menjana pelaburan berkualiti tinggi dan berorientasi nilai tambah yang tinggi untuk DN 21.9.2023 49 menyediakan peluang pekerjaan yang berkemahiran tinggi, seterusnya ia boleh meningkatkan pendapatan rakyat.
Tuan Yang di-Pertua, pelaburan swasta mencatatkan pertumbuhan sebanyak 4.9 peratus purata pada tahun 2021, 2022 dan terus berkembang sebanyak 4.8 peratus pada separuh pertama tahun 2023.

Unjuran pelaburan swasta akan meningkat sebanyak 6.4 peratus setahun, sepanjang tempoh 2023-2025.

Ia kelihatan boleh mencapai sasaran jika kita berjaya menarik aliran masuk pelaburan langsung asing (FDI) berkualiti tinggi dan memacu lebih banyak pelaburan langsung domestik (DDI).
Projek pemangkin dalam NEPR dan pertumbuhan industri berimpak nilai tinggi yang dikenal pasti dalam MINP, merupakan pemangkin positif untuk meningkatkan pelaburan swasta.

Oleh itu, pendekatan seluruh negara atau dengan izin, whole-of-nations approach amatlah penting untuk memastikan pelaksanaan pelan tindakan dan projek misi dalam MINP yang berkesan untuk merangsang pelaburan domestik dan asing.
[Prof. Datuk Seri Dr. Awang bin Sariyan mempengerusikan Mesyuarat] Kerajaan mesti terus mempertingkatkan iklim pelaburan dan persekitaran perniagaan yang kondusif, termasuk kemudahan menjalankan perniagaan untuk menjadikan Malaysia destinasi pelaburan yang menarik.

Malaysia perlu memperkukuhkan kedudukan strategiknya di rantau ini supaya dipertimbangkan sebagai salah satu pilihan utama destinasi pelaburan dalam menjalankan strategi China Plus One.
Di samping itu, saya juga ingin merakamkan ucapan terima kasih kepada Kerajaan Madani kerana mengambil cadangan Gabungan Dewan Perniagaan dan Perindustrian Cina Malaysia (ACCCIM) sewaktu saya bentangkan di Persidangan Dewan Negara yang lepas, iaitu untuk mendekatkan pelaburan langsung domestik (DDI) sebagai petunjuk prestasi utama (KPI) bagi menjana jumlah pelaburan domestik.
Saya sokong inisiatif untuk menubuhkan lebih banyak unit MyMudah di pelbagai peringkat untuk memudahkan perniagaan domestik menjalankan perniagaan.

Saya harap sektor awam akan memainkan peranan sebagai fasilitator yang berkesan dengan melaksanakan amanah kawal selia yang terus konsisten dan baik untuk memudahkan perniagaan dan pelaburan.
Tuan Yang di-Pertua, kadar kesedaran dan penggunaan Perjanjian Perdagangan Bebas atau, dengan izin, Free Trade Agreement (FTA) dalam kalangan komuniti peniaga sangat rendah.

Perkara ini perlu diberikan perhatian dan usaha kerajaan harus dipertingkatkan bagi memacu lebih banyak eksport melalui FTA.
Untuk meningkatkan kesedaran dan meningkatkan kadar penggunaan RCEP dan CPTPP, saya ingin mencadangkan inisiatif berikut; Pertama, kerajaan perlu mempertingkatkan kerjasama dengan dewan perniagaan dan persatuan industri untuk mempromosikan RCEP dan CPTPP DN 21.9.2023 50 secara agresif supaya mereka boleh memanfaatkan peluang memperluaskan pasaran eksport.
Kedua, kerajaan harus mengenal pasti sebab kadar penyertaan yang rendah supaya dapat merangka program pembangunan eksport dan penggunaan RCEP dan CPTPP dengan lebih berkesan.

Saya juga mencadangkan penubuhan satu tariff finder untuk menyokong peniaga bagi memaksimumkan faedah daripada RCEP dan CPTPP bagi memastikan mereka dapat maklumat terkini mengenai tarif keutamaan yang digunakan oleh negara anggota RCEP dan CPTPP.
Sebuah ‘pusat nasihat sehenti’ berkaitan FTA harus ditubuhkan bagi mengumpul maklum balas mengenai isu berkaitan perdagangan dan halangan bukan tarif untuk memudahkan dagangan barangan, perkhidmatan dan pelaburan.

■1310 Tuan Yang di-Pertua, tumpuan kedua saya yang ingin dibahaskan adalah berkaitan tenaga kerja.

Secara khususnya berkaitan dengan peningkatan rakyat.

Berdasarkan Laporan Statistik Upah Pekerja bagi sektor formal gaji penengah bagi pekerja bulan Mac 2023, ialah RM2,600 sebulan.
Garis Kemiskinan Malaysia yang telah ditetapkan kerajaan pada tahun 2022 ialah RM2,589.

Ini bermakna hanya RM11 sahaja yang memastikan kebanyakan pekerja tidak jatuh ke bawah garis kemiskinan.

Oleh itu, saya sambut baik hasrat kerajaan untuk melaksanakan model gaji progresif atau progressive wage model, dengan izin, berdasarkan penambahbaikan produktiviti dan peningkatan kemahiran.

ACCIM sentiasa menekankan pautan produktiviti upah bagi menilai prestasi pekerja dan pemberian ganjaran yang berpatutan.
Pada hemat saya, modul ini perlu menggembleng usaha kreatif dari tiga pihak.

Dasar gaji kerajaan, komitmen majikan terhadap sistem upah dikaitkan dengan produktiviti dan komitmen pekerja untuk meningkatkan produktiviti dan kemahiran.

Hanya dengan kerjasama ketiga-tiga pihak ini, kita dapat melaksanakan model gaji progresif dengan berkesan.

Berkaitan tenaga kerja juga, saya ingin memberi perhatian kepada isu latihan kemahiran dan TVET.
Walaupun Malaysia mempunyai kekuatan kepelbagaian sendiri, tindakan pantas mesti diambil untuk menggaji dan menangani program perancangan dan pembangunan tenaga manusia untuk menyokong sektor perindustrian.

Ini termasuk bekalan tenaga mahir, penyesuaian latihan kemahiran semula dan meningkatkan kemahiran tenaga kerja yang kalis masa depan, termasuk pengaliran pakar asing untuk menambah kumpulan tenaga kerja domestik.
Pendidikan di Malaysia harus mencontohi Jepun, Jerman dan Amerika Syarikat dalam memberi tumpuan kepada mata pelajaran Sains, Teknologi, Kejuruteraan dan Matematik (STEM) serta Pendidikan Teknikal dan Latihan Vokasional (TVET).

Sukatan pelajaran pendidikan perlu menggabungkan teknologi sains komputer, coding, programming dan DN 21.9.2023 51 seumpamanya untuk memastikan pakar STEM kita akan berjaya dalam kerjaya pada masa depan.
Kita harus melihat kepada kejayaan India dalam industri IT yang telah bermula dengan reformasi sistem pendidikan yang menerapkan budaya kreativiti, daya tahan dan kemahiran menyelesaikan masalah serta pemikiran kritis.

Tuan Yang di-Pertua, saya ingin beralih kepada isu levi pelbagai peringkat atau multi- tiered levy.

Komuniti perniagaan menyokong dasar kerajaan untuk menetapkan peratusan pekerja asing tidak melebihi 15 peratus daripada jumlah pekerja.
Namun begitu, penetapan levi yang baru mestilah tidak terlalu tinggi kerana ini akan membebankan kos perusahaan mikro, kecil dan sederhana (PMKS).

Mereka telah pun menanggung kos perniagaan yang tinggi seperti gaji minimum dan pelaksanaan Akta Kerja Pindaan 2022.

Justeru, saya cadangkan levi pelbagai peringkat bagi PMKS diberi tempoh peralihan iaitu dua atau tiga tahun selepas pelaksanaan oleh syarikat besar.
Saya amat hargai cadangan untuk menyalurkan levi pekerja asing ke dalam dana pelarasan perindustrian untuk memfasilitasikan syarikat menjalankan automasi dan mekanisasi serta meningkatkan kemahiran pekerja.

Tuan Yang di-Pertua, bagi tumpuan terakhir iaitu berkaitan fiskal kewangan kerajaan.

Saya ingin menarik perhatian Dewan ini dalam isu peningkatan hasil cukai kerajaan.
Kerajaan sedang menghadapi kekangan atau physical constraint, dengan izin, kerana asas hasil yang sempit, skala 11.7 peratus daripada KDNK.

Dengan itu, kerajaan mesti menimbang pengenalan semula Cukai Barangan dan Perkhidmatan (GST) iaitu sistem cukai penggunaan yang efisien dan telus.

GST dapat membendung ekonomi bayangan atau, dengan izin, shadow economy yang sudah kian lama terlepas daripada kewajipan membayar cukai.
Namun begitu, kerajaan masih belum memberi apa-apa komitmen untuk memperkenalkan semula GST.

Jika kerajaan khuatir impak GST ke atas inflasi dan membebankan golongan yang berpendapatan rendah, kerajaan boleh memberi pengecualian barangan keperluan asas dan baucar GST untuk meringankan beban kos sara hidup bagi isi rumah yang terkesan.

Di samping itu, saya sokong cadangan untuk melaksanakan subsidi tersasar untuk memastikan perbelanjaan berhemah.
Tahun 2024 dan tahun 2025 memberi ruang dan peluang yang terbaik untuk melaksanakan pembaharuan fiskal untuk memperkukuhkan fiskal kerajaan.

Jika kita masih lagi melengahkan usaha pembaharuan fiskal untuk membina ruang fizikal, fiscal space, dengan izin, kita akan menghadapi kekurangan kewangan untuk menangani kejutan ekonomi pada masa depan.
Tuan Yang di-Pertua, saya mohon agar Kerajaan Madani terus melaksanakan reformasi ekonomi yang berpatutan untuk memampan ekonomi negara di samping memelihara kesejahteraan rakyat.

Akhir kata, saya menyokong Kajian Separuh Penggal Rancangan Malaysia Kedua Belas yang telah dibentangkan ini.

Sekian, terima kasih.

DN 21.9.2023 52 Prof. Datuk Seri Dr. Awang bin Sariyan: Terima kasih Yang Berhormat Senator atas ucapan perbahasan berbaki dua minit lebih.
Katanya akan/sudah diberikan kepada Ahli Yang Berhormat yang lain.

Sebelum saya meneruskan Mesyuarat ini, saya mohon merujuk kepada Perkara 12 Peraturan Mesyuarat iaitu berkaitan dengan cukup bilang atau pun kuorum mesyuarat, diperlukan minimum 10 orang.

Jadi, saya tadi agak kritikal juga melihat jumlah itu tetapi alhamdulillah dengan masuknya beberapa orang Yang Berhormat, jumlah itu sudah menstabilkan Dewan dan juga dapat meneruskan sidang kita.

Jika tidak, kita terpaksa menangguhkan ia.


Itu satu kerugian besar kepada perbincangan.

Jadi, saya teruskan dengan mempersilakan Yang Berhormat Datuk Lim Pay Hen untuk menyampaikan ucapan perbahasan.

Silakan.

1.19 tgh.

Datuk Lim Pay Hen: Terima kasih Tuan Yang di-Pertua kerana memberi peluang dan ruang untuk saya terus sampai mengambil bahagian dalam perbahasan Kajian Separuh Penggal Rancangan Malaysia Kedua Belas yang dibentangkan oleh Yang Amat Berhormat Perdana Menteri minggu lalu.
■1320 Saya menyambut baik kerangka KSP RMKe-12 yang merangkumi 17 perubahan dasar untuk diselaraskan berdasarkan situasi ekonomi negara pada masa ini.

Ekonomi negara kita pula sekarang perlu diakui tidak berada pada tahap yang begitu buruk, namun tidak juga pada tahap yang begitu memberangsangkan.
Akan tetapi, saya percaya melalui pelaksanaan KSP RMKe-12 ini, satu lonjakan baharu mampu diterjemahkan sebagai pakej lengkap di bawah tampuk pentadbiran Yang Amat Berhormat Perdana Menteri untuk membantu menyemarakkan ekonomi dan mengurangkan jurang ketidaksetaraan negara.
Saya juga ingin menyingkap sedikit ulasan Yang Berhormat Menteri Ekonomi baru- baru ini yang menyifatkan KSP Rancangan Malaysia Kedua Belas ini bukan sekadar semakan sebaliknya ia hampir kepada pelan ekonomi baharu negara dan saya bersetuju negara memerlukan kerangka pelan serta hala tuju ekonomi baharu untuk terus bergerak ke hadapan.

Dengan peluncuran Ekonomi Madani dan KSP RMKe-12 ini, kita pasti sedang berada di landasan yang tepat.
Tuan Yang di-Pertua, sehubungan ini, saya mengalu-alukan hasrat kerajaan untuk menjadikan Malaysia sebagai destinasi pilihan utama dalam kalangan pelabur dengan memperkukuhkan daya saing dengan menyasarkan pelaburan swasta berkembang sebanyak 6.4 peratus setahun atau purata RM300 bilion setahun dan pelaburan awam sebanyak 3.9 peratus setahun atau purata RM83 bilion setahun pada harga semasa.
DN 21.9.2023 53 Pelan-pelan berkaitan teknologi dan industri pertumbuhan tinggi bernilai tinggi (HGHV) yang merangkumi peralihan tenaga, teknologi digital, elektrik dan elektronik, pertanian pintar dan industri nadir bumi perlu menjadi kekuatan baharu kita untuk menjana kekuatan ekonomi negara.

Namun begitu, seperti kerisauan yang diutarakan oleh segelintir penganalisis dan pemerhati ekonomi, pelaksanaan dan keberhasilan pelaburan ini yang perlu menjadi perhatian.
Kita tidak mahu pelaburan ini sekadar “melepaskan batok di atas tangga”.

Umum dan umum setiap pelaburan yang masuk tetapi tidak diketahui kemajuannya sehingga bila- bila.

Bagaimanakah kerajaan dapat memastikan setiap pelaburan ini terlaksana sepenuhnya dan tidak tenggelam tanpa khabar berita?
Susulan pengumuman Kementerian Pelaburan, Perdagangan dan Industri (MITI) mengenai kelayakan negara meraih pelaburan yang diluluskan bernilai RM132.6 bilion pada separuh penggal pertama tahun 2023, pelaksanaan pelaburan dalam lima- tonggak pembangunan HGHV ini perlulah konsisten dan sekurang-kurangnya mula mencorakkan reaksi positif terhadap ekonomi negara kurang setahun dari sekarang.
Justeru, pertanyaan saya berkaitan perkara ini ialah, adakah kaedah atau prosedur sedia ada untuk membuat semakan semula inisiatif pelaburan oleh kerajaan masih relevan untuk diguna pakai atau wujud prosedur baharu yang akan diguna bagi memastikan pelaburan berkualiti dan berimpak tinggi benar-benar memberi hasil kepada negara?

Tuan Yang di-Pertua, saya juga ingin menyentuh mengenai pertanian bandar.
Pertanian bandar menjadi semakin popular dalam kalangan warga bandar sejak pandemik COVID-19 melanda negara terutamanya semasa pelaksanaan Perintah Kawalan Pergerakan (PKP) apabila selama lebih satu tahun berlakunya had mobiliti, transit dan logistik yang mengganggu rantaian bekalan makanan.

Lantaran itu, maka terzahirlah kesedaran dalam kalangan masyarakat untuk mengelakkan krisis makanan dengan secara beransur-ansur.
Rakyat Malaysia kini mementingkan konsep kepentingan keterjaminan makanan, malah sanggup menerokai dan menceburi diri dalam konsep pertanian bandar.

Data Jabatan Pertanian menunjukkan bilangan keterlibatan individu dalam pertanian bandar telah melonjak daripada 18,687 orang individu pada tahun 2019 kepada 42,219 orang individu pada tahun 2020.
Dalam hanya tempoh setahun dengan aktiviti menanam sayur- sayuran dalam pasu halaman, beranda atau atas bumbung menjadi alternatif dan solusi, maka saya berpandangan di bawah salah satu inisiatif HGHV iaitu pertanian dan industri asas tani, kerajaan perlu menyokong usaha dan mempergiat aktiviti pertanian bandar ini sebagai salah satu- cabang penting dalam inisiatif ini khususnya menerusi program Inisiatif Pendapatan Rakyat (IPR) yang ternyata mampu mengurangkan kebergantungan terhadap import makanan dan secara tidak langsung membantu mengurangkan impak kenaikan kos sara hidup.
DN 21.9.2023 54 Tuan Yang di-Pertua, perkara seterusnya yang ingin saya sentuh di sini ialah berkaitan Dana Pembiayaan Peluang Kedua kepada perusahaan mikro, kecil dan sederhana (PMKS) dan usahawan inovatif dalam sektor pembuatan dan perkhidmatan sebanyak RM60 juta yang diumumkan.
Dengan 79 peratus perusahaan mikro dan 7.25 juta guna tenaga PMKS yang masih terjejas akibat COVID-19, seharusnya kerajaan perlu bingkas menghulurkan bantuan kepada kumpulan ini memandangkan keterjejasan mereka adalah sangat berimpak terhadap ekonomi negara secara langsung dan tidak langsung.

Begitu juga jika kita meneliti tinjauan indeks sentimen PKS oleh SME Bank bagi separuh penggal pertama tahun 2023, hanya di tahap 52.9 peratus.
Maknanya lebih rendah daripada bacaan indeks tahun 2022 iaitu 53.8 peratus.

Apa yang boleh disimpulkan di sini masih banyak lagi usaha dan inisiatif yang perlu digerakkan secara agresif oleh kerajaan bagi membantu memulihkan pemain-pemain PMKS ini.
Soalan pertama saya ialah, saya ingin memohon penjelasan mengenai perbezaan dana RM60 juta dengan suntikan tambahan RM100 juta yang diperkenalkan menerusi Ekonomi Madani yang turut bertujuan bagi membantu pemain PMKS khususnya berkaitan penerima gunaan teknologi dan pendigitalan kegiatan R&D.

Seterusnya, saya turut ingin membangkitkan pertanyaan mengenai apa bentuk atau syarat yang dikenakan kepada PMKS yang ingin memohon Dana Pembiayaan Peluang Kedua ini.
Saya berharap apa jua bentuk dan syarat yang dikenakan, biarlah ia tidak membebankan pemain PMKS dan dipermudahkan segala kesulitan yang telah sedia dialami oleh mereka.

Berkait perkara berkaitan pendigitalan PMKS juga.

Walaupun pasaran digital semakin menjadi trend dalam kalangan peniaga di Malaysia, kebanyakan pemain PMKS dilihat masih tercicir dalam memanfaatkan kemajuan teknologi ini.
Kajian SME Corp. mendapati hanya 28.8 peratus daripada PMKS mengguna pakai teknologi digital di samping cuma 6.9 peratus terlibat dalam penghasilan produk menerusi teknologi digital.

Senario ini sudah cukup membuktikan betapa terjejasnya produktiviti berkait digitalisasi dalam kalangan PMKS khususnya di beberapa sektor seperti pembinaan, perlombongan, pengkuarian dan perkhidmatan impak daripada COVID-19.
■1330 Justeru, pertanyaan saya seterusnya ialah dengan pengadaptasian digital yang rendah dalam kalangan PMKS merupakan halangan kepada sasaran mencapai 45 peratus sumbangan KDNK menjelang 2025.

Sejauh mana kerajaan berkeyakinan dengan dana pembiayaan peluang kedua ini mampu benar-benar memulihkan pemain PMKS yang diibaratkan seperti “harimau yang sedang cedera”?
Apakah indikator yang ditetapkan bagi menunjukkan pemain PMKS tersebut telah berjaya bertindak balas dengan positif setelah menerima dana tersebut?

Apakah jaminan DN 21.9.2023 55 yang boleh diberikan kerajaan bahawa industri ini tidak hanya sekadar menjadi sebuah pengisian yang kelihatan cantik dan molek terhadap RMKe-12 ini?
Tuan Yang di-Pertua, keputusan kerajaan untuk menukar dasar subsidi sedia ada kepada dasar subsidi bersasar perlu dilakukan dengan benar-benar teliti agar tidak ada rakyat yang menjadi mangsa tercicir daripada menikmati hak mereka menerima subsidi serta ketirisan dalam memberi subsidi kepada golongan yang tidak berkelayakan.
Yang Berhormat Menteri Ekonomi telah menyatakan di Dewan Rakyat tempoh hari bahawa antara pengukur kriteria pengklasifikasian golongan sasar penerima subsidi di bawah pangkalan data baru iaitu PADU juga akan meliputi faktor pemilikan aset seperti rumah dan kenderaan.
Justeru, saya mencadangkan kerajaan untuk benar-benar meneliti dalam bab ini kerana realitinya turut terdapat golongan berpendapatan rendah yang memiliki aset rumah kategori rumah kos rendah yang sudah dibeli awal dan terikat dengan pembayaran balik jangka masa panjang sehingga berpuluh-puluh tahun atau kereta untuk bergerak ke tempat kerja.

Apatah lagi di kawasan-kawasan dan negeri yang tidak mempunyai alternatif pengangkutan awam yang menyeluruh, tidak seperti di pusat bandar dalam Lembah Kelang.
Seperkara lagi, pelbagai platform atas talian seperti media sosial juga kini telah dijadikan platform menjana pendapatan seperti di aplikasi TikTok yang sedang meningkat trend.

Seseorang yang berpengaruh menerima hadiah daripada penontonnya, yang kemudiannya ditukarkan kepada wang ringgit oleh TikTok sebelum dikreditkan kepada pempengaruh atau content creator tersebut, dengan izin.
Namun, sesuatu trend itu berkemungkinan tinggi berhadapan dengan pasang surut yang mengakibatkan penjanaan pendapatan seseorang pempengaruh itu bersifat tidak tetap.

Tuan Yang di-Pertua, oleh itu apakah usaha dan langkah-langkah yang boleh diambil oleh kerajaan dalam menjejak golongan-golongan yang mempunyai pendapatan tidak tetap tersebut dan kaedah yang bakal kerajaan gunakan untuk mengukur tahap kelayakan golongan tersebut dalam menerima subsidi bersasar?
Tuan Yang di-Pertua, Kajian Separuh Penggal Rancangan Malaysia Kedua Belas turut menggariskan fokus membangunkan masyarakat sejahtera sebagai salah satu fokus utama serta menggariskan reformasi perlindungan sosial sebagai satu tumpuan.

Saya ingin menyentuh berkenaan isu tahap perlindungan sosial bagi rakyat Malaysia, terutama golongan orang muda di negara ini.
Dengan melihat kemajuan teknologi dan perubahan trend minat anak muda yang semakin ramai terlibat dengan ekonomi gig seperti p-hailing dan e-hailing, kerajaan perlu terus mempertingkatkan usaha dalam melindungi golongan ini.

Merujuk kepada Laporan Perbandaran Ekonomi Digital Malaysia (MDEC), jumlah pekerja gig di seluruh negara dianggarkan seramai 1.12 juta orang.
Akan tetapi sehingga 31 Disember 2022, hanya terdapat 374,906 orang ataupun 33.5 peratus daripada mereka yang telah mendaftar dan mencarum di bawah SKSPS dan PERKESO.

Oleh itu saya ingin DN 21.9.2023 56 bertanya, apakah usaha yang kini dilakukan oleh kerajaan untuk menggalakkan atau menambah bilangan pekerja gig mencarum dan dilindungi di bawah SKSPS dan PERKESO?

Cadangan saya, kerajaan harus segera menjejaki golongan pekerja gig yang masih belum mencarum atau dilindungi oleh skim SKSPS dan PERKESO ini.
Oleh sebab ia pasti dapat membantu pembinaan pangkalan data PADU yang sedang dibina oleh kerajaan bagi menentukan kelayakan penerima subsidi bersasar kelak.

Tuan Yang di-Pertua, akhir sekali saya ingin menyentuh mengenai pendigitalan perkhidmatan kesihatan di bawah Sistem Rekod Perubatan Elektronik (EMR) yang dijangka akan mula dilaksanakan tidak lama lagi.

Setakat ini saya dimaklumkan, kerajaan telah memulakan Projek Perintis Sistem EMR di Negeri Sembilan.
Jadi, saya minta Yang Berhormat Menteri Kesihatan untuk memberikan laporan kepada Dewan yang mulia ini.

Apakah status projek perintis ini dan bilakah jangka waktu sebenarnya sistem EMR ini akan dilaksanakan secara holistik di seluruh negara?

Dalam pada Malaysia masih lagi bertatih untuk melaksanakan electronic medical record (EMR), dengan izin, dunia kini telah mula beralih kepada electronic health record.
Di mana sistem EHR membenarkan sesebuah penyedia kesihatan bertugas EMR semasa badan kesihatan yang wujud bagi tujuan cross examination, dengan izin, dalam sesebuah negara.

Oleh itu, berasaskan keperluan dan perkembangan dunia digital yang begitu laju hari ini, kita tidak boleh lagi melengahkan sistem ini.

Oleh sebab banyak negara telah mendigitalkan perkhidmatan kesihatan mereka seperti di Singapura.
Jadi, kita tidak mahu fasiliti kesihatan rakyat kita jauh ketinggalan, sekali gus menjejaskan kualiti kesihatan awam.

Oleh itu, saya berharap KKM melalui Projek EMR akan lebih serius bagi meningkatkan daya saing perkhidmatan kesihatan Malaysia ke taraf global, sekali gus mempercepatkan menaiktarafkan sistem EMR kepada EHR pula.

Tuan Yang di-Pertua, dengan ini saya sudahkan ucapan saya dengan menyokong Kajian Separuh Penggal Rancangan Malaysia Ke-12.

Sekian, terima kasih.


Prof. Datuk Seri Dr. Awang bin Sariyan: Baik, terima kasih Yang Berhormat.

Dato’ Arman Azha Abu Hanifah: Tuan Yang di-Pertua, mohon mencelah.

Prof. Datuk Seri Dr. Awang bin Sariyan: Ya, silakan.

Dato’ Arman Azha Abu Hanifah: Sekali lagi kita hendak ambil perhatian.

Hari ini kita tengok Yang Berhormat Menteri dan Timbalan Menteri tidak ada lagi.

Hari ini kita berbahas ini, kita hendak pihak kementerian dengar apa yang kita hendak bahas hari ini.
Akan tetapi sekali lagi pagi tadi kita sudah maklum, kita minta pihak kementerian ambil perkara ini serius tetapi sekali lagi kita tengok selepas pukul dua atau tiga ini, tidak ada wakil.

Jadi, hari ini menunjukkan sekali lagi kita berbahas sesama kita.

Kita minta perkara ini diambil serius sebab ini merupakan Upper House.

Sepatutnya suara barisan Senator ini patut didengar oleh kementerian sebab kita hendak bagi pandangan kita.
DN 21.9.2023 57 Akan tetapi bila pihak kementerian daripada Yang Berhormat Menteri dan Timbalan Menteri, malah ada di kalangan Yang Berhormat Menteri dan Timbalan Menteri ini ialah Senator, wakil Dewan Negara tetapi tidak menghormati Dewan yang mulia ini.

Jadi, bila kita berbahas, kita berbahas sesama sendiri.

Jadi, saya mintalah Tuan Yang di-Pertua, ambil perkara ini, sampaikan kepada Yang Berhormat Menteri dan Timbalan Menteri untuk ambil serius.
Mereka perlu ada dalam Dewan ini untuk mendengar suara-suara yang telah diberikan mandat dalam Dewan yang mulia ini untuk diberikan pandangan.

Sekian, terima kasih... [Tepuk] Prof. Datuk Seri Dr. Awang bin Sariyan: Terima kasih.
Jadi, bagi pihak Ahli-ahli Yang Berhormat di Dewan Negara, saya menyampaikan mesej kepada Yang Berhormat Menteri- menteri, Yang Berhormat Timbalan Menteri dan pegawai-pegawai kementerian yang berkaitan agar memberikan perhatian kepada usul, desakan dan permintaan supaya mereka hadir untuk menghayati dan kemudian memberikan respons kepada usul-usul dan komen- komen yang diberikan dalam Mesyuarat Khas Kajian Separuh Penggal Rancangan Malaysia Ke-12.

■1340 Saya harap mesej ini dapat sampai.


Saya kira dengan sistem kecanggihan teknologi moden, suara kita ini mudah-mudahan dapat sampai kepada semua pihak berkenaan.

Terima kasih.

Sekarang saya mempersilakan Yang Berhormat Tuan Haji Abdul Nasir bin Haji Idris menyampaikan ucapan perbahasan.

Dipersilakan.

1.40 tgh.

Tuan Haji Abdul Nasir bin Haji Idris: Bismillahi Rahmani Rahim.

Assalamualaikum warahmatullahi wabarakatuh dan salam sejahtera.
Tuan Yang di-Pertua, pertamanya, saya mengucapkan terima kasih kerana memberikan peluang untuk saya sama-sama kita membahaskan Kajian Separuh Penggal Rancangan Malaysia Ke-12, dari tahun 2021 hingga 2025.

Tuan Yang di-Pertua, peruntukan bajet RMKe-12 ini yang bernilai berjumlah RM405 bilion, besar peruntukannya.

Diharap nilai yang begitu besar ini sampai kepada rakyat terbanyak dan kumpulan sasar tanpa ada diskriminasi, tanpa ada pilih kasih.
Diskriminasi melalui batasan kaum, parti politik wilayah kerajaan pembangkang, sepatutnya kita elakkan.

Peruntukan yang besar ini diharapkan ada pemantauan, ada penyemakan, ada penilaian dan ada kajian supaya setiap sen, ringgit yang dibelanjakan ini, sampai kepada rakyat dan tidak bocor, tiris, penyalahgunaan, rasuah dan sebagainya.

Tuan Yang di-Pertua, Kerajaan Negeri Kedah juga berhasrat sebaris dengan negeri- negeri maju yang lain.
Hasrat ini adalah senada dalam rancangan yang terkandung dalam DN 21.9.2023 58 Rancangan Malaysia Kedua Belas sebelum ini, bila mana Kerajaan Persekutuan telah memberikan komitmen untuk memberi tumpuan yang lebih kepada enam buah negeri yang kurang membangun dan salah satu daripadanya iaitu negeri Kedah.
Tuan Yang di-Pertua, daripada segi pelaburan, bermula dari tahun 2021 hingga suku tahun pertama 2023, negeri Kedah telah berjaya meraih secara kumulatif sebanyak RM82.57 bilion dalam sektor utama pembuatan dan perkhidmatan.

Ini menjadikan negeri Kedah sebagai sebuah destinasi pilihan teratas pelabur-pelabur yang datang untuk melabur di negara kita.
Manakala dari sudut ekonomi, Keluaran Dalam Negara Kasar (KDNK) telah bertumbuh secara positif pada kadar 3.2 peratus pada tahun 2021, telah meningkat kepada 7.2 peratus pada tahun 2022.

Walaupun negeri Kedah telah menunjukkan pencapaian pelaburan dan ekonomi yang memberangsangkan sejak dua tahun kebelakangan ini, pencapaian ini perlu dipertingkatkan ke tahap yang lebih baik pada masa hadapan.
Hal ini adalah kerana jika dinilai dari sudut peratusan sumbangan negeri Kedah kepada KDNK Malaysia, masih berada pada peratusan yang rendah iaitu pada kadar 3.4 peratus, berbanding negeri-negeri maju yang lain.

Tuan Yang di-Pertua, walaupun negeri Kedah secara tradisinya merupakan negeri berasaskan pertanian, hakikat bahawa sektor pembuatan merupakan sektor utama, sektor ekonomi kedua terbesar di Kedah, dengan peratusan KDNK sebanyak 30.7 peratus adalah merupakan economy spearhead kepada negeri Kedah.
Kerajaan negeri amat memberikan tumpuan kepada pemerkasaan sektor pembuatan, khususnya dari sudut pemantapan ekosistem pelaburan dan industri, perkembangan kawasan-kawasan industri baharu serta penjanaan talent pool yang berkualiti dan mencukupi.
Dalam hal ini, Kerajaan Negeri Kedah komited untuk menjayakan agenda Kulim sebagai sebuah daerah teknologi tinggi, selaras dengan Pelan Pembangunan Kedah 2035 dan perancangan Kulim Industrial Corridor (KIC) dan diharap dapat dijadikan sebagai salah satu agenda penting, agenda nasional yang diberikan perhatian khusus di bawah Rancangan Malaysia Kedua Belas.
Dalam konteks talent pool, kerajaan negeri berharap satu usaha dan perhatian diberikan di bawah Rancangan Malaysia Kedua Belas, khususnya dalam melahirkan para graduan berkemahiran tinggi, yang profesional dalam bidang-bidang yang memerlukan kepakaran teknikal, kejuruteraan dan sebagainya.

Tuan Yang di-Pertua, Kedah merupakan salah sebuah negeri yang menghasilkan getah dan sebahagian besar pekerjaan penduduknya iaitu penoreh getah.
Jadi, kita mengharapkan harga getah yang sekarang ini masih di paras rendah meskipun pada paras harga pengaktifan (PHP) melalui Insentif Pengeluaran Getah (IPG) adalah pada kadar RM2.70 per kilo yang diluluskan dalam Belanjawan 2023 yang lepas.

Penoreh terbeban DN 21.9.2023 59 dengan kenaikan harga barang.

Dengan PHP pada kadar RM2.70 ini, sememangnya tidak membantu penoreh kita untuk menjalankan kehidupan sehariannya secara lebih selesa, lebih sempurna.
Melalui Kementerian Perladangan dan Komoditi, perlu menjalankan kajian ataupun R&D bagi meningkatkan harga getah dan meningkatkan harga PHP kepada RM3.00 per kilo.

Jawapan Menteri KPK terhadap harga getah- tidak boleh dinaikkan atas faktor supply and demand, getah dunia.
Namun, adakah PKPK mempunyai formula lain– tidak mempunyai formula lain bagi meningkatkan supply and demand getah negara dan menaikkan semula industri getah, setanding dengan negara-negara pengeluar yang lain seperti Thailand dan Ivory Coast?

Tuan Yang di-Pertua, penghasilan lateks negara.

Malaysia masih bergantung kepada lateks import sebanyak 80 peratus daripada kos RM3 bilion setahun.
Program Insentif Pengeluaran Lateks (IPL) sahaja tidak mencukupi bagi meningkatkan lagi hasil pengeluaran lateks negara.
Walaupun program IPL ini bagus dan memberikan pemberian insentif tunai sebanyak RM1.00 bagi satu peratus kandungan getah kering dan juga bantuan input pertanian yang diberikan sebanyak RM850 bagi setiap ekar secara one-off, namun KPK juga perlu memberikan perhatian dalam menggalakkan lagi penoreh-penoreh ini bagi membuat lateks yang lebih terjamin pendapatannya dan mendapat permintaan yang banyak industri getah yang berasaskan lateks.
Adakah KPK mempunyai pelan jangka masa panjang bagi meningkatkan penghasilan lateks negara?

Dalam masa yang sama, mengurangkan sebanyak mungkin import lateks yang telah menelan belanja hampir RM3 bilion?

■1350 Tuan Yang di-Pertua, projek Kedah Rubber City merupakan inisiatif Koridor Utara (NCER) oleh Kementerian Ekonomi dan keterlibatan KPK melalui Lembaga Getah Malaysia (LGM).
Keterlibatan KPK terhadap Kedah Rubber City (KRC) adalah dalam memberikan khidmat konsultasi dan perkembangan teknologi bagi sektor getah.

Dalam masa yang sama sebagai ejen transfer of technology.

Kedah Rubber City berpotensi menarik syarikat-syarikat luar untuk melabur ke negeri Kedah, dalam masa yang sama dapat meningkatkan KDNK negeri dan juga menyumbang kepada KDNK Malaysia.

KRC berupaya memberikan peluang pekerjaan kepada 15,000 orang pekerja menjelang tahun 2035.
Kementerian Ekonomi dan KPK perlu memberikan tumpuan pada Kedah Rubber City bagi menjaga kelangsungan industri getah negara yang semakin hari kita nampak semakin suram.

Pengeluaran getah Malaysia pada tahun 2011 adalah di bawah satu juta tan metrik.

Namun, mengikut Jabatan Perangkaan Malaysia pada tahun 2022, keluaran getah Malaysia bawah paras 600,000 tan metrik sahaja.
DN 21.9.2023 60 Data penurunan ini sedikit sebanyak mengganggu industri getah seperti KRC yang pada akhirnya kerajaan terpaksa menanggung kos yang tinggi bagi mengimport getah dari luar negara.

Adakah kerajaan melalui Kementerian Ekonomi dan KPK mempunyai formula bagi meningkatkan kembali pengeluaran getah, dalam masa yang masa mengurangkan kos import getah dan pada akhirnya dapat memberikan nafas baharu kepada industri getah negara.
Tuan Yang di-Pertua, isu yang saya sebutkan ini isu yang menjadi hangat diperkatakan mutakhir ini iaitu kekurangan beras tempatan dan kenaikan harga beras import.

Baru-baru ini sejak harga beras import yang meningkat mendadak, berlaku juga kekurangan beras tempatan yang memaksa rakyat membeli beras import walaupun harganya agak mahal.
Kementerian Pertanian dan Keterjaminan Makanan telah melakukan operasi beras putih tempatan pada 16 Ogos 2023 di seluruh negara bagi mencari bukti terhadap dakwaan penyelewengan beras tempatan dengan menukar bungkusan beras import.

Namun, ini sangat mengecewakan apabila kementerian berkenaan mendapati tiada bukti kukuh.

Adakah setakat itu sahaja operasi beras putih?


Atau ada siri-siri tergempar untuk menyerbu kilang-kilang supaya beras tempatan dapat diisi semula di kedai-kedai, di rak-rak pasar raya kita, di kedai-kedai runcit kita mahupun di supermarket.

Kekurangan beras tempatan ini, saya minta kementerian berkenaan dapat bertindak segera supaya ia dapat memastikan bekalan-bekalan makanan ruji rakyat Malaysia, beras terjamin pada masa akan datang.
Tuan Yang di-Pertua, dalam Kajian Separuh Penggal yang disebut oleh Yang Amat Berhormat Perdana Menteri menyebut tentang projek penanaman padi, lima kali dua tahun.

Untuk makluman, Kedah merupakan pengeluar beras yang mempunyai kawasan bendang yang terluas di Malaysia.

Pada perbahasan Rancangan Malaysia Kedua Belas ini, adalah wajar bagi kerajaan memberikan insentif berbentuk fiskal yang munasabah pada Kedah, sebagai negeri pengeluar beras terbanyak di Malaysia.
Pemberian insentif fiskal ini adalah selaras dengan Kajian Perancangan Guna Tanah Kawasan Sumber Makanan Negara yang mempunyai perancangan khusus bagi sekuriti makanan negara.
Tuan Yang di-Pertua, negeri Kedah di bawah pimpinan Yang Amat Berhormat Dato' Seri Haji Muhammad Sanusi bin Md Nor begitu serius dan komited bagi meningkatkan produktiviti pengeluaran padi dan memberikan tumpuan dalam projek penanaman padi lima kali dua tahun, bagi menjamin kestabilan food security negara dalam masa yang sama meningkatkan lagi sara diri (SSL) beras negara.
Lembaga Zakat Negeri Kedah (LZNK) telah melaksanakan majlis pelancaran menuai padi benih Program Smart Sawah Berskala Besar Asnaf (Smart SBBA).

Program ini adalah sebagai langkah mula bagi membantu golongan pesawah yang miskin dalam meningkatkan pendapatan mereka.

Ini menunjukkan bahawa Kedah amat DN 21.9.2023 61 serius dalam membantu golongan miskin pesawah ini keluar dari cengkaman kartel yang merugikan rakyat, negeri dan negara.
Adakah usaha kerajaan melalui kementerian berkenaan, Kementerian Pertanian dan Keterjaminan Makanan dalam memerangi kartel- kartel beras ini yang membelit pesawah-pesawah miskin di seluruh negara?

Apakah kartel- kartel ini sukar untuk diatasi sehingga menyebabkan berlaku banyak kekacauan terhadap makanan ruji negara Malaysia kita?
Tuan Yang di-Pertua, projek Kedah Aerotropolis merupakan satu inisiatif pembangunan ekonomi bersepadu yang bertujuan untuk memanfaatkan potensi wilayah Kedah dengan membangunkan bandar udara antarabangsa dan infrastruktur berkaitan dengan persekitarannya.

Projek Kedah Aerotropolis ini akan menjadi game changer, selain pemangkin kepada pembangunan “The Greater Kedah” yang diusahakan bagi merancakkan ekonomi negeri Kedah.
Projek ini dapat mencipta 18,000 peluang pekerjaan secara berperingkat-peringkat dalam tempoh 30 tahun.

Dalam forum Ekonomi Madani: Memperkasa Rakyat di INTAN Bukit Kiara pada 25 Ogos 2023 yang lalu, Kementerian Ekonomi menyatakan bahawa projek lapangan terbang kargo tidak berdaya maju kerana volum kargo di wilayah utara tidak mewajarkan sebuah lapangan terbang kargo dibina dan kos perkhidmatan kargo udara yang tinggi berbanding menggunakan perkhidmatan kapal kargo.
Fokus utama KSP adalah international plant shipment cargo.

Bukan hanya kargo import, eksport tetapi ia juga melibatkan MRO dan juga servis instant of belly cargo, yang ini merupakan untuk ingin mengingatkan MOT, kementerian berkenaan KSP tidak sama seperti KLIA ataupun Lapangan Terbang Antarabangsa Pulau Pinang (LTAPP).

KSP tertumpu kepada sektor kargo sepenuhnya.

Bukan penumpang.
Bukan penumpang.

Dapatan konsultan Pelan Strategik Lapangan Terbang Negara (NASP) yang diguna pakai MOT, mengetengahkan situasi semasa yang sedia ada di KLIA, berhubung dengan 90 peratus melalui belly cargo adalah tidak sama dengan situasi yang dirancang untuk Kedah Aerotropolis.

■1400 Tumpuan utama segmen kargo Kedah Aerotropolis melalui sistem airport iaitu Hainan Province Airport Group akan beroperasi di sini.
Hairan kita apabila Projek Kedah Aerotropolis ini begitu sukar untuk mendapat perhatian Kerajaan Madani sedangkan projek ini terletak di bawah NCER, di bawah Menteri Ekonomi.

Adakah ia menjadi sukar apabila Menteri Besarnya yang menang 33 lawan tiga- baru- baru ini datang daripada parti pembangkang di peringkat pusat?

Saya harap Kerajaan Persekutuan dapat menilai semula projek mega yang dapat membangunkan ekonomi wilayah utara supaya projek ini dipermudahkan oleh kerajaan dan MOT.
Tuan Yang di-Pertua, saya juga menyokong saranan daripada Ahli-ahli Yang Berhormat Senator, ahli-ahli Dewan Negara kita supaya kerajaan memberikan peruntukan DN 21.9.2023 62 yang sepatutnya, yang selayaknya atas konsep Kerajaan Madani ini kepada semua Ahli Parlimen termasuk saya jugalah sebagai Ahli Senator.

Nanti jangan bagi pada sahabat- sahabat kita sebelah sana.
Kemudian, ini seperti apa yang kita dengar dalam pelan rancangan rang undang-undang untuk hendak memperkemaskan Akta Perkhidmatan Ahli Parlimen.

Jadi, setakat itu dahulu.

Wallahu‘alam.

Wassalamualaikum warahmatullahi wabarakatuh.

Terima kasih.

Prof. Datuk Seri Dr. Awang bin Sariyan: Waalaikumussalam warahmatullah.

Terima kasih Yang Berhormat Tuan Haji Abdul Nasir bin Haji Idris.
Jadi, saya juga mengambil kesempatan dan peluang untuk mengulang gesaan dan permintaan kepada peruntukan yang telah diminta secara berkali-kali ditegaskan keperluan untuk juga anggota Dewan Negara memberikan sumbangan kepada masyarakat.

Memang saya kira secara peribadi pun, saya kira bertalu-talu banyak permintaan bantuan tetapi dengan kemampuan yang ada itu, kita mungkin dapat memberikan dalam skala yang sangat kecil.
Kita harap dengan peruntukan yang telah dijanjikan oleh Yang Amat Berhormat Perdana Menteri itu hendaklah ditunaikan dan dilunaskan supaya Ahli Yang Berhormat Senator juga dapat berfungsi dengan lebih berkesan di tengah-tengah masyarakat.

Jadi, gesaan itu saya kira berulang kali, insya-Allah akan kita ingatkan... [Tepuk] Dato’ Arman Azha Abu Hanifah: ...Harap Menteri dengan Timbalan Menteri ada dengar.

Prof. Datuk Seri Dr. Awang bin Sariyan: Saya yakin Menteri dan Timbalan Menteri mendengar.
Timbalan Menteri Kewangan barangkali atau Perdana Menteri sendiri tidak berada dalam Dewan Negara pun, saya yakin mendengar mesej ini.

Baik, sekarang saya mempersilakan Yang Berhormat Tuan Musoddak bin Ahmad menyampaikan ucapan perbahasan.

Silakan Yang Berhormat.

2.03 ptg.


Tuan Musoddak bin Ahmad: Bismillahi Rahmani Rahim... [Ucapan aluan dalam bahasa Arab] Saya mulakan ucapan saya dengan firman Allah SWT... [Membaca sepotong ayat Al-Quran] Terima kasih Tuan Yang di-Pertua kerana memberikan peluang kepada saya untuk membahaskan Kajian Separuh Penggal, RMKe-12.

Saya ingin menyentuh beberapa perkara yang wajar diambil perhatian oleh pihak kerajaan untuk ditekuni dan diambil perhatian yang khusus.
Saya tertarik untuk memulakan perbahasan saya ini dengan ucapan yang menjadi dasar kepada kerajaan yang dipimpin oleh Sayidina Abu Bakar As-Siddiq Radiyallahu’an.

Berdasarkan Kitab Ibnu Kathir, ‘Al-Bidayah Wal Nihayah’.

Sayidina Abu Bakar telah DN 21.9.2023 63 menegaskan dalam ucapan pertamanya yang boleh disimpulkan dalam beberapa perkara yang menjadi dasar dan konsep penting kepada negara.
Antara inti pati ucapan beliau iaitu menjadikan Al-Quran dan hadis sebagai sumber hukum tertinggi, keadilan dan menunaikan hak semua rakyat.

Ingatlah bahawa sifat benar adalah amanah, manakala bohong itu khianat.

Saya merasakan seharusnya roh ucapan Sayidina Abu Bakar Radiyallahu’anhu ini sentiasa dihidupkan dalam jiwa para pemimpin pada hari ini.
Dalam Surah Al-Isra’ sepertimana yang saya bacakan pada awal tadi, ada menyatakan secara jelas mengutamakan mereka yang memerlukan bantuan daripada keluarga yang berhak, golongan miskin dan yang memerlukan bantuan serta juga benar- benar memenuhi kemudahan asas yang perlu didahulukan dan diikuti dengan langkah- langkah kesempurnaan sehingga ke tahap yang terbaik.

Tuan Yang di-Pertua, pengurusan pentadbiran negara harus melihat isu rakyat secara menyeluruh.
Inilah yang dikatakan sebagai ekonomi rakyat atau people’s economy.

Golongan kaya tidak dimusuhi hanya kerana mereka menjadi kaya sebagaimana jalan merintis kekayaan itu tidak dilakukan secara salah.

Begitu juga tidak menjadi hina golongan yang miskin, sebagaimana mereka juga berusaha untuk bangkit daripada belenggu kemiskinan.

Seharusnya kita sebagai pemimpin, menguruskan soal kaya dan miskin dengan telus, terbuka dan bertanggungjawab dan bukannya menyalahkan golongan kaya semata-mata.
Jadikanlah Malaysia ini sebuah negara yang orang miskin boleh berteduh, orang kaya boleh berbakti, sebagaimana slogan dari negeri Kedah.

Tuan Yang di-Pertua, isu kemiskinan yang merupakan antara isu yang dekat di hati kita.

Namun, kita tidak boleh mengambil mudah untuk memastikan pembasmian kemiskinan dapat berlaku dengan terancang dan sistematik.
Asas dalam isu ini bukanlah pada menoktahkan kemiskinan walaupun kita memahami bahawa setiap orang berhak keluar daripada kepompong kemiskinan ini tetapi asas yang paling utama iaitu menguruskan kemiskinan.

Dengan pengurusan yang telus, insya-Allah mereka akan keluar daripada belenggu-belenggu kemiskinan ini.
Tuan Yang di-Pertua, kita mempunyai beberapa indikator utama terhadap kemiskinan Antaranya golongan miskin tegar yang mempunyai pendapatan kurang daripada paras Pendapatan Garis Kemiskinan Makanan (PGK), manakala golongan miskin mutlak iaitu golongan yang berpendapatan di bawah had paras garis kemiskinan serta masih kekurangan keperluan asas.

Bagi negeri Kedah, paras Pendapatan Garis Kemiskinan Makanan iaitu RM1,156 berdasarkan ukuran PGK 2022 manakala paras Pendapatan Garis Kemiskinan Keseluruhan RM2,271.
Insiden kemiskinan mutlak bagi negeri Kedah pada 2022 iaitu sembilan peratus berbanding satu peratus pada tahun 2012 dan lapan peratus pada tahun 2019.

DN 21.9.2023 64 Isunya di sini iaitu pendekatan yang kita ambil dalam menguruskan kemiskinan.

Kedah sendiri mengalami peningkatan insiden kemiskinan mutlak selepas satu dekad.

Malah paras insiden kemiskinan mutlak di peringkat nasional juga mengalami peningkatan dalam tempoh yang sama.
Oleh itu, saya ingin membangkitkan persoalan, khususnya kepada Kementerian Ekonomi, bagaimana intervensi yang lebih realistik akan dilaksanakan bagi menguruskan kemiskinan, khususnya di negeri-negeri utara dan Pantai Timur.
Adakah cukup sekadar bersandarkan kepada model Inisiatif Pendapatan Rakyat sama ada melalui model Inisiatif Usahawan Tani (INTAN), Inisiatif Usahawan Makanan (INSAN) serta Inisiatif Operator Perkhidmatan (IHSAN) sedangkan memahami kemiskinan ini memerlukan kepada kefahaman terhadap demografi sosioekonomi setempat dengan baik.

Tuan Yang di-Pertua, saya tertarik untuk membawa perbahasan ini kepada penglibatan menyeluruh dari Lembaga Zakat Negeri Kedah.
■1410 Yang Berhormat Senator depan saya tadi pun sebut juga berkenaan dengan Lembaga Zakat Negeri Kedah.

Saya tambah sedikit lagi dalam Program Smart Sawah Berskala Besar Asnaf (SBBA).
Di samping menyelaras agihan sumbangan kepada para asnaf yang menjadi tanggungjawab utama agensi zakat, Lembaga Zakat Negeri Kedah juga berperanan untuk terlibat dalam Program Smart Sawah Berskala Besar Asnaf (SBBA) bagi memastikan golongan asnaf mendapat pendapatan yang setimpal dan seterusnya keluar daripada kepompong kemiskinan.

Kebanyakan mereka, peserta yang menyertai Program Smart SBB Asnaf ini mengalami peningkatan pendapatan sekali ganda.
Ada daripada sekadar RM500 sebulan sudah naik menjadi RM2,200 sebulan, bergantung kepada jumlah hektar tanah yang diusahakan.

Isu utama yang saya ingin bangkitkan sini iaitu soal kemiskinan ini melibatkan cara bagaimana kita menguruskan kemiskinan itu dengan baik dan mengeluarkan mereka daripada belenggu tersebut.

Kedua, soal pendekatan yang semestinya sesuai dengan demografi sosioekonomi setempat.
Di Kedah, mereka kebanyakannya pesawah yang masih kekal dalam putaran kemiskinan meskipun telah puluhan tahun berada dalam industri yang sama.

Sudah tentu model IPR yang disebutkan tadi tidak bersesuaian untuk dibangunkan kepada mereka ketika menguruskan kemiskinan memerlukan kepada ketelusan agensi yang terlibat, sebagaimana Lembaga Zakat Negeri Kedah.
Tuan Yang di-Pertua, baru-baru ini kita dikejutkan dengan insiden pelajar tahfiz yang dijemput ke program sebuah konsert yang mempamerkan aksi yang tidak senonoh para artis.

DN 21.9.2023 65 Saya mengharapkan agar kerajaan lebih tegas dengan isu-isu begini.

Tidak seharusnya mereka dilibatkan dalam perkara-perkara sedemikian.

Bahkan, bukan mereka sahaja yang seharusnya dihindarkan daripada budaya hedonism ini malah budaya hedonism ini sendiri harus kita tegah semahu-mahunya.
Kita mempunyai Dasar Pendidikan Tahfiz Negara 2.0 yang merupakan suatu kesinambungan kepada Dasar Pendidikan Tahfiz Negara 1.0.

Saya telah bangkitkan apakah visi utama dengan pembangunan tahfiz negara?

Saya berpandangan kita harus meletakkan sasaran yang jelas supaya sekurang-kurangnya kita dapat melahirkan 30 peratus para huffaz daripada golongan muda dan remaja dalam tempoh lima tahun akan datang.

Sebelum ini kita telah ada sasaran melahirkan 250,000 tahfiz dan sejauh manakah ia nya sudah tercapai?
Oleh yang demikian, saya mengharapkan agar bantuan sokongan yang berterusan dapat disalurkan kepada institusi pondok, sekolah agama rakyat khususnya juga kepada pusat-pusat tahfiz.

Ini bagi memastikan mereka dapat melahirkan lebih ramai huffaz dalam negara kita.

Jika inisiatif kerajaan kita beri inisiatif supaya mereka terus kekal berada dalam satu buah industri, mengapa tidak insentif khusus diberikan kepada golongan tahfiz supaya mereka terus istiqamah menghafal Al-Quran.
Tuan Yang di-Pertua, kerajaan banyak membantu pegawai kerajaan untuk membina kuarters di merata tempat tetapi apa yang kita lihat pada hari ini banyak kuarters kerajaan terbengkalai.

Saya berpandangan isu ini telah lama dibangkitkan.

Isu mengenai kuarters- kuarters kerajaan yang terbiar dan tidak diselenggarakan dengan baik.

Ada sesetengah kuarters guru yang saya lihat naik bukan setakat lalang tetapi hutan.

Kita lalu dekat situ pun gerun takut hantu.


Kita bimbang jika keadaan tersebut berterusan akan mendorong kepada sarang-sarang penagihan dadah dan aktiviti-aktiviti yang tidak sihat.

Seharusnya kerajaan menyediakan pelan tindakan khusus terhadap kuarters-kuarters kerajaan yang tidak lagi digunakan.

Dalam isu ini, saya mohon kementerian menyenaraikan senarai kuarters kerajaan yang terbiar dalam negeri Kedah serta langkah yang telah dimajukan bagi memastikan kuarters berkenaan tidak lagi terbiar dan kosong.
Tuan Yang di-Pertua, Jerai Geopark yang memegang status sebagai Geopark Kebangsaan merupakan satu- kawasan ekopelancongan yang boleh menjadi tarikan pelancong dari dalam mahupun luar negara.

Memang Jerai Geopark ini duduk dalam kawasan saya Tuan Yang di-Pertua.

Kalau pergi rumah saya, boleh naik Gunung Jerai.

Kalau kita naik Gunung Jerai, kita boleh melihat suasana yang cukup aman dari atas Gunung Jerai.
Kita boleh nampak sawah padinya yang terbentang luas dan kita boleh nampak lautan yang terbentang luas.

Di dalam lautan tersebut, ada Pulau-pulau Kuching.

Cukup indah suasana berada di situ.

DN 21.9.2023 66 Sebagai usaha mengangkat nama Jerai Geopark setanding dengan Geopark Langkawi dan Geopark Kinabalu, kita meletakkan sasaran supaya status Jerai Geopark diangkat ke peringkat yang lebih tinggi iaitu Global Geopark yang bertaraf dunia menjelang tahun 2025.
Saya ingin bertanya apakah usaha-usaha yang sedang dirangka oleh kementerian tertentu khususnya Kementerian Pelancongan dalam mengangkat Jerai Geopark ke peringkat global ini serta perancangan untuk membangunkan ekopelancongan Jerai Geopark yang lebih berstrategi.

Prof. Datuk Seri Dr. Awang bin Sariyan: Yang Berhormat Senator saya ganggu satu minit ini.

Tuan Musoddak bin Ahmad: Ya, boleh Yang Berhormat Senator.

Prof. Datuk Seri Dr. Awang bin Sariyan: Akan saya ganti ya.
Ini isu geopark ini saya kira penting.

Menurut kajian Ahli Sains Negara, kita ada 200 buah tapak geopark ini dikenal pasti 25 lebih kurang, atau 20, kalau diwartakan.

Akan tetapi, sekarang timbul menurut laporan yang saya terima ialah kerana ini di bawah kerajaan negeri.

Jadi, ada kerajaan negeri yang tidak begitu prihatin untuk memajukan tapak-tapak geopark yang ada potensi besar untuk pelancongan.
Jadi, sekiranya harus diberi perhatian oleh Kementerian Pelancongan Seni dan Budaya dan pihak-pihak yang berkaitan ya.

Baik, silakan terus.

Tuan Musoddak bin Ahmad: Saya amat bersetuju dengan Tuan Yang di-Pertua.

Memang di kawasan pergunungan Gunung Jerai ini merupakan kawasan yang sangat indah dengan adanya kawasan-kawasan sawah sepertimana yang saya sebutkan tadi.

Kalau Yang Berhormat Senator hendak bagi berehat di atas Gunung Jerai di sana boleh lihat juga tapak- tapak yang lama.
Saya tidak tahulah ada Gunung Jerai dahulu itu, terbinanya Gunung Jerai itu macam mana tetapi ada yang namakan tapak Telaga Tok Syeikh.

Macam-macam telaga yang ada di situ ya.

Boleh ada hotel yang di bawah PKNK, yang boleh berehat di situ.

Tambahan lagi selain Gunung Jerai, kawasan rekreasi di Hutan Lipur Sungai Sedim.
Kalau Tuan Yang di-Pertua pergi ke Kulim juga perlu diangkat sebagai kawasan ekopelancongan yang strategik, disebabkan kawasan ini terletak di kawasan alam semula jadi yang terkenal dan sesuai dijadikan tempat merawat diri atau turut disebut sebagai tempat healing.

Memang pelancong-pelancong dalam negeri banyak tetapi pelancong-pelancong luar negeri kita tidak nampak.

Sedangkan ada di situ pusat-pusat titi gantung, ada air terjun yang sangat jernih keasliannya.
Memang cukup seronok untuk kita berada di kawasan Hutan Lipur Sungai Sedim ini.

DN 21.9.2023 67 Jadi, saya mengharapkan segala untuk pelancongan-pelancongan bagi negeri Kedah ini dapat kementerian dapat tumpukan kepada pelancongan-pelancongan yang disebutkan tadi.

Saya mengharapkan segala pendirian dan persoalan yang dibangkitkan ini mendapat perhatian dan maklum balas daripada kementerian yang bertanggungjawab.

Hanya sekadar itu, sekian.


Wabillahitaufik walhidayah wassalamualaikum warahmatullahi wabarakatuh.

Prof. Datuk Seri Dr. Awang bin Sariyan: Wassalamualaikum warahmatullahi wabarakatuh.

Yang Berhormat Senator diberikan masa empat minit setengah untuk dimanfaatkan oleh Yang Berhormat lain terima kasih.

Barangkali untuk sedikit mengurangkan rasa ketegangan.

Saya ungkapkan serangkap pantun yang semalam tidak sempat saya sampaikan.
■1420 Pohon bidara di pinggir desa, banyak khasiat bukan hiasan; Negara kita tanggungjawab kita, paculah negara dengan berkesan... [Tepuk] Baik, sekadar dengan sedikit ungkapan pantun itu.

Kita teruskan dengan mempersilakan Yang Berhormat Tuan Haji Hussin bin Ismail menyampaikan ucapan perbahasan.

Dipersilakan.

2.20 ptg.


Tuan Haji Hussin bin Ismail: Assalamualaikum warahmatullahi wabarakatuh... [Membaca selawat ke atas Nabi Muhammad SAW] Tuan Yang di-Pertua, izinkan saya mulakan dengan satu firman Allah SWT.... [Membaca sepotong ayat Al-Quran].

Tuan Yang di-Pertua, sahabat-sahabat Ahli Senator, pegawai-pegawai yang saya hormati dan kasihi sekalian.
Memang benar apa yang disebutkan oleh Tuan Yang di-Pertua bahawa semua yang kita berada di sini hari ini dan sebelum dan selepas ini, insya-Allah untuk sebahagian daripada hasrat ataupun janji pengabdian kita untuk selain daripada Allah ialah untuk diabadikan untuk kemajuan dan kemakmuran negara kita, insya-Allah.

Saya mengambil kesempatan ini sekurang-kurang menghasratkan untuk menyentuh tiga perkara pokok.
Pertama, dalam tumpuan satu Kajian Separuh Penggal RMKe-12 yang terbabit dalam perkara pertama yang bermanfaat diterima iaitu perundangan yang lebih adil dan saksama.

Ahli Yang Berhormat yang dirahmati Allah, yang ini saya ingin bicara atau bercakap mewakili rakyat Terengganu.

Tuan Yang di-Pertua, data atau catatan 2017, mencatatkan DN 21.9.2023 68 Sabah merupakan pengeluar petroleum yang terbesar negara- 276,740 barrell per day.
Terengganu dan juga termasuk Kelantan di Pantai Timur yang kedua mengeluarkan atau menghasilkan 209,960 barrell per day; diikuti Sarawak, 173,350 barrell per day.

Tuan Yang di-Pertua yang dirahmati Allah.

Empat buah negeri yang dianggap yang dikatakan menjadi pengeluar minyak, empat buah negeri ini masih lagi dalam kategori negeri- negeri miskin d Malaysia.

Sejarah pengeluaran minyak secara rasminya, dimaktubkan dalam satu ikatan perjanjian tahun 1975, iaitu Perjanjian Petroleum 1975.
Selepas perjanjian tersebut- saya khusus pada Terengganu, mungkin juga tersentuh di Kelantan.

Selama 22 tahun Terengganu menikmati royalti minyak, hasil daripada perjanjian yang dimeterai, bukan ditandatangani oleh Menteri Besar Terengganu masa itu sahaja tetapi oleh seluruh Menteri-Menteri Besar di seluruh negara dengan mengandaikan adanya petroleum mungkin ditemui di negeri-negeri yang lain, juga selain Sabah, Sarawak, Terengganu dan Kelantan.

Tuan Yang di-Pertua yang dirahmati Allah.


Pada tahun 2000, selepas 22 tahun Terengganu menerima royalti minyak, bulan Mac 2000 merupakan tarikh akhir istilah royalti yang diperakukan dalam perjanjian dinafikan dan bermula daripada tarikh itu, Terengganu dan Kelantan tidak lagi bernama royalti.

Ada orang sebut tadi bila saya sedikit mencelah ucapan Datuk Nelson semalam, Datuk Nelson kata itu politik.

Tuan Yang di-Pertua, kalau tidak politik, kita tidak sampai ke sini.
Kalau politiknya berubah, kita semuanya tidak ada dalam Dewan ini.

Jadi, tidak boleh kita katakan ini isu politik sebab ini isu rakyat.

Selepas Mac 2000, Terengganu menerima yang terakhir bernama royalti.

Selepas itu namanya bertukar dan bertukar macam cerita kartun, bertukar, bertukar.

Pertukaran- pertukaran istilah itu bukan memberikan sesuatu yang baik tetapi makin tidak selesa.
Adakah 22 tahun yang masa itu Ketua Hakim Negara, Tun Salleh Abbas, Menteri Kewangan Yang Mulia Tengku Razaleigh Hamzah, yang menggubal perjanjian itu, kemudiannya pentakrifan itu yang dibuat oleh mereka ini dianggap tidak betul.

Menteri-menteri yang kemudiannya meletakkan takrif baharu, tiga batu nautika dan lain-lain.

Ertinya, 22 tahun royalti yang dibayar itu tidak legal.

Saya sebutkan ini untuk kita ambil sedikit perhatian.
Perkara ini sudah diulang-ulang berpuluh-puluh kali tetapi ia tidak dapat dikembalikan kepada realiti yang asal.

Tuan Yang di-Pertua, tahun 2018, bawah pemerintahan PH, masa itu Tun Mahathir, penggal pertama, kalau tidak silap saya mengembalikan royalti penuh.

Selepas itu, tukar balik sehingga menjadi bayaran 80 persen dan lain-lain.

Sehingga ke akhir ini, sekarang Kerajaan Madani PH juga memerintah tetapi dasarnya berubah-ubah lagi.
Penterjemahan kepada maksud tiga batu nautika dan maksud royalti yang bertukar menjadi Wang Ehsan dan lain-lain, saya tidak ada masalah untuk hendak tukar apa pun tetapi DN 21.9.2023 69 hak rakyat yang dimaktubkan di dalam Perjanjian Petroleum yang ditandatangani oleh seluruh Menteri Besar ini harus dikembalikan kepada maksud yang sebenar.
Ini kerana di dalam Al-Quran yang paling dekat mentafsirkan Al-Quran iaitu hadis Rasulullah, yang paling rapat kepada pentafsiran itu ialah sahabat-sahabat yang ada pada zaman Rasulullah, sahabat tabi’e dan lain-lain.

Ini selepas 22 tahun yang menulis dan menggubal perjanjian itu, itu yang dikira salah.

Tetapi yang baharu kemudian ulama-ulama petroleum yang akhir mentafsirkan, saya tarik.
Saya hendak memperbetulkan itu takut salah faham perkataan ulama petroleum ini sebab penterjemahan undang-undang menurut versi yang akhir.

Sudah menjadi suatu perkara yang sangat tidak menyelesakan.

Tuan Yang di-Pertua, saya sebutkan ayat tadi supaya kita ini ingat kepada maksud Allah SWT.

Kalau itu merupakan hak rakyat Terengganu seperti rakyat Sarawak, rakyat Sabah, yang saya difahamkan sudah dapat 20 persen.

Ya kah..., dapat sudah?...


Seorang Ahli: Ya... Tuan Haji Hussin bin Ismail: Sebelum PRU14, kami digegarkan dengan janji, bukan 5 persen, tapi 20 persen tapi akhirnya bukan persen.

Cuma, akhir-akhir ini, hanya emolument.

Bayaran gaji sahaja.

Di manakah kedudukan?

Jadi, macam mana kita hendak bercakap tentang isu persefahaman, perpaduan, federalisme dan lain-lain?

Tuan Yang di-Pertua, yang disebutkan ayat yang saya baca tadi ialah satu ayat Al- Quran dalam surah Al-Maidah, “Wahai orang yang beriman!
Hendaklah kamu sentiasa menjadi orang yang menegakkan keadilan kerana Allah, lagi menerangkan kebenaran dan jangan sesekali-kali kebencian kamu terhadap sesuatu kaum itu mendorong kamu untuk supaya tidak berlaku adil.

Hendaklah kamu berlaku adil kepada sesiapa sahaja kerana sikap adil itu lebih hampir kepada taqwa dan bertaqwalah kamu kepada Allah.
Sesungguhnya Allah Maha Mengetahui dan mendalami dan mendalam akan apa kamu lakukan.” Saya ungkap balik daripada 2.1 iaitu Perundangan yang Lebih Adil dan Saksama.

■1430 Saya tentu yakin akan ada jawapan tetapi rakyat Terengganu dan Kelantan menunggu dengan penuh harapan penaksiran balik selama 22 tahun semenjak perjanjian ini dikemukakan kepada rakyat.

Tuan-tuan, yang keduanya masa sangat cemburu tetapi Tuan Yang di-Pertua- tadi Tuan Yang di-Pertua ada allocation masa sebab tadi tidak habis masa.
Mudah-mudahan saya dapat sedikit waktu itu.

Keduanya, ECER.

Saya orang Terengganu panggil ECER, Eastern Corridor Economic Region pun benda yang sama.

Walaupun ia diasaskan pada zaman Tun Abdullah Badawi tetapi saya juga sedikit ambil ungkapan di sini.

Sejak perubahan kerajaan di bawah pimpinan Kerajaan Perpaduan Madani bulan 11 tahun lepas, ECER yang sepatutnya menjadi suatu DN 21.9.2023 70 route map atau pun pelan besar pembangunan Pantai Timur.
Ia membabitkan Kelantan, Terengganu, Pahang dan Segamat, Johor.

Empat Menteri Besar yang sepatutnya chairman- nya iaitu Yang Amat Berhormat Perdana Menteri yang kita kasihi dan Timbalan Perdana Menteri, Menteri Kewangan, Menteri Ekonomi, Ketua Setiausaha Perbendaharaan dan semua empat Menteri Besar.

Sayangnya ke hari ini, ECER belum bermesyuarat.

Kami tidak pasti apakah tidak mesyuarat ini- kerana apa?

Ini kerana masa atau kerana apa?


Akan tetapi ini adalah satu master plan besar pembangunan Pantai Timur.

Saya mohon supaya mudah-mudahan insya-Allah perhatian ini perlu diberi dan insya-Allah tidak timbul soal negeri mana yang kita suka dan tidak suka.

Pentingnya, maksud kepada perundangan yang lebih adil dan saksama ini dapat sama-sama kita realisasikan, insya-Allah.

Saya mengambil kesempatan juga untuk bicara tentang isu tumpuan kedua Tuan Yang di-Pertua.

Tumpuan kedua ialah isu rasuah.


Berkaitan dengan perundangan berikutan rasuah.

Saya cuma anak ambil kesempatan ini satu hal, kita bicara tentang rasuah ini sudah macam tidak selesai daripada awal hingga ke hari ini tetapi satu perkara yang saya rasa ingin saya bawak pada Dewan untuk menjadi perhatian khususnya kepada pemimpin-pemimpin negara kita.

Selama ini kita bercakap tentang memerangi penerima rasuah tetapi kita tidak banyak mengambil endah tentang pemberi rasuah.
Dalam Akta SPRM 2009 seksyen 17(b) menyebut tentang akta kesalahan memberi suapan atau pun memberi rasuah.

Dalam hadis Rasulullah SAW, dia menyebut tentang satu perkara yang sangat maklum, sangat lumrah, difahami dan diketahui... [Membaca sepotong hadis] “Yang memberi, yang menerima rasuah, dua-dua masuk neraka”.

Kalau kita ambil sedikit pengajaran bila kita bercakap tentang dadah, saya lihat tumpuan kita yang paling besar ialah pengedar dadah, pembekal dadah.
Penghisap dadah yang kecil-kecil mungkin menjadi asbab daripada pembekal yang besar.

Kedua, kalau kita tengok denggi.

Yang kita buru bukan demam denggi tetapi yang kita buru ialah nyamuk aedes penyebab denggi.

Ahli Yang Berhormat, boleh tidak kita bawa tukar sedikit cara pendekatan dalam mendepani isu rasuah.

Ambil tindakan sehebat mungkin untuk kita menyekat pemberi kepada rasuah sebab dia ialah penyumbang.

Betul kita bicara tentang wujudnya istilah supply and demand.
Memang betul dalam konteks ini pun begitu.

Ertinya supply datang daripada pemberi.

Demand datang daripada penerima.

Hari ini yang kita bicara tentang penerima rasuah, yang pemberi rasuah macam selesa.

Ada undang-undang tetapi tidak banyak kita bicarakan.

Oleh sebab itu, saya harapkan insya-Allah perkara ini juga disebut oleh Rasulullah SAW... [Membaca sepotong hadis] Maksudnya Rasulullah SAW melaknat rasuah, penerima rasuah dan pengantara yang bersifat penghubung antara keduanya.
Saya mohon mudah-mudahan DN 21.9.2023 71 pendekatan Al-rashi Wal-murtashi Kila-huma Finnar- menjadi sebahagian daripada agenda memerangi rasuah.

Ketiganya, saya ambil kesempatan juga menyebut tentang keterjaminan makanan.

Tuan-tuan saya ingin berkongsi sedikit bersama dengan tuan-tuan tentang khususnya beras.

Malaysia hari ini, terakhir ini rekodnya- saya tidak pasti tahun 2023 tetapi tahun 2022 Malaysia membekalkan 62.6 peratus bekalan beras negara.

Own consumption.
Own consumption.

Ertinya kita mengharapkan sebanyak lebih 37 peratus beras import.

Di pasaran sekarang kalau hendak lihat dari sudut jumlah beras dalam negara, jumlah beras yang kita keluar lebih banyak tetapi ada yang sungutan di pelbagai lapangan oleh netizen kita ini yang beras dalam negara tidak ada.

Import yang banyak.

Macam mana boleh berlaku yang import yang banyak, padahal pengeluaran negara lebih banyak daripada yang diimport?
Tuan-tuan yang dirahmati Allah, saya sebut sedikit sepintas jumlah pengeluaran negara dan juga import.

Tahun 2018, 1,000,700 tan kita keluar dan 776,000 tan diimport.

Tahun 2019, 1,000,516 tan kita keluarkan dan 890,000 tan yang diimport.

Tahun 2020, 1,000,624 tan dikeluarkan dan 1,000,110 tan import.

Tahun 2021, 1,000,686 yang kita keluarkan dan 1,062,000 tan diimport.

Tahun 2022, 1,575,000 tan yang kita keluarkan dan 1,113,000 tan diimport.

Data ini sehingga tahun 1972.


Tuan-tuan yang dirahmati Allah, saya fikir sekarang kita ada dua perkara yang paling pokok.

Pertama, selesai dulu isu beras yang ada sekarang, tetapi hendak selesai isu sekarang kita tidak boleh mengharapkan import.

Pengeluar utama beras dunia adalah India- 40 persen daripada beras keperluan dari India ini- India mengeksport beras, bernilai 22,000,000 tan setahun.

Bulan Julai lepas, India sudah memutuskan untuk tidak lagi mengeksport beras.
Thailand dan Vietnam bakal juga mengisytiharkan untuk memberhentikan eksport beras.

Sebelum ini, harga beras ini oleh sebab kes India sahaja, kita lihat jumlah harga beras Thailand RM2,023 per tan.

Selepas itu naik pada bulan Ogos mungkin RM2,418 satu tan.

Begitu juga Vietnam.

Apabila Thailand dan Vietnam memberhentikan harga beras atau pun stop pengeluaran beras, harga beras dijangka akan melonjak menjadi RM4,693 satu tan metrik.
Tuan-tuan, kalau ini berlaku, bencana isu beras ini lagi dahsyat dalam negara.

Saya ingin mengambil kesempatan ini untuk mengajak kita- semua fokus kepada pengeluaran tempatan.

Kalau pun kita tidak mampu mencapai 100 peratus tetapi kita boleh lonjak untuk mendapat jumlah yang lebih selamat.

Mungkin 70 atau pun 80 peratus.

Masa sangat tidak mengizinkan tetapi Tuan Yang di-Pertua tadi kata hendak bagi lebih untuk dapat memenuhi sahabat saya yang tadi terkurang waktu.
Saya hendak baca cadangan sahaja dengan ruang yang ada ini, iaitu tadi ada Yang Berhormat Senator Puan Noorita binti Sual menyebut tentang perkasakan produk padi huma dan lain-lain.

DN 21.9.2023 72 ■1440 Saya ingin mencadangkan beberapa perkara.

Pertamanya, bolehkah Kementerian Pertanian memikirkan untuk mewujudkan satu subsidi bagi melindungi pendapatan pesawah supaya pesawah-pesawah mendapat- yang menjadi orang utama, hero dalam pengeluaran beras ini, mereka mendapat hasil pendapatan yang munasabah.
Sekarang ini isu padi kunca dan lain-lain.

Isu ini tidak banyak menyelesaikan keadaan dan kalau kita boleh dapat tambah subsidi atau peruntukan melindungi pendapatan pesawah, kita mungkin akan dapat untuk memperoleh harga beras mampu beli pada rakyat Malaysia dan mengurangkan pergantungan pada import.

Keduanya, ini kita mungkin lihat pada produk-produk komuniti yang lain.
Kalau beras ini menjadi sebahagian dianggap sebagai produk komoditi dan juga lebih besar daripada itu ialah produk security, saya fikir idea ini mungkin boleh kita bincang.

Kedua, petani-petani ataupun pertanian beras harus dijadikan sebahagian daripada jenis perniagaan tani.

Hari ini petani yang mengeluarkan beras dianggap sebagai golongan- bukan dianggap, realitinya sebagai golongan yang termiskin... Seorang Ahli: B40.

Tuan Haji Hussin bin Ismail: Semuanya, mostly nya B40 kecuali tauke besar.
Jadi, kita kena fikirkan pendekatan ini.

Ketiganya, sesi yang lepas saya mencadangkan supaya- habis masa sudah?

Tuan Yang di-Pertua: Berapa banyakkah lagi?

Tuan Haji Hussin bin Ismail: Ada tiga perkara.

Cadangan sahaja.

Ketiganya, dalam sesi yang lepas saya mencadangkan supaya diwujudkan subsidi output.

Ertinya, penanam padi diberi subsidi pada nilaian produk yang dikeluarkan.

Dengan cara itu mereka berlumba dan kita tidak lagi menganggapkan subsidi input yang selama ini dianggap salah guna.
Itu bukan- mungkin penyelesaian yang terbaik.

Akan tetapi subsidi output seperti yang dibuat di Jepun mungkin lebih baik.

Visi keempat, boleh atau tidak kita letak supaya beras ini dijadikan satu visi dalam program pertanian negara sebagai mengeluarkan 100 peratus keperluan beras negara.

Sekarang baru 62 persen.

Walaupun kita tidak capai begitu tetapi kalau kita letak visi itu atau misi itu, kita insya-Allah bergerak ke arah itu.
Kelima, melaksanakan dasar guna tanah untuk meningkatkan pemberian insentif yang lebih baik kepada kerajaan negeri khususnya melalui Kerajaan Persekutuan.

Kerjasama negeri dan Persekutuan saya fikir sangat perlu untuk diperkasakan.

Keenam, memperkenalkan insurans tanaman padi.

Tuan-tuan, padi ini antara isu besarnya risiko bencana, banjir lah, kemaraulah dan lain-lain.

Ada tidak ruang untuk kita fikirkan supaya diwujudkan satu insurans penanaman padi supaya apa-apa hal berlaku, mereka terbela.
Kerja lain semua ada insurans, KWSP, EPF, SOCSO dan lain-lain.

Akan DN 21.9.2023 73 tetapi padi yang menjadi bekalan makanan terpenting negara tiada istilah SOCSO bagi mereka.

Ketujuh, pelaburan di bidang RND... Tuan Yang di-Pertua: Yang Berhormat, saya tanya.

Saya bagi time tadi sebab saya mencelah.

Ini saya tidak mencelah.

Tuan Haji Hussin bin Ismail: Tuan Yang di-Pertua, masa tadi dia ada lebih empat minit.

Okey, saya habiskan.

Saya hendak sebutkan di sini berkenaan R&D.


Di Vietnam, sekarang ini dia sudah mengeluarkan padi OM34 empat kali setahun.

Akhir sekali ialah ada tidak ruang Tuan Yang di-Pertua, saya memohon maaf atas kelebihan masa ini – untuk dibuka AP ini lebih luas supaya mungkin ada pihak lain yang boleh membantu untuk membawa masuk beras untuk penyelesaian isu segera tentang kekurangan beras negara.

Minta maaf sekali lagi.

Wabillahitaufik walhidayah.

Assalamualaikum warahmatullahi wabarakatuh.


Tuan Yang di-Pertua: Okey, terima kasih Yang Berhormat.

Saya menjemput Yang Berhormat Tuan Amir bin Ghazali.

Sila.

2.44 ptg.

Tuan Amir bin Ghazali: Bismillahi Rahmani Rahim.

Alhamdulillahi rabbilalamin wabihinasta’in.

Walahawlawala quwwatailla billahilaliyyil aziim.

Yang dihormati lagi dikasihi Tuan Yang di-Pertua Dewan Negara, rakyat Malaysia yang saya cintai dan Ahli Dewan Negara yang saya banggakan.
Assalamualaikum warahmatullahi wabarakatuh dan salam sejahtera.

Alhamdulillah hari ini dengan izin dan inayatnya serta ruang yang diberikan di Dewan yang mulia ini bagi menyambung rasa, berkongsi pandangan dan juga berbahas berlandaskan Kajian Separuh Penggal Rancangan Malaysia Kedua Belas, lebih dikenali sebagai KSP RMK-12.

Tema perbahasa saya pada petang ini berkait dengan tema, ‘Malaysia Madani, Mampan Sejahtera dan Berpendapatan Tinggi’.
Tuan Yang di-Pertua, pada hari ini 21 September 2023, genap 25 tahun gerakan perubahan ataupun reform unity yang lebih dikenali sebagai generasi gemilang, penggemblengan masa ketika itu mewakili hasrat umat bagi perubahan-perubahan Islam dalam pemerintahan.

Ironinya atau hakikatnya iaitu Perdana Menteri dan juga Timbalan Perdana Menteri pada ketika ini, pada saat ini, pada tarikh yang sama pada 1998 mereka ditangkap dan dilokap demi mempertahankan kesedaran yang dimiliki.
Saya mengharapkan kesedaran yang dimiliki oleh mereka ini 25 tahun yang lalu kekal teguh pada kali ini, membawa negara Malaysia yang madani.

Kami bersama-sama dengan teman politik yang ada pada hari ini di sebelah sini dan sebelah sana, sehinggalah teman- DN 21.9.2023 74 teman ini bersilih ganti, mempunyai pengalaman memimpin negara Malaysia.

Daripada pemerintah kembali ke operasi dan operasi menjadi pemerintah.

Berputar berpusing dalam kompas yang sama iaitu perubahan dan pembaikan bagi sesebuah negara.
Sepanjang perjalanan waktu kami acap kali menyampaikan sikap politik perubahan dan pembaikan di beberapa- sendi dan rukun hidup bermasyarakat berbangsa dan bernegara.

Perubahan terus bergerak laju dan deras.

Ingin saya berkongsi aspirasi dengan semua agensi kerajaan di semua sektor awam yang strategik seperti kakitangan awam, pendidikan, pertahanan, keselamatan negara, polis dan tentera dan pelbagai sektor lainnya.

Tidak perlu khuatir dan bimbang kebijakan dan kebaikan yang sudah sedia ada.
Kita akan terus pertahankan dan lanjutkan.

Jika ada yang belum baik, tentu kita harus ada upaya mengubah dan memperbaikinya dengan masuk reform itu sendiri.

Inilah elemen kesinambungan dalam proses pembaharuan yang sedang dilakukan secara agresif oleh Kerajaan Madani ataupun Kerajaan Perpaduan dalam tempoh sepuluh bulan yang lalu.

Tuan Yang di-Pertua, saya ingin merujuk dokumen Rancangan Malaysia Kedua Belas, bab tujuh.

Meningkatkan perpaduan, pertahanan keselamatan dan kesejahteraan.
Fokus saya yang pertama iaitu data berpusat dan tinjauan secara berskala mendapati jumlah perokok di Malaysia ini seramai 5 juta dan penghisap vape seramai 1.5 juta.

Terkait dengan isu rokok dan vape ini sejumlah 95 peratus kesan mempunyai tanda-tanda EVALI, sekarang ini makin ramai remaja yang berisiko tinggi mati disebabkan virus EVALI ini.

E-cigarette or vaping product use-associated lung injury (EVALI), dengan izin.
Mereka ini datang ke hospital sesak nafas, cirit birit, muntah-muntah dan sakit kepala.

Mungkin hingga ditidurkan seperti mana-mana pesakit yang dijangkiti oleh COVID-19.

Mungkin hidup mereka mungkin mati jika tidak dirawat dengan segera apatah lagi vape ini akan di legalize kan, dihalalkan pada tahun ini.

Tuan Yang di-Pertua dan teman-teman Ahli Dewan Negara yang dibanggakan.
Cecair vape ini juga jika tertelan oleh bayi ataupun kanak-kanak yang berumur lima tahun ke bawah, risikonya kematian sedia menanti ahli keluarga yang menggunakan vape ini.

Pusat Racun Negara telah mengeluarkan amaran tentang cecair vape ini jenis mushroom kerana mempunyai bahan psilocybin yang boleh menyebabkan khayal, berdebar, jantung laju, pening dan muntah.
■1450 Vape di bahagian elektronik pula- di bahagian elektronik pada batang vape ini... [Menunjukkan sebatang vape] Jika digunakan oleh pengguna untuk menjadikan apa-apa racun dan dadah sebagai asap, kebarangkalian amat tinggi penyalahgunaan akan berlaku kelak.

DN 21.9.2023 75 Soalnya, sejauh manakah program IMFree dan Program Lima Minit Antirokok/Vape Kementerian Pendidikan berjaya mengurangkan prevalence merokok di kalangan pelajar?
Kedua, apakah garis panduan yang ditetapkan oleh Kementerian Kesihatan terhadap pengguna vape bagi melindungi penggunaan cecair dan alat elektronik untuk tidak disalahgunakan kelak?

Saya minta kementerian ini memberi jawapan kepada kita selaku Senator Ahli Dewan Negara.
Kedua, masalah sedia ada dan seperti tidak ada jalan penyelesaian, iaitu isu keselamatan dan kesejahteraan rakyat dalam negara kita ini berkaitan dengan pelarian Rohingya dan juga perniagaan warga asing yang menjejaskan ekonomi rakyat tempatan.

Berdasarkan statistik UNHCR, terdapat 182,990 orang pelarian dan pemohon suaka.

Daripada jumlah ini, seramai 135,440 orang iaitu pelarian dari 59 buah negara.

Mengapakah terlampau banyak- sangat?

Sepertinya tidak ada kawalan daripada pihak kerajaan.
Sehingga sekarang, data jumlah pelarian Rohingya di Malaysia ini berbagai-bagai.

Agensi sana kata lebih seratus ribu, agensi sini kata lebih dua ratus ribu.

Yang manakah satu kita hendak pakai?

Dimaklumkan juga, pihak UNHCR ini tidak memberi kerjasama di dalam menentukan data dan jumlah.

Apakah kita harus memperkenankan UNHCR ini berada di dalam Malaysia ini?

Ini harus diberi penekanan oleh Kerajaan Malaysia.


Sehingga sekarang, data jumlah pelarian Rohingya di Malaysia berbagai-bagai yang dimaklumkan oleh mereka.

Soalnya, mengapakah Malaysia menjadi tempat lambakan pelarian 59 buah negara?

Apakah pelan strategik jangka pendek dan jangka panjang tentang masalah pelarian ini?
Tuan Yang di-Pertua, dari Wang Kelian, Perlis hingga Tanjung Piai, Johor bersambung pula dari Tanjung Simpang Mengayau di Sabah hinggalah di Tanjung Datu, Sarawak, apakah sudah jadi dengan negara kita?

Apa sahaja yang melibatkan sumber ekonomi dan peluang ekonomi dalam negara ini akan diambil dan dimonopoli oleh warga asing ini.

Kerajaan harus bertegas tentang isu ini.

Mereka ini datang ke dalam negara kita berniaga secara haram.
Ada yang halal tetapi halal itu kita tidak dapat menentukan sebab PBT yang mengeluarkan lesen di peringkat Kerajaan Persekutuan yang menjalankan undang-undang dan peringkat negeri ada undang-undang iaitu pihak berkuasa tempatan.

Akan tetapi, warga-warga asing ini menguasai markets di Pulau Pinang, di Kedah, di Perak, di Kuala Lumpur.

Ini satu perkara yang perlu dilihat dengan hati-hati disebabkan keselamatan negara kita.
Mereka juga menguasai woksyop repair kereta, aksesori telefon, tukang rumah, tekstil, pertanian dan pelbagai sektor lain.

Dalam sektor peruncitan, bagaimanakah warga asing ini diberi kebenaran?

Mereka memonopoli satu Malaysia, yang saya sebutkan tadi, dari Perlis sampailah Johor, dari Sabah sampai Sarawak.

Migran ataupun warganegara dari Pakistan di Sarawak penuh dengan pemborong-pemborong runcit yang dimonopoli oleh mereka.

Di Pulau Pinang, DN 21.9.2023 76 Rohingya, Myanmar dan juga Bangladesh.
Bagaimanakah mereka mendapat akses untuk melakukan perniagaan ini dengan apa sahaja yang dilakukan?

Tuan Yang di-Pertua, ini soal keselamatan negara.

Ini soal nasib generasi masa depan Malaysia pasca Rancangan Malaysia Kedua Belas yang akan berakhir pada tahun 2025.

Adakah perkara ini akan diulang-ulang lagi seperti lagu, ‘Bangau, Oh Bangau’ ataupun ‘Enjet, Enjet Semut, Siapa Sakit Naik Atas’?

Hang tuduh aku, aku tuduh hang.

Hang tuduh aku, aku tuduh hang.


Akhirnya, sengsara yang dilakukan oleh warga asing ini menjejaskan pendapatan peniaga-peniaga, peruncit-peruncit kaum-kaum yang berada di dalam negara ini.

Kementerian Keselamatan Dalam Negeri, Kementerian Pengguna harus turun ke bawah memantau aktiviti ini supaya rakyat terasa dipayungi oleh kerajaan yang ada sekarang ini.

Tuan Yang di-Pertua, ketiga adalah berkaitan dengan seni dan budaya warisan.

Rancangan Malaysia Ke-12, Bab 5 – Menuju ke arah wilayah yang seimbang.
Mengoptimumkan potensi ekonomi, merancakkan semula industri pelancongan, pemeliharaan dan pemuliharaan warisan budaya.

Pelancongan domestik perlu menekankan kepada penghayatan dan penghargaan kepada seni, warisan dan budaya.

Antara contohnya ialah pembuatan kasut capal.


Kita di negeri Pulau Pinang ini ada aktiviti hiliran yang berkaitan dengan seni iaitu industri pembuatan keris, parang, senjata dan, yang kedua, daripada segi capal di Kepala Batas dan di Pulau Pinang, serta canting batik di Kelantan dan di Terengganu.
Lokasi bersejarah seperti Muzium Perang- War Museum di Batu Maung di Pulau Pinang perlu diberi dukungan oleh kerajaan kerana ia menempatkan sejarah peradaban Orang Melayu Pulau Pinang dan salur galur penjajahan British dan Jepun sebelum merdeka.
Di situlah aktiviti- dan di situ juga ada War Museum yang perlu kita bantu, kerajaan bantu dan juga dukung supaya relevancy sejarah yang akan disampaikan kepada pelajar- pelajar di sekitar Seberang Perai ataupun di Pulau Pinang ini dapat memberi semangat nasionalis, patriotisme dan boleh membantu menjiwai peradaban sebagai rakyat Pulau Pinang, malah Malaysia sendiri.
Oleh yang demikian, inisiatif kerajaan perlu diperkasakan dengan nilai tambah dan cadangan penambahan kepada aspek sokongan seperti peruntukan kewangan, tenaga mahir dan promosi.

Latar belakang warisan perlu didokumentasikan dan dibukukan.

Menyediakan sebuah pusat khas yang mempertahankan khazanah warisan ini agar tidak kepupusan pewaris dan kemahiran pembuatan.

Memperkasakan juga sama pelbagai agensi dalam mendekati masyarakat bermula dengan pendedahan di peringkat pendidikan awal.
Soalnya, sejauh mana dan apakah usaha kerajaan dalam melaksanakan komitmen tersebut?

Kedua, nyatakan jumlah statistik pemeliharaan dan pemuliharaan relik dan muzium yang terletak di Pulau Pinang dan seluruh negara yang telah dilaksanakan oleh Kementerian Seni dan Budaya ini.

DN 21.9.2023 77 Seterusnya, aktiviti-aktiviti warisan busana dan juga seni mempertahankan diri.

Saya mencadangkan supaya dipecahkan kepada dua kementerian.
Warisan busana dan seni mempertahankan diri ini diletakkan di bawah Kementerian Seni dan Budaya dan juga aktiviti- aktiviti silat olahraga ini diletakkan di bawah Kementerian Belia dan Sukan supaya tidak ada percanggahan daripada segi dasar dan juga pergerakan aktiviti.

Malah daripada segi pendanaan kepada dua-dua kategori ini tidak menghadapi masalah kepada persatuan- persatuan olahraga dan persatuan-persatuan seni budaya.
Tuan Yang di-Pertua, bab yang ketiga, melonjakkan daya tahan ekonomi untuk pertumbuhan mapan.

Memperkukuhkan daya tahan sektor dan industri strategik.

Sektor perlombongan akan ditransformasikan bagi mencapai kemapanan dan aspirasi rendah karbon melalui penerima gunaan teknologi termaju serta pembangunan bakat dan ekosistem yang menyeluruh dalam hubungan ini.
Subsektor minyak dan gas akan memberi penekanan kepada transformasi digital kalis cabaran masa depan bagi memastikan kos berdaya saing di sepanjang rantaian nilai.

■1500 Selain itu, penerima gunaan teknologi pemerangkapan dan penyimpanan karbon CCS akan membuka peluang pelaburan baru dalam aktiviti berkaitan dengan CCS dan mengurangkan pelepasan karbon dengan ketara dalam pengeluaran minyak dan gas.
Pada suku ke-tiga tahun 2021 telah diumumkan bahawa Projek CCS Luar Pesisir Malaysia yang pertama dikenali sebagai Projek Kasawari CCS, projek kerjasama antara Petronas dan Perundingan Tenaga Global sedang dalam pembangunan.

Soalannya, apa peraturan dan dasar yang digunakan oleh projek tersebut untuk mengawal pelaksanaan CCS untuk memastikan tata kelola tender kepada kontraktor, keselamatan dan keberkesanan pelaksanaannya?
Kedua, apakah kaedah yang digunakan oleh industri pengeluaran minyak dan gas untuk menilai dan mengurangkan sebarang potensi risiko alam sekitar yang berkaitan dengan CCS seperti kebocoran dan pemilikan tapak storan?

Terakhir, mempertingkatkan penyampaian perkhidmatan awam, menambah baik prestasi perkhidmatan.
Di Pulau Pinang ini, saya ingin mencadangkan diwujudkan one-stop center yang dijenamakan sebagai MyMadani Pasar Khidmat dalam usaha untuk melonjakkan pembangunan serta merapatkan jurang perbezaan ekonomi antara bandar dan luar bandar.
Mengambil kira potensi pembangunan, Kerajaan Pulau Pinang Center (MRCB), Butterworth yang luas dan besar sebagai pusat sehenti untuk masyarakat Seberang Perai, utara Perak dan selatan Kedah untuk mendapatkan perkhidmatan kerajaan dan swasta yang pertama seumpamanya di Malaysia akan berada di Penang Sentral, Butterworth.

Seperti mana UTC, urban center transformasi yang diciptakan oleh Perdana Menteri yang lalu iaitu Dato’ Seri Mohammad Najib.
Mana yang baik kita ambil, yang mana baik kita DN 21.9.2023 78 teruskan seperti mana ucapan saya yang awal tadi.

Dengan semangat perpaduan dan masyarakat di bawah satu- bumbung melalui pengurusan tata kelola yang baik dan sistem penyampaian awam yang tangkas dan pantas.

Pada masa sekarang, UTC hanya berada di Sungai Petani, Kedah dengan tempat yang kecil.

Ia tidak boleh menampung kehadiran ramai orang yang akan mendapatkan khidmat.
Jadi, memandangkan usaha-usaha ini, saya mencadangkan UTC ini berada di Butterworth untuk memberikan khidmat kepada masyarakat Pulau Pinang dan juga selatan Kedah dan juga utara Perak di Pulau Pinang ini.

Tuan Yang di-Pertua, yang terakhir daripada saya ialah kepada pemimpin-pemimpin negara.

Kepada pemimpin-pemimpin oposisi, mari kita renungi bersama.

Semua kita ialah nakhoda melayari kapal demokrasi yang pelbagai rencam.
Selesai berperang, akan kembali ke daratan, yang kalah tidak kalah semuanya dan yang menang tidak menang semuanya.

Kehidupan ini terkadang penuh dengan pelbagai masalah.

Ya, seperti mana kapal yang berlayar di tengah lautan luas, setiap gelombang yang datang ialah ujian dan tentangan yang harus kita hadapi.

Terkadang laut tenang namun tidak jarang, badai datang menggoncang.

Akan tetapi ingatlah, kita ini ialah nakhoda dari sebahagian kapal yang besar ini.
Semangat keberanian ialah layar yang akan membawa kita melintasi samudera kesulitan menuju pelabuhan keberhasilan.

Demi negara dan masa depan rakyat, ayuh oposisi, ayuh pemerintah, kita bersatu majukan negara, membina bangsa Malaysia ini yang gemilang.

Kepada oposisi, berbincanglah dengan Yang Amat Berhormat Dato’ Seri Anwar bin Ibrahim sebagai Perdana Menteri.

Beliau boleh diajak berbincang dan sebahagian daripada kita ini adalah dalam satu kebersamaan di dalam satu perjuangan pada ketika itu.
Pada hari ini pun sama.

Paling penting, negara ini perlu dibangunkan sebaik mungkin supaya negara ini hebat, mampu melayari bahtera yang lebih gagah dan juga ke depan.

Dengan ini saya menyokong Rancangan Malaysia Kedua Belas ini.

Sekian, terima kasih.

Tuan Yang di-Pertua: Terima kasih Yang Berhormat.

Saya jemput Yang Berhormat Tuan Haji Aziz bin Ariffin.

3.04 ptg.

Tuan Haji Aziz bin Ariffin: Assalamualaikum warahmatullahi wabarakatuh dan salam Malaysia Madani.
Seikhlasnya saya mengucapkan banyak terima kasih kepada Tuan Yang di-Pertua kerana memberi ruang dan peluang kepada saya untuk turut serta membahaskan Usul Kajian Separuh Penggal, Rancangan Malaysia Kedua Belas.

DN 21.9.2023 79 Tuan Yang di-Pertua, kita perlu memperakui bahawa Rancangan Malaysia Kedua Belas menunjukkan perkembangan yang positif.

Antaranya pertumbuhan KDNK yang melebihi sasaran awal, Indeks Kesejahteraan Rakyat yang meningkat dan kedudukan ke-38 dalam sub Indeks Kecekapan Kerajaan.
Justeru itu, adalah wajar untuk kita memberi penghargaan kepada Yang Berhormat Dato’ Sri Ismail Sabri bin Yaakob selaku Perdana Menteri Kesembilan yang mengepalai kerajaan sewaktu melancarkan Rancangan Malaysia Kedua Belas pada tahun 2021.

Walau bagaimanapun, kita harus menyedari bahawa Malaysia tidak terkecuali daripada cabaran ekonomi dunia pada ketika ini.
Penghargaan juga kita harus berikan kepada Yang Amat Berhormat Dato’ Seri Anwar bin Ibrahim, Perdana Menteri Kesepuluh serta Kerajaan Madani kerana tampil dengan anjakan baru menerusi Kajian Separuh Penggal ini dan sekali lagi kita harus mengucapkan berbanyak-banyak terima kasih.

Malaysia sudah melalui 11 fasa Rancangan Lima Tahun Negara yang bermula pada tahun 1966 selepas penubuhan Malaysia pada tahun 1963.

Namun, jurang pembangunan antara bandar dan luar bandar masih ketara.
Malaysia memiliki lima buah wilayah koridor ekonomi yang terdiri daripada Iskandar Malaysia Johor, Wilayah Ekonomi Pantai Timur (ECER), Wilayah Koridor Utara (NCER), Wilayah Tenaga Diperbaharui Sarawak (SCORE) dan Koridor Pembangunan Sabah (SDC) yang ditubuhkan bagi melonjakkan pembangunan serta merapatkan jurang perbezaan ekonomi antara bandar dan luar bandar.

Sehingga kini, impak keberkesanan masih belum dirasai walaupun peruntukan RM114 bilion disalurkan sehingga tahun 2022.
Saya ingin mencadangkan agar satu semakan semula dan membentangkan laporan terbuka terperinci mengenai pencapaian setiap koridor ekonomi dibuat agar perkembangan mutakhir dapat dikongsi bersama.

Tuan Yang di-Pertua, kerajaan juga disarankan untuk memberi tumpuan kepada negeri Perlis yang ketinggalan jauh di belakang berbanding negeri-negeri lain.

Sedangkan negeri Perlis merupakan sebuah negeri yang memiliki kedudukan yang strategik kerana bersempadan dengan negara jiran- Thailand.
Saya mengucapkan terima kasih kepada Kerajaan Madani kerana meneruskan Projek Kawasan Perindustrian Lembah Chuping di Perlis seperti mana yang termaktub dalam Laporan KSP yang bertujuan untuk meningkatkan keupayaan produktif ekonomi di negeri Perlis.

Tuan Yang di-Pertua, saya turut tertarik terhadap usaha pihak kerajaan untuk memperkasakan keselamatan dan memperoleh manfaat daripada potensi pembangunan ekonomi rentas sempadan.
Dengan meluluskan peruntukan berjumlah RM1.1 bilion untuk tempoh 2023 sehingga 2025.

Peruntukan tersebut bertujuan untuk penyediaan infrastruktur asas, peningkatan kemudahan keselamatan dan pelaksanaan kegiatan ekonomi, di samping di kawasan sempadan di Perak, Perlis, Kelantan, Kedah, Sabah dan Sarawak.

DN 21.9.2023 80 Saya beranggapan bahawa peruntukan tersebut tidak mencukupi dan harus diperhalusi semula kerana ia turut menyentuh perihal berkaitan dengan keselamatan kawasan ekonomi sempadan.
Dalam hal ini, sekali lagi saya ingin membawa Dewan yang mulia ini kembali ke tahun 2015.

Pada tanggal 1 April, sebuah pekan kecil yang dahulunya meriah sebagai pusat ekonomi rakyat setempat, sekelip mata bertukar menjadi sebuah pekan mati akibat daripada ancaman keselamatan sempadan.
■1510 Semenjak kali pertama saya menjejakkan kaki di Dewan yang mulia ini Tuan Yang di- Pertua, tidak pernah sekali pun lekang daripada mulut saya ini untuk memperjuangkan pembukaan semula Wang Kelian yang telah ditutup akibat kerakusan individu yang tidak bertanggungjawab.

Saya berharap, apa yang berlaku di Wang Kelian dapat diperbetulkan supaya rakyat negeri Perlis dan juga penduduk setempat mendapat manfaat dan keuntungannya nanti.
Kedudukan strategik negeri Perlis yang bersempadan dengan negara Thailand, perlulah kita manfaatkan sebaik mungkin sebagai salah satu- pusat ekonomi rakyat yang berpotensi tinggi.

Sebelum ini Tuan Yang di-Pertua, Perlis memiliki satu-satunya kawasan aliran zon bebas yang terletak di Wang Kelian.

Akan tetapi, kini hanya tinggal kenangan apabila ia ditutup dan dibuang daripada senarai pihak kastam.

Adakah pihak kerajaan bercadang untuk menutup zon aliran bebas di Wang Kelian ini untuk selama-lamanya?
Saya memohon dan merayu sekali lagi agar pihak kerajaan dapat mempertimbangkan kembali permintaan rakyat di negeri Perlis, agar membuka kembali zon aliran bebas di Wang Kelian.

Saya turut menyeru agar pihak berwajib mengambil langkah yang lebih produktif bagi menjaga sempadan dengan menyediakan kelengkapan yang terbaik kepada anggota yang bertugas, seiring dengan kemajuan teknologi-teknologi dunia kini.
Pada awal tahun ini, Menteri Dalam Negeri menyatakan bahawa satu Agensi Tunggal Sempadan (SBA) akan ditubuhkan bagi mengawal selia pintu masuk negara dan ia dalam peringkat akhir penubuhan.

Terdapat satu persoalan yang bermain di minda saya.

Apakah perbezaan di antara SBA dengan Agensi Kawalan Sempadan Malaysia (AKSEM) yang dimansuhkan sebelum ini?
Apakah penubuhan SBA ini bersifat sementara sahaja serta bakal menerima nasib yang sama seperti yang berlaku pada AKSEM sekiranya ia akan mengakibatkan kerugian terhadap kewangan negara?

Di kesempatan ini juga Tuan Yang di-Pertua, sekali lagi saya berterima kasih kepada pihak kerajaan atas keprihatinan terhadap keselamatan sempadan negara dengan mengumumkan pembinaan jeti dan menara tinjau yang baharu di Perlis.
Perkara seterusnya yang ingin saya bangkitkan adalah berkaitan dengan peruntukan perumahan rakyat yang merupakan antara isu yang dekat dengan rakyat.

Rumah yang selesa bukan sahaja sebagai tempat tinggal, namun fungsinya amat penting terhadap keperluan DN 21.9.2023 81 sosial seperti untuk berehat, membesarkan anak-anak, keagamaan dan seterusnya, meningkatkan kualiti hidup rakyat.
Saya bersetuju dan menyokong penuh usaha pihak kerajaan untuk melestarikan kehidupan rakyat dengan membina sebanyak 500,000 buah rumah mampu milik pada akhir tahun 2025.

Namun, apa yang menjadi kerisauan saya pada hari ini merupakan jumlah projek perumahan yang diklasifikasikan sebagai projek perumahan sakit semakin meningkat saban hari.
Pada 6 Julai lalu, media melaporkan bahawa Kementerian Pembangunan Kerajaan Tempatan turut menjangkakan bahawa jumlah projek perumahan sakit di seluruh negara bakal meningkat sehingga mencecah 1,000 projek menjelang hujung tahun ini ekoran berakhirnya Akta COVID-19 yang memberi pengecualian kepada pemaju dalam tempoh pandemik COVID-19 yang lalu.
Bukan sahaja rumah idaman lewat siap tanpa sebarang kepastian, apabila dapat diduduki, lebih parah lagi apabila pada masa yang sama, para pembeli dihimpit apabila perlu melunaskan ansuran bulanan pinjaman kepada bank serta sewa yang didiami sekali gus.

Sebagai contoh, kes perumahan sakit iaitu Residensi Hektar Jalan Gombak yang merupakan salah satu inisiatif kerajaan di bawah program RUMAWIP yang dijangka siap pada tahun 2021.
Namun, sehingga hari ini masih tidak dapat disiapkan selepas dua kali penangguhan diberikan.

Rata-rata pembeli rumah mampu milik ini merupakan mereka yang tergolong dalam golongan B40 yang memerlukan perhatian yang serius oleh pihak kerajaan.

Tuan Yang di-Pertua, saya amat berharap, agar pihak kerajaan dapat memberikan fokus terhadap isu ini dan mencari satu penyelesaian yang lebih konkrit kerana para pembeli kini semakin terhimpit dengan bebanan kos sara hidup yang semakin meningkat saban hari.
Bukan setakat peningkatan jumlah perumahan mampu milik dibangunkan tetapi nasib para pembeli yang dibebani akibat daripada projek perumahan sakit ini mendapat pembelaan yang sepatutnya.

Saya minta agar pihak kementerian yang berkaitan menyatakan, apakah langkah penyelesaian yang diambil serta bagaimanakah pihak kementerian dapat membantu golongan pembeli yang dibebani hutang bank yang perlu mereka membayar tanpa sebarang titik noktah?
Sebelum ini, pihak kerajaan telah menubuhkan satu pasukan petugas jawatankuasa khas bagi mencari penyelesaian projek perumahan yang dikategorikan sebagai projek sakit.

Memandangkan isu perumahan suatu perkara yang amat serius, dengan ini saya menyarankan agar pihak kerajaan mewujudkan suatu- suruhanjaya yang bertanggungjawab terhadap projek perumahan kategori sakit atau terbengkalai bagi melindungi hak dan kepentingan pembeli rumah kerana mereka adalah antara orang yang teraniaya.
Tuan Yang di-Pertua, perkara yang seterusnya adalah berkaitan dengan perpaduan kerana ia suatu nikmat yang tidak ternilai harganya.

Saya akur bahawa usaha untuk mengekalkan perpaduan bukanlah perkara mudah dan harus disertai asas sosioekonomi DN 21.9.2023 82 bertunjangkan keadilan sosial.

Oleh itu Tuan Yang di-Pertua, kita perlu pupuk dan tanam semangat perpaduan dalam diri kita sendiri sejak kecil lagi agar kemerdekaan yang di kecapi Malaysia dapat dipertahankan sampai bila-bila.
Tuan Yang di-Pertua, memandangkan kita baru sahaja menyambut Hari Malaysia pada 16 September lalu, saya rasa masih belum terlambat untuk saya ucapkan selamat Hari Malaysia kepada Yang Berhormat Senator- Yang Berhormat Senator semua.

Semoga perpaduan yang kita pupuk selama ini berkekalan selamanya, insya-Allah.

Saya menyokong 100 peratus usaha pihak kerajaan dalam melaksanakan pelbagai ikhtiar tambahan bagi memupuk semangat perpaduan, termasuk penghayatan semangat Rukun Negara.
Program perdana Kembara Perpaduan dan aktiviti-aktiviti perpaduan anak muda untuk memupuk semangat perpaduan dalam diri setiap rakyat Malaysia dan saya berharap, agar ia bakal dipertingkatkan lagi pada masa hadapan.
Sekali lagi saya mengambil kesempatan untuk mengucapkan terima kasih kepada kerajaan yang berhasrat untuk membina sebuah Kompleks Perpaduan di Perlis untuk dijadikan sebagai hab perpaduan zon utara, yang memusatkan program dan jentera perpaduan termasuk operasi moderator komuniti dan kawasan rukun tetangga serta taman bimbingan dan asuhan kanak-kanak.
Tuan Yang di-Pertua, saya turut tertarik dengan cadangan di bawah Rancangan Malaysia Ke-12, memaksimumkan penggunaan tanah untuk ekonomi luar bandar melalui penekanan industri pertanian pintar.

Justeru, saya juga menggesa agar tanah milik Kerajaan Persekutuan dan negeri yang dirizabkan dan tidak digunakan dapat disewakan kepada anak- anak muda yang ingin melibatkan diri dalam pertanian tetapi disekat kerana tidak memiliki tanah.
■ 1520 Usaha untuk memperkasakan pertanian pintar ini juga selari dengan perkembangan Revolusi Perindustrian (IR4.0) yang bertujuan membantu pihak berkepentingan seperti petani, pentadbir dan semua entiti dalam ekosistem ataupun industri pertanian supaya saling bekerjasama bagi meningkatkan kualiti dan kuantiti penanam dan pengeluar hasil tahap optimum.
Malaysia harus mencontohi Australia, China serta negara jiran kita, Thailand dan Singapura yang melancarkan pelbagai inisiatif untuk mengintegrasikan teknologi pertanian pintar dalam kehidupan seharian termasuklah mempromosikan industri pertanian berbentuk pertanian bandar.
Inisiatif Usahawan Tani (INTAN) di bawah Inisiatif Pendapatan Rakyat (IPR) perlu diberikan kredit atas usaha yang dilaksanakan serta bantuan yang diberikan bagi merealisasikan usaha murni ini, namun cabaran utamanya iaitu galakan kepada mengkomersialkan bagi menembusi pasaran eksport yang lebih kompetitif.

Saya berharap DN 21.9.2023 83 agar pihak kerajaan bakal memperkenalkan inisiatif-inisiatif baharu bagi membantu pemain industri ini ke-satu tahap yang mampu membanggakan negara di persada dunia kelak.
Tuan Yang di-Pertua, sebelum saya akhiri ucapan saya ini, saya amat bersetuju dengan pandangan serta menyokong sepenuhnya peruntukan tambahan kepada Ahli-ahli Yang Berhormat Senator seperti yang disuarakan oleh kawan-kawan terdahulu supaya dapat diluluskan dan diumumkan dalam jawapan Menteri dua hari yang akan datang... [Tepuk] Dengan ini saya menyokong Usul Kajian Separuh Penggal Rancangan Malaysia Ke-12, dengan penambahbaikan, dan sokongan juga rayuan peruntukan kepada Ahli-ahli Yang Berhormat.
Tuan Yang di-Pertua, saya mengucapkan terima kasih, jika terusik di sana sini, saya mohon maaf.

Terima kasih.

Tuan Yang di-Pertua: Terima kasih Yang Berhormat Senator.

Sekarang saya menjemput Yang Berhormat Senator Datuk Bobbey Ah Fang Bin Suan.

3.23 ptg.

Datuk Bobbey Ah Fang Bin Suan: Terima kasih kepada Tuan Yang di-Pertua atas ruang dan peluang yang diberikan kepada saya untuk berbahas dalam sesi perbahasan Kajian Separuh Penggal Rancangan Malaysia Ke-12 ini.
Terlebih dahulu saya bersama-sama jutaan rakyat Sabah menjunjung kasih kepada Duli Yang Maha Mulia Seri Paduka Baginda Yang di-Pertuan Agong dan Duli Yang Maha Mulia Seri Paduka Baginda Raja Permaisuri Agong yang telah berkenan mencemar duli untuk bersama-sama rakyat Sabah dan Sarawak dalam ‘Kembara Kenali Borneo’ baru-baru ini.

Kembara ini pastinya akan meninggalkan kesan yang begitu membekas di hati rakyat.
Melihat bagaimana Duli Yang Maha Mulia Seri Paduka Baginda Yang di-Pertuan Agong dan Duli Yang Maha Mulia Seri Paduka Baginda Raja Permaisuri Agong bersama anakanda- anakanda baginda yang mendekati serta menyantuni rakyat jelata dengan penuh sederhana tanpa sebarang protokol, berjiwa besar dan berjiwa rakyat sekali gus turut menyelami kesusahan dan keperluan rakyat terutama di luar bandar di Borneo.
Tuan Yang di-Pertua, seperti yang kita sedia maklum Rancangan Malaysia Ke-12 yang telah dibentangkan oleh pemimpin kerajaan terdahulu jelas menterjemahkan komitmen berterusan kerajaan untuk memperkenalkan beberapa pembaharuan bagi memastikan pertumbuhan ekonomi yang mampan dan pengagihan peluang dan hasil yang lebih saksama.
Lebih penting tujuan pembaharuan ini bukanlah untuk menjana kekayaan negara semata- mata, sebaliknya untuk menangani beberapa cabaran struktur ekonomi, menyediakan tenaga kerja masa hadapan, meningkatkan kesejahteraan rakyat dan merapatkan jurang pembangunan antara wilayah.
DN 21.9.2023 84 Tuan Yang di-Pertua, sebelum saya menyentuh tiga isu firma yang akan saya sentuh dalam sesi perbahasan KSP RMKe-12 ini, ada perlunya saya mengimbau dahulu secara ringkas beberapa isu yang telah saya kemukakan semasa sesi perbahasan RMKe-12 pada 18 Oktober 2021 yang lalu.
Antara isu-isu penting yang telah saya bahaskan berdasarkan kepada sembilan fokus utama dalam RMKe-12 ialah pertama, apa status terkini penubuhan Kompleks Imigresen, Kastam, Kuarantin dan Keselamatan (CIQS) di daerah kecil Pagalungan di Kawasan Parlimen Pensiangan bersempena dengan pemindahan ibu negara Indonesia ke Kalimantan?

Kedua, saya memohon penjelasan pihak kerajaan sejauh manakah penglibatan Wilayah Sabah dalam program dan projek berkaitan Centre of Excellence for Future Industry, dengan izin.
Ketiga, sejauh manakah keberkesanan program Pemerkasaan Ekonomi Komuniti Bandar (PEKB) dan Skim Pembangunan Kesejahteraan Rakyat (SPKR) dalam membasmi kemiskinan tegar dan merapatkan jurang pendapatan penduduk di Sabah?

Keempat, saya mohon penjelasan daripada pihak kerajaan, apa kadar keberhasilan, dengan izin, success rate program Rent-To-Own bagi golongan B40 dan M40 yang telah dilaksanakan di Sabah?
Kelima, adakah kerajaan telah menimbangkan untuk menambah satu lagi program Pendidikan Khas Integrasi Kolej Vokasional di bahagian pantai barat iaitu Bandaraya Kota Kinabalu yang mempunyai kepadatan penduduk tertinggi di Sabah, selain program Pendidikan Khas Integrasi Kolej Vokasional sedia ada di bahagian pedalaman?

Saya mohon penjelasan dan perincian daripada pihak kerajaan.

Tuan Yang di-Pertua, isu pertama ingin saya utarakan ialah pemerkasaan sektor pembuatan mapan untuk Sabah.
Kita- semua sedia maklum bahawa pembangunan mapan merupakan prasyarat firma yang mengintegrasikan aspek ekonomi dan sosial dalam mencapai pertumbuhan yang lestari dan inklusif.

Apabila kita melihat situasi di Sabah, istilah ekonomi dan pembangunan mapan masih belum dapat dicapai.
Jika kita lihat sumbangan Sabah menerusi keluaran dalam negeri kasar (KDNK) iaitu dalam sektor perkhidmatan iaitu sektor pelancongan telah memberi sumbangan besar sebanyak 49.5 peratus pada tahun 2022 yang mana subsektor utama ialah pelancongan.

Namun, semasa pandemik kita dapat melihat sendiri betapa rapuhnya sektor ini.

Justeru, Sabah perlu mengukuhkan sektor pembuatan yang seharusnya mencapai 30 peratus dalam KDNK, tetapi hakikatnya di Sabah masih pada tahap 7.1 peratus sahaja.
Ini akibat kurangnya daya tarikan pelaburan disebabkan masalah infrastruktur asas seperti air, elektrik dan jalan raya.

Dalam Laporan Kajian Separuh Penggal RMKe-12 ini, kita dimaklumkan oleh Yang Amat Berhormat Perdana Menteri mengenai Projek Pembangunan Sistem Tenaga Boleh DN 21.9.2023 85 Baharu (TBB) dan penaiktarafan sistem bekalan elektrik di Gugusan FELDA Sahabat, Sabah dengan kos RM195 juta akan dilaksanakan.
■1530 Sehubungan itu, saya mohon dan menggesa kepada pihak kerajaan agar projek ini disegerakan yang mana ini akan memacu kesungguhan dalam usaha transisi urus tadbir tenaga oleh Kerajaan Negeri Sabah sendiri bermula Januari 2024 kelak.

Tuan Yang di-Pertua, isu bahas yang saya ingin ketengahkan yang kedua ialah cabaran kemiskinan digital di Sabah.
Saya memuji pelaksanaan RMKe-12 ini khususnya dalam usaha menyentuh isu digitalisasi dan teknologi yang semakin berkembang sejajar dengan proses negara iaitu beralih sepenuhnya ke arah penggunaan teknologi digital.

Namun perlu disedari keadaan infrastruktur yang ada di negeri di bawah bayu ini amat menyedihkan yang mungkin akan merencatkan pelaksanaannya kelak.
Bertepatan dengan Dasar Pendidikan Digital (DPD) yang bakal diluncurkan tidak lama lagi untuk melahirkan murid berkemahiran digital dalam era Revolusi Industri 4.0.

Saya difahamkan Kerajaan MADANI melalui inisiatif akademi dalam industri akan menyediakan dana khusus berjumlah RM209 juta bagi membantu belia menceburkan diri dalam sektor pembuatan.

Adalah dicadangkan kepada kerajaan untuk turut memberi fokus kepada penyelesaian menghadapi cabaran kemiskinan digital di Sabah.
RMKe-12 harus mengambil langkah strategik yang terarah dan terpadu.

Transformasi digital yang semakin penting bagi pembangunan ekonomi dan sosial menuntut respons yang komprehensif.

Latihan dan pendidikan literasi digital harus disuburkan.

Budaya e-commerce dan e-dagang boleh dikembangkan melalui dorongan pengembangan dan distribusi penggiat digital.

Contohnya, pendidikan secara atas talian, informasi kesihatan dan peluang perniagaan yang terbuka.
Ini tidak hanya memperkayakan pengetahuan masyarakat tetapi juga merangsang pertumbuhan ekonomi setempat.

Penglibatan pihak swasta yang dapat membantu mempercepatkan solusi dengan merangsang firma digital dalam penyediaan pelan akses internet dengan mendirikan pusat teknologi digital yang memberikan akses dan latihan kepada masyarakat.
Oleh itu, saya ingin memohon penjelasan daripada pihak kerajaan pada tahap manakah setakat ini keupayaan perluasan infrastruktur digital di bawah program JENDELA yang membolehkan 100 peratus liputan jalur lebar di kawasan berpenduduk dalam RMKe-12 telah disempurnakan?

Saya difahamkan, infrastruktur digital baharu di 382 buah tapak akan disediakan dan sebanyak 781 point of presence (PoP) sedang diluncurkan di Sabah.
Akan tetapi sehingga hari ini, masih banyak kawasan yang tidak dapat mengakses rangkaian internet sedangkan infrastruktur ini diperlukan bagi membolehkan premis kerajaan, kawasan perumahan dan kawasan komersial mendapat akses kepada perkhidmatan jalur lebar.

Inisiatif ini penting khususnya dalam menjayakan agenda merapatkan nisbah jurang pendapatan antara desa DN 21.9.2023 86 dan bandar.

Saya mohon agar kementerian yang diamanahkan dapat merealisasikan inisiatif murni dengan kadar yang segera.
Tuan Yang di-Pertua, isu bahas ketiga yang ingin saya fokuskan ialah infrastruktur asas di Sabah.

Isu keperluan asas di Sabah dan Sarawak seperti yang dinyatakan oleh saudara saya pagi tadi iaitu Yang Berhormat Senator Tuan Abun Sui Anyit juga perlulah dititikberatkan kerana kurangnya infrastruktur asas akan menyebabkan kelembapan proses pergerakan ekonomi.
Isu keciciran pendidikan dan kesihatan luar bandar sudah seharusnya dinoktahkan pada dekad ini jika kita mahu menjadi juara khidmat sosial dalam kalangan kerajaan yang ada di Asia Tenggara ini.

Sehubungan itu, projek pembinaan semula bangunan daif di sekolah khususnya di Sabah perlulah disegerakan.

Setakat ini, kita dimaklumkan sebanyak 64 projek sedang dalam pelaksanaan di Sarawak dan 43 projek di Sabah.
Yang Amat Berhormat Menteri Kewangan juga menjanjikan sebuah Pusat Darah Wilayah akan dibina di Sabah manakala Makmal Kesihatan Awam dan Makmal Keselamatan dan Kualiti Makanan akan dibina di Kuching, Sarawak.

Ini ditambah lagi dengan pelaksanaan 1,200 projek naik taraf klinik daif di seluruh negara.
Saya juga berharap janganlah dilupakan projek baharu untuk membina pusat pendidikan dan kesihatan khususnya di kawasan yang sukar diakses seperti kawasan hutan, pedalaman dan pulau-pulau di wilayah Sabah yang masih ketiadaan sekolah dan klinik.

Kebiasaannya kita mendengar ini untuk menaik taraf, membina ataupun menyelaras tetapi kita kurang mungkin fokus kepada bangunan-bangunan yang baru bagi kemudahan- kemudahan ini.
Akhir kata, dalam usaha menuju pembangunan makmur, inklusif dan mapan, saya percaya dengan kebijakan yang telah dirancang dan pelaksanaan yang telus dalam Kerajaan Perpaduan hari ini.

Wilayah Sabah khususnya di bawah kepimpinan Yang Amat Berhormat Ketua Menteri, Datuk Seri Panglima Hajiji Haji Noor juga sentiasa komited untuk bekerjasama bagi memastikan aspirasi rakyat yang mahukan kemajuan setara dengan wilayah lain dalam Malaysia akan tercapai.
RMKe-12 telah pun diperkenalkan sejak tiga tahun lalu dan kita masih mempunyai waktu selama berbaki dua tahun lagi.

Saya berharap agar segala usaha pelaksanaan yang baik khususnya di Sabah, Sarawak dan juga di Malaysia amnya di bawah RMKe-12 ini dapat dijadikan kenyataan dengan kadar segera secara seikhlas-ikhlasnya.

Tuan Yang di-Pertua, saya mohon menyokong.

Sekian, terima kasih.

Tuan Yang di-Pertua: Terima kasih Yang Berhormat.


Sekarang saya menjemput Yang Berhormat Senator Datuk Judiet binti Fidilis @ Noraini binti Idris.

DN 21.9.2023 87 3.38 ptg.

Datuk Judiet binti Fidilis @ Noraini binti Idris: Assalamualaikum warahmatullahi wabarakatuh.

Salam sejahtera dan salam Malaysia MADANI.


Terima kasih Tuan Yang di- Pertua atas ruang dan peluang yang diberikan kepada saya untuk bersama-sama mengambil bahagian dalam membahaskan hasil Kajian Separuh Penggal Rancangan Malaysia Kedua Belas.
Di sini juga saya ingin mengambil kesempatan mengucapkan tahniah kepada kerajaan kerana telah menyediakan dan membentangkan hasil Kajian Separuh Penggal Rancangan Malaysia Kedua Belas yang membolehkan pihak kerajaan merangka strategi perancangan lebih ampuh dan holistik untuk pembangunan negara terutama dalam aspek ekonomi dan sosial kehidupan masyarakat dalam tempoh berbaki untuk pelaksanaan RMKe-12.
Umum mengetahui konteks agenda pembangunan dan pertumbuhan ekonomi adalah berbeza-beza di antara negeri di Malaysia ini.

Sudah pasti isu kemudahan prasarana seperti masalah air, jalan raya dan elektrik di Sabah terlalu kompleks yang memerlukan pendekatan lebih komprehensif mengikut kawasan dan keperluan setiap daerah.

■1540 Meskipun pertumbuhan ekonomi pastinya ada, namun ia berlaku secara perlahan dan tidak menyeluruh.
Hal ini menyebabkan Sabah masih ketinggalan dalam pelbagai aspek infrastruktur dan perhubungan terutama luar bandar selain pembangunan dibuat secara selektif berdasarkan keadaan geografi dan demografi.

Tuan Yang di-Pertua, melalui RMKe-12 ini kerajaan telah memperuntukkan sebanyak RM4.66 bilion bagi Sabah sebagai peruntukan pembangunan untuk meningkatkan pertumbuhan ekonomi dan kesejahteraan penduduk Sabah.
Namun ia masih belum dapat menyelesaikan isu prasarana yang masih terkebelakang dan sudah tentu impaknya boleh menjejaskan potensi Sabah untuk mendapatkan dan meluaskan peluang bagi menarik pelaburan asing ke negeri ini.
Menjunjung kasih akan ‘Kembara Kenali Borneo’ oleh Yang di-Pertuan Agong dan Raja Permaisuri bersama rombongan Baginda yang menyelusur 2,154 kilometer merentasi Borneo dan di Sabah kembara ini telah bermula dari Tawau, Lahad Datu, Sandakan, Telupid, Ranau, Kota Kinabalu, Penampang dan Sipitang menggunakan jajaran Jalan Persekutuan dari Tawau sehingga ke Sindumin Sipitang yang juga jajaran Lebuhraya Pan Borneo Sabah.
Rakyat Sabah sudah tentu sangat berterima kasih atas kesudian Yang di-Pertuan Agong, Permaisuri berserta rombongan kerana sudi melawat Sabah dengan memandu sendiri kenderaan melalui jalan darat.

Melalui ‘Kembara Kenali Borneo’ ini juga lah Yang di-Pertuan Agong telah mendengar sendiri keluhan dan aduan rakyat Sabah yang masih dibelenggu dengan masalah prasarana di Sabah.
DN 21.9.2023 88 Sehingga kini, proses pembinaan Lebuhraya Pan Borneo dari Sindumin ke Kudat dan Tawau masih berada pada tahap 74 peratus bagi Fasa 1A iaitu 318 kilometer.

Berdasarkan Kajian Separuh Penggal RMKe-12, lebuh raya ini akan diteruskan lagi dengan Fasa 1B iaitu 388 kilometer.

Oleh yang demikian, apakah halangan dan kekangan yang dihadapi dalam menyiapkan Fasa 1A ini?
Tuan Yang di-Pertua, RMKe-12 juga telah menyasarkan pembinaan dan menaik taraf jalan luar bandar berturap sepanjang 700 kilometer di Sabah dan 700 kilometer di Sarawak tetapi sehingga kini hanya 110.5 kilometer progress menaik taraf jalan raya di Sabah dan 65.3 kilometer kemajuan di Sarawak.

Persoalannya, apakah halangan mahupun kekangan yang menyebabkan cadangan pembinaan dan menaik taraf jalan luar bandar berturap di Sabah ini masih belum mencapai satu per tiga prestasi kemajuan cadangan RMKe-12?
Sedangkan JKR Sabah telah pun diberi kuasa untuk meluluskan projek di bawah RM50 juta untuk tujuan ini.

Jadi, apa tindakan khusus yang akan diambil oleh kerajaan bagi mencapai sasaran tersebut di bawah RMKe-12 yang tinggal berbaki dua tahun sahaja lagi.
Tuan Yang di-Pertua, jika pada tahun 2022 pelaburan yang diterima Sabah mencecah RM11.5 bilion sudah tentunya kita terus mengharapkan agar kemudahan infrastruktur ditambah baik dan dalam pada masa yang sama turut menyediakan persekitaran yang kondusif dan mesra pelabur di kawasan perindustrian yang sedia ada agar angka pelaburan terus meningkat pada tahun ini.
Justeru, apa bentuk pemudah cara yang dirangka di peringkat Kementerian Pelaburan Perdagangan dan Industri bagi membolehkan peningkatan pelaburan pada tahun ini dan seterusnya mampu dicapai bersama-sama aspirasi Kerajaan Negeri.

Malahan, Kerajaan Negeri Sabah menjangkakan ketibaan seramai 2.2 juta pada tahun 2023, pelancong ke Sabah yang dijangka berupaya menjana pendapatan RM4.1 bilion berbanding 1.73 juta orang pada tahun 2022.
Sabah terkenal dengan pulau-pulau pantai dan kawasan menarik yang boleh menjadi pusat tarikan pelancong yang dapat menyumbang kepada pembangunan negara.

Malah, Pulau Sipadan tersenarai sebagai satu- destinasi menyelam utama dunia- The Top Dive Destination in The World, dengan izin, dalam Rodale’s Scuba Diving Magazine Goal List.
Oleh itu, apa perancangan Kementerian Pelancongan, Seni dan Budaya dalam turut sama mempromosikan Sabah sebagai destinasi pelancongan secara meluas dan semestinya kita tidak mahu harapan dan target Kerajaan Negeri tersasar akibat isu prasarana dan kemudahan asas yang masih lemah pada ketika ini.

Ini kerana dengan pendapatan inilah juga yang boleh meningkatkan taraf hidup rakyat Sabah.
Saya tidak ingin mengulangi apa yang telah diperkatakan oleh rakan-rakan Yang DN 21.9.2023 89 Berhormat Senator saya dari Sabah mengenai masalah bekalan air yang dihadapi oleh penduduk Sabah pada masa kini.

Bukan sahaja di kawasan luar bandar, malah juga di kawasan bandar-bandar besar seperti Kota Kinabalu, Sepanggar, Penampang, dan Sandakan.

Kerajaan Persekutuan telah mengumumkan dana sebanyak RM320 juta untuk Sabah sebagai penyelesaian pelan jangka panjang bekalan air berimpak tinggi di Sabah.
Akan tetapi saya difahamkan sehingga kini, dana ini belum lagi diterima oleh Kerajaan Negeri.

Jadi, oleh itu mohon Kerajaan Persekutuan mempercepatkan penyaluran dana ini demi penyelesaian kepada masalah air di negeri Sabah.
Tuan Yang di-Pertua, atas masalah prasarana yang dihadapi inilah juga Sabah sangat mengharapkan aku janji Kerajaan Persekutuan yang telah memberikan komitmen untuk melaksanakan terma perjanjian MA 63 melalui pembayaran 40 peratus revenue ataupun hasil perolehan yang dikutip daripada Negeri Sabah seperti yang terkandung dalam Perkara 112C Perlembagaan Persekutuan dapat dibayar kepada Sabah untuk tujuan membiayai kos pembangunan prasarana yang mendesak.
Saya juga ingin menyentuh berkaitan Program Khas Anak Negeri Sabah yang merangkumi tiga kluster iaitu native customary rights, mahkamah adat dan pembangunan modal insan.

Dalam konteks ini, apakah mekanisme pelaksanaan dan tumpuan program khas ini dan sejauh manakah langkah-langkah yang diambil ini mampu memastikan pembangunan sosioekonomi yang seimbang demi kesejahteraan penduduk di Sabah dan apakah target yang telah diletakkan bagi mencapai KPI program ini?
Tuan Yang di-Pertua berdasarkan data terkini, Sabah dilaporkan mencatatkan kadar pengangguran tertinggi iaitu seramai 169,800 orang atau meliputi 29 peratus daripada 588,700 jumlah penganggur di seluruh negara.

Kadar pengangguran di Sabah mencecah 7.7 peratus dalam suku pertama tahun ini dan kadar ini juga lebih dua kali ganda berbanding 35 peratus pada peringkat nasional.

Meskipun trend ini menunjukkan penurunan berbanding 9.1 peratus pada suku pertama tahun lepas ia masih membimbangkan.
Dengan angka ini, apa langkah proaktif yang telah diambil oleh Kementerian Sumber Manusia bagi memastikan program upskilling dan reskilling mampu dijayakan bagi mengurangkan angka ini pada tahun hadapan kelak dan bagi mengelakkan mobiliti pengeluaran buruh keluar luar dari Sabah.

Tuan Yang di-Pertua, meskipun bilangan projek Program Perumahan Rakyat (PPR) dilancarkan di Sabah adalah yang terbesar di seluruh negara yang membabitkan 38 buah projek yang merangkumi penyediaan 26,099 unit rumah.
Namun, kita pasti jumlah ini masih belum mencukupi dalam memastikan setiap rakyat yang tidak berkemampuan juga turut memperoleh tempat tinggal yang selesa.

DN 21.9.2023 90 Apa bentuk kajian demografi terkini bersama dengan Kementerian Desa dan Wilayah serta Kerajaan Negeri dalam memastikan kecukupan rumah PPR ini di seluruh pelosok Sabah.
Terdapat lima buah projek PPR yang masih sedang dalam pembinaan di Sabah iaitu PPR Kiansom, PPR Inanam, PPR Jalan Tungku Lahad Datu, PPR Gayang Ria 2 Tuaran, PPR Tagasan Semporna dan PPR Pitas.

■1550 Keseluruhannya melibatkan 3,090 unit rumah.

Jadi, apakah langkah-langkah yang diambil untuk mempercepatkan pembinaan dan memastikan tidak ada kelewatan dalam menyiapkan rumah PPR ini?
Tuan Yang di-Pertua, dalam usaha meningkatkan kualiti sistem pendidikan di Sabah, isu sekolah daif di Sabah, Yang Amat Berhormat Perdana Menteri mengumumkan lebih banyak projek pembinaan semula bangunan daif di sekolah akan dilaksanakan iaitu sebanyak 43 projek lagi di Sabah.

Sabah merekodkan 289 daripada 830 buah sekolah daif di seluruh Malaysia.

Pengumuman Yang Amat Berhormat Perdana Menteri ini kami ucapkan terima kasih.
Namun demikian, apakah sasaran kementerian dalam menyelesaikan isu sekolah daif termasuk infrastruktur seperti tandas dan bekalan air dan elektrik yang sering terganggu?

Apakah aspek penambahbaikan yang dibuat bagi memastikan kerja menaik taraf ini akan selesai dalam keadaan segera?
Malahan, sejauh mana Kementerian Pendidikan Malaysia telah mengumpulkan data bilangan sekolah yang memerlukan peruntukan bagi melengkapkan makmal sains dan peralatan dan menaik taraf makmal sedia kala agar pelaksanaan Sains, Teknologi, Kejuruteraan dan Matematik (STEM) untuk meningkatkan daya saing dalam bidang sains serta teknologi kepada pelajar turut berjaya dilaksanakan di Sabah.
Tuan Yang di-Pertua, industri padi dan beras di Sabah telah merosot kepada paras terendah sejak 1980-an dengan tahap sara diri hanya mencapai 22.81 peratus pada 2020.

Ketika ini, kadar tahap sara diri ataupun, dengan izin, self-sufficient level beras Sabah hanyalah 22 peratus.

Ini bermakna industri padi di Sabah hanya dapat memenuhi 22 peratus permintaan tempatan dan selebihnya terpaksa diimport daripada negara seperti China, Vietnam, Thailand dan Pakistan.
Ini merupakan suatu yang perlu dititikberatkan dan semestinya ia mengancam keterjaminan makanan terutama apabila berlakunya krisis kenaikan harga beras pada ketika ini.

Pewujudan semula Lembaga Padi Sabah dijangka akan dapat meningkatkan paras tahap SSL beras negeri sekali gus dapat mengurangkan beras import.
Justeru, apakah pelan bersama dengan kementerian bagi menjayakan pelan ini dalam masa terdekat bagi meningkatkan penanaman padi di Sabah serta bagaimanakah DN 21.9.2023 91 proses modenisasi pertanian dapat dijayakan di Sabah selari dengan perkembangan teknologi pertanian semasa?

Kami turut mengalu-alukan usaha Yang Berhormat Menteri Pertanian dan Keterjaminan Makanan yang sudi membincangkan penanaman padi berskala besar di negeri Sabah.
Sudah pastinya, Sabah mempunyai kawasan yang luas dan berpotensi untuk dimajukan sebagai kawasan penanaman padi berskala besar.

Di Sabah ini, berbagai-bagai jenis beras yang boleh dikomersialkan.

Kita ada beras putih, selain daripada beras putih, beras merah, beras hitam, beras coklat dan beras wangi.
Kita mengharapkan agar ruang dan peluang yang diberikan dengan kerjasama agensi Persekutuan, Institut Penyelidikan dan Kemajuan Pertanian Malaysia (MARDI) dengan Kerajaan Negeri Sabah dalam usaha membawa teknologi dan pembangunan, saliran, kawalan makhluk perosak padi, baja dan sebagainya bagi menjayakan penanaman padi berskala besar ini.

Sejauh mana komitmen dan kesediaan Kementerian Pertanian dan Keterjaminan Makanan dalam menjayakan usaha ini dengan usaha sama MARDI, misalnya.
Akhirnya, Tuan Yang di-Pertua, saya juga ingin menyentuh perkara yang disentuh oleh rakan-rakan Senator tadi mengenai peruntukan Senator.

Saya sendiri, di sebelah saya rakan Senator saya ini sudah setahun jadi Senator.

Akan tetapi sampai sekarang masih belum dapat lagi menggunakan peruntukan Senator sebanyak RM300,000 itu.

Jadi, kita sebagai Senator pun... [Tepuk] Sama-sama mempunyai komitmen di kawasan masing-masing untuk membantu rakyat.
Jadi, kita mohon supaya peruntukan itu disalurkanlah dengan segera.

Akhir kata, Tuan Yang di-Pertua, saya mengharapkan agar Kajian Separuh Penggal RMKe-12 ini dapat dijayakan sepenuhnya demi keseimbangan pembangunan di setiap pelosok tanah air demi kebajikan dan sekali gus memperbaiki sosioekonomi rakyat.

Dengan ini, saya mohon menyokong usul ini.

Sekian, terima kasih... [Tepuk] Tuan Yang di-Pertua: Terima kasih Yang Berhormat.
Okey, sekarang saya menjemput Yang Berhormat Datuk Teo Eng Tee @ Teo Kok Chee.

3.55 ptg.

Datuk Teo Eng Tee @ Teo Kok Chee: Salam sejahtera.

Yang di-Pertua, terlebih dahulu saya ingin mengambil peluang untuk mengucapkan setinggi-tinggi penghargaan dan terima kasih kepada Yang di-Pertua kerana memberi saya peluang untuk menyertai perbahasan Rancangan Malaysia Ke-12, di Dewan Persidangan yang mulia ini.
Rancangan Malaysia Kedua Belas memang merupakan satu rancangan yang boleh membantu rakyat dan negara menuju ke arah yang lebih makmur dan maju.

Memandangkan Rancangan Malaysia Kedua Belas mempunyai kaitan yang sangat rapat dengan rakyat dan DN 21.9.2023 92 negara.
Saya berasa kerajaan perlu mendengar pendapat dan cadangan daripada rakyat jelata sebelum melaksanakan sebarang polisi atau rancangan kerajaan yang dilaksanakan tanpa mengambil kira suara rakyat, tidak akan mendapat sokongan rakyat dan ia akan membawa negara ke arah huru-hara.

Di sini saya harap Kerajaan Madani dapat mendengar suara rakyat sebelum melaksanakan sebarang rancangan.
Yang di-Pertua, baru-baru ini kerajaan bercadang untuk memperkenalkan sistem cukai barang dan perkhidmatan (GST) bagi mengganti sistem cukai SST.

Saya percaya keseluruhan rakyat Malaysia termasuk Yang Berhormat-Yang Berhormat yang duduk di Dewan yang mulia ini masih ingat Kerajaan Barisan Nasional ditumbangkan pada Pilihan Raya 2018 atas sebab melaksanakan cukai GST dan kes rasuah 1MDB.
Pada masa itu, Pakatan Harapan memberitahu rakyat cukai GST merupakan cukai ‘jaring’, cukai tidak adil dan cukai yang menindas rakyat.

Mereka menggunakan isu cukai GST untuk menumbangkan kerajaan pada masa itu tetapi kini menjadi kerajaan, hendak memperkenalkan semula sistem cukai GST pula.
Sebenarnya sistem cukai GST telah dibuktikan sebagai satu sistem cukai yang adil dan banyak negara di dunia ini yang telah melaksanakan sistem cukai GST bagi kepentingan negara dan rakyat demi menambah pendapatan negara.

Saya setuju dan sokong dengan pelaksanaannya.

Akan tetapi, saya berasa cukai GST itu perlu diperkenalkan hanya tiga peratus sebagai permulaan.
Kadar ini juga digunakan oleh Singapura apabila GST diperkenalkan pada 1994 yang bermula pada kadar tiga peratus dan kemudiannya menaikkan secara beransur-ansur kepada empat peratus pada 2003, lima peratus pada 2004, tujuh peratus pada 2007 dan akhirnya, lapan peratus pada 2023.

Sekiranya Cukai GST dilaksanakan semula, saya dengan besar harapan agar Kerajaan Madani dapat menurunkan kadar cukai korporat dan cukai individu.

■1600 Dengan itu, akan dapat membantu rakyat jelata dalam meringankan beban mereka.
Di samping itu, kadar cukai korporat yang rendah akan dapat menggalakkan lebih banyak pelabur asing ke Malaysia melabur.

Secara tidak langsung akan dapat menambahkan peluang pekerjaan bagi rakyat Malaysia.

Pada masa yang sama, saya juga berharap dengan adanya penambahan pendapatan negara, janganlah lupa jaga golongan rakyat yang miskin dengan menambahkan bantuan kepada mereka khususnya golongan B40 dan M40.

Kadar inflasi yang makin teruk telah menyebabkan rakyat tidak dapat hidup.
Harga barang makin naik.

Manakala nilai ringgit Malaysia makin turun.

Keadaan ini telah menyebabkan golongan B40 dan M40 menghadapi tekanan hidup yang sangat berat.

Tuan Yang di-Pertua, saya berasa kecewa dengan tindakan kementerian membekukan pengambilan pelajar di sekolah antarabangsa di sekolah menengah persendirian Cina.

Baru-baru ini terdapat 28 orang pelajar antarabangsa yang ditolak DN 21.9.2023 93 permohonan melanjutkan pelajaran di sekolah menengah persendirian Cina.
Walaupun permohonan mereka mengikut prosedur dan syarat yang ditetapkan oleh pihak kementerian.

Soal kesalahan guna pas sosial telah menjadi alasan pembekukan pengambilan pelajar antarabangsa di sekolah persendirian cina oleh Kementerian Pendidikan Malaysia.

Malah, kesalahan penggunaan pas sosial hanya berlaku dalam kalangan pelajar institusi pendidikan tinggi (IPT) dan bukan di sekolah menengah persendirian cina.
Selama ini tidak pernah berlaku sebarang kes kesalahan guna pas sosial di sekolah menengah persendirian cina.

Saya berharap kerajaan menangani dapat membetulkan kesalahan ini dan jangan menyusahkan pelajar-pelajar yang ingin menuntut ilmu.

Kerajaan ini juga telah bercanggah dengan hasrat kerajaan yang ingin menjadikan negara Malaysia sebagai sebuah hab pendidikan antarabangsa.
Kementerian Pendidikan jangan tunggu api membakar rumah- Timbalan Menteri baru keluar dan jadikan sebagai ahli bomba untuk memadamkan kebakaran... Seorang Ahli: [Ketawa] Datuk Teo Eng Tee @ Teo Kok Chee: Tuan Yang di-Pertua, pada 4 September, Dato’ Seri Dr. Ahmad Zahid bin Hamidi telah diberikan Pelepasan Tanpa Pembebasan (DNAA) oleh Mahkamah Tinggi Kuala Lumpur setelah diminta oleh pihak pendakwaannya.
Beliau sebelum ini mendapat tuduhan 47 kes pecah amanah, rasuah dan menggunakan wang haram melibatkan dana yayasan sebanyak RM31 juta.

Saya berasa kecewa kerana keputusan yang dibuat sedemikian.

Keputusan DNAA Dato’ Seri Dr. Ahmad Zahid Hamidi menimbulkan keraguan terhadap Kerajaan Madani yang mempunyai hasrat untuk memerangi rasuah dan melakukan reformasi terhadap institusi kerajaan-kerajaan Madani yang selama ini melaungkan slogan reformasi tetapi nampaknya telah menjadi ‘reformati’.
[Timbalan Yang di-Pertua (Datuk Nur Jazlan bin Tan Sri Mohamed) mempengerusikan Mesyuarat] Malaysia telah menjadi bahan ketawa dunia akibat kes pelepasan ini.

Janganlah menjatuhkan maruah rakyat Malaysia di mata dunia.

Sekian, terima kasih.

Timbalan Yang di-Pertua: Terima kasih Yang Berhormat Senator Datuk Teo Eng Tee.

Sekarang saya menjemput Yang Berhormat Senator Datuk John Ambrose.

4.06 ptg.

Datuk John Ambrose: Terima kasih Tuan Yang di-Pertua.
Salam sejahtera, salam Malaysia Madani, salam Sabah maju jaya buat Tuan Yang di-Pertua dan Ahli-ahli Dewan yang dimuliakan.

DN 21.9.2023 94 Terima kasih buat Tuan Yang di-Pertua yang memberi peluang kepada saya untuk sama-sama membahaskan Usul Kajian Separuh Penggal Rancangan Malaysia Ke-12.
Sebelum ke dasar perbahasan, saya ingin merakamkan setinggi-tinggi penghargaan dan ucapan terima kasih kepada Duli Yang Maha Mulia Seri Paduka Baginda Yang di-Pertuan Agong dan Raja Permaisuri Agong yang datang ke negeri Sabah baru-baru ini untuk Jelajah Kenali Borneo baru-baru ini.

Nampaknya sambutan betul-betul hebat.

Bukan sahaja di Sabah tetapi di Sarawak juga.

Nampak orang-orang kampung bukan ada digarap oleh negeri Sabah, sendiri datang.
Hujan yang last day di Sabah, Seri Paduka Baginda Yang di-Pertuan dan Raja Permaisuri Agong kena basah hujan.

Jadi, saya nampak ini orang-orang sekarang ini malas sudah dengan politik ini.

Apabila dia nampak Seri Paduka Baginda Yang di-Pertuan, out of politics, itulah very good response.

Saya harap kita dalam politik ini, jangan kita janji dan tidak ditunaikan.

Memang bahaya itu.
Memang bahaya itu.

Tuan Yang di-Pertua, apabila bersoal cakap Sabah dan Sarawak, kita tidak lari bercakap mengenai isu kemudahan asas seperti masalah bekalan air, elektrik dan jalan raya utama dan pedalaman Sabah.

Saya nampak sahabat-sahabat saya dari Sabah banyak bercakap pasal pembangunan yang tidak seimbang ini kerana Sabah ini terlalu besar.

Kalaupun Sabah dapat lebih peruntukan, saya mintalah sahabat-sahabat atau negeri-negeri lain ini janganlah marah sangat.

Orang Sabah ini sabar.

Kita sabar.


Selama 60 tahun, tetapi kita masih juga sabar.

Saya mohon agar pihak kementerian memberi penjelasan berapakah peruntukan yang telah dibelanjakan bagi membaiki sekolah daif.

Nampaknya Menteri ada di sini.

Menteri ini duduk di bahagian Senator, sekarang dia Menteri.

Saya telah tulis surat juga update of working paper dalam ini.
Saya harap sekolah-sekolah daif ini harus diberi keutamaan dan bukan sahaja itu- kerana Menteri ada sini, kalau kita nampak kadang-kadang budak sekolah di Sabah apabila dia pergi sekolah, cikgu tidak ada.

Do not forget about teachers punya kuarters.

Saya minta Menteri.

Juga jalan-jalan raya yang pergi sekolah ini.

Penting ini.

Kalau tidak, nanti saya rasa saya yang susah.

Dalam Penampang pun ada enam buah sekolah daif.

Penampang ini tidak jauh.


Kalau orang ada pergi Penampang macam Senator ini, dia ada pergi Penampang.

Dia tahu tidak jauh.

■1610 Persoalannya ialah bagaimana ketidakseimbangan pembangunan ini berlaku.

Adakah ia lebih kepada soal good government, dengan izin, atau tata kelola yang sering dibangkitkan oleh Yang Amat Berhormat Perdana Menteri.

Bagaimanakah kita mahu memastikan agar perkara ini dapat diselesaikan secara tuntas?
DN 21.9.2023 95 Saya amat yakin dan percaya di bawah kepimpinan Yang Amat Berhormat Datuk Seri Panglima Hajiji Noor, Ketua Menteri Sabah yang amat komited dalam memastikan isu jurang wilayah Sabah dengan Semenanjung dapat dikurangkan.

Usaha ini dapat dilihat menerusi usaha berterusan kerajaan negeri dan Kerajaan Persekutuan untuk melaksanakan hak negeri Sabah selari dengan semangat Perjanjian 63.

Ramai di kalangan Ahli-ahli Dewan telah juga menyentuh isu ini.
Sahabat saya Tan Sri Datuk Seri Panglima Anifah bin Aman, Datuk Noraini binti Idris, Datuk Bobbey Ah Fang Bin Suan dan saya menyokong penuh semua ucapan tersebut atas beberapa perkara berkenaan Perjanjian 1963 yang telah dilaksanakan.

Syabas, kerana Perjanjian 1963 ini daripada nenek moyang kita.

Daripada bapa kemerdekaan kita Tunku Abdul Rahman.

Kita kalau di Sabah sudah meninggal.

Arwah Tun Mustapha, Tun Fuad.

Ini ialah pengasas ‘Sundang’.


Ini kerana kedua-dua pemimpin ini sewaktu musim itu saya kecil, ikut.

Saya tidur di rumah Tun Fuad.

Saya ikut sama Tun Mustapha.

Jadi, biarpun saya kecil itu yang saya tidak boleh lupa.

Saya tetap akan cakap fasal MA63 ini dan Perdana Menteri pun sudah cakap di Dewan KDCA musim Harvest Festival.

Dia cakap “Itu janji nenek moyang kita.

Kita harus tunaikan”.


Saya ucapkan terima kasih kepada Perdana Menteri... [Tepuk] Tuan Yang di-Pertua, berkenaan status projek Lebuhraya Pan Borneo ini.

Apakah status setakat ini?

Bilakah projek ini dijangka akan siap?

Kita tahu inisiatif yang besar ini akan mencipta satu spread over, dengan izin, iaitu dapat memberi dan membuka peluang perniagaan dan pelabuhan baharu yang boleh mewujudkan banyak peluang pekerjaan.
Kita juga berharap agar Kementerian Kerja Raya terus memantau kualiti projek Lebuhraya Pan Borneo agar kontraktor tidak sambil lewa dalam melaksanakan kerja.

Kita tidak mahu jalan yang baharu siap dibina hanya bertahan enam bulan dan mudah rosak.

Lebuhraya Pan Borneo ini Agong sendiri pun ada pergi berjalan.

Dia sendiri drive tahu, lebih 2,000 kilometer sampai Sarawak.

Kalau Agong sudah cakap, dia akan cakap sama Perdana Menteri supaya Pan Borneo ini diberi keutamaan.
Saya tengok Sarawak pun menyambut kedatangan Agong lebih hebat dari Sabah.

Nanti Sarawak ini bila nampak Sabah sudah banyak orang tentu sekali Timbalan Perdana Menteri escort sama TYT dia.

Telefon Sarawak, minta kasi kalah Sabah.


Akan tetapi Sabah tidak mengapa kalah, yang penting kalau kita dapat lebih peruntukan janganlah Sarawak marah... [Ketawa] [Tepuk] Tuan Yang di-Pertua, saya ingin juga menyatakan syabas dan tahniah kepada pihak Kerajaan Pusat di bawah kepimpinan Yang Amat Berhormat kerana berjaya menunaikan beberapa tuntutan melibatkan perjanjian MA63 ini.

Antaranya, menyerahkan kuasa meluluskan projek pembangunan RM50 juta kepada pentadbiran belia Sabah dan Sarawak.
Termasuk juga yang disebut sebagai peruntukkan ke Sabah menurut peruntukan 112D dalam Perjanjian MA63 menetapkan satu peruntukkan khas munasabah ke Sabah dan Sarawak DN 21.9.2023 96 sehingga kita juga mendapat peruntukan tambahan sebanyak RM3 juta untuk Sabah dan Sarawak.

Kita berterima kasih sama Perdana Menteri kerana- tetapi mengikut Datuk Noraini ini belum sampai kah?

Ini ikut Datuk Noraini tadi, saya dengar.

Saya harap kalau belum sampai ini, kasi sampai lah.
Ini kerana saya tengok kalau Sabah dan Sarawak ini menjadi satu fixed deposit kepada PM sekarang.

Fixed deposit kerana CM saya selalu cakap, “Anwar ini bagus” sama saya.

Ini kerana saya pegang satu jawatan yang penting dalam parti saya.
Saya pegang Biro Tugas-tugas Khas... Beberapa Ahli: [Bercakap tanpa menggunakan pembesar suara] Datuk John Ambrose: Tuan Yang di-Pertua, berkenaan isu melibatkan keterjaminan makanan juga saya ingin menarik perhatian Menteri Pertanian dan Keterjaminan Makanan untuk meningkatkan industri pertanian yang khusus untuk membantu petani luar bandar terutamanya industri padi beras kerana kebelakangan ini kita maklum Sabah juga antara yang terkesan dengan kekurangan stok beras tempatan.
Sehingga ini, antara peniaga restoran- kadang selalu saya tengok banyak Menu Rahmah ini.

Kalau beras naik tentu sekali dia tidak mampu jual Menu Rahmah kerana kehabisan stok beras.

Dalam konteks keterjaminan makanan atau food security, dengan izin, di dalam RMK- 12 telah menggariskan beberapa inisiatif untuk memastikan keperluan makanan di dalam negara kita adalah mencukupi.

Antara yang ditekankan iaitu konsep pertanian moden dan pertanian pintar.
Sebagai makluman, tahap SSL beras di Sabah pada tahun 2021 hanya 22.4 peratus sahaja dan ini bermakna kita terpaksa mengeksport sebanyak lebih kurang 78 persen untuk menampung keperluan beras dalam negeri.

Tahap SSL yang rendah ini adalah kerana kebanyakan kawasan tanaman padi di Sabah masih menggunakan kaedah tradisional dan menanam padi walhal Sabah ini mempunyai tanah yang luas.

Saya dahulu pun pernah bercakap fasal Sabah pun boleh jadi food hub kerana tanah luas.

Luas dari Kedah.

Kedah itu kecil.


Sabah lagi luas.

Minta maaf lah kepada Senator dari Kedah.

Bukan saya itu.

Saya pun mahu minta macam mana mahu kasi maju Sabah kerana tanah yang luas.

Bukan menghina ya.

Berkenaan peranan BERNAS dan Bahagian Kawal Selia Padi Beras yang diserahkan semula kepada Kerajaan Negeri Sabah.

Di bawah Kementerian Pertanian dan Keterjaminan Makanan kerana beras ini dia sudah kontrol Sabah ini terlalu lama.

Di sini saya tidak mahu cakap kerana saya mahu cakap fasal Sabah.
Di Sarawak, biar Sarawak cakap fasal Sarawak.

Kita tidak boleh BERNAS kontrol semua.

Tidak boleh.

Itulah saya rasa memang- saya Chairman FAMACORP.

Jadi, saya tahu juga sedikit sebanyaklah.

Akan tetapi kita tidak mahu ulas.

Saya ingin juga ucapkan terima kasih kepada Kerajaan Persekutuan yang memperkenalkan Program Sumbangan Asas Rahmah (SARA) untuk meringankan beban DN 21.9.2023 97 rakyat miskin, seramai 21,523 orang mendapat manfaat.
Namun, berdasarkan data eKasih sehingga Mei 2023, bilangan isi rumah miskin tegar berdaftar di Sabah adalah sebanyak 71,245 orang.

■1620 Patutlah bila saya pergi kampung, banyak orang tanya, “Kenapakah saya belum dapat?” Saya tengok dia orang itu betul-betul susah.

Jadi, saya mintalah kalau boleh, kementerian itu kemas kinilah.

Kasihan.

Saya tahu, berapa sahaja peruntukan.

Kalau peruntukan Senator kena bagi, mungkin boleh juga saya pakailah.

Kalau ada RM200,000 ke RM300,000, saya boleh bagilah.
Saya ingin juga bertanya kepada pihak Kementerian Perdagangan Dalam Negeri dan Kos Sara Hidup, apakah mekanisme yang akan diguna pakai untuk mengelakkan keciciran berlaku?

Sabah dan Sarawak merekodkan kadar kemiskinan mutlak tertinggi di Malaysia dengan masing-masing 19.7 peratus dan 10.8 peratus.

Semua daerah di Sabah dan hampir keseluruhan daerah di Sarawak berada di bawah paras kemiskinan mutlak nasional pada tahun 2022.
Jadi, berapakah bilangan penerima sara hidup di Sabah dan Sarawak mengikut daerah?

Oleh yang demikian, saya amat berharap agar program SARa ini diperluaskan dan ditambah nilai kepada penerima di Wilayah Sabah dan Sarawak.

Diperluaskan bukan sahaja untuk miskin tetapi kepada yang berstatus miskin di Sabah dan Sarawak, antara wilayah yang amat terkesan dengan kenaikan kos sara hidup dan bekalan makanan seperti beras tempatan yang bekalannya sangat kurang.
Selain itu, saya juga mohon agar bantuan nilai barang RM100 sebulan dinaikkan kepada RM200 sehingga RM300 sebulan untuk menampung kos makanan bagi rakyat miskin dan miskin tegar di Wilayah Sabah dan Sarawak.

Program SARa ini juga perlu diperluaskan kepada semua daerah di Wilayah Sabah dan Sarawak, bukan sahaja di bandar-bandar tetapi di kawasan pedalaman agar pelaksanaannya memberi manfaat yang lebih menyeluruh.

Tuan Yang di-Pertua, satu lagi isu ialah berkenaan Kementerian Dalam Negeri.
Kita telah menerima banyak pekerja asing.

Jadi, saya mintalah kepada Kementerian Dalam Negeri ini, bila kita ada pekerja asing ini, kita mesti kena monitor.

Jangan nanti bertambah lagi PTI.

Sudah pun dari Philippine banyak, tambah lagi pula warga asing ini.

Jadi, saya mintalah kalau Kementerian Dalam Negeri... Datuk Judiet binti Fidilis @ Noraini binti Idris: Tuan Yang di-Pertua, minta laluan.

Datuk John Ambrose: Boleh.


Datuk Judiet binti Fidilis @ Noraini binti Idris: Saya nak bagi penjelasan sedikitlah pasal tadi Yang Berhormat Datuk John ada bertanya saya pasal peruntukan RM320 juta yang belum disalurkan.

Memang belum disalurkan sehingga kini.

DN 21.9.2023 98 Timbalan Yang di-Pertua: Yang Berhormat Datuk John, apabila Yang Berhormat Datuk Noraini bercakap, Yang Berhormat Datuk John kena duduk.
Datuk John Ambrose: Oh... [Duduk] Timbalan Yang di-Pertua: Bagi laluan kepada Yang Berhormat Datuk Noraini.

[Ketawa] Datuk Judiet binti Fidilis @ Noraini binti Idris: Saya ingin mengesahkan bahawa peruntukan RM320 juta itu memang belum disalurkan sehingga kini.

Sebab, ini pengesahan daripada Menteri JKR Sabah sendiri, Datuk Ir Shahelmy.

Terima kasih.

Datuk John Ambrose: Terima kasih Yang Berhormat Datuk Noraini.
Memang betul, saya pun dengar daripada Yang Berhormat Menteri Kewangan tetapi saya tidak mahu cakap, pasal saya mahu minta supaya duit itu cepat.

Bila Yang Berhormat Datuk Noraini sudah cakap, biarlah saya angkat sikit.

Selain itu, perlunya satu guideline atau peruntukan kepada mereka bagi memastikan pematuhan cara kerja yang lebih baik dan efisien di bawah kerajaan dan juga di bawah syarikat-syarikat besar swasta.
Akhir sekali, isu yang saya ingin sentuh iaitu isu bencana banjir di kawasan saya sendiri di mana pada ingatan saya bila banjir dahulu itu, Perdana Menteri pada waktu itu, Dato’ Sri Ismail Sabri, dia telah meluluskan projek ini.

Akan tetapi, baru-baru ini saya dengar, Perdana Menteri kesepuluh ini tarik.

Kesian orang Penampang.

Satu bulan kalau hujan- atau satu tahun, lebih 10 kali banjir.

Saya kesian.

Jadi, saya mintalah, jangan tarik balik peruntukan itu.

Kalau boleh, berilah.


Saya nampak Yang Berhormat Datuk Ewon Benedick ini, kita punya Ahli Parlimen dan dia juga Menteri, dia selalu cakap berkenaan projek ini kepada Yang Amat Berhormat Perdana Menteri.

Fasal, saya selalu lobi dia.

Satu lagi, Tamu Donggongon.

Tamu Donggongon ini diluluskan oleh Yang Amat Berhormat Perdana Menteri yang saya paling sayanglah, Dato’ Seri Najib.

Kita tak boleh nafikan.

Kalau kita sayang sama pemimpin, biar pun dia di mana, kita sayang.
Kerana dia umum RM8.5 juta tetapi sampai sekarang belum ada lagi projek itu dilaksanakan.

Saya pun hairan.

Then, apabila Dato’ Seri Najib sudah bukan Perdana Menteri, bila Tun Mahathir datang, saya jumpa Tun Mahathir, dia signed juga.

Habis itu, jatuh Tun Mahathir dan Tan Sri Mahiaddin naik, saya pergi jumpa juga untuk minta itu, beliau signed juga.

Selepas itu, Dato’ Sri Ismail Sabri signed juga.

Empat orang Perdana Menteri, RM8.5 juta tidak dapat dilaksanakan.

Saya betul-betul malu.


Saya harap berilah perhatian kerana peruntukan ini saya rasa... Tuan Abun Sui Anyit: Saya celah sikitlah.

Datuk John Ambrose: Okey.

DN 21.9.2023 99 Tuan Abun Sui Anyit: Apakah ilmu Yang Berhormat Senator pakai ya?

Semua Perdana Menteri suka Yang Berhormat Senator ya... [Ketawa] Datuk John Ambrose: Itu nanti kita cerita di luar... [Ketawa] Setakat ini, saya minta jugalah Kerajaan Pusat ini.

Apabila dia umum jumlah bilion pergi Sabah, apabila tidak digunakan, janganlah ambil balik.
Biarlah di Sabah.

Itu yang akhir sekali.

Itu sahaja daripada saya dan saya mohon menyokong Kajian Separuh Penggal RMKe-12 ini.

Sekian, terima kasih... [Tepuk] Timbalan Yang di-Pertua: Terima kasih Yang Berhormat Senator Datuk John kerana menghidupkan suasana petang ini.

Seterusnya, saya jemput Yang Berhormat Datuk Mohd Hisamudin bin Yahaya.

4.27 ptg.

Datuk Mohd Hisamudin bin Yahaya: Bismillahi Rahmani Rahim.

Assalamualaikum warahmatullahi wabarakatuh dan salam sejahtera.
Tuan Yang di-Pertua, saya ingin mengucapkan ribuan terima kasih kepada Yang Amat Berhormat Perdana Menteri, Dato' Seri Anwar bin Ibrahim atas pembentangan Usul Kajian Separuh Penggal Rancangan Malaysia Kedua Belas 2021-2025 Malaysia Madani: Mampan, Sejahtera dan Berpendapatan Tinggi pada 11 September 2023 di Dewan Rakyat.
Pembentangan Usul ini adalah untuk menyedari akan cabaran dan rintangan negara untuk mengekalkan kestabilan dan kemapanan ekonomi dengan melihat trend rekod ekonomi dunia, ekonomi fiskal negara serta melihat kejayaan sepanjang tahun 2021 sehingga 2023.

Tuan Yang di-Pertua, REE merupakan singkatan bagi rare earth element atau elemen nadir bumi iaitu sekumpulan 17 unsur kimia yang mempunyai banyak ciri yang serupa dan sering ditemui bersama dalam deposit geologi.
Bahan ini digunakan dalam pelbagai aplikasi seperti elektronik, magnet, pemangkin, bateri dan lain-lain.

Sumber baharu ini harus dimanfaatkan sepenuhnya oleh negara kita.

Menurut kajian Jabatan Mineral dan Geosains (JMG), unsur nadir bumi ini kebanyakannya terletak di Johor, Kedah, Kelantan, Melaka, Negeri Sembilan, Pahang, Perak, Sabah, Sarawak, Selangor dan Terengganu.

Ini bermaksud, sumber-sumber ini terletak di bidang kuasa kerajaan negeri.
Oleh yang demikian, saya ingin mencadangkan kepada Kerajaan Pusat untuk menubuhkan sebuah agensi, satu buah badan atau GLC bagi mengawal selia semua urusan berkaitan nadir bumi di negara kita.

Dengan adanya penubuhan agensi sedemikian, kita boleh menyelaraskan penjualan keluar nadir bumi ini.

Contohnya, seperti PETRONAS yang mengawal selia penjualan produk petroleum walaupun sumbernya terletak di kawasan negeri- negeri.
DN 21.9.2023 100 Cadangan penubuhan agensi ini juga akan dapat mengelakkan pergaduhan di antara negeri-negeri dengan Kerajaan Pusat dan seterusnya mengelakkan daripada eksploitasi harga, eksport haram dan kehilangan sumber nadir bumi ini, sekali gus menjamin pulangan segera dan keuntungan maksimum kepada negara kita.

■1630 Saya juga ingin bertanya kepada Yang Amat Berhormat Perdana Menteri berdasarkan kenyataan pada 12 September yang lalu bahawa nadir bumi negara dilarang dieksport keluar negara.
Kita juga sedia maklum bahawa satu-satunya kilang yang memproses nadir bumi yang terbesar di Malaysia ialah Lynas.

Saya ingin bertanya, apakah strategi kerajaan untuk kita memanfaatkan sepenuhnya Lynas ini ataupun kita akan membangunkan lagi lebih banyak kilang seperti Lynas?

Tuan Yang di-Pertua... Datuk Razali bin Idris: Tuan Yang di-Pertua, saya minta penjelasan sedikit.

Terima kasih Tuan Yang di-Pertua.

Timbalan Yang di-Pertua: Dia bagi laluan, bukan saya.
Akan tetapi dia bagi laluan itu boleh, Yang Berhormat teruskan.

Datuk Razali bin Idris: Cadangan Yang Berhormat Datuk Mohd Hisamudin berkenaan dengan menubuhkan satu- jawatankuasa berkaitan dengan nadir bumi dan diberi contoh, Jawatankuasa Hasil Minyak.

Di peringkat negeri sebenarnya, kalau boleh kita hendak minta Yang Berhormat Datuk Mohd Hisamudin tarik balik kenyataan tersebut.
Oleh sebab kalau kita lihat hasil minyak Terengganu apabila dikawal selia oleh Kerajaan Pusat, maka Tuan Yang di-Pertua, hari ini ia tidak bagi.

Kerana apa?

Ini kerana kelainan pemerintahan, susah hendak bagi.

Tidak kiralah nama royalti minyak.

Sama juga dengan nadir bumi tadi.

Jadi, saya hendak cadangkan supaya tarik balik cadangan tersebut.

Boleh?
Boleh?

Datuk Mohd Hisamudin bin Yahaya: Tuan Yang di-Pertua, saya tidak akan menarik balik cadangan ini sebab saya rasa dia tidak faham apa yang saya maksudkan itu.

Pertama sekali, saya hendak jelaskan bahawa agensi atau GLC atau badan ini ditubuhkan untuk mengawal harga.

Kalau state hendak korek, state boleh korek tetapi ia kena jual kepada kita.

Ia kena paksa jual pada kita.

Oleh sebab apa?

Kalau tidak, harganya berlainan setiap state, hasilnya berlainan, state ini kena tipu sahaja.
Kalau di negara kita, kita tidak kontrol harga nadir bumi ini, masalahnya kita tidak tahu.

Kalau kita benarkan eksport masih lagi ke luar negara dan sebagainya, kita kata sign dengan GLC di Terengganu, sign dengan lain-lain contohnya, kerajaan state dapat 40 persen, ia dapat 40 persen, macam mana kita hendak menentukan 60 persen bahagian kita?

Sedangkan... Datuk Razali bin Idris: Sekali lagi, sekali lagi.

Datuk Mohd Hisamudin bin Yahaya: Kali ini saya tidak bagi laluan.

Saya hendak jelaskan dahulu.


DN 21.9.2023 101 Datuk Razali bin Idris: Sekali lagi sebab mengelirukan Dewan ini.

Dia mengelirukan Dewan.

Tadi dia kata bersamaan dengan royalti minyak.

Datuk Mohd Hisamudin bin Yahaya: Itu contoh yang dibuat, akta yang dibuat.

Bukannya- macam mana kita kontrol harga royalti minyak.

Datuk Razali bin Idris: Contoh sahajalah?

Datuk Mohd Hisamudin bin Yahaya: Itu contoh.

Datuk Razali bin Idris: Kalau contoh, tidak apa.


Kalau bersamaan dengan royalti minyak... Datuk Mohd Hisamudin bin Yahaya: Bukan bersamaan, saya kata contohnya sebab... Timbalan Yang di-Pertua: Yang Berhormat Sentor Datuk Razali, bagi peluang kepada Yang Berhormat Datuk.

Datuk Mohd Hisamudin bin Yahaya: ...Yang penting, kita perlu control harga.

Kalau tidak, hasil-hasil negara kita, kita tidak boleh tentukan jumlah sebenar.

Kita bercakaplah trilion, bilion dan sebagainya, angka sahaja.
Katakanlah kalau kita tidak buat GLC ini, sampai bilakah hendak korek?

Asyik gaduh-gaduh dengan state, sampai tahun bila pun kita tidak tahu bila kita hendak korek.

Kalau kita tubuhkan GLC dan juga badan-badan ini, dengan segera benda ini boleh dilaksanakan, Tuan Yang di-Pertua.

Timbalan Yang di-Pertua: Yalah, memang dua pandangan yang berbeza.

Teruskan Yang Berhormat Senator Datuk Mohd Hisamudin.
[Ketawa] Datuk Mohd Hisamudin bin Yahaya: Tuan Yang di-Pertua, saya tertarik untuk membincangkan Projek Perumahan Rakyat, di mana dalam Rancangan Malaysia Kedua Belas sasarannya membina sebanyak 500,000 unit rumah dari tahun 2021 hingga tahun 2025.

Sehingga akhir tahun 2022, sebanyak 108,373 unit rumah telah dibina.

Pembinaan ini sebenarnya sangat bertepatan dalam menangani isu pemilikan perumahan yang semakin meruncing dalam kalangan rakyat, terutamanya golongan B40.
Di Kuala Lumpur, pada ketika ini pembinaan rumah seluas 850 kaki persegi yang memuatkan tiga buah bilik tidur dan dua bilik air, dijual pada harga RM300,000.

Masalah yang wujud di Kuala Lumpur sekarang ialah DBKL atau Dewan Bandaraya Kuala Lumpur tidak mempunyai tanah yang mencukupi untuk membangunkan rumah ini pada masa akan datang.
Oleh itu, saya ingin mencadangkan agar tanah-tanah milik kementerian-kementerian yang lain yang berada di dalam kawasan Kuala Lumpur ini diserahkan kepada Dewan Bandaraya Kuala Lumpur (DBKL) dengan harga nominal untuk tujuan pembangunan rumah-rumah mampu milik ataupun rumah Madani untuk golongan B40 ini.
Tuan Yang di-Pertua, saya ingin mengucapkan tahniah pada Jabatan Wilayah Persekutuan kerana telah selesai melantik Majlis Perwakilan Penduduk (MPP) Zon Putrajaya yang berfungsi sebagai sebuah majlis untuk program-program pembangunan modal insan DN 21.9.2023 102 dan kemasyarakatan.

Di bawah MPP Zon Putrajaya, terdapat pecahan enam MPP sub zon yang bertanggungjawab mengawasi presint-presint yang berada dalam Putrajaya.
Bagi MPP Sub Zon 1 mempunyai jumlah presint yang banyak yang perlu dijaga iaitu Presint 5, Presint 6, Presint 16, Presint 17 dan Presint 18.

Serupa juga MPP Sub Zon 5 yang mempunyai jumlah presint yang banyak iaitu Presint 14, Presint 15 dan Presint 12.

Manakala MPP Sub Zon 4 mengawasi keseluruhan Presint 11 yang mempunyai kawasan yang amat besar.

Memandangkan masalah penjagaan sub zon yang terlalu besar, saya ingin mencadangkan pihak kerajaan untuk menambah dua lagi sub zon bagi kawasan Putrajaya.
Keduanya, masalah kewangan yang dihadapi oleh MPP adalah serius kerana dengan jumlah bajet yang sama bagi setiap sub zon tetapi keluasan saiz kawasan yang dijaga adalah berlainan.

Oleh itu, saya mencadangkan agar kerajaan dapat menambah peruntukan kewangan bagi MPP Putrajaya supaya ia dapat melaksanakan aktiviti-aktiviti komuniti rakyat dengan lebih berkesan.

Tuan Yang di-Pertua, ini Yang Berhormat Datuk Razali punya bidang.
Pasca pandemik COVID-19 telah kembali membuka pintu sempadannya kepada para pelancong asing.

Dilaporkan kehadiran pelancong ke Malaysia pada suku kedua pada tahun 2023 adalah seramai 9.2 juta orang dan dijangka sehingga hujung tahun ini ialah seramai 18 juta.

Untuk mencapai sasaran tersebut, saya ingin bertanya kepada pihak Kementerian Pelancongan, Seni dan Budaya.
Satu, adakah kementerian mempunyai perancangan untuk membuka semula Pejabat Tourism Malaysia yang telah ditutup di New York, Milan, Perth dan Stockholm?

Kedua, bilakah kerajaan hendak melantik semula agensi pengiklanan untuk melaksanakan aktiviti dan promosi pengiklanan pelancongan Malaysia secara menyeluruh?

Kelewatan pelantikan ini telah mengakibatkan ketiadaan iklan, promosi dan publisiti negara di luar negara pada ketika ini.
Ketiga, bila kementerian akan mengadakan rundingan dengan Malaysia Airlines (MAS) dan syarikat penerbangan asing untuk mengadakan penerbangan terus ke Malaysia, terutamanya dari negara-negara pasaran Eropah?

Keempat, bilakah pihak kerajaan hendak melantik Pengerusi dan Ahli Lembaga Tourism Malaysia yang masih lagi tertunda sehingga hari ini?

Ini akan menjejaskan operasi Tourism Malaysia sebenarnya.
Tuan Yang di-Pertua, saya ingin mengucapkan terima kasih kepada Yang Amat Berhormat Perdana Menteri kerana telah mengumumkan peruntukan sebanyak RM40 juta untuk sukan komuniti dalam ucapan Kajian Separuh Penggal, Rancangan Malaysia Ke-12, di Dewan Rakyat.

DN 21.9.2023 103 ■1640 Saya amat yakin, peruntukan ini akan membawa manfaat besar kepada persatuan sukan komuniti yang berdaftar bagi menganjurkan acara sukan.
Ini adalah kerana kita mampu membentuk semangat perpaduan dan masyarakat yang cergas dan sihat melalui bidang sukan perpaduan.

Melalui pemerhatian saya, Liga Sukan UNITI yang bakal dianjurkan oleh Kementerian Perpaduan adalah futsal, badminton, bola keranjang dan bola jaring.

Saya ingin bertanya, adakah Kementerian Perpaduan mempunyai rancangan untuk memperluaskan bidang sukan yang lain seperti sepak takraw, hoki, bola tampar, ragbi dan sebagainya.
Ini kerana, mereka juga mempunyai pemain dan peminat yang tersendiri.

Ia secara tidak langsung akan dapat mencungkil bakat baharu dalam acara sukan tersebut.

Tuan Yang di-Pertua, akhir kata, marilah kita bersama-sama berusaha menuju masa hadapan yang lebih baik untuk negara kita.

Saya berharap, setiap daripada kita dapat meneruskan tekad dan semangat padu dalam mengekalkan prestasi kerja yang produktif dan progresif.

Semoga apa yang dilakukan akan mendapat keberkatan daripada Allah SWT.
Sekian, terima kasih.

Saya mohon untuk menyokong... [Tepuk] Timbalan Yang di-Pertua: Terima kasih Yang Berhormat Senator Datuk Hisamudin.

Sekarang saya menjemput Yang Berhormat Senator Tuan Seruandi bin Saad.

4.42 ptg.

Tuan Seruandi bin Saad: Bismillahi Rahmani Rahim.

Assalamualaikum warahmatullahi wabarakatuh.


Tuan Yang di-Pertua, pertama sekali, saya ingin merakamkan penghargaan kepada Yang Berhormat Menteri Ekonomi atas pembentangan Kajian Separuh Penggal RMKe-12 yang digarap secara menyeluruh, meliputi pembangunan negara pada masa kini.

Sebaliknya, meliputi dasar dan kaedah baharu untuk menghadapi cabaran-cabaran semasa sesuai dengan pasaran ekonomi dan semestinya mampu memberi impak kepada ekonomi rakyat.
Berdasarkan data, kebergantungan negara kepada import barangan makanan terus meningkat saban tahun dengan nilaiannya mencecah RM75.5 bilion tahun lalu.

Bagi beras pula, mengikut rekod pada tahun 2022, Malaysia terpaksa mengimport 1.11 juta tan metrik beras membabitkan dari negara seperti Vietnam sebanyak 37.2 peratus, Pakistan sebanyak 36.99 peratus, Thailand sebanyak 12.9 peratus dan India sebanyak 8.6 peratus atau sebanyak 95,263 tan metrik.
Isu inilah yang menggusarkan dan sekali gus membawa beban apabila berlaku kemerosotan import.

Pada masa yang sama, kemerosotan nilai yang akan menaikkan harga makanan ruji rakyat Malaysia dan kini, kita juga menghadapi masalah kekurangan bekalan beras tempatan di pasaran.
DN 21.9.2023 104 Tuan Yang di-Pertua, Indeks Sekuriti Makanan Global 2022 (GFSI 2022) menunjukkan empat buah negara ASEAN iaitu Singapura, Malaysia, Vietnam dan Indonesia berada pada kedudukan 10 teratas bagi negara yang mempunyai tahap keselamatan makanan tertinggi.

Namun demikian, kita masih gagal untuk menyelesaikan krisis kekurangan bekalan beras tempatan dalam masa segera.
Saya ingin mendapatkan penjelasan, apakah status terkini agihan beras tempatan di seluruh negara dan bilakah isu ini dapat diselesaikan sepenuhnya?

Tuan Yang di-Pertua, pada Julai lalu, Kementerian Pertanian dan Keterjaminan Makanan (KPKM) berusaha memastikan projek tanaman beras Smart SBB Mini Sekinchan MADA- Bernas dapat dilaksanakan secara berskala besar dan diperluaskan ke seluruh negara.

Tanaman padi lima kali dua tahun, konsep ini turut dilaksanakan di Perlis.

Terima kasih kepada kementerian.


Malahan, langkah ini bukan sahaja mampu meningkatkan keterjaminan makanan beras di Malaysia, malah ia mampu mengurangkan kebergantungan kepada beras import dan membantu negara mencapai tahap sara diri (SSL) dalam pengeluaran beras.

Namun demikian, apakah kekangan yang masih perlu diselesaikan bagi memastikan projek di Sekinchan ini akan berjaya diperoleh dan di beberapa buah negeri lagi dalam memastikan bekalan beras dapat dipertingkatkan dalam tempoh lima tahun mendatang?
Bagaimana pula proses R&D yang dilakukan bagi memastikan mutu padi yang dihasilkan adalah lebih berkualiti dan dalam masa yang sama, boleh menyelesaikan isu berkait yang lain.

Tuan Yang di-Pertua, di Perlis, Program Santai Agro MADANI – Penuaian Padi Smart SBB dilaksanakan di Kampung Lat 1000, Simpang Empat.

Projek tersebut dilaksanakan selama dua musim iaitu pada musim pertama 2023 dan musim kedua 2023 dengan jumlah keluasan 172.968 hektar di sini dengan penyertaan sebanyak 28 orang.
Namun yang demikian, tentulah kita mengharapkan infrastruktur penanaman padi ini seperti saliran dan prasarana ditambah baik bagi memastikan program ini mencapai KPI yang diharapkan.

Oleh yang demikian, apakah bantuan yang akan diteruskan oleh kementerian bagi memastikan projek Agro MADANI ini akan terus berjaya kelak?

Di sini, rakyat yang ada kerja kah atau tak ada kerja kah kena makan nasi juga, Tuan Yang di-Pertua.

Tuan Yang di-Pertua, beralih kepada isu seterusnya.
Pada tahun 2022, Kerajaan Negeri Perlis menerima peruntukan sejumlah RM60 juta daripada Kerajaan Persekutuan melalui Rancangan Tebatan Banjir Lembangan Sungai Perlis.

Seperti yang kita sedia maklum, kepesatan pembangunan boleh menyumbang kepada pengurangan kawasan takungan dan kawasan resapan secara semula jadi, yang berpotensi menyebabkan kejadian banjir kilat di beberapa buah kawasan.
Malahan, Rancangan Tebatan Banjir Lembangan Sungai Perlis yang dijangka yang dimulakan pada tahun hadapan dan mengambil masa lima tahun untuk disiapkan dan DN 21.9.2023 105 pelaksanaan projek ini dijangka melengkapkan perancangan tebatan banjir di Perlis, sekali gus mengatasi 60 peratus masalah banjir di Perlis.
Justeru, besar harapan kami agar Kerajaan Persekutuan akan terus komited membantu menyalurkan dana bagi menjayakan rancangan tebatan banjir ini agar kebajikan rakyat Perlis terus terpelihara dan terjamin daripada bencana banjir.

Bahkan, peruntukan ini amat penting dalam usaha menangani perubahan fizikal dan perubahan pada fenomena air pasang surut.
Satu tindakan diperlukan untuk menaik taraf struktur bagi mengekalkan keutuhan pantai sedia ada serta mengelakkan kesan air pasang dan ombak yang menghempas pantai terutamanya dalam keadaan fenomena alam yang tidak dijangka ketika ini.

Tuan Yang di-Pertua, Perlis berisiko kehilangan bekalan air bersih sehingga 80 peratus dalam tempoh tiga tahun akan datang jika isu Kadar Air Tidak Berhasil (NRW) tidak ditangani segera.
Hal ini adalah kerana hampir keseluruhan paip di seluruh negeri ini telah uzur dan perlu diganti segera.

Difahamkan, Perlis mampu menghasilkan kira-kira 100 juta liter sehari (JLH) air terawat.

Namun, hanya kira-kira 30 JLH sahaja yang sampai kepada pengguna.

Baki 70 JLH lagi dipercayai hilang disebabkan oleh faktor-faktor seperti kecurian bekalan, kebocoran dan lain-lain sehingga menyebabkan kerugian kepada kerajaan negeri selain memberi kesan kepada rakyat.
Tuan Yang di-Pertua, justeru, apakah pelan proaktif kerjasama Kerajaan Persekutuan bagi membantu Perlis menyelesaikan isu NRW ini daripada berpanjangan?

Saya juga ingin menyentuh berkaitan dengan perubahan had umur belia.

Sedikit kronologi isu ini.

Pada tahun 2015, Dasar Belia Malaysia (DBM) diperkenalkan oleh bekas Menteri Belia dan Sukan, Khairy Jamaluddin yang cuba menurunkannya daripada 40 kepada 30 tahun dalam tempoh lima tahun iaitu had usia belia 30 tahun dilaksanakan pada tahun 2020.
■1650 Satu kesepakatan dicapai selepas proses rayuan mengambil kira perkembangan semasa akar umbi ketika Yang Berhormat Tuan Syed Saddiq bin Syed Abdul Rahman mengambil alih tampuk kepimpinan KBS dengan melaksanakan had usia 35 tahun.

Pada tahun 2019, Yang Berhormat Syed Saddiq membawa Akta 668 ke Dewan Rakyat untuk pindaan had usia belia daripada 40 tahun kepada 30 tahun yang didakwa tanpa berbincang akhir bersama dengan Majlis Belia Malaysia (MBM).
Pindaan kontroversi ini bagaimanapun tidak dilaksanakan penyandang selepasnya, Dato’ Sri Reezal Merican Naina Merican.

Namun diteruskan pula oleh Dato' Seri Ahmad Faizal Dato' Azumu.

Dato' Seri Ahmad Faizal Dato' Azumu pada 17 November 2022 memaklumkan Parlimen mengenai penguatkuasaan pindaan Akta Pertubuhan Belia dan Pembangunan Belia 2007 akan memastikan semua pihak yang bakal terbabit dengan penurunan had umur belia kepada 30 DN 21.9.2023 106 tahun bersetuju sebelum ia diwartakan.
Apakah pula pendirian terkini Yang Berhormat Menteri KBS sekarang?

Saya mendapat maklum, tahun 2026 merupakan tahun usia umur belia akan dimuktamadkan, pada usia 30 tahun.

Perkara-perkara beginilah yang menjadi satu halangan kepada belia-belia kita untuk bergiat aktif dan sebagainya kerana faktor usia, pelbagai isu lain yang timbul.

Kita mengalu-alukan polisi dan dasar baharu dalam aspek pembangunan belia.
Namun, dalam masa yang sama juga kita mahukan kajian impak yang terkini melibatkan semua pemegang taruh.

Adakah penurunan had umur belia ini mampu mencapai matlamatnya dan tidak mengganggu aktiviti NGO-NGO belia tentunya dalam masa mereka beroperasi nanti.

Tumpuan KBS terhadap pembangunan belia perlu di perkasa selari dengan pembangunan sukan negara.

Sudah tentunya kita mahukan belia negara kita menonjol dan berpotensi dalam setiap aspek terutamanya dalam era pemodenan pada masa kini.
Mohon penjelasan lanjut daripada KBS berkaitan isu ini.

Yang terakhir isu yang ingin saya sentuh dalam ucapan pada kali ini ialah berkaitan dengan TVET.

Kajian Separuh Penggal Rancangan Malaysia Kedua Belas ini turut memberikan keutamaan kepada penjajaran semula pasaran buruh dan mempertingkatkan pembangunan bakat pada semua peringkat.

Ini dapat dilihat melalui pemerkasaan ekosistem TVET.
Hal ini merupakan satu perkara yang perlu disokong dan dilaksanakan segera dalam memastikan aliran pasaran buruh belia ke arah ekonomi gig dan kecenderungan belia untuk menjadi pempengaruh media sosial ataupun influencer dapat ditangani.
Berdasarkan rekod Kementerian Pendidikan Malaysia (KPM), lebih kurang 300,000 orang pelajar lepasan SPM tidak mahu melanjutkan pelajaran atas beberapa faktor termasuk kemungkinan tertarik dengan ekonomi gig serta desakan kos sara hidup yang semakin meningkat pada masa kini.

Hal inilah sebenarnya yang menjadi cabaran besar kepada kita dengan pengaruh ekonomi ini telah memberi kesan kepada anak muda.
Situasi ini dipercayai akan mempengaruhi dan memperlahankan sasaran Kementerian Sumber Manusia untuk melahirkan 35 peratus tenaga mahir menjelang 2030 memandangkan sekarang negara masih berada di tahap 28 peratus.

Kesinambungan daripada ini, persoalannya bagaimanakah pasaran TVET berpotensi menarik minat anak muda bagi menjamin masa depan mereka?

Apakah sasaran bersama KPM dan KSM bagi memastikan penyertaan TVET terus dipertingkatkan dalam tempoh lima tahun mendatang?
Tuan Yang di-Pertua, besar harapan saya agar garapan Kajian Separuh Penggal RMKe-12 ini mampu dilaksanakan secara maksimum dalam usaha memanfaatkan sosioekonomi rakyat daripada semua peringkat agar segala isu yang berbangkit dapat diselesaikan demi kesejahteraan rakyat Malaysia.

Semestinya kita berharap Kerajaan DN 21.9.2023 107 Perpaduan ini mampu mendukung aspirasi dan komited dalam melaksanakan dasar dan polisi yang dirangka demi Malaysia Madani.
Saya juga mengharapkan satu lagi projek infra mohon dilaksanakan di negeri Perlis iaitu pembesaran pos sempadan di Wang Kelian, kaki bukit.

Walaupun sahabat saya Yang Berhormat Tuan Haji Aziz bin Ariffin telah meminta laluan ataupun ekonomi di sempadan itu dikaji semula sedangkan pihak di sebelah sana iaitu negara Thailand telah mempunyai pos sempadan mereka di Wang Prachan yang amat selesa sedangkan kita di Malaysia masih kecil.
Semasa cuti sekolah baru-baru ini, sepanjang tiga kilometer kenderaan terpaksa berbaris panjang.

Tuan Yang di-Pertua, bayangkanlah berapa lama pemandu-pemandu kenderaan itu terpaksa queue panjang.

Timbalan Yang di-Pertua: Ya, saya pernah ke sana dulu.

Tuan Seruandi bin Saad: Ya, insya-Allah.

Mohon Kementerian Dalam Negeri melihat perkara ini.
Di sini saya juga berterima kasih kepada kerajaan kerana telah meluluskan kepada Kerajaan Negeri Perlis satu peruntukan bagi membina sebuah Kompleks Perpaduan Negeri Perlis yang juga sebagai hab untuk zon utara.

Terkini, saya berharap Jawatankuasa Geopark Negara dapat meluluskan kesemua 23 buah tempat geopark di negeri Perlis yang mana baru-baru ini jawatankuasa berkenaan telah hadir ke negeri Perlis untuk membuat penilaian.
Jika penilaian ini mendapat pengesahan, maka satu hadiah yang besar untuk kami di negeri Perlis.

Industri-industri hiliran yang lain akan tumbuh dengan sendirinya, wujudnya gerai-gerai jualan dan makanan di 23 buah tempat geopark ini.

Ramai pelancong akan datang ke negeri Perlis, homestay-homestay akan diwujudkan bagi sama-sama memeriahkan industri pelancongan geopark ini.
Akhir sekali, betapa baik sekalipun sesuatu perancangan pembangunan kerajaan kalau ia tidak disokong dengan keupayaan pelaksanaan seiringan, maka ia akan menjadi usaha sia-sia sahaja.

Malah wang negara mungkin akan dibazirkan sebegitu sahaja tanpa membawa sebarang manfaat kepada rakyat dan negara.

Kita berharap bagi RMKe-12 ini, nilaian sebanyak RM415 bilion dapat dibelanjakan dengan tata kelola yang baik.

Maka dengan ini, saya mohon menyokong.

Sekian terima kasih.


Timbalan Yang di-Pertua: Terima kasih Yang Berhormat.

Sekarang saya ingin menjemput Yang Berhormat Datuk Dr. Azhar bin Ahmad untuk bahas.

4.57 ptg.

Datuk Dr. Azhar bin Ahmad: Assalamualaikum warahmatullahi wabarakatuh.

Salam sejahtera dan salam Malaysia Madani.

DN 21.9.2023 108 Aman Malaysia rakyat sejahtera, rakyat sepakat tanda berpadu; Pelbagai kaum wajah negara, Kerajaan Madani tujuannya satu.
Tuan Yang di-Pertua, pertamanya terima kasih kerana beri ruang dan peluang kepada saya untuk berbahas nombor tiga yang terakhir.

Sepatutnya pagi tadi tetapi saya ke hospital kerana ada janji temu dengan doktor.

RMKe-12 telah diperkatakan dalam Dewan Rakyat dan Dewan Negara.

Rancangan Malaysia ini sebenarnya telah dilaksanakan mulai tahun 1963, hampir 60 tahun yang lalu Rancangan Malaysia yang telah dibuat.

Sampai pada tahun 2023 ini sebanyak 12 kali sudah Rancangan Malaysia.
Kalau kita sebut rancangan, rancangan ini rancangan dan merancang.

Tujuannya tidak lain tidak bukan hendak rancang kebaikan dan kesejahteraan kepada rakyat dan negara.

Itu tujuan yang pertama, tidak ada tujuan lain.

Mana ada kerajaan yang merancang untuk keburukan kerajaan.
Mesti merancang itu asasnya iaitu merancang untuk kebaikan sebuah negara, memberi kebahagiaan kepada rakyat, sejahterakan rakyat kerana menjadi pemimpin ini Tuan Yang di-Pertua, nombor satu ialah pemimpin ini yang boleh menyejahterakan orang yang dipimpin.

Kalau tidak menyejahterakan orang yang dipimpin, itu bukan pemimpin, itu perosak.

Jadi, 1963-2023 sudah 12 rancangan yang telah dirancang oleh kerajaan.

Ada rancangan yang berjaya, ada juga rancangan yang gagal.
Sebelum itu saya ucap tahniah dulu kepada sahabat saya dari Melaka, Yang Berhormat Datuk Haji Mustafa bin Musa dan Yang Berhormat Tuan Nik Mohamad Abduh bin Nik Abdul Aziz dari Kelantan kerana telah dilantik sebagai Ahli Dewan Negara yang baharu... [Tepuk] Rancangan ada yang jadi, ada yang tidak jadi.

Yang tidak jadi rancangan itu, kenapakah ia tidak terjadi?

■ 1700 Ada justifikasinya.


Kenapa rancangan yang baik, kerajaan rancang ini dari zaman Tuanku Abdul Rahman Putra Al-Haj sampai PMX kita ini, ada yang berjaya, ada yang tidak berjaya.

Yang berjaya, alhamdulillah.

Yang tidak berjaya inilah patut kita bahaskan kenapa ia tidak berjaya.

Ada ketirisan.

Di sana ada ketirisan tata kelola yang tidak cermat.

Ada unsur- unsur yang tidak baik, rasuah umpamanya.

Ketirisan, rasuah, sabotaj.

Akan tetapi yang lebih malang Tuan Yang di-Pertua, red tape.
Melengah-lengahkan.

Kebanyakan projek kerajaan sama ada di Semenanjung atau Sabah dan Sarawak, kadang-kadang peruntukan telah diumumkan, diluluskan, tetapi 2019 diumumkan sampai hari ini air masih lagi gagal disalurkan.

Di manakah silapnya?

Rancangan sudah baik, saya sebut tadi.


Peruntukan disebut dalam Dewan Rakyat berbilion-bilion tetapi sampai hari ini saya tengok dalam TV lah, tengok di Sabah, orang Sabah berduyun-duyun, “Yang buta datang DN 21.9.2023 109 meraba, yang bisu pun datang, yang pekak pun datang”.

Itu umpamanya.

Sayang pada Seri Paduka Baginda Yang di-Pertuan Agong kerana melihat Seri Paduka Baginda Yang di- Pertuan Agong itu jauh ke Sabah dan Sarawak.
Kalau sebelum ini hanya ceremonial tetapi kali ini mendekati rakyat yang menangis, yang menunggu sampai malam.

Saya difahamkan di Sarawak tunggu sampai malam.

Surat beratus-ratus bagi pada Seri Paduka Baginda Yang di-Pertuan Agong.

Pak Agonglah, abang Agonglah, tidak kisah.

Akan tetapi, sebenar itulah hasrat rakyat di semua rakyat hendak mengharapkan infrastruktur itu berjalan mengikut apa yang telah diputuskan oleh Dewan Rakyat.

Itu contoh-contoh kegagalan.


Tiris, tata kelola tidak betul, akhirnya lambat.

Tuan Yang di-Pertua, pernah menjadi Timbalan Menteri.

Tentu tahu hal ini.

Ada yang berjaya, tahniah jalan yang berjaya, masjidnya okey, peruntukan baik semua.

Rancangan- rancangan ini terlibat pada beberapa pillars, segmen-segmennya.

Kebajikan umpamanya.

Sekolah umpamanya.

Saya hendak beritahu kepada Menteri Pendidikan.

Jurang di antara bandar, luar bandar dan pendalaman berbeza.
Anak orang kampung macam sayalah, sekolah di Pengkalan Baharu, sekolah di Pantai Remis, sekolah di luar bandar.

Tuan Yang di-Pertua, masa musim COVID-19 anak-anak kita ini bawa komputer merata-rata tempat untuk mendapatkan akses internet.

Mana bisa anak sekolah di bandar dengan di kampung hendak disamakan.

Justeru itu, saya minta kita mesti ada satu sinergi.

Maksudnya kerjasama di antara semua department, semua kementerian untuk memperkasakan internet di luar bandar.
Negeri Sabah, Sarawak lagilah teruk, pendalaman.

Jadi, kalau hendak jadi bangsa yang hebat, kita bercakap soal bangsa yang hebat.

Bangsa yang hebat bangsa yang kena ada ilmu.

Tidak ada cara yang lain.

Bangsa yang hebat untuk keluar daripada garis kemiskinan, untuk keluar daripada papa kedana, mesti bangsa itu ada ilmu.

Sama ada bangsa mana pun tidak kira nilai-nilai universalnya begitu.

Orang India, Melayu, Cina, kita ada nilai-nilai universal.

Nilai ilmu, nilai kasih-sayang, nilai silaturahmi.


Kalau tidak ada ilmu, bangsa kita akan ketinggalan.

Mana orang hendak hormat bangsa kita kalau kita bangsa yang tidak berilmu.

Jadi, Tuan Yang di-Pertua, melalui Kementerian Pendidikan fokuslah benda-benda yang hendak difokuskan.

Fokusnya untuk pembangunan kali ini, tumpukan kepada kemajuan internet.

Tuan Yang di-Pertua, lagi satu saya hendak sentuh tentang Kementerian Pendidikan.

Banyak kuarters dibina zaman Dato’ Seri Najib Tun Razak.
Kuarters-kuarters kerajaan banyak sangat dibina.

Bukan setakat kuarters kerajaan untuk guru-guru, malahan pada zaman beliau terdapat kuarters-kuarters navy, tentera banyak dibina.

Akan tetapi malangnya, ada beberapa buah kuarters saya tidak sentuh semua, saya sentuh sikit sahaja kuarters kerajaan.
DN 21.9.2023 110 Di kawasan Kerian umpamanya, di kawasan Manjong umpamanya, di kawasan Tambun umpamanya ada kuarters sampai pokok itu pun ada dalam kuarters di atas bumbung, rosak dan mata saya lihat sakit kerana belanja rakyat, duit rakyat dikeluarkan berbilion-bilion tetapi kuarters itu hanya jadi “gajah putih di depan mata”.

Kena ambil tindakan.

Kalau tidak mahu ambil tindakan, kementerian kena ada satu mekanisme baharu.

Bagi rakyat sewa pun tidak boleh.


Hendak bagi orang lain sewa pun tidak boleh kerana terikat dengan peraturan-peraturan kolot.

Kadang-kadang peraturan ini tahun 1957, peraturan- peraturan zaman merdeka masih digunakan oleh PBT.

Itu yang sebut red tape tadi, saya mula.

Susah.

Itu tidak kena, ini tidak kena.

Akhirnya biar begitu sahaja.

Akhirnya siapa yang duduk, yang duduk dalam itu merupakan doktor-doktor pelatih dari kampung-kampung.
Ya, doktor pelatih sendiri yang cucuk sendiri di tempat saya, Tuan Yang di-Pertua.

Penagih-penagih dan sebagainya.

Ini rugi.

Kena ada satu kaedah yang baharu.

Metode yang baharu.

Bagaimana boleh kita jadikan kuarters ini kepada jabatan lain yang perlukan rumah tetapi kita tidak bagi.

Ada orang kampung yang mampu, tidak bagi juga.

Akhirnya biar begitu sahaja, sampai masa rugi reput, akhirnya siapa yang rugi?

Itu duit rakyat kita.

Itu contoh- contoh kegagalan.


Contoh-contoh cemerlang banyak, tidak payah kita sebut tetapi rancangan yang sebut tadi ialah rancangan untuk kebaikan, menyejahterakan rakyat.

Tuan Yang di-Pertua, KDN kenapa tidak boleh ambil tindakan?

Saya pun hairan.

Saya sangat hairan.

Saya sangat hairan.

Berkali-kali saya sangat hairan.

Saya tidak mahu cerita fokusnya yang besar-besar, di Kuala Lumpur sampai ada operasi.

Masa operasi leakage, maklumat dekat pendatang, lari, tidak jumpa.
Begitu juga dengan token-token dadah dan sebagainya.

Rush tahu, bagi laporan, esok hilang.

Kenapakah ini terjadi?

“Harapkan pegar, pegar makan padi”.

Kalau kesungguhan, kesepaduan semua angkatan tentera kita, polis kita, JPAM, semua sekali, mana mungkin, Tuan Yang di-Pertua.

Memang pantai kita besar.

Pantai kita melebar, pantai barat, pantai timur, laut kita besar.

Betul.

Itu benar.

Itu cerita lama sudah tetapi kita kena ada alat yang sophisticated untuk sistem monitoring.
Kenapakah ini tidak diberi keutamaan?

Jadi KDN dan Kementerian Pertahanan, lihat isu ini.

Okey, kalau pendatang datang sini ada pasport kerja permit, tidak ada masalah.

Ini kerana kita boleh monitor kerana itu juga kita kena akui pembangunan negara kita ini juga, kita kena terima kasih juga kepada orang lain yang bekerja di negara kita.

Ini kerana rakyat kita pun bukan mahu hendak kerja-kerja kontrak ini.

Rakat kita bukan mahu sangat kerja-kerja sawit ini.
Ini kenyataan sehinggakan Sime Darby Plantation Berhad rugi bilion-bilion.

Buah yang jatuh itu pun tidak dikutip.

Rugi kepada negara.

Akan tetapi yang kita bicaranya soal sekarang yang masuk tidak balik, semua ada.

Nepal ada, China ada, semua ini ke mana?

DN 21.9.2023 111 Kelmarin, diisytiharkan operasi besar-besaran.

Alhamdulillah.

Ini yang kawan-kawan kita sebut.

Jadi DBKL, lesen orang kita bagi orang lain berniaga.

Ini semua dibanteras tanpa ada kompromi seperti mana negara jiran kita.
Ya, kita bab yang negara jiran kita terbaik.

Tangkap hantar terus tetapi kita banyak sangat red tape kah, banyak sangat toleransi kita Tuan Yang di-Pertua, akhirnya satu hari nanti, orang asing sudah berani herdik kita.

Orang asing sudah berani pukul polis kita.

Ini terjadi.

Orang asing sudah berani pukul imigresen kita.

Apakah benda seperti ini kita hendak biarkan terus berlaku?

Ayuh KDN, sila ambil tindakan.

Tuan Abun Sui Anyit: Mohon mencelah sedikit Yang Berhormat Senator.

Boleh?
Boleh?

Datuk Dr. Azhar bin Ahmad: Silakan, tetapi masa... Tuan Abun Sui Anyit: Saya tertarik dengan perbincangan ataupun isu yang Yang Berhormat nyatakan tentang pendatang asing ini.

Ini turut berlaku bukan sahaja di Kuala Lumpur ya, Yang Berhormat semua.

Bahkan sekarang pendatang asing ini juga sampai ke pedalaman di Hulu Rajang.

Mereka mula-mula bawa barang, jual barang berjalan kaki mungkin tidak jauh.

Oleh sebab jauh, guna basikal.

Selepas itu guna motosikal.


■1710 Selepas itu naik lagi guna kereta Proton Saga yang sudah kira lamalah.

Mungkin tidak ada lesen mungkin tidak ada road tax.

Seterusnya berkedai, akhirnya memiliki kedai.

Jadi, ini sangat berleluasa bukan di bandar-bandar malah di luar bandar.

Ini telah menjejaskan peluang-peluang kita juga di luar bandar.

Jadi, adakah Yang Berhormat Senator ingin bertanya berkaitan perkara ini kerana ia bukan sahaja di bandar tetapi di luar bandar juga.
Ini sangat menyinggung perasaan penduduk di luar bandar juga.

Timbalan Yang di-Pertua: Terima kasih.

Datuk Dr. Azhar bin Ahmad: Tuan Yang di-Pertua, sebenarnya semua yang dikatakan oleh sahabat kita di sebelah sana itu semua sudah ada undang-undang.

Semua itu sudah ada dalam kanun-kanun nya cuma penguat kuasa hendak laksana ataupun tidak laksana.

Kebarangkalian kita tidak cukup anggota.

Itu alasan yang standard.

Tidak cukup penguat kuasa.


Betul, bukan setakat di Sarawak sahaja, di kawasan saya di Pantai Remis, di Pengkalan Baharu pun ada pendatang asing yang datang bukan setakat itu duduk dalam kampung kita.

Kadang-kadang Tuan Yang di-Pertua kita repot pun tidak jalan.

Jadi, benda- benda inilah kita bangkitkan supaya rakyat kita, rakyat didahulukan, kera di hutan jangan disusukan.

Susukan dahulu rakyat kita.

Amat berharap Kerajaan Madani ada sembilan principles ia, dengan izin.
Laksanakanlah semua yang dihasratkan, yang dicita-citakan oleh Kerajaan Madani ini.

Kalau sebut Madani pun tidak payah kita hendak ulas memang terbaik, memang terbaik sudah.

Jadi, dalam masa sembilan bulan, 10 bulan tidak nampak lagilah kerana kecelaruan political DN 21.9.2023 112 stability kita nampak.

Kita tengok kelmarinlah dalam Dewan Rakyat pun sakan.

Sakan, sakan.

Jadi, semua itu kita kerana kita bertindak bukan atas diri kita.

Kita bertindak atas nation, atas satu konsep yang sangat besar.
Tuan Yang di-Pertua, ketiga ialah hubungan luar.

Hubungan luar kena pulihkan semula.

Alhamdulillah kita mempunyai Yang Berhormat Menteri Luar kita yang bagus yang saya dimaklumkan sentiasa tidak ada dalam negara, berada di luar negara.

Itulah tujuannya Foreign Minister.

Foreign Minister bukan boleh duduk dalam negara.

Dia kena selalu berada di luar negara untuk memulihkan hubungan diplomatik dengan Malaysia.

Tidak payah cakap banyak dalam negara, cakap banyak di luar negara.
Akan tetapi, Alhamdulillah ciri-ciri dia ada kepada Yang Berhormat Datuk Seri Diraja Dr. Zambry bin Abd Kadir Yang Berhormat Menteri Luar kita yang kini sedang berada di US menunggu Yang Amat Berhormat Perdana Menteri akan sampai kalau tidak salah, esok ya?...

Datuk Seri Dr. Mujahid bin Yusof: [Bercakap tanpa menggunakan pembesar suara] [Ketawa] Datuk Dr. Azhar bin Ahmad: Alhamdulillah.

Hari ini bukan pasal kerana Yang Berhormat Menteri Luar yang bagus- kita tidak mahu kata siapa-siapalah.
Tidak baik mengata yang lepas, tidak boleh.

Kita mesti look forward kerana Tuan Yang di-Pertua, semalam itu sudah sejarah.

Ada tiga prinsip dalam kehidupan kita ini.

Semalam sudah jadi sejarah, hanya kita boleh kenang.

Kalau kita hendak tengok sejarah 1101, 1702, 1511, 1874 itu banyak sangat sejarah yang kita boleh ceritakan kepada nusa dan bangsa tetapi sejarah itu menjadi pedoman kepada kita yang mana baik yang mana buruk.

Cukup.

Hari ini rezeki yakni di hadapan kita jaga baik-baik.
Kalau kita syukur nikmat ini, Tuhan tambah lagi.

Ini depan hari ini.

Esok, yakni ghaib perkara-perkara yang kita tidak ketahui.

Apakah kita ketahui esok hendak jadi apa?

Tidak tahu kan. Jadi, hak kita ialah berikhtiar untuk menjadi lebih baik, negara yang lebih baik.
Alhamdulillah saya dimaklumkan banyak pejabat perwakilan negara telah dibuka semula di Middle East, Asia timur, Amerika Latin supaya apabila pejabat-pejabat perwakilan negara dibuka di luar negara seperti sahabat kita dari wilayah tersebut.

Satu buah pejabat perwakilan pelancongan.

Ia membawa apabila Yang Berhormat Menteri Luar Negeri kita ini memainkan peranan yang dahsyat, tentulah ada foreign investor.

Pelabur asing yang akan masuk bila ada kepercayaan, bila orang tahu Malaysia good, Malaysia terbaik.
Semua orang datang tabuh duit di sini tetapi kalau hendak datang rumah kita berantakan suami dan isteri, siapakah hendak buh duit rumah kita?

Berantakan di negara kita siapa berani hendak bubuh duit hendak melabur di negara kita?

Lebih baik pergi Vietnam, lebih baik pergi Indonesia, lebih baik pergi Cambodia, lebih baik pergi negeri-negeri yang kosnya rendah, red tape nya tidak ada, tanahnya nominal, baik pergi sana.
DN 21.9.2023 113 Akan tetapi, kalau Yang Berhormat Menteri Luar Negeri terbaik buka pejabat perwakilan dari seluruh negara, biliteral hubungan diplomatik baik, hubungan agama baik, hubungan presiden semua baik, pelancong banyak masuk.

Apabila pelancong banyak masuk ekonomi akan cantik.

Semua ini maksudnya peranan-peranan hubungan luar negara untuk menyumbang ekonomi dua buah negara.

Akhirnya Tuan Yang di-Pertua, bergantung juga kepada kestabilan politik negara.

Kestabilan politik negara ibarat anchor.


Kapal di laut kalau tidak ada anchor nya, sauhnya kuat kapal ini akan goyang.

Kestabilan ini sangat penting kestabilan politik.

Ayuh ahli politik.

Berbeza pendapat itu terbaik.

Kena ada beza pendapat.

Kalau tidak beza pendapat dia akan menjadi diktator.

Akan tetapi, berbeza pendapat, jangan lupa adab dan budaya.

Adab dan budaya kita.

Kita kata kita hendak menjadi Dewan Negara yang first class, konon.

Kita hendak jadi Dewan Rakyat yang first class.


Akan tetapi first class macam mana ini?

Saya keliru sebenarnya.

Saya pun keliru.

Kata Profesor Hamka, benci jangan sampai ke tanah, sayang jangan sampai ke langit.

Kita kena sederhana tetapi kalau kita melihat politik di Malaysia ini hari ini pilihan raya, hari ini kita menang sudah, esok start ceramah balik.

Esok sahaja start ceramah balik.

Tidak, ini saya tidak tuju mana-mana kelompok.

Ini sudah menjadi satu common, satu yang biasa di negara kita.
Bukan kita hendak bangunkan rakyat dan negara.

Kita bercakap, kita buat live sesiapa sahaja menunjukkan kebencian kepada kerajaan.

Mana-mana kerajaan sekali pun.

Ayuhlah.

Akan tetapi, Senat kita first class.

Kita tidak ada seperti itu.

Kita tidak ada seperti itu, kita first class... [Tepuk] Kita tidak ada seperti itu.

Jadi, semalam- kelmarin kita tengok anak- anak sekolah kaget terkejut.

Jadi, saya tidak mahu sebut begitu kerana bila bercakap hal orang lain itu, melemahkan integriti kita.
Jadi, kita bercakap, kita faham.

Bukanlah hidup ita ini semata-mata politik tetapi kata Socrates, politik ini bagaimana menguruskan sebuah kehidupan yakni tujuh petala langit tujuh petala pun macam mana kita hendak urus tadbir negara ini.

Itu sahaja.

Setelah diberi amanah jalankan, buatlah kerja.

Sama ada Ahli Parlimen Pembangkang atau kerajaan kita buat kerja masing-masing.

Itu yang terbaik.

Bagi peluang kepada Yang Amat Berhormat Dato’ Seri Anwar bin Ibrahim buat kerja dia.
Sampai masa, empat tahun setengah lagi rakyat akan tentukan dia... [Tepuk] Rakyat akan tentukan dia sama ada sustain atau tidak sustain, dengan izin.

Bagi chance.

Ini baru lapan bulan, sembilan bulan.

Timbalan Yang di-Pertua: Yang Berhormat Senator, sekarang ini kena bagi peluang kepada Ahli Yang Berhormat Senator yang lain untuk berbahas juga... [Ketawa] Bagi peluang kepada... [Ketawa] Datuk Dr. Azhar bin Ahmad: Ya, tetapi dia ambil masa saya tadi.

Sedikit sahaja lagi saya hendak berhenti sudah.

okey.
okey.

Itulah natijahnya kecemerlangan kita ialah bagaimana menguruskan kestabilan politik itulah lambang besar wajah Malaysia.

DN 21.9.2023 114 Hendak berhenti sudah ini.

Wajah Malaysia ada tiga- wajah, empat- wajah, atau lima- wajah.

Wajah Malaysia wajah Melayu, wajah Malaysia wajah Tiong Hua, wajah Malaysia wajah India, wajah Malaysia wajah Iban, Kadazan.

Itulah wajah Malaysia.

Itulah wajah-wajah yang terbentuknya Persekutuan Tanah Melayu dan akhirnya nama Malaysia 16 September.
Itu dia, itu yang terbentuk... [Tepuk] ■1720 Akhirnya, yang ini sangat perlu.

Senator angkat sumpah, dalam taklimat kita ada RM300,000... [Dewan ketawa] Ini poin yang kena stressed, kena bold.

Peruntukan RM300,000, ada kawan-kawan tidak sempat pakai, tidak boleh pakai.

Saya ada lagi RM78,000.

Tiba-tiba tidak boleh pakai.

Ini yang saya hairan.

Kementerian Kewangan kenapa ini terjadi?

Kalau hendak Senat efisien, kalau hendak Senat-Senat bertaraf dunia, kalau mahu kami- semua ini hebat, memang hebat.
Senator memang hebat.

tetapi kalau suruh masuk hutan, tetapi pistol tidak diberi, kita hendak hadap dengan harimau, macam-macam.

Adil atau tidak adil kepada Ahli Senator yang tidak diberikan peruntukan... [Tepuk] Jadi, bukan setakat itu.

Senat di Amerika, kita jauhlah beza kalau dikatakan Senat, kan?

Akan tetapi tolonglah.

Saya amat yakin dan optimistik bahawa Yang Amat Berhormat Perdana Menteri, kalau dia tahu kes ini, esok dia confirm luluskan untuk kita.
Confirm... [Tepuk] Sambil-sambil itu, tambahlah sikit RM300,000 lagi... [Dewan ketawa] Tidak salah.

Bukannya duit ini masuk poket.

Tidak salah.

Duit ini semua untuk rakyat.

Semua untuk rakyat... [Tepuk] Tidak ada sedikit pun guna peribadi.

Kalau setakat duit beras, kita- semua sudah cukup dah kat rumah kita... Timbalan Yang di-Pertua: Ada lagi?

Datuk Dr. Haji Azhar bin Ahmad: Last, please... [Dewan ketawa] Timbalan Yang di-Pertua: Tadi kata last.
Ni sudah second last... [Ketawa] Seorang Ahli: [Bercakap tanpa menggunakan pembesar suara] Datuk Dr. Haji Azhar bin Ahmad: Last, sekali.

Kecelaruan komunikasi- crystal communication.

Komunikasi mesti jelas.

Hari ini rakyat tidak jelas.

Bila rakyat tidak jelas, Tuan Yang di-Pertua, mereka meracau macam-macam.

Jadi, Menteri pun come on-lah, janganlah dok merapu.

Crystal communication, cakap jelas rakyat akan faham.
Itu menyebabkan rakyat kadang-kadang tidak suka kepada kita disebabkan tidak amalkan kristal komunikasi.

Jadi, jentera komunikasi kerajaan mesti turun sampai ke akar umbi.

Cerita Kerajaan Madani ini macam ini, macam ini.

Soal rakyat terima atau tidak terima, itu nombor dua tetapi penjelasan tentang Kerajaan Madani ini mesti jelas.

Cara yang mudah, bahasa yang mudah, tidak perlu menggunakan perkataan-perkataan yang bombastik.
DN 21.9.2023 115 Tegak rumah kerana sendi, sendi rumah rosak, rumah binasa, Kaya, hebat bangsa kerana budi, budi rosak negara binasa.

Saya mohon menyokong.

Terima kasih... [Tepuk] Timbalan Yang di-Pertua: Terima kasih.

Patutlah tadi Yang Berhormat minta beri Yang Amat Berhormat Perdana Menteri masa.
Rupanya hendak minta peruntukan... [Ketawa] Untunglah Menteri Luar dipuji sampai ke langit... [Ketawa] Sekarang ini saya ingin menjemput wakil yang baharu dari Kelantan untuk memberikan ucapan pertamanya di dalam Dewan.

Saya jemput Yang Berhormat Tuan Nik Mohamad Abduh bin Nik Abdul Aziz.

5.22 ptg.

Tuan Nik Mohamad Abduh bin Nik Abdul Aziz: Terima kasih Tuan Yang di-Pertua.

Saya asyik dengar Datuk Dr. Azhar tadi.

Terima kasih.
Terima kasih.

Bismillahi Rahmani Rahim... [Membaca sepotong doa] Tuan Yang di-Pertua, pertama kali saya ingin mengucapkan banyak-banyak terima kasih atas peluang yang diberikan untuk saya sebagai Ahli Dewan Negara yang baharu ini untuk turut membahaskan pembentangan Kajian Separuh Penggal, Rancangan Malaysia Ke-12 kali ini.
Saya mohon untuk mengambil kemuliaan Dewan ini dengan membaca dua potong ayat Al-Quran... [Membaca dua potong ayat Al-Quran] Surah Adz-Dzaariyaat, ayat 22-23 yang bermaksud, “Dan di langit itu lah rezeki kamu dan juga apa yang Allah Taala janjikan kepada kamu daripada perkara baik dan buruk.

Dan demi Allah Tuhan langit dan bumi, sesungguhnya (apa yang Allah sebut itu) sesuatu yang benar.
Sebagaimana benarnya ucapan-ucapan kamu pada setiap masa.” Dalam tafsiran mudahnya, Allah SWT dalam ayat ini memberitahu kita bahawa kamu wahai hamba Ku, manusia hidup di dunia tetapi rezeki kamu dan segala takdir kamu adalah dari langit.

Maka, pandang-pandanglah langit ketika kamu hidup di dunia ini.
Demi Tuhan kamu, Allah Taala bersumpah dengan Dia sendiri, sesungguhnya apa yang Allah Taala menyebut dalam Al-Quran itu sesuatu yang benar, sebagaimana kamu yakin dengan suara-suara kamu ucapkan di dunia ini.

Oleh sebab Tuan Yang di-Pertua, saya sebagai orang baharu, saya hendak memuliakan Dewan ini dengan tidak cakap banyaklah- hari ini menghormati sahabat-sahabat yang fikir saya tengah berkenalan untuk kenal, dan saya rasa gembira untuk berada di dalam Dewan yang penuh mulia ini.
Kebetulan di sebelah saya ini kakanda saya bersama di Dewan Rakyat dulu.

Dia banyak bantu dan dia sebut semalam, sini tidak perlu takut... [Dewan ketawa] Harmoni, tidak DN 21.9.2023 116 ada suara tinggi-tinggi, tidak ada yang pelik-peliklah.

Saya rasa kena dengan jiwa saya, so, saya amat menghormati Dewan ini, insya-Allah.

Saya hendak sebut beberapa perkaralah.


Pertama, ucapan terima kasih saya kepada Tuan Yang di-Pertua Dewan Negara yang telah mengetuai upacara angkat sumpah saya dua hari lepas sebagai Ahli Dewan Negara.

Begitu juga dengan sahabat-sahabat Yang Berhormat Senator di Dewan yang mulia ini, saya ucapkan terima kasih kerana menerima saya sebagai Ahli yang paling baharu.
Insya-Allah, saya akan berusaha untuk memikul amanah dan tanggungjawab ini dengan baik dan memberikan pandangan dan cadangan yang terbaik di Dewan yang mulia ini demi kebaikan negara dan rakyat, insya-Allah.

Saya juga amat sedar bahawa Dewan Negara ini adalah lebih tinggi kedudukannya dari sudut Perlembagaan berbanding Dewan Rakyat yang pernah saya menjadi ahlinya selama Dua Penggal.

Justeru, tanggungjawab saya di sini pastinya lebih besar dan lebih bermakna.
Maka, saya berharap semoga pengalaman hampir 10 tahun saya sebagai Ahli Parlimen sebelum ini, Ahli Parlimen Pasir Mas dan Ahli Parlimen Bachok dapat saya gunakan sebaiknya dalam menunaikan tanggungjawab baharu saya ini sebagai Ahli Dewan Negara ini, insya-Allah.

Tuan Yang di-Pertua, sebagai satu coretan ataupun ucapan, pengalaman ringkas saya berada di Dewan Rakyat.

Kita banyak berbincang mengenai negara sepenuhnya, kita bercakap mengenai negara.
Cuma, yang paling banyak kita bercakap ialah soal wang, duitlah.

Tajuk-tajuk perbahasan Parlimen pun meluluskan bajet tahunan, meluluskan bajet tambahan yang kita bahas hari ini pun soal RMKe-12 berkaitan dengan wang, ekonomi.

Ya, benar, tapi satu perkara yang mungkin ramai antara kita sebagai penggubal undang-undang ini kita lupa bahawa wang ini sebenarnya dia menjadi hantu apabila kita terlalu banyak bercakap.

Nanti saya akan sebut hadis Nabi SAW.


Maksudnya walaupun kita ada matlamat dalam membina negara, tetapi kalau masa kita menuju matlamat itu, kita sentiasa bercakap soal wang, akhir sekali matlamat itu hilang.

Disebabkan itulah perbahasan di Dewan Rakyat pada pandangan saya, jadi panas, kadang-kadang panas tidak tentu fasal ini kerana kita terlalu tumpu kepada alat bukan pada matlamat untuk yang kita hendak capai bersama.
■1730 Matlamat yang telah kita buat ini cantik, sebagai mana Yang Berhormat Senator Datuk Dr. Haji Azhar sebut tadi.

Matlamat sudah cantik, elok tetapi kadang-kadang kita gagal untuk sampai ke matlamat tersebut dan kita tidak tahu di mana kegagalan kita, sebab kegagalan kita.

Saya hendak ringkaskan kerana saya janji hendak cakap pendek tadi.

Dalam dunia ini, orang yang paling berjaya membina negara tak ada lain, kecuali Rasulullah SAW.

Nabi Sulaiman dia berjaya, tetapi Nabi Sulaiman dia pelik sedikit.
Allah Taala kurnia, dia tidak boleh hendak tiru sebab Allah kurnia dia yang pelik-pelik.

Boleh menguasai jin, DN 21.9.2023 117 binatang-binatang.

So, kita tidak boleh hendak tiru dia sebab Allah Taala bagi dia yang pelik.

Begitu juga dengan tokoh besar seperti Iskandar Zulkarnain.

Dia tak ada benda pelik tetapi dia diberi kekuatan yang banyak... [Bercakap dalam bahasa Arab] Kecuali Rasulullah SAW.
Baginda membina dalam masa 10 tahun, dan selepas 10 tahun Baginda meninggalkan kita tetapi kesannya iaitu umatnya berjaya membina satu peradaban yang dunia tidak boleh hendak lupa, bahkan dunia hari ini pun terpaksa mengakui, mereka menumpang peradaban yang telah dicetuskan oleh anak buah atau pun umat Rasulullah SAW.

Bagaimana Baginda membina, kita- semua tahu.

Rasulullah membina negara Madinah bukan dengan wang.

Dia datang kosong.

Dia muhajirin dan kiri kanan dia ialah muhajirin yang miskin.
Dia datang dari Mekah tanpa wang, dan Kota Madinah masa itu pun bukan kota ekonomi.

Ada kekayaan tokoh-tokoh dia tetapi kemiskinan itu ialah wajah Kota Madinah.

Apakah yang Nabi Muhammad SAW buat?

Pertama, Rasulullah cari masjid.

Bina masjid untuk membina manusia.


Esoknya beberapa hari kemudian, Nabi memulakan gerakan membina ekonomi iaitu Nabi pisahkan pasar Yahudi dari pasar orang Mukmin supaya berlaku mencari rezeki yang halal, supaya penipuan cara ekonomi Yahudi itu tidak mempengaruhi bagaimana Rasulullah SAW untuk membina negara Madinah ini- dua perkara.

Pertama, memberi ilmu kepada masyarakat Madinah, dan yang kedua ialah mengajar orang Madinah atau pun umat dia untuk mencari rezeki yang betul.
Maka, Nabi bergerak dalam keadaan susah tetapi dalam tempoh yang sekejap sahaja, Rasulullah SAW berjaya membina sebuah tamadun.

Ini saya hendak sebut bahawa kita hari ini, dunia hari ini- cuba kita perhatikan dunia hari ini.

Negara-negara miskin, masalah mereka ialah mereka tak tahu hendak cari wang.

Biasa kita tahu.

Negara miskin, dia hendak cari wang payah.

Begini, begini tidak berjaya.

Halangan dia.

Cuma yang pelik lagi ialah negara-negara maju.


Negara maju ini masalah mereka ialah mereka tidak reti nak guna wang.

Mereka tidak reti nak guna wang.

Akhir sekali, kefakiran menghancurkan negara dan kekayaan juga menghancurkan negara.

Itu masalah.

Negara kita Malaysia ini, negara miskin pun bukan.

Negara kaya pun bukan.

Akhirnya masalah kita ini dua iaitu hendak cari wang pun kita berbalah dan hendak guna wang pun kita berbalah.

Sebab itulah bising di Dewan sebelah itu.

Itu isu dia.
Itu isu dia.

Saya tidak sebut.

Saya bergurau sahaja.

Saya hormat Dewan sebelah itu yang banyak memberi pengalaman kepada saya lah.

Tuan Yang di-Pertua, saya baca hadis Rasulullah SAW.

Ini berkait dengan bagaimana Nabi membina ekonomi dan membina negara.

Nabi sebut ini di Masjid Madinah selepas solat Subuh, diketahui bahawa ada seorang peniaga.

Saya lupa- seorang sahabat besar.

Dia balik daripada perniagaan dia.


Kemudian, orang Madinah yang miskin ini dia suka lah- orang kaya balik, sebab dia tahu ada bahagian dia- zakat, derma dan sebagainya.

Jadi, sebaik sahaja DN 21.9.2023 118 Nabi SAW bagi salam, bising sudah dekat belakang.

Bising kerana apa?

Ini kerana hendak cepat-cepat keluar.

Rasulullah tahu dan Rasulullah berpaling, orang Ansar bagi isyarat.

Nabi bersabda, ha ini ucapan Rasulullah.

Nabi bersabda apa?...

[Membaca sepotong hadis] Ini hadis sahih.


Riwayat al-Bukhari Muslim.

Apabila Nabi tengok, Nabi senyum, Nabi kata, “Bergembiralah kerana tadi orang kaya datang dan berharaplah apa yang kamu hendak harapkan, semoga kamu dapat bahagian kamu nanti.

Demi Allah, kata Nabi, bukanlah kefakiran yang aku takut ke atas kamu...” Ini sahabat.

Tengah fakir miskin ini tetapi Nabi sudah bersabda, memang fakir ini bahaya.

Miskin ini bahaya tetapi aku tidak takut itu.

Ini kerana apa?
Ini kerana apa?

Optimis Rasulullah bahawa itu akan selesai.

Aku tahu itu akan selesai tetapi aku takut pada kamu ialah cerita depan hari.

Nabi bersabda... [Membaca sepotong hadis] “Aku takut satu masa dunia ini dibuka ke atas kamu, sebagaimana dunia ini, harta ini dibuka kepada umat-umat terdahulu.

Menjadi kaya-raya.

Besar sebagaimana kita tahu sejarah manusia.

Akhirnya kamu tamak, berebut- rebut dengan harta yang telah dibuka ini, sebagaimana umat dahulu berebut-rebut mengejar kekayaan dan harta.
Akhir sekali, harta ini menghancurkan kamu, sebagaimana harta inilah yang telah menghancurkan umat-umat terdahulu.” Dalam hadis ini Nabi hendak sebut dua.

Kefakiran memang menyusahkan dan menghancurkan kita tetapi kekayaan juga menghancurkan kita.

Ertinya Nabi mengajar kita supaya macam Yang Berhormat Senator Datuk Dr. Haji Azhar sebut tadi, supaya kita berada sederhana.

Jangan kita terlalu melampau dalam- malah hendak cari sumber negara, sumber ekonomi negara.
Begitu juga untuk masa kita membelanjakannya.

Jadi, dua perkara yang perlu kita sebut iaitu saya tertarik dengan- saya ulang apa yang Dr. Azhar sebut, bahawa kalau kita bina rakyat dan negara ini dengan harta, kita tak akan berjaya tetapi apabila kita bina rakyat dan negara ini dengan ilmu, kita akan berjaya.

Untuk memudahkan rakyat, kepada ilmu itulah kita perlukan wang.

Ini betullah saya percaya.

No money, no talk.

Tak ada harta memang tak boleh bercakap.


Dalam Dewan ini pun kalau tak ada bajet, hendak cakap apa?

Kita perlukan.

Akan tetapi, isunya ialah bagaimana cara kita hendak belanjakan harta untuk berada di tempat yang benar.

Pertama sekali ialah kita kena pastikan rakyat sihat.

Rakyat kena sihat.

Dia boleh makan dengan baik.

Dia kena ada rumah.

Kalau rakyat tidak sihat, mereka tak akan cari ilmu kerana perut lapar.

Perut lapar akan menghalang rakyat daripada fikir soal besar-besar.
Yang dia fikir ialah perut.

Maka, kewajiban kita ialah kita kena sediakan mereka makanan dan juga tempat tinggal yang baik.

Sebab itu lah kita bercakap soal keterjaminan makanan, soal rumah rakyat dan sebagainya.

Itu yang penting.

Kedua ialah bagaimana kita menyediakan.

Tadi Menteri Pendidikan ada?

Tak ada sudah.

Saya bercakap soal pendidikan.

Bagaimana kita menyediakan tempat yang terbaik DN 21.9.2023 119 untuk anak-anak kita mencari ilmu.
Jadi, saya berharap Tuan Yang di-Pertua, di akhir sekali ada beberapa perkara yang saya hendak mohon.

■1740 Pertama sekali, marilah kita sama-sama membesarkan matlamat membina sahsiah insan yang berjaya demi kejayaan negara yang sebenar.

Kedua, ini secara khusus.

Peruntukkan besar wang negara untuk pembangunan pendidikan negara, mestilah digunakan sebaiknya dengan penuh amanah dan tanggungjawab.
Tanpa menjebakkannya ke dalam skandal kewangan yang buruk seperti rasuah dan sebagainya yang pastinya akan merugikan dan mencacatkan proses pembinaan tunjang utama pembinaan negara iaitu bina insan.

Ketiga, memastikan kejayaan matlamat kita untuk mengeluarkan rakyat daripada musibah kefakiran dan kemiskinan tegar.

Kemiskinan melampau adalah antara penghalang utama kejayaan kita membina insan yang berjaya.

Keempat, ini saya sebut, saya dari Kelantan.

Saya masuk sedikit.
Saya masuk sedikit.

Sebagaimana yang saya dengar semalam Menteri Ekonomi membentangkan.

Saya mohon supaya kerajaan terus memberi tumpuan kepada mengembangkan potensi ekonomi Wilayah Sabah dan Sarawak.

Begitu juga negeri-negeri Pantai Timur terutamanya negeri Kelantan, masih lagi terpisah oleh satu buah jurang yang hendak kata terlalu besar, tidak juga.

Akan tetapi jurang yang besar berbanding negeri-negeri lain yang lebih kerana faktor-faktor sejarah dan sebagainya.
Negeri Kelantan dalam beberapa sektor sebagaimana kita tahu mungkin negeri Kelantan boleh berdikari dalam membangunkan beberapa potensi ekonomi.

Akan tetapi kita juga kena akui bahawa banyak potensi ekonomi di negeri Kelantan yang amat memerlukan bantuan dan juga campur tangan daripada Kerajaan Persekutuan.

Oleh sebab tidak ada bantuan dan campur tangan inilah negeri Kelantan berjalan dengan agak perlahan.
Maka, saya berharap beberapa projek besar yang bersifat pemangkin kepada potensi ekonomi Kelantan sama ada yang sedang berjalan seperti Lebuhraya CSR, ECRL dan pembesaran Lapangan Terbang Sultan Ismail ataupun projek-projek yang telah pun diluluskan projeknya dapat berjalan dengan lancar tanpa halangan ataupun penangguhan di tengah jalan oleh kontraktor ataupun oleh pihak kerajaan.
Terima kasih sekali lagi Tuan Yang di-Pertua, saya ucapkan atas masa lumayan yang diberikan untuk saya dalam ucapan sulung saya di Dewan yang penuh mulia ini.

Terima kasih.

Assalamualaikum warahmatullahi wabarakatuh... [Tepuk] Timbalan Yang di-Pertua: Terima kasih Yang Berhormat.

Satu ucapan pertama yang amat menarik, yang mencuit hati saya, yang penuh falsafah dan juga menjadi asas kepada RMKe-12 ini.

How it should be, inilah dia objektif RMKe-12 ini.


Akhirnya untuk memberikan kesejahteraan kepada rakyat dan juga mempertingkatkan nilai-nilai murni dalam negara kita.

Terima kasih sekali lagi... [Tepuk] DN 21.9.2023 120 Sekarang ini saya hendak menjemput orang baharu juga.

Yang Berhormat Datuk Haji Mustafa bin Musa untuk memberikan perbahasan pertama dalam Dewan sebagai wakil dari negeri Melaka.

Silakan.

5.43 ptg.

Datuk Haji Mustafa bin Musa: Bismillahi Rahmani Rahim.
Alhamdulillahi Rabbil 'alamin, wassalatu wassalamu ala asrafil ambiya iwalmursalin, wa'ala alihi wasahbihi ajma'in.

Salam sejahtera, salam Melaka maju jaya, rakyat bahagia, menggamit dunia dan inspirasi “Bijak Laksana Tuah, Berani Laksana Jebat”.

Slogan terbaharu kerajaan negeri... [Tepuk] Terima kasih Tuan Yang di-Pertua atas izin untuk memberi ruang saya menjadi pembahas terakhir Kajian Separuh Penggal, Rancangan Malaysia Ke-12.
Baju kurung baju kebaya, dipakai gadis Tanjung Bidara; Kali pertama di Dewan yang mulia, izinkan Melaka mohon bicara.

Secara rasminya, from the bottom of my heart, dengan izin, saya mengambil kesempatan ini menjunjung kasih Ke Bawah Duli Yang Maha Mulia Seri Paduka Baginda Yang di-Pertuan Agong dan Tuan Yang Terutama Tun dan semoga bertakhta di atas singgahsana dengan sejahtera dan di bawah lembayung yang maha Esa.
Saya juga ingin menitipkan rasa kesyukuran yang tidak terhingga, terima kasih kepada Yang Amat Berhormat Datuk Seri Utama Ab Rauf bin Yusoh, Ketua Menteri Melaka, barisan EXCO dan ADUN Melaka serta tentunya seluruh warga negeri Melaka kerana telah mencalonkan dan memilih saya sebagai wakil Ahli Dewan Undangan Negeri Melaka untuk Ahli Dewan Negara bagi penggal Ogos 2023 hingga Ogos 2026.

Sesungguhnya ini satu amanah yang harus dipikul dengan tertib dan penuh tanggungjawab, insya-Allah.
Saya juga merakamkan ucapan syabas dan tahniah kepada Yang Amat Berhormat Perdana Menteri Dato’ Sri Anwar bin Ibrahim dan seluruh kepimpinan Kerajaan Madani dan Kerajaan Perpaduan kerana telah berjaya membentangkan laporan yang begitu kompetitif untuk rakyat Malaysia.

Akan tetapi apa yang hendak saya katakan lagi sebagai penceramah yang terakhir.

Orang yang datang kenduri di peringkat akhir kadang-kadang untung dan kadang-kadang rugi.
Tuan Yang di-Pertua... Puas saya menanam ubi, nanas juga dicari orang; Puas saya melakar isi, malangnya semua telah disebut orang.

DN 21.9.2023 121 Namun begitu, sebagai seorang guru 30 tahun bergelumang dalam dunia pendidikan.

Tentunya isu terpenting yang ingin saya bicarakan pada hari ini ialah tentang isu pendidikan.

Tempoh 30 tahun bukan jangka masa yang pendek.

Penuh landskap dan warna-warni.

Kita telah melalui pelbagai ranjau dan duri dalam membina sahsiah dan kemenjadian pelajar.
Namun, setelah 66 tahun kita merdeka, masih ada kelompangan yang perlu kita perbetulkan dalam kita memastikan anak pewaris generasi nusa dan bangsa ini akan terus terbina.

Bukan sahaja dengan akademik terpuji tetapi sahsiah dan akhlak yang baik dan boleh kita banggakan.

Tuan Yang di-Pertua, saya berasa kecewa sebagai seorang bekas guru.

Saya kecewa apabila kerajaan mengumumkan penamatan peperiksaan UPSR dan PT3.
Inilah peperiksaan yang mengukir kecemerlangan, yang menjadi kayu ukur kepada tahap pencapaian dan prestasi pelajar.

Apabila pelajar tidak lagi diuji di peringkat sekolah rendah.

Enam tahun mereka diuji dalam peperiksaan berasaskan sekolah, berasaskan bilik darjah, ia tidak pernah melihat wajah-wajah lain yang menilai dia seperti UPSR.

Kalau kita dahulu, UPSR kita berbaris, kita siap baca Yasin di rumah dan balai raya.

Anak-anak hendak ambil UPSR.

Betul kan?

Kemudian, siap cikgu memberi motivasi.


Masuk dewan tengok cikgu lain, soalan lain, yang semak pun orang lain.

Akan tetapi hari ini bila pentaksiran berasaskan sekolah dan pentaksiran berasaskan bilik darjah maka guru yang menilai pelajar itu.

Persaingan sempurna dalam menzahirkan kejayaan tidak akan terserlah, tidak akan terbina dan tidak akan terpupuk di peringkat sekolah rendah.

Bila meniti ke Menengah Rendah, dahulu kita ada SRP.

Kalau saing-saing saya SRP.


Selepas itu ada PT3, ada PMR, macam-macam jenama maksudnya satu.

Akan tetapi sekarang juga telah dihapuskan.

Pelajar sekali lagi tidak diuji.

Tiga tahun di peringkat Menengah Rendah dan pelajar melangkah dengan bergaya tetapi kadang-kadang jiwanya kosong.

Apabila dia melangkah ke Tingkatan 4 dan Tingkatan 5, setelah berusia 17 tahun.

Enam tahun di sekolah rendah dan lima tahun, 11 tahun barulah pelajar itu diuji dalam satu peperiksaan perdana iaitu Sijil Pelajaran Malaysia.
Ini satu culture shock.

Kejutan peperiksaan kerana dia tidak pernah dinilai seperti itu.

Dalam peperiksaan berasaskan sekolah dan bilik darjah yang buat soalan cikgu dia, yang semak pun cikgu dia, yang jaga pun cikgu dia.

Akan tetapi apabila dia berada di Tingkatan 5, dia masuk Dewan, soalan dibuat oleh Lembaga Peperiksaan.

Yang jaga orang lain.

Bukan cikgu dia dan disemak oleh orang lain.

Daripada 30 tahun, 25 tahun saya ialah ketua pemeriksa dan saya menerima bukan pelajar saya.
Akan tetapi saya menerima dari Terengganu, dari Kelantan, seluruh negara.

DN 21.9.2023 122 ■1750 Jadi, ada kelainan.

Kerana persepsi seorang guru, dia juga insan biasa dan kadang- kadang bila pelajar itu terlebih kata atau terguris di hatinya dengan kata-kata pelajar itu, maka akan terhukum jua sedikit dalam peperiksaan.
Apa yang saya maksudkan ialah saya ingin mencadangkan supaya Kementerian Pendidikan, kalaupun tidak bisa mengembalikan peperiksaan itu seperti asalnya, maka wujudkanlah satu mekanisme atau peperiksaan dengan jenama baharu tetapi berwajah sama untuk menilai pelajar sekolah rendah kerana di situlah aliran dia untuk ke MRSM, untuk sekolah berasrama penuh yang tuntas, telus dan benar-benar tidak memihak kepada sesiapa.

Sebab, dia diuji sepenuhnya oleh orang luar.


Bila dia naik ke Tingkatan 3- ini lebih penting, Tuan Yang di-Pertua.

Sebab inilah yang akan menentukan sama ada ke sains sosial atau sains tulen, sama ada menjadi pembikin dasar negara ataupun menjadi saintis, doktor, ahli farmasi dan sebagainya.

Akan tetapi, apabila... Dato’ Dr. Nelson a/l Renganathan: Mohon mencelah.

Datuk Haji Mustafa bin Musa: Ya, sila.

Dato’ Dr. Nelson a/l Renganathan: Tuan Yang di-Pertua, latar belakang SPM ialah Cambridge.
Masa kita buat dahulu, itu Cambridge dari UK.

Mereka pun ada satu peperiksaan yang dinamakan Checkpoint Exams, iaitu national exam sebelum IGCSE, equivalence atau sama dengan SPM.

So, dalam sistem British, masih ada assessment yang dipanggil Checkpoint.

Yang Berhormat setuju tidak dengan mungkin cara sebegini?

Terima kasih Tuan Yang di-Pertua.

Datuk Haji Mustafa bin Musa: Tuan Yang di-Pertua, saya sedang berbicara sebelum SPM.

Kalau SPM itu, dia dah memang sekarang ini macam dahulu jugalah, macam MCE.
Sama bentuknya.

Akan tetapi, perjalanan menuju ke SPM itu sekarang ini begitu kosong, lompong dan mudah.

Dia tidak macam kita dahulu terpaksa melalui beberapa peperiksaan.

Kita teruji.

Kita masuk science stream, teruji.

Atau kalau rendah sikit- malah dulu pernah pula diadakan kalau tak mencapai tahap Matematik, kita ulang semula di Tingkatan 3.

Itu berlaku.

Malah di sekolah rendah, ada dua peperiksaan dahulu.

Satu iaitu peperiksaan Darjah 3 yang membolehkan dia lompat terus ke Tahun 5.
Akan tetapi, kenapakah sistem peperiksaan ini kita bobrokkan?

Kenapakah sistem peperiksaan ini kita hapuskan?

Jadi, saya minta kementerian memikir dan mengkaji semula jika perlu peperiksaan itu diadakan kembali.

Itu satu.

Keduanya, boleh tak bagi kita data sejauh manakah kecemerlangan ada periksa dengan tak ada periksa?
Maknanya sebelum peperiksaan dihapuskan dengan setelah, adakah ia dapat menunjukkan satu peningkatan yang saujana, peningkatan yang luas, DN 21.9.2023 123 peningkatan yang betul-betul baik?

Kalau itu berlaku- tapi sebagai guru, saya jawab dahulu, itu tidak berlaku.

Ini kerana pada zaman saya mengajar lagi, peperiksaan itu telah dihapuskan.
Kalaupun kita mengatakan SPM itu peperiksaan yang paling susah di dunia sebab Tingkatan 4 tidak diuji, Tingkatan 5 tidak diuji, kenapakah tidak kita wujudkan sistem semester seperti STPM?

Iaitu Tingkatan 4 dua semester, dan pada semester dua itu diuji hanya Tingkatan 4 sahaja.

Kemudian sambung semester yang Tingkatan Lima ada dua semester lagi, ujian dia.

Jadi maknanya pelajar Tingkatan 5 tak perlu lagi baca Tingkatan 4.

Dia hanya jawab pada semester dia.


Seperti mana pelajar pra universiti sekarang iaitu setiap enam bulan mereka diuji.

Kenapakah tidak kita buat begitu?

Impak daripada jenama baharu peperiksaan ini ialah, satu, pelajar tidak ada daya saing.

Selemah-lemah pelajar dahulu- saya anak kampung yang berpelita.

Belajar pakai dian tetapi tetap saya akan belajar sejarah sebab esok ada ujian sejarah.

Tetap saya akan belajar matematik kerana esok diuji matematik.

Akan tetapi sekarang ini, itulah yang berlaku.


Keduanya, ia juga memberi kesan kepada masa depan pelajar itu sendiri.

Apabila dia keluar nanti, dia tidak mempunyai kemahiran cukup macam kita dahulu.

Sekurang-kurangnya kita ada sijil.

Dia tak ada langsung.

UPSR tak ada, PT3 tak ada.

Jadi, pendekkan cerita, kerana masa pun berlalu laju, maka saya berharap supaya kementerian dapat menimbang semula demi anak bangsa.
Sebab kalau bomoh, Tuan Yang di-Pertua, kalau dia salah beri ubat- satu keluarga sahaja akan binasa... Timbalan Yang di-Pertua: Rugi Yang Berhormat Menteri Pendidikan dah keluar Dewan ya.

Datuk Haji Mustafa bin Musa: ...Kalau doktor pun, waima doktor juga manusia biasa, tersalah memberi suntikan, yang terbunuh satu jiwa insan biasa.

Kalau hakim terkhilaf memberi keputusan, insan tak berdosa kau sumbat dalam penjara.
Akan tetapi, kalau sistem pendidikan berlaku kesilapan, kealpaan, tata kelola dan urusan yang singkat pemikirannya, maka- satu generasi akan hancur dan musnah.

Sebab itu para Sarjana berkata, kalau mahu melihat pemimpin masa depan, lihatlah pelajar hari ini.

Kalau mahu melihat bintang dan sinar adakah bergemerlapan seantero alam pada hari muka, maka lihatlah dada langit biru atau kelabu pada hari ini.
Itu adalah perbidalan- analogi yang menunjukkan betapa pembinaan dan pembentukan pendidikan akan menentukan generasi yang akan menobatkan nusa dan bangsa ke persada yang paling gemilang di dunia.

Bagi saya, apa pun yang kita bincang, nak buat jambatan, nak bangunkan ekonomi, semuanya bermula daripada satu perkataan iaitu pendidikan- iqra’.

Sebab itu ayat pun kata iqra’.


“Iqra’bismi Rabbika.” Ini “Bacalah.” Jadi kerana kita tak baca, kita ini, “Wal'asr, innal insaana lafee khusr...” Kita ini orang yang sentiasa dalam kerugian.

Ada kuasa, gunakan.

DN 21.9.2023 124 Sebab itu kadang-kadang pengalaman dalam dunia pendidikan- saya bergelumang 30 tahun.

Kalau budak tak exam, dia memang tak baca.

Hari ini ibu bapa pun mungkin pening kepala.

Kerja rumah pun dah tak ada sebab cikgu pun kata tak ada exam.
KPI guru pun akan menjadi luwes, menjadi rendah sebab tak boleh diuji.

Kalau saya dahulu, saya takut pelajar saya gagal kerana saya yang kena.

Akan tetapi, hari ini tak ada ujian, alhamdulillah.

Kepada guru, barangkali begitu tetapi kepada pencinta kejayaan, maka saya beranggapan bahawa peperiksaan- saya tidak menafikan apa yang kementerian buat iaitu peperiksaan berasaskan sekolah, peperiksaan berasaskan bilik darjah dan pentaksiran di akhir semester atau akhir tahun.

Itu dibuat.
Itu dibuat.

Akan tetapi, instrumennya, kaedahnya, tata kelolanya tidak seperti peperiksaan awam.

Itu yang menyebabkan pelajar jadi lemah dan tiada daya saing.

Itu juga mungkin pelajar tak nak sambung peperiksaan.

Seperti sahabat saya sebelah sana tadi kata, puluhan ribu orang pelajar tak ambil SPM dan puluhan ribu orang pelajar lepasan SPM, tak nak sambung belajar.

Sebab apa?

Sebab dia kata didera dengan peperiksaan.

Tiba-tiba umur 17 tahun baru ambil exam.

“Susahlah...” dia kata.


“Baik aku bawa Grab.

Dah tentu RM100 sehari...” Begitulah pemikiran pelajar.

Kalau dia daripada Darjah 6 dah biasa, lepas itu tambah lagi sekolah menengah, Tingkatan 3 pun dah biasa, apabila dah Tingkatan 5, alah bisa tegal biasa.

Tuan Yang di-Pertua, yang bulat tak datang bergolek, yang pipih tak datang melayang.

Kalau kita hari ini tak pecahkan ruyung, manakan dapat sagunya.

Justeru, harus kita bersama untuk mendesak Kementerian Pendidikan mengkaji semula.
Selain daripada itu, kementerian juga harus melihat masalah keciciran pelajar.

Masalah keciciran pelajar terutamanya dalam kalangan, minta maaf, kalangan anak-anak Orang Asli misalnya, harus diberi perhatian.

Masalah guru yang kurang di sekolah.

Kita ada dua masalah, Tuan Yang di-Pertua.

Satu, guru kurang dan satu lagi guru cukup tetapi kurang.

Itu dia.

Guru kurang maknanya opsyen.

Dia perlukan empat orang guru Bahasa Melayu tetapi dia ada dua sahaja.
Sekolah itu body-nya itu 30 orang guru, memang dia ada 30 tetapi guru PJ lebih, Guru Matematik lebih.

Maka berlakulah filem P. Ramlee di mana Cikgu Matematik kena ajar Bahasa Melayu.

Apa dia nak ajar Matematik, tatabahasa dia pun lintang pukang.

Jadi, maknanya membebankan guru dan akhirnya pelajar- jadi, masalah kekurangan guru.

Dan sekolah sakit.

Di Melaka, ada lima buah sekolah daif sangat-sangat- sekolah rendah, dan dua buah sekolah sakit- satu sakit jantung, satu sakit kanser.
Yang kanser ini tahap empat.

Sekolah Menengah Seri Duyong- kalau Yang Berhormat Menteri tadi ada, sepatutnya sudah diguna pakai beberapa tahun yang lalu tetapi tidak siap sampai ke hari ini.

Sekolah Menengah Seri Duyong.

Sekolah Kebangsaan Krubong 2 juga menghadapi masalah yang sama kerana tak siap sampai hari ini.

Apakah kesannya?

Sekolah sekitar padat dan mampat sampai 40 orang.

DN 21.9.2023 125 Cikgu sekolah rendah- sana diam, sana yang pula yang bising.

Sana duduk, sana berdiri.


Sana menangis, sana terkencing.

Macam-macam.

Tak jadi cikgu, dia tak tahu.

Kalau jadi cikgu, dia tahu masalah ini.

Lepas itu, cikgu tak boleh kontrol.

Banyaklah masalah sampingan- ibu bapa.

■1800 Saya pendekkan cerita, bahawa KPM memainkan peranan penting dalam membina Malaysia Madani yang lebih cemerlang dan anak-anak Malaysia Madani yang hauskan ilmu pengetahuan, perlu kita mulakan dengan pemikiran dan kaedah yang baru.
Akhir sekali, saya hendak sentuh juga tentang Melaka.

Tahun depan Tahun Melawat Melaka.

Melaka ini indah, setanding dengan Terengganu tadi dia kata, setanding.

Terengganu pun sudah tidak ada, jadi saya ubah, lebih baik dari Terengganu... [Ketawa] Tidak ada, lebih baik.

Kita ada pantai yang indah saujana mata memandang, kita ada tumbuh-tumbuhan yang menghijau, yang tentunya menimbulkan ketenteraman kepada setiap deria yang sentuh dan rasa.
Kita ada makanan Melayu, Cina, India, Banggali, Portugis, Iban, Dayak dan Kadazan.

Semua kita ada makanan.

Kita ada pusat membeli belah, kita ada bangunan- bangunan sejarah yang kekal terpelihara menggamit pelancong seantero dunia.

Jadi, sempena Tahun Melawat Melaka, saya hendak juga kepastian daripada kementerian.

Ada tak dimasukkan dalam kalendar pelancongan Malaysia tempat-tempat ataupun program-program raksasa yang dibawa ke Melaka?

Satu.

Kedua, Melaka banyak muzium.


Melaka ada Muzium Samudera, Melaka ada Muzium Portugis, Melaka ada Muzium Pertahanan.

Tidak lupa, Melaka ada Muzium UMNO pun ada, ada.

Tidak lama lagi mungkin Melaka ada ‘Muzium Madani’ mungkin.

Apa yang penting, bukan nama dan jenamanya.

Apa yang penting, pengisiannya.

Banyak yang sudah tidak ada duit.

Jadi, ia telah digazet sebagai kawasan bersejarah.


Ada tidak apa-apa dana atau geran yang diturunkan kepada agensi ataupun kepada pihak-pihak yang mengurus supaya benda itu kekal terpelihara?

Jadi, selamat datang ke Melaka semua.

Melaka di mana segala-galanya bermula.


Dari zaman Portugis sampailah ke zaman Belanda dan pengumuman kemerdekaan pada 20 Februari 1956 juga berlaku di bumi bertuah, bumi kelahiran saya, Melaka Bandaraya Bersejarah... [Tepuk] Jadi, saya jemput semua datang, tidur hotel dua tiga hari, bayar sendirilah, bayar sendiri ataupun disponsor oleh Tuan Yang di- Pertua... [Ketawa] Akan tetapi Ahli Yang Berhormat Senator boleh pas kepada Tuan Yang di-Pertua.
Okey tetapi itulah Ahli-ahli Yang Berhormat, keindahan Melaka tiada tandingnya.

Tiada kata secantik bahasa untuk saya menterjemahkan keindahan bumi saya yang tercinta.

Ada sejarah, ada budaya, ada pemandangan ciptaan Tuhan, terlalu menakjubkan.

Pasti datang tidak kecewa dan pasti datang bertandang lagi.

Orangnya pun manis-manis, cantik-cantik dan berbudi bahasa.

Akhirnya, sebab ada 43 saat.

Ini yang buat fitnah, SKMM ambil tindakanlah.


DN 21.9.2023 126 Lebih teruk dan nyatakan kepada umum, berapa yang kita sudah ambil tindakan dan berapa yang belum ambil dan berapa yang sedang ambil tindakan.

Oleh sebab tahu-tahu sudah diam, yang bincang sedikit ini SKMM, menimbulkan fitnah kepada kerajaan dan yang paling malangnya, menyentuh Yang di-Pertuan Agong.

Saya pantang orang menyentuh Yang di-Pertuan Agong.
Kalau pantun parti boleh terima lagi, kalau menyentuh bangsa, agama, “Kalau keris telah ku hunus, haram aku sarung semula kalau hulunya tidak berdarah...” [Tepuk] Jadi, jangan sentuh perkara-perkara sensitif.

Jadi, ambil tindakan segera supaya kelucahan ataupun tindakan melampau, kata-kata yang melampau di dalam media dapat kita ambil tindakan.
Saya tidak suka mencuri masa sebab orang mencuri masa... Datuk Mohd Hisamudin bin Yahaya: Sambung lagi lima minit, lima minit lagi, kita hendak dengar, Tuan Yang di-Pertua.

Timbalan Yang di-Pertua: Ada beberapa minit, ada permintaan untuk tambah masa lagi.
Datuk Haji Mustafa bin Musa: Terakhir, rakan-rakan Ahli Yang Berhormat Senator, saya belum lagi- saya baru angkat sumpah 21 hari bulan, belum apa-apa lagi tetapi surat permohonan bantuan sudah tinggi macam ini... [Ketawa] Jadi maknanya, peruntukan itu harus disegerakan... [Tepuk] Tadi saya dengar Yang Berhormat kata tahun lepas pun tidak dapat, saya menjadi gerun, takut dan kecut.

Oleh sebab saya kata, kalau tahun lepas pun tidak dapat, aku dengan Yang Berhormat Tuan Nik Mohamad Abduh lagilah tidak dapat.
Jadi, saya harap itu pun penting juga.

Duit bukan segala-galanya Tuan Yang di-Pertua tetapi segala-galanya memerlukan duit.

Itu sangat penting.

Dengan kata-kata itu, saya mendoakan supaya Kerajaan Madani terus terpelihara.

Sahabat-sahabat saya di Dewan Rakyat, Dewan Negara dan pemimpin-pemimpin negeri, terus kekal untuk berbicara keadilan dan kebenaran.

Membantu rakyat jangan ada noktahnya, membantu rakyat jangan ada sempadannya.
Selagi hayat dikandung badan, selagi nadi dan jantung masih berfungsi, sebagai pemimpin, rakyat letakkanlah di tahap yang paling tinggi.

Itu yang paling penting, tanpa mengira warna bendera dan parti.

Kehadiran kita membela rakyat, kehadiran kita membantu rakyat, kehadiran kita membawa suara rakyat di Malaysia dan di kawasan kita, untuk kita renung dan kita atasi bersama.
Maaf kalau ada tutur kata saya mengguris rasa, tersalah kata, terlebih bicara sehingga kadang-kadang apa yang berlaku, tidak saya duga.

Saya mohon maaf dan dengan doa dan harapan yang tinggi, saya menyokong penuh pembentangan KSP RMKe-12.

Moga-moga negara terus dipacu dengan gemilang...[Tepuk] Sekian.

Wabillahitaufiq walhidayah, wassalamualaikum warahmatullahi wabarakatuh.

DN 21.9.2023 127 Timbalan Yang di-Pertua: Hendak mencelah tidak boleh, sudah habis... [Ketawa] Terima kasih Yang Berhormat.
Satu ucapan yang memberangsangkan.

Ucapan pertama yang memberangsangkan, yang memberi kita semangat, menyentuh kepada pendidikan kita.

Juga tidak salah Melaka pilih wakilnya yang juga bertindak sebagai Exco Pelancongan, mempromosikan Tahun Melawat Melaka tahun depan.

Jadi, sekali lagi saya ucapkan tahniah.

Jadi Ahli-ahli Yang Berhormat, perbahasan kita telah berakhir dan minggu depan hari Isnin, kementerian akan mula menjawab.
Saya harap, kita akan melihat muka-muka Menteri dan pegawai-pegawai mereka hadir dalam Dewan ini semasa pembentangan tersebut.

Saya faham, saya memang berasa juga bahawa mereka kurang menghormati kita sebagai Ahli-ahli Dewan Negara, Dewan yang tertinggi dalam protokol pentadbiran negara.

Jadi, sekali lagi saya ucapkan terima kasih kepada Ahli-ahli Yang Berhormat kerana telah mengambil bahagian dalam perbahasan yang saya banyak belajar pada kali ini.
Jadi Ahli-ahli Yang Berhormat, dengan itu Mesyuarat Dewan hari ini ditangguhkan sehingga jam 10 pagi hari Isnin, 25 September 2023.

[Dewan ditangguhkan pada pukul 6.07 petang]